
PROLOG 


hestia ciudată a fost că Ghreni Nohamapetan, 
Ducele de Capăt în exerciţiu, chiar a văzut 
racheta sol-aer cu o secundă înainte să-i 
lovească maşina zburătoare. 

Tocmai vorbea cu Blaine Turnin - care, acum că se 
gândea la asta, era limpede că nu se descurca prea bine 
în funcţia de ministru al apărării - despre întâlnirea 
clandestină pe care urmau s-o aibă cu o facțiune rebelă 
care promisese să treacă de partea ducelui în actualul 
război civil. Când Ghreni se întoarse să-i spună ceva lui 
Turnin, vederea lui periferică surprinse un fulger de 
lumină care-i atrase atenţia spre hubloul gros de la 
babord, unde racheta sol-aer menţionată mai sus 
devenise brusc cât se poate de vizibilă. 

Cred că este o rachetă ar fi vrut să spună Ghreni în 
acea clipă, dar nu reuşi să îngaime decât prima literă din 
primul cuvânt înainte ca racheta să lovească maşina 
zburătoare şi înainte ca totul, de fapt, să se ducă dracului 
complet. 

In fracțiunea de secundă ce urmă, timp în care maşina 
zburătoare îşi schimbă orientarea pe mai multe axe, 
făcându-l pe Blaine Turnin - care nu-şi pusese centura de 
siguranţă - să se rostogolească ca o bilă de flipper 
umană, rozalie şi surprinsă, pe suprafeţele din cabina 
pasagerilor, în mintea lui Ghreni Nohamapetan, Ducele de 
Capăt în exerciţiu, încolţiră mai multe gânduri care, 

în loc să i se contureze pe rând în creier, apărură complet 
formate şi suprapuse, de parcă funcţiile sale cognitive 
superioare deciseseră să se elibereze în acelaşi timp de 
balast şi să-l lase pe Ghreni să rezolve problema mai 
târziu (dacă ar mai fi existat un mai târziu), ceea ce, de 
vreme ce gâtul lui Blane Turnin devenise tulburător de 
flasc, părea destul de improbabil. 

Poate că ar fi mai uşor ca aceste gânduri să fie 
descrise sub formă de procente, în funcţie de nivelul 
atenţiei acordate fiecăruia de Ghreni. 

Pe primul loc era: Rahat, futu-i, futu-i, rahat, futu-i, 
rahat, futu-i, rahat, rahat, rahat, la naiba, la naiba, la 
naiba! care ocupa cam 89% din atenţia lui Ghreni. Având 
în vedere că maşina sa zburătoare începea să se rotească 
şi să piardă altitudine, acest lucru era uşor de înţeles. 

Pe locul doi, la mare distanţă, cu aproximativ 5% era: 
Cum au ştiut rebelii, am stabilit întâlnirea asta abia de 
vreo oră, nici măcar eu nu am ştiut că o să fiu în maşina 
asta; şi unde dracu’ sunt contramăsurile, eu sunt 
conducătorul întregii planete şi mă confrunt cu un război 
civil, te-ai aştepta ca oamenii mei de pază să fie mai 
vigilenți acum. Drept vorbind, erau cam multe de asimilat 
pe moment, aşa că mintea lui Ghreni se hotărî să lase 
această întrebare fără răspuns. 

Pe locul trei, ocupând poate 4,5% din atenţia lui 
Ghreni, era: Cred că am nevoie de un nou ministru al 
apărării. Din moment ce corpul lui Blaine Turnin avea 
acum o formă ce putea fi descrisă doar ca „profund 
încovrigată“, acest lucru era probabil corect şi, prin 
urmare, nu mai trebuia analizat. 

Mai rămânea doar un al patrulea gând, care, deşi 
ocupa doar o biată rămăşiţă a puterii cognitive şi a 
capacităţii de concentrare a lui Ghreni, era totuşi ceva la 
care se mai gândise înainte, chiar 

des - atât de des, încât se putea spune că, în multe feluri, 
era ceea ce-l definea pe Ghreni Nohamapetan şi-l făcuse 
omul care era azi: un bărbat violent, prizonier al unor 
forţe atât gravitaționale, cât şi centrifugale. Acest gând 
era: De ce eu? 

Şi, într-adevăr, de ce Ghreni Nohamapetan? Ce 
împrejurări ale destinului îl aduseseră în acest moment al 
vieţii sale, lăsându-l să se învârtă sălbatic, fără să se 
poată opri atât literalmente, cât fi existenţial, încercând 
să se abţină să vomite peste cadavrul (era aproape sigur 
că murise) al acum foarte posibil fostului său ministru al 
apărării? 

Aceasta era o întrebare multidimensională cu mai 
multe răspunsuri pertinente: 

a) se născuse; 

b) într-o familie aristocrată, cu ambiția de a conduce 
Interdependenţa, un imperiu de sisteme solare care 
existau de un mileniu; 

c) şi care erau conectate de Flux, un fenomen pe care 
Ghreni nu-1 înţelegea, dar care funcţiona asemenea unei 
conducte super rapide dintre sistemele solare ale 
Interdependenţei; 

d) toate acestea erau impozitate şi controlate de către 
împărax, care guverna de la Centru, sistemul prin care 
trecea aproape fiecare curent de Flux; 

e) lucrurile aveau să stea astfel până când, în viitorul 
apropiat, urma să aibă loc o schimbare puternică în Flux, 
când aproape toate rutele urmau să treacă pe la Capăt, 
care acum era cel mai puțin accesibil sistem din 
Interdependenţă; 

f) de aceea Nadashe, sora lui Ghreni, îşi dorea un 
Nohamapetan la Capăt, pentru a uzurpa puterea Ducelui 
care guverna acum, dar ea nu putea s-o facă, fiindcă era 
ocupată să încerce să se mărite cu io | JOHN SCALZI 


Rennered Wu, următorul pretendent la tronul imperial, iar 


fratele lui Ghreni, Amit, conducea afacerile Casei de 
Nohamapetan; 

9) aşa că, bineînţeles, trebuia să fie Ghreni, aia e; 

h) care se dusese la Capăt şi urzise în secret un război 
civil, în timp ce se aliase public, de formă, cu Ducele 
anterior; 

i) pe care apoi îl asasinase, dând vina pe Contele de 
Claremont, despre care Ghreni credea că e doar 
inspectorul financiar imperial; 

j) devenise astfel Ducele în exercițiu, promițând 
sfârşitul războiului civil, lucru pe care era evident în stare 
să-l facă fiindcă, până la urmă, el era cel care îi 
sponsoriza pe rebeli; 

k) dar, aşa cum avea să se descopere, Contele 
Claremont era şi un fizician al Fluxului, ale cărui cercetări 
asupra curenților Fluxului au stabilit că aceştia se 
prăbuşeau, nu se modificau; 

1) ceea ce s-a dovedit a fi corect atunci când curentul 
Fluxului dintre Capăt şi Centru, singurul curent care pleca 
de la sistemul de Capăt, s-a prăbuşit; 

m) apoi contele s-a oferit, în spiritul pragmatismului, 
să-şi unească forţele cu Ghreni pentru a pregăti Capătul 
pentru iminenta izolare cauzată de prăbuşirea atât a 
Fluxului, cât şi a Interdependenţei, care depindea de Flux 
pentru supravieţuire; 

n) Ghreni nu a acceptat oferta contelui din ăăă... 
anumite motive şi, în schimb, l-a făcut pe conte să 
dispară; 

0) asta a enervat-o la culme pe Vrenna Claremont, 
fiica şi moştenitoarea contelui, care era - ce inconvenient! 
- şi o fostă membră a trupelor de Puşcaşi Marini Imperiali, 
cu o mulţime de aliaţi, care ṣi cunoştea în detaliu munca 
de cercetare a Fluxului realizată de tatăl ei; 

p) lucru pe care l-a spus tuturor; 

q) iar ei s-au enervat cumplit, fiindcă noul Duce în 
exercițiu nu i-a anunțat despre chestia cu „Prăbuşirea 
Fluxului“; 

şi de aici a pornit acest nou război civil; 

împotriva /ui-, 

care era purtat de noi rebeli; 

care, la naiba, trăgeau în maşina lui zburătoare. 
In apărarea lui Ghreni se putea spune că nu ceruse 
niciodată să se nască. 

Dar lucrul ăsta n-a fost cine ştie ce consolare în 
momentul când maşina lui zburătoare se izbi de străzile 
de suprafaţă ale oraşului Endfall, capitala de la Capăt, 
rostogolindu-se de mai multe ori înainte să se oprească. 
Ghreni, care-şi ţinuse ochii închişi pe durata prăbuşirii, îi 
deschise şi observă că maşina sa era în poziţie verticală. 
Corpul lui Blaine Turnin era pe locul de vizavi, tăcut, 
netulburat şi liniştit, fără să dea impresia că păruse, în 
ultima jumătate de minut, un maracas scuturat din toate 
puterile. Doar capul lui, înclinat într-o parte de parcă 
oasele gâtului îi fuseseră înlocuite cu nişte paste fierte 
prea mult, sugera că, de fapt, nu trăgea un pui de somn 
cât se poate de înviorător. 

Zece secunde mai târziu, portierele maşinii distruse a 
lui Ghreni fură deschise, iar oamenii din unitatea de 
securitate - a/e căror maşini se pare că nu fuseseră nici 
măcar țintite... ce dracu'?, urla în capul lui Ghreni - i-au 
desfăcut centura de siguranţă şi l-au tras violent afară din 
maşină, îmbrâncindu-l într-o alta care urma să-l ducă 
drept la palatul ducal. 

Ultima imagine cu interiorul maşinii distruse a fost 
corpul lui Turnin, care se prăbuşi, transformându-se într- 
un covor uman. 

— Nu vi se pare suspect că niciuna dintre celelalte 
maşini nu a fost ţintită? spuse Ghreni mai târziu, în timp 
ce măsura podeaua în lung şi în lat într-o încăpere sigură 
a palatului său, aflată sub pământ, într-o aripă subterană 
proiectată să reziste la atacuri timp de săptămâni, ba 
chiar luni. Toate maşinile erau identice. Nu am i2 | JOHN 

trimis planul de zbor nimănui. Nimeni nu ştia că avem de 
gând să zburăm. Şi totuşi, bum!/, racheta a lovit o maşină 
- pe a mea. Sunt obligat să presupun că unitatea mea de 
securitate este compromisă. Trebuie să cred că în mijlocul 
ei se află trădători. 

Jamies, Conte de Claremont, oftă aşezat pe scaunul 
său, puse jos cartea pe care o citea şi se frecă la ochi: 

—  Compasiunea pe care o am pentru necazul 
dumneavoastră este oarecum limitată, înţelegeţi lucrul 
ăsta, nu-i aşa? îi spuse lui Ghreni. 

Ghreni se opri din mers şi-şi aminti în faţa cui îşi 
exprima conspiraţiile întunecate. 

— Pur şi simplu nu mai ştiu în cine să am încredere, îi 
răspunse el. 

— Probabil că nu în mine, sugeră Jamies. 

— Dar oare greşesc! insistă Ghreni. Nu dă impresia că 
ar exista un trădător printre oamenii mei de la securitate? 

Jamies se uită gânditor la cartea sa o clipă, iar Ghreni îi 
urmări privirea spre coperta cam jeipelită pe care scria 
Contele deMonte-Cristo. Presupuse că era o biografie 
istorică şi se întrebă în ce sistem se afla Monte-Cristo. 
Apoi îşi mută din nou privirea spre conte. 

— Nu, probabil că nu greşiţi, spuse Jamies în cele din 
urmă. Probabil că aveţi un trădător. Cel puţin unul. Poate 
mai mulţi. 

— Dar de ce! 

— Ei bine, e doar o ipoteză, dar poate că are vreo 
legătură cu faptul că sunteţi un incompetent care a 
devenit Duce printr-un asasinat şi care şi-a minţit supuşii 
despre prăbuşirea iminentă a civilizaţiei, fapt în privinţa 
căruia, apropo, până azi nu aţi făcut nimic ca să vă 
pregătiţi în vreun fel semnificativ. 

— Nimeni, cu excepţia dumneavoastră, nu ştie că l-am 
omorât pe Duce, spuse Ghreni. 

— Perfect, atunci rămânem la un „incompetent care şi- 
a minţit supuşii despre prăbuşirea iminentă a civilizaţiei" 
şi aşa mai departe. 

— Chiar credeţi că sunt incompetent? 

Contele îl fixă o clipă cu privirea pe Ghreni, apoi 
continuă: 

— De ce veniţi la mine? întrebă el. 

— Ce vreţi să spuneţi? 

— Fix asta, de ce veniţi să mă vedeţi? Sunt prizonierul 
dumneavoastră şi reprezint un obstacol din punct de 
vedere politic. Faptul că m-aţi capturat şi m-aţi făcut să 
dispar este principalul motiv pentru care luptaţi în acest 
război civil al dumneavoastră. Dacă aţi fi isteţ... ei bine, 
dacă aţi fi fost isteţ, nu aţi fi făcut aproape niciunul dintre 
lucrurile pe care le-aţi făcut. Dar, în ceea ce mă priveşte, 
dacă aţi fi fost isteţ, v-aţi fi ferit de mine şi m-aţi fi lăsat 
să putrezesc în pace. In loc să faceţi asta, mă vizitaţi o 
dată la câteva zile. 

— V-aţi oferit să mă ajutaţi, odată, îi aminti Ghreni. 

— Asta a fost înainte să vă hotărâți că planul cel mai 
bun e să mă aruncaţi peste bord, replică Jamies. Ca să nu 
mai spun că aţi continuat să mă acuzaţi de un asasinat pe 
care l-aţi executat dumneavoastră şi să folosiţi acel 
asasinat pentru a o lipsi pe moştenitoarea aleasă de mine 
de drepturile ei civile. Apropo, cum vă merge acum? 
Credeţi oare că Vrenna a fost încetinită în vreun fel de 
faptul că a fost deposedată de titlurile şi de proprietăţile 
ei? 

— Nu o înţeleg pe fiica dumneavoastră. 

— Cum aşa? 

Ghreni arătă spre Contele de Claremont: 

— Sunteţi om de ştiinţă. Nu aveţi stofă de... rebel. 

— N-am avut, fu de acord contele, până când m-aţi 
transformat în aşa ceva. Cât despre Vrenna, nu aţi 
cunoscut-o pe mama ei. 

Dacă aţi fi cunoscut-o, aţi fi înţeles mai bine. Nu că ar mai 
avea vreo importanţă, fiindcă, la fel ca în cazul meu, 
dumneavoastră aţi transformat-o într-o rebelă, şi într-una 
foarte eficientă. 

— Nu ştiu dacă sunt de acord cu aşa ceva. 

— Da, sigur, aveţi dreptate, doar un rebel complet 
ineficient ar fi reuşit să se infiltreze în unitatea 
dumneavoastră de securitate, să planteze cel puţin un 
trădător, să vă afle itinerarul secret şi să trimită o rachetă 
direct în maşina personală, dar nu în a altora, îmi cer 
scuze, e vina mea că nu mi-am dat seama. 

Contele se întinse din nou după cartea sa. 

— Simt nevoia să vorbesc cu cineva, spuse Ghreni 
deodată. 

Jamies privi spre Duce (cel în exerciţiu): 

— Poftim? 

—  M-aţi întrebat de ce tot vin în vizită la 
dumneavoastră, spuse Ghreni. Am nevoie de cineva cu 
care să vorbesc. 

— Aveţi la dispoziţie un guvern întreg, îi aminti Jamies. 

— Care are trădători în el. 

— AŞ dori să vă aduc aminte că nu sunt tocmai de 
partea dumneavoastră. 

— Nu, dar, adăugă Ghreni, făcând semn spre încăpere, 
dumneavoastră nu plecaţi nicăieri. 

Contele făcu din nou o pauză, de parcă ar fi meditat 
care era răspunsul potrivit la faptul că i se reamintise că e 
prizonier, apoi ridică iar cartea: 

— Poate c-ar trebui să mergeţi la psiholog. 

— Nu am nevoie de terapie. 

— In locul dumneavoastră, aş mai cere o părere în 
privinţa acestui subiect. 

— Voi ţine seama de sfat. 

— Dar nu aveţi prieteni? Nici măcar unii care se 
prefac? 

Ghreni dădu să-i răspundă la remarca referitoare la 
prietenii prefăcuţi, dar se răzgândi. 

Jamies, cu cartea deschisă, îl privi pe Ghreni cu atenţie. 

— Haideţi, Ducele meu uzurpator, spuse el. Vă vedeam 
înconjurat de un întreg alai când eraţi consilierul Ducelui. 
O gloată de lingăi şi de oportunişti. Eraţi capabil să 
linguşiţi cot la cot cu cei mai buni dintre ei. Acum, că aţi 
devenit Duce, ar trebui să fiţi în stare să vă alegeţi cele 
mai bune „periuţe". 
= Am prieteni, replică Ghreni. 
z Aha, zise contele apucându-şi cartea. Atunci 
probabil c-ar trebui să-i deranjați pe ei. 
— Nu vreți nimic de la mine. 

Contele ridică din sprâncene: 
— De fapt, doresc să renunţaţi la poziţia de Duce şi să 
mă lăsaţi să plec acasă. 
— Nu asta am vrut să zic. 


A das 

— înţeleg, spuse Jamies ironic. Doar vă atrăgeam 
atenția că afirmația dumneavoastră e incorectă. Dar, 
sigur, în ceea ce priveşte ducatul, nu doresc nimic de la 
dumneavoastră. 

Ghreni îşi deschise larg brațele: 
= Ceea ce înseamnă că pot să vă vorbesc. 
= Eu votez tot pentru un psiholog. 
— Aţi putea totuşi să mă ajutaţi, spuse Ghreni. Ajutaţi- 
mă să mă pregătesc pentru ce urmează să se întâmple cu 
Fluxul. 
— Adică să vă ajut în ciuda faptului că sunt prizonierul 
dumneavoastră şi că luptaţi într-un război civil împotriva 
fiicei mele, pe care aţi ucide-o dacă vi s-ar oferi prilejul. 
— Ea tocmai ce-a încercat să mă omoare pe mine. 
= Faptul că intenţionaţi să reduceți un război civil la 
acuzația puerilă „ea a început" nu mă face prea 
încrezător, spuse Jamies. 

Mai mult de-atât, este prea târziu. Momentul în care vă 
puteam ajuta a fost cu mai multe luni în urmă, când m- 
am oferit s-o fac, în ciuda faptului că l-aţi omorât pe Duce 
şi mi-aţi pus în cârcă asasinatul. Ar fi fost greu să fac faţă, 
dar aş fi strâns din dinţi. Acest război civil este ceva ce nu 
mai poate fi acceptat de niciunul dintre noi. Aţi înfuriat 
prea mulţi oameni dintre cei care înclinau să vă fie 
duşmani şi prea mulţi dintre cei care tindeau să vă fie 
prieteni. Indiferent dacă m-aţi scoate la lumină acum şi 
chiar dacă aş năzui să vă ajut, nimeni nu ar mai crede, 
după tot acest timp, că nu am fost constrâns s-o fac. Şi 
chiar dacă Vrenna ar crede şi ar trece de partea 
dumneavoastră - ceea ce n-ar face, apropo - ceilalţi ar 
continua fără ea. 

— Atunci ce sugeraţi? 

— Cred că am vorbit deja despre demisia 
dumneavoastră şi eliberarea mea. 

— In afară de asta. 

— Sugerez să începeţi să lucraţi la un plan de evadare 
şi la felurite deghizări, spuse Jamies. Fiindcă suspectez că 
perioada în care veţi mai fi Duce va fi scurtă şi violentă. 
Deja aveţi trădători prin apropiere. Dacă nu vă faceţi 
prieteni noi rapid, sunteţi terminat. 

Contele îşi îndreptă în sfârşit ochii spre cartea sa. 

— Vă spun pentru ultima oară, înălţimea Voastră. 
Puşcaşii Marini Imperiali nu se vor implica într-o dispută 
domestică, îi spuse Sir Ontain Mount lui Ghreni, după ce 
Ducele (în exerciţiu) îl chemase pe birocratul imperial de 
la staţia spaţială unde erau cantonaţi el şi, întâmplător, 
Puşcaşii Marini Imperiali pe care şi-i dorea Ghreni. 

Mount şi Ghreni îşi beau ceaiul în biroul Ducelui (în 


exerciţiu), care era mobilat aproape exact la fel ca pe 
vremea Ducelui anterior, fiindcă Ghreni nu se obosise să 
schimbe decorul. 

— Nu e nevoie să vă reamintesc faptul că politica 
imperială curentă prevede ca puşcaşii marini să fie folosiţi 
strict pentru apărarea comerţului interstelar şi pentru 
iniţiativele hotărâte la nivel imperial. Cu alte cuvinte, de 
către Impăraxul însuşi. 

— Nu există comerţ interstelar, spuse Ghreni, şi nu 
avem cum să contactăm Impăraxul în legătură cu vreo 
iniţiativă. Puşcaşii tăi marini taie frunză la câini. 

— Curenţii Fluxului care vin in sistem sunt funcționali 
deocamdată, aşa că mai există comerţ din acea parte, iar 
Impăraxul încă poate trimite ordine, spuse Mount afabil. 
lar referitor la ultima remarcă, domnule, Puşcaşii Marini 
Imperiali nu se implică în disputele domestice doar ca să 
facă puţină mişcare. In orice caz, când am fost de acord 
ca dumneavoastră să preluaţi mantia Ducelui de Capăt ca 
funcţie temporară, am făcut asta după ce ne-am înţeles 
că veţi înăbuşi războiul civil de pe această planetă. 

— Chiar asta am şi făcut! 

— Timp de aproximativ trei săptămâni, observă Mount. 
S-ar putea spune că nu a fost vorba atât despre sfârşitul 
unui război civil, cât despre o pauză între campanii, spuse 
el, sorbind din ceai. 

Ghreni scrâşni din dinţi, fiindcă ştia că Mount nu era 
obtuz, cum pretindea. Birocratul imperial era perfect 
conştient că jucătorii din războiul civil de acum erau cu 
totul alţii şi aveau scopuri complet diferite. Dar nici nu 
avea vreun interes să-şi istovească preţioşii săi puşcaşi 
marini prin noroi în folosul lui Ghreni. 

Ăsta era modul nu-tocmai-subtil al lui Mount de a 
spune: Singur ai intrat în încurcătura asta, singur să ieşi! 

— Atunci lasă-mă măcar să împrumut din magazia 


voastră de arme, spuse Ghreni. In măsura în care ce se 
află acum acolo stă pur şi simplu nefolosit. 

— Să Împrumutați? chicoti Mount încetişor, discret, în 
ceaşca lui de ceai. Dragul meu Duce, nu se împrumută 
gloanţe sau rachete. Odată ce au fost folosite, s-au 
terminat. 

— Sunt dispus să cumpăr cu plăcere ceea ce am 
nevoie. 

— Ce s-a întâmplat cu încărcătura aceea de arme pe 
care aţi rechiziţionat-o de la pirați în urmă cu mai multe 
luni? întrebă Mount. încărcătura care trebuia să vină de la 
Ducele anterior şi care a fost reţinută? înţeleg că aţi scos- 
o din ghearele piraţilor perfizi. 

Ghreni îşi dădu voie să mai scrâşnească încă o dată din 
dinţi: ştia că Mount cunoaşte prea bine răspunsul la 
această întrebare şi îl mai enerva şi aliteraţia răutăcioasă. 

— O parte din încărcătură a fost distrusă în urma unui 
atac. Restul a fost luat de rebelii de acum. 

— Ce ghinion! încărcătura aceea pare să fi fost 
blestemată. 

— Aşa este, spuse Ghreni, sorbind din ceai ca să nu-şi 
piardă controlul. 

— E posibil ca racheta care v-a doborât din aer să facă 
parte din încărcătura aceea, înălţimea Voastră. 

— Da, mi-a trecut şi mie prin cap gândul ăsta. 

— E de-a dreptul ironic, zise Mount, punându-şi ceaşca 
jos. Ce ghinion că predecesorul dumneavoastră nu a 
reuşit să-şi termine războiul civil şi că astfel aţi moştenit 
unele dintre necazurile sale, adăugând, probabil, şi 
câteva necazuri proprii. Dar ce a fost valabil pentru el 
este valabil şi pentru dumneavoastră. Puşcaşii Marini 
Imperiali trebuie să rămână neutri în această dispută. 
Sunt sigur că veţi înţelege. 

Uşa cabinetului Ducelui (în exerciţiu) se deschise şi 
apăru o asistentă cu o tabletă pe care i-o prezentă lui 


Ghreni: 

— A sosit un mesaj de înaltă prioritate, înălţimea 
Voastră, spuse ea. E cifrat. Strict personal. Trebuie citit 
imediat după primire. 

— E ceva serios? întrebă Mount. 

Ghreni se uită la antetul public al mesajului: 

— Sunt chestiuni de familie, îi spuse el lui Mount. Vă 
rog să mă scuzaţi un moment. 

— Desigur, zise Mount, întinzându-se după ceaşca de 
ceai. 

Ghreni îşi confirmă datele biometrice şi mesajul se 
deschise: era un text trimis de sora lui, Nadashe. 


Ghreni, 


Dacă citeşti acest mesaj, lucrurile au luat-o razna pe aid. 
Nu pot să-ți spun ce anume s-a întâmplat, fiindcă am trimis 
mesajul în avans. Dar orice s-ar fi petrecut, am pus în 
aplicare planul de rezervă 

Care este următorul: Iţi trimit o navă de transport trupe, 
Profeţiile Rachelei. Este complet înarmată şi transportă 
zece mii de Puşcaşi Marini Imperiali. Comandantul ei şi 
majoritatea celor de la conducere sunt oamenii noştri; cei 
care nu sunt, probabil că nu vor supraviețui călătoriei. Ar 
trebui să ajungă la puţin după timp după ce vei primi acest 
mesaj. 

Dacă încă nu ţi-ai terminat micul tău război civil de la 
Capăt, Rachela te va ajuta săfaci curat. Ar fi util să devii 
Ducele de Capăt înainte de sosirea navei, dar dacă nu va fi 
cazul, atunci sigur se va întâmpla până când Rachela va 
termina ce are de făcut. 

Apoi comandantul ei va prelua conducerea Puşcaşilor 
Marini Imperiali de acolo, cu sau fără ajutorul structurii de 


conducere 

curente din acel loc. După, care voi doi veţi prelua comanda 
găvanelor Fluxului şi vă veţi pregăti pentru sosirea noastră, 
care va avea loc intr-un fel sau altul. 
Ai multe de făcut,frăţioare. Apucă-te de treabă. 
N-o da în bară. 
Pe curând, 
Nadashe 


Ghreni rânji citind mesajul şi-l închise, ceea ce şterse 
textul. Reformată tableta şi pe urmă o deconectă, fiindcă 
nu poţi fi niciodată excesiv de precaut. 

— Veşti bune? 

— Poftim? îi zise Ghreni lui Mount, aşezând tableta, 
acum inertă, pe masă. 

— Zâmbeaţi, spuse Mount. Mă întrebam dacă aţi primit 
veşti bune de acasă. 

— Da, cam aşa ceva. 

— Ei, atunci e bine, continuă Mount. V-ar prinde bine 
nişte veşti bune, dacă-mi permiteţi să zic asta. 

Sorbi din ceai. 

Ghreni şi-l imagină pe Sir Ontain Mount mort, aşa cum 
avea să fie când o să ajungă Rachela, şi zâmbi. In acest 
timp îi zburară o mulţime de gânduri prin cap, de data 
asta unul după altul, nu grămadă. Acestea fură: La dracu’, 
sunt salvati Şi Rachela ar trebui să vină naibii aici mai 
repedel Apoi: Cum naiba au mers lucrurile prost pentru 
Nadashe? Şi, la final: Ce mama dracului se întâmplă acolo 
de fapt? 


CARTEA ÎNTÂI 


CAPITOLUL 1 


n lucru trebuie să ne fie clar legat de ce 

se-ntâmplă, spuse Deran Wu. Este 

sfârşitul civilizaţiei aşa cum o ştim noi. Şi 
va fi grozav pentru afaceri. 

La etajul superior al clădirii Casei Breslelor, în măreaţa 
sală de conferinţe care putea fi folosită doar de 
Consiliului de administraţie al Casei de Wu, unde Deran 
Wu stătea acum în picioare în capul unei mese imense, 
deschizând şedinţa cu aceste cuvinte, absolut toţi cei din 
Consiliul de administraţie al Casei de Wu se holbau la el 
de parcă tocmai le-ar fi tras direct în faţă un pârţ enorm. 

Ei, haide, se gândi Deran, a fost un cuvânt de 
deschidere mişto. 

Deran nu dădu semne de nemulţumire că micul lui 
discurs nu stârnise nicio reacţie. Nici nu trebuia. Pentru 
prima oară în cariera lui la Casa de Wu, lui Deran nu-i 
prea păsa ce gândeau membrii Consiliului de 
administraţie al Casei (fiecare dintre ei îi era un văr mai 
mult sau mai puţin îndepărtat) despre el, despre planurile 
lui sau despre cuvintele lui acide. Şi asta fiindcă Deran 
era acum director general al Casei de Wu. 

Şi nu numai director general. Acel rol depinsese până 
atunci de permisiunea Consiliului de administraţie, a cărui 
opinie despre orice, de la competenţa directorului 
general, până la ce trebuia servit la masa de prânz, putea 
fi caracterizată - cu multă 

generozitate - drept una plină de mofturi. Funcţia de 
director general a lui Deran Wu, pe de altă parte, era 
imună la dezaprobarea Consiliului, fiindcă Jasin Wu, care 
o deținuse înaintea lui, încercase să dea o lovitură de stat 
împotriva Impăraxului, care, în mod cât se poate de 
rezonabil, a considerat că asta arunca o umbră de 
bănuială asupra întregului Consiliu administrativ al Casei. 

Sau cel puţin asta era scuza. 

Mai precis, Deran Wu ceruse neintervenţia Consiliului 
în stilul său de conducere drept condiţie pentru a dezvălui 
toate informaţiile pe care le deţinea despre atacul 
menţionat, la care participase activ, mergând până la 
asasinarea unui director general al uneia dintre celelalte 
case de comerţ mari şi la tentativa de asasinat a unuia 
dintre prietenii cei mai apropiaţi ai Impăraxului, despre 
care se zvonea şi că i-ar fi fost şi iubit. Impăraxul, presată 
de timp şi preferând vrabia din mână, nu cioara de pe 
gard, fusese de acord. 

lată cum se ajunsese aici, la prima adunare generală a 
Casei de Wu de la recentele neplăceri, iar Deran, care 
până acum nu fusese neapărat în cărţi drept candidat la 
conducerea Consiliului - de fapt, nu fusese niciodată -, era 
acum la cârmă, fie că celorlalţi membri le plăcea sau nu. 

Stând în faţa lor, lui Deran îi trecu prin minte că 
probabil nu le plăcea absolut deloc treaba asta. Ceea ce 
ar fi putut explica de ce cuvântul de deschidere fusese 
primit atât de prost. 

— De ce ne aflăm aici? se auzi o întrebare venind de 
departe, dinspre celălalt capăt al mesei lungi la care 
stăteau directorii, verii lui Wu. 

— Poftim? întrebă Deran, privind în josul mesei ca să 
vadă cine era vărul în chestiune. 

Era Tiegan Wu, care se ocupa de mica divizie de arme 
a Casei de Wu, parte a concernului de armament al 
acesteia. 

— Am spus: „De ce ne aflăm aici?“, repetă ea. Acum 
eşti dictatorul Casei de Wu. Acesta este Consiliul de 
administraţie. Fostul Consiliu de administraţie, ar trebui 
să menţionez. Acum e lipsit de orice putere. Ce rost are 
să ne chemi aici? 

— In afară de a te da mare, spuse Nichson Wu, care 
conducea divizia conceptuală de securitate automatizată, 
cu alte cuvinte, a roboților cu puşti. 

— Da, mi-a trecut şi mie prin minte chestia cu datul 
mare, spuse Tiegan, privindu-l fix în ochi pe Deran. 

— Verii mei, începu Deran, gesticulând într-un mod 
care, spera el, era liniştitor. Vă reamintesc că trăim 
timpuri extraordinare. Jasin, fostul nostru director 
general, a încercat să răstoarne Impăraxul. Ea nu este 
convinsă că acest Consiliu nu a fost complice al tentativei 
loviturii de stat. Ea nu vă ştie cum vă ştiu eu. 

— Dar ştie că eşti plin de rahat? întrebă Belment Wu, 
care conducea operaţiunile construcţiilor de nave. 

Belment nu fusese niciodată cel mai mare fan al lui 
Deran. 

— Ştie că, cel puţin, poate avea încredere în mine, 
replică Deran. 

Drept răspuns, Belment pufni. 

Proster Wu, aflat imediat la dreapta lui Deran, îşi drese 
glasul. Proster era, incontestabil, cel mai puternic om din 
încăpere, fiindcă, printre altele, coordona întreaga divizie 
a securităţii. Asta însemna că avea cele mai multe arme - 
la propriu. In mod obişnuit, cei din Casa de Wu care 
conduceau divizia de securitate nu candidau niciodată la 
funcţia de director general. Nici nu aveau de ce. De fapt, 
ei trăgeau sforile din spatele tronului. Când Proster îşi 
drese glasul tăcură cu toţii, inclusiv Deran, întorcându-se 
către el. 

— Deran, spuse Proster, hai să nu ne mai pierdem 
vremea, bine? Eşti director general fiindcă l-ai trădat pe 


Jasin şi ai şantajat Impăraxul să-ţi dea slujba asta. Te-a 
lăsat şi să ne scoţi pe noitoţi 

din procesul de luare a deciziilor pentru Casa de Wu, 
continuă el, făcând semn cu capul spre ceilalţi membri ai 
Consiliului. Bine jucat. Dar nu te preface că nu ştim asta 
sau că habar n-avem că ai fost şi tu complice, exact ca 
Jasin, în lovitura aia stupidă de stat. Nu ne insulta 
inteligenţa. In regulă? 

— Da, în regulă, spuse Deran după o pauză. 

Proster încuviinţă şi se întoarse spre ceilalţi aflaţi în 
jurul mesei. 

— Cât despre motivul pentru care ne aflăm aici, e unul 
foarte simplu, continuă el, făcând semn spre Deran. Noul 
nostru director general nu este prost de-a binelea. Chiar 
dacă Impăraxul i-a acordat control total asupra Casei de 
Wu, el ştie că acel „control" e doar o iluzie. Nu-şi bazează 
puterea pe cei din această cameră. Nici nu are destui 
aliaţi în afara ei. Şi, aşa cum a punctat în mod corect, se 
apropie sfârşitul civilizaţiei umane, adăugă Proster, 
întorcându-se spre Deran. Nu are timp să aştepte după 
noi. Nu dacă doreşte să-şi pună în aplicare planurile pe 
care sigur le are în minte şi pentru realizarea cărora are 
nevoie de cooperarea noastră, nu-i aşa? 

Nu chiar, se gândi Deran. Nu era nici pe departe atât 
de nepregătit pe cât credea Proster. Avea o listă destul 
de lungă de oameni, majoritatea alţi veri Wu, care ar fi 
fost încântați să taie beregate, dacă asta însemna că 
urmau să conducă o divizie din cadrul Casei de Wu. La 
dracu', capul lui Proster ar fi fost primul sub ghilotină 
dacă se ajungea la asta. Nu exista nici măcar un văr Wu 
în încăpere care să nu fie gata să-şi stranguleze bunica - 
ba chiar multe alte bunici, de ce să ne zgârcim - ca să 
conducă securitatea, mai ales având în vedere faptul că 
funcţia de director general era blocată pentru viitorul 
apropiat. 


Proster fusese director prea mult timp; uitase ce lacom 
şi ambițios putea fi un văr. Ar fi trebuit să-şi amintească. 
Proster 

o forţase pe Finnu Wu, fosta directoare a securităţii, să-şi 
părăsească scaunul, procedând ca la carte. Finnu sfârşise 
prin a se retrage complet în alt sistem, doar ca să nu-şi 
mai amintească în fiecare zi de înjositoarea ei detronare. 

Deran ştia mai mult decât oricine despre viciile şi 
greşelile lui Proster, mai multe decât Proster însuşi, şi ar 
fi fost încântat să dezvăluie informaţiile acestea oricărui 
văr Wu care ar fi fost interesat. 

Aşa că nu, Deran nu era chiar atât de lipsit de putere 
sau de aliaţi pe cât susţinea Proster. Mai precis, Deran 
era convins că le va obţine pe amândouă, cu timpul. 

Dar timpul nu era de partea lui. Aici, Proster avea 

dreptate. Timpul nu mai era de partea nimănui. 

Aşa că Deran încuviinţă spre vărul său şi spuse: 

— Aşa e. 

— Văd că ne înţelegem, zise Proster. Bine. Spune-ne, 
Deran, în ce fel va fi totuşi sfârşitul civilizaţiei în favoarea 
Casei de Wu? 

— E simplu, de fapt, răspunse acesta. Casa de Wu 
deţine monopolul construcţiilor de nave, al producerii de 
arme şi al securităţii. Care sunt lucrurile care vor fi 
necesare în timp ce curenţii Fluxului vor continua să se 
prăbuşească? 

— Mâncarea, spuse Tiegan Wu. 

— Apa, spuse Nichson. 

— Produsele medicale, adăugă Belment. 

Deran gesticulă nervos: 

— Scăpaţi din vedere esenţialul. 

— Faptul că oamenii vor muri de foame nu e esenţial? 
întrebă Tiegan. 

Deran arătă cu degetul spre ea. 

— Eşti pe aproape. Ideea principală nu e că vor muri 
de foame. Ci că oamenii se tem că vor muri de foame. In 
următorii câţiva ani, curenţii Fluxului se vor prăbuşi. 
Oamenilor le va fi frică. In fond, acest Imperiu se numeşte 
„Interdependenţa". Fiecare habitat uman depinde de la 
bun început de celelalte. Asta era grozav când Fluxul era 
stabil. Acum, pe măsură ce se destabilizează, sistemul 
politic şi cel social al Interdependenţei devin şi ele mai 
puţin stabile. Acele sisteme vor avea nevoie să fie 
susţinute. 

— Cu ajutorul forţelor de securitate şi al armelor, 
spuse Proster. 

— Exact. 

— Până când forţelor de securitate li se va face şi lor 
frică, fiindcă hrana lor va începe să se termine, la fel ca a 
celorlalţi, spuse Tiegan. 

— Ei bine, de asta ne-am ocupat, spuse Nichson, adică 
vărul cu „roboții cu puşti”. 

— Ideea e că o să apară revolte, spuse Deran. Foarte 
puternice. Şi care vor dura. 

— Şi vrem să facem bani de pe urma haosului, 
spuse Tiegan. 

— Dorim să oferim capacitatea de a ține în frâu haosul 
cât mai mult posibil, replică Deran. Revolta va avea loc. 
Are deja loc. E inevitabilă. Dar „inevitabil" nu trebuie să 
însemne imediat. Putem cumpăra timp pentru guvernele 
din sistem. Sau, mai precis, ele pot cumpăra timp de la 
noi. Fiindcă, da, dorim să facem bani din asta. 

— Câtă vreme banii mai pot fi folosiți, spuse Lina Wu- 
Gertz din capătul celălalt al mesei. 

Lina conducea divizia de revinderi, care vindea nave 
spațiale folosite sau care fuseseră construite, dar 
niciodată folosite, fiindcă proprietarul nu le ridicase. 

— Când va dispărea civilizația, banii nu vor mai folosi 
la nimic, continuă ea. 

— Civilizaţia nu se va sfârşi, spuse Deran. 

— Mi-a scăpat ceva? interveni Belment. Nu stăteai 
adineauri acolo şi spuneai că vine sfârşitul ei? 

— Am spus „civilizaţia aşa cum o ştim". 

Deran se întinse spre masă, luă o telecomandă şi 
apăsă un buton. Peretele din spate păru că prinde viaţă, 
înfăţişând o planetă verde şi albastră. 

— Acesta e Capătul, observă Proster. 

— Aceasta este civilizaţia, îl corectă Deran. 

— înseamnă că n-ai fost la Capăt, chicoti Proster. 

— Capătul e locul unde va supravieţui civilizaţia 
noastră, spuse Deran. Este singurul sistem din 
Interdependenţă care posedă o planetă capabilă să 
susţină de una singură viaţa umană. Şi din câte ne spun 
savanții Impăraxului, este ultimul loc care va mai avea un 
curent de Flux funcţional care să vină de la Centrul 
Comercial. Civilizaţia va continua acolo. 

Privi spre Lina Wu-Gertz, apoi adăugă: 

— La fel şi existenţa banilor. 

— Civilizaţia va supravieţui în acel loc, spuse Proster. 
Dacă va putea ajunge acolo. 

Deran zâmbi la auzul acestor cuvinte. 

— Umblă vorba că putem construi nave. 

— Dar nu atât de multe, continuă Belment. 

— Civilizaţia trebuie salvată. Dar nu toţi oamenii. Deşi 
sunt sigur că toţi cei din această încăpere, cât şi cei dragi 
lor, vor reuşi să ajungă la Capăt mai devreme sau mai 
târziu. 

Acest comentariu îi făcu pe toţi să amuţească pentru 
un moment. 

— Deci planul tău este să oferi nave unora şi control al 
revoltelor celorlalţi, spuse Tiegan după acea scurtă 
pauză. 

— Nu e vina mea că se prăbuşeşte Fluxul, îi răspunse 
Deran. Eu sunt doar conştient de ce urmează să se 
întâmple din cauza asta. Şi nu, planul n-are de-a face cu 
navele spaţiale şi controlul revoltelor. Planul, şi ceea ce 
rog acest Consiliu să sprijine, este să începem construirea 
navelor spaţiale şi să se ţină în frâu revoltele acum, pe 
scară largă, înainte să înceapă să vină comenzile. 

— Presupunând că acestea vor veni, inerveni Proster. 

— O să vină, îl asigură Deran. Şi nu e cazul să 
aşteptăm ca guvernele şi restul caselor comerciale să-şi 
dea seama că vine sfârşitul. Avem o reţea de vânzări. 
Oamenii din reţea le vor aminti celorlalţi. Vreau să 
construiesc navele acum, pentru ca agenţii noştri de 
vânzări să le poată spune clienţilor că le avem în stoc şi 
sunt gata de plecare. Fără întârzieri între data comenzii şi 
cea a primirii acesteia, cu excepţia timpului de livrare. In 
zilele noastre, lucrurile astea vor face diferenţa între o 
vânzare cu succes sau un eşec. 

— Oferă-le condiţii mai simple de vânzare şi le vor 
accepta, spuse Belment. 

Deran clătină din cap. 

— Nu. Banii pe masă de acum înainte. Pentru orice. 
— Asta e o nebunie! spuse Belment. 

— Nu e o nebunie. Este sfârşitul civilizației aşa cum o 
ştim, şi nu avem timp să colectăm plăți eşalonate. 

— Ar fi ca şi cum am da cărţile pe faţă, observă 
Proster. 

— Asta e şi ideea, spuse Deran. Dacă ei cred că noi nu 
socotim că e timp suficient pentru plăţi eşalonate, vor 
pune pe primul loc şi termenele scurte. Au banii; mai e 
nevoie doar să decidă că trebuie să ni-i dea nouă mai 
întâi. 

Işi îndreptă privirea spre Lina Wu-Gertz. 

— Şi dacă vor crede că civilizaţia se sfârşeşte şi banii 
nu vor mai avea oricum nicio valoare, nu le va păsa prea 
mult să plătească. Vor crede că ne-au făcut-o. 

Proster încuviinţă. 

— Aşa că vom construi navele şi armele acum... 

— Cât e încă ieftin şi simplu, fiindcă, pe măsură ce se 
vor prăbuşi mai mulţi curenţi de Flux, va fi mai scump să 
facem rost de materiale şi mai greu să ne aprovizionăm, 
interveni Deran. 

— „Şi vom încasa cât de mult vom putea, iar când 
curenţii de Flux se vor prăbuşi, o să ne mutăm baza de 
operaţiuni la Capăt, unde banii vor avea aceeaşi valoare 
şi unde ceea ce va mai rămâne din civilizaţie va continua 
să aibă nevoie de arme şi de nave spaţiale. 

— Acesta este planul, spuse Deran. In principiu. In linii 
mari. 

Proster  încuviinţă, apoi privi spre ceilalţi, care 
consimţiră la rândul lor, inclusiv Belment şi Tiegan. Apoi 
se uită din nou la Deran. 

— Se pare că ai dreptate: sfârşitul civilizaţiei va fi bun 
pentru afaceri, spuse el. 

— Da, zise Deran. Aşa cred. 

— Apropo, a fost o replică bună. 

Deran zâmbi, încântat. 

— Mulţumesc, Proster! 

Uşa sălii de conferinţe se deschise, iar asistenta lui 
Deran, Witka, îi anunţă că venise ora prânzului; înăuntru 
apărură mese pe rotile încărcate cu mâncare şi băuturi. 
Membrii Consiliului se ridicară şi se serviră, vorbind în 
acelaşi timp unii cu alţii. Asistenta lui Deran se apropie de 
el cu o ceaşcă în care era ceaiul lui fierbinte favorit, pe 
care îl păstra special în biroul ei. 

— Cum a mers? întrebă ea, întinzându-i ceaşca. 


32 | JOHN SCALZI 


— Cred că am scos-o la capăt, spuse el, sorbind o 


înghiţitură. Par să înţeleagă ce am de gând să obţin cu 
planul. 

— Ce-i drept, e un plan bun. 

— Aşa cred şi eu, recunoscu Deran. 

— Vă aduc ceva de mâncare, spuse Witka, 
îndreptându-se către mesele cu mâncare. 

Deran mai luă o înghiţitură de ceai şi se delectă cu 
realizările zilei. Nu avea nevoie de Consiliu pentru a face 
toate lucrurile despre care le spusese - de fapt, el 
începuse deja procesul de transferare a majorităţii 
participaţiilor financiare ale casei la Capăt -, dar faptul că 
i se alăturau făcea ca lucrurile să meargă mai bine. Era 
mai uşor. Mai simplu. Nu mai trebuia să se lupte cu ei 
prea mult şi nu mai era obligat să-i înlocuiască din funcţii, 
aşa cum bănuise că va fi nevoit. Cel puţin nu imediat. Mai 
avea ceva timp la dispoziţie. Sau avea de-acum înainte. 

Da, iată ce frumos s-au aranjat toate, se gândi Deran, 
apoi mai luă o înghiţitură din ceai şi se prăbuşi, cu ceaşca 
rostogolindu-se lângă el. 

Witka, care tocmai venea spre el cu o farfurie plină de 
mâncare, ţipă, scăpă farfuria pe podea şi alergă lângă 
corpul lui Deran. Restul membrilor Consiliului rămaseră 
nemişcaţi, tăcuţi, holbându-se la ce se-ntâmpla. După un 
minut, Witka părăsi încăperea în căutare de ajutor 
medical. 

Toată lumea continua să se uite la trupul lui Deran. 

— Ei bine, n-am fost eu, spuse Belment în cele din 
urmă. 

— A fost careva dintre voi? întrebă Proster. 

Se auzi un murmur de negare generală. 

— Hm, zise Proster, apoi muşcă o bucăţică din chiflă. 

— Aşadar, continuăm cu planul lui? întrebă Tiegan. 

Cadrele medicale dădură buzna în încăpere înainte ca 
cineva să poată răspunde. 


CAPITOLUL 2 


hiar în momentul în care Deran Wu cădea mort 

la ultimul etaj al Casei Breslelor, ceva mai jos 

Kiva Lagos se lupta să nu cedeze tentaţiei de a 
arunca pe cineva pe fereastră. 

— Ce dracu" ai spus? îi urlă Kiva tipului care stătea de 
cealaltă parte a biroului. 

Bărbatul, Bagin Heuvel, negociator comercial şef 
pentru Casa de Wolfe, nici nu clipi. 

— M-aţi auzit cât se poate de clar, Lady Kiva. Casa de 
Wolf intenţionează să renegocieze contractele pe care le 
are cu Casa de Nohamapetan, al cărei administrator 
sunteţi. Am prefera ca aceste negocieri să se desfăşoare 
în mod pozitiv, în spiritul cooperării şi al beneficiului 
reciproc. Dar dacă acest lucru nu este posibil - iar după 
răspunsul dumneavoastră văd că s-ar putea să nu fie -, 
atunci vom fi cât se poate de mulţumiţi să intentăm un 
proces la Tribunalul Breslelor pentru a găsi o soluţie. 

— Care sunt motivele, mai exact? 

— Motivul e că civilizaţia se prăbuşeşte, Lady Kiva. 

Kiva privi spre Senia Fundapellonan, care era avocată 
a Casei de Nohamapetan - sau, mă rog, fusese până când 
oamenii Contesei de Nohamapetan o împuşcaseră din 
greşeală în timp ce încercau să o ucidă pe Kiva, moment 
în care Senia a schimbat 

taberele şi a început să lucreze pentru Kiva, care acum 
conducea Casa de Nohamapetan, deoarece contesa era 
în închisoare din cauza unei acuzaţii de trădare. Kiva o 
pusese pe Fundapellonan la conducerea departamentului 
juridic al Casei de Nohamapetan, iar ele două mai făceau 
şi altele împreună, şi le făceau bine {totul se întâmplase 


oarecum pe neaşteptate şi era complicat). Fundapellonan 
îi înţelese perfect privirea. 

— Contractele dintre casele noastre nu au clauze 
pentru o aşa-zisă prăbuşire a civilizaţiei, domnule Heuvel, 
spuse ea. 

— Au totuşi nişte clauze privitoare la forţa majoră, zise 
el. 

— Ce mă-sa de forţă majoră? exclamă Kiva. 

— Nu am pus acolo cuvântul „mă-sa“, dar în rest da, e 
adevărat. 

— Forţa majoră se referă la situaţia când o rocă 
spaţială cade pe neaşteptate şi distruge naibii un întreg 
habitat, spuse Kiva. 

— Da, acesta este un exemplu, încuviinţă Heuvel. Noi 
susţinem că prăbuşirea civilizaţiei este un altul. 

— Cuvintele-cheie sunt „pe neaşteptate". 

— De fapt,  cuvintele-cheie sunt „prăbuşirea 
civilizaţiei". 

— Lady Kiva are dreptate, interveni Fundapellonan. 
Forţa majoră se referă la evenimente imprevizibile şi 
neaşteptate. 

— Da, cum ar fi prăbuşirea întregii noastre civilizaţii, 
insistă bărbatul. 

— Peste nişte blestemaţi de ani de acum înainte, 
spuse Kiva. 

— Timp în care elemente semnificative cuprinse în 
contractele dintre casele noastre nu vor putea fi 
îndeplinite, expunând Casa de Wolfe unor vulnerabilităţi 
civile şi financiare, continuă Heuvel, ridicând un deget ca 
să-şi întărească spusele. Dacă într-adevăr cele mai bune 
estimări actuale despre starea curenților de Flux din 
cadrul Interdependenţei sunt corecte, atunci Casa de 
Wolfe va începe, fără vina sa şi în totalitate din cauza 
forţelor care 

nu sunt controlabile de către aceasta, să nu-şi mai 


respecte obligaţiile în moduri care o expun la niveluri de 
risc inacceptabile. 

— lar asta e problema voastră. 

Heuvel aprobă din cap. 

— Sunt de acord că e o problemă. Nu sunt de acord că 
este doar problema noastră. Şi Casa de Wolfe e dispusă 
să meargă în justiţie pentru a pleda această cauză. 

— Tribunalul Breslelor nu e neapărat cunoscut pentru 
receptivitatea la interpretări inovative ale legii 
contractuale, remarcă Fundapellonan. Sunt câteva sute 
de ani de jurisprudență care sugerează puternic că, dacă 
intentaţi procesul acesta, rezultatul va fi că vor râde de 
dumneavoastră în instanţă, iar clientul dumneavoastră va 
ajunge să plătească taxele noastre legale, plus o penali- 
zare consistentă. 

— Este o posibilitate, spuse Heuvel. Conform unei alte 
posibilităţi, Tribunalul Breslelor va recunoaşte că mai 
multe sute de ani de jurisprudenţă nu înseamnă nimic 
când Interdependenţa se confruntă cu o ameninţare la 
adresa existenţei ei, una complet lipsită de precedent în 
toată istoria cunoscută. 

— Vă aşteptaţi la prea multe de la Tribunalul Breslelor. 

Heuvel ridică din umeri. 

— Simt blocaţi de acest colaps la fel de mult ca oricare 
dintre noi. Suntem pe un teritoriu complet necunoscut, 
adăugă el, apoi îşi întoarse din nou atenţia spre Kiva. Dar, 
aşa cum am spus la început, noi nu vrem absolut deloc să 
mergem în instanţă. Suntem gata să renegociem cu 
bună-credinţă, în interesul ambelor noastre case. 

— Nu asta aţi spus, zise Kiva, fixându-1 pe Heuvel cu o 
privire rece. Ceea aţi spus este că, de fapt, Casa de Wolfe 
intenţionează să renegocieze aceste contracte sau să 
meargă în instanţă. 

— Da, răspunse Heuvel. Şi? 

— Deci aţi venit aici să-mi spuneţi ce se va întâmpla, 


nu să-mi cereţi ajutorul ca să se întâmple. 

— Evident că vom avea nevoie de ajutorul 
dumneavoastră ca să facem să se întâmple... 

Veni rândul Kivei să ridice un deget pentru a atrage 
atenţia. 

— Dar nu aţi cerut acest lucru. Mi-aţi spus ce se va 
întâmpla şi v-aţi aşteptat să fiu de acord cu asta, ca şi 
cum era de la sine înţeles. 

— Nu-mi dau seama de ce ar avea vreo importanţă. 

— Are importanţă fiindcă m-aţi enervat, futu-i! spuse 
Kiva. Nu-mi place când oamenii vin la mine în birou şi-mi 
spun cum să fac diverse lucruri, de parcă eu n-aş avea 
nimic de zis, apoi mă ameninţă preventiv că mă cheamă 
în instanţă pentru a mă forţa să mă supun. 

— Lady Kiva, dacă aşa aţi perceput ceea ce am spus, 
îmi cer scuze, nu a fost intenţia mea... 

— Şi acum, la naiba, m-aţi enervat de dovă ori, fiindcă 
pre- tindeţi că aţi făcut rahatul ăsta din greşeală. Sunteţi 
un om matur şi negociator comercial şef pentru întreaga 
dumneavoastră casă blestemată. Şi da, Casa de Wolfe e, 
pe bune, o nenorocită de casă minoră. 

- Hei... 

— Dar până şi o nenorocită de casă minoră are 
resursele necesare angajării unei persoane competente. 
Aşa că, fie aţi reuşit naibii să vă ascundeţi incompetenţa 
absolută faţă de cei din Casa de Wolfe destul de mult 
timp ca să vă propulsaţi până în poziţia în care sunteţi, fie 
ştiaţi ce făceaţi încă din momentul în care v-aţi aşezat în 
afurisitul ăla de scaun şi v-aţi hotărât să-mi insultaţi in- 
teligenţa. Aşadar, care dintre cele două e varianta cea 
bună? 

Heuvel clipi, apoi întrebă: 

— De ce vă pasă? 
— De competenţa dumneavoastră? Nu-mi pasă, dar 
sunt sigură că şefului dumneavoastră i-ar păsa. 


— Nu, vreau să spun de ce vă pasă de asta? De 
contractul ăsta. 

— Ce vreţi să spuneţi? 

— Contesa de Nohamapetan a încercat să vă ucidă, 
Lady Kiva, murmură Heuvel. 

Fundapellonan se mişcă stânjenită pe scaun la auzul 
vorbelor lui; ea fusese cea atinsă de glonţul destinat Kivei 
şi abia în ultima săptămână i se permisese să se întoarcă 
la muncă. Umărul îi era în continuare afectat şi se 
vindeca greu. 

— Casa de Nohamapetan este o casă de trădători. Şefa 
lor se află în închisoare şi moştenitorii ei lipsesc sau au 
murit. Sunteţi la conducere fiindcă vi s-a acordat acest rol 
de către împărax. Nu sunteţi obligată să fiţi loială acestei 
case, Lady Kiva. Și ce dacă acest contract ar fi 
renegociat? In cel mai rău caz, Casa de Nohamapetan va 
face o grămadă ceva mai mică de bani decât înainte. 
Această casă de trădători. Nu înţeleg care e problema. 

Auzind asta, Kiva încuviinţă şi se ridică iute în picioare, 
îndreptându-se către Heuvel. El se uită la Fundapellonan, 
nesigur; Fundapellonan clătină foarte uşor din cap, de 
parcă ar fi spus E prea târziu să mai scapi acum. Kiva se 
aplecă pentru a-1 privi în ochi. 

— Ei, de vreme ce ai întrebat, spuse ea, află că îmi 
pasă fiindcă Impăraxul mi-a poruncit să-mi pese. Fiindcă 
dincolo de nenorociţi! de Nohamapetani, această casă 
are sute de mii de angajaţi care se bazează acum pe 
mine să le reprezint interesele. îmi pasă pentru că, deşi 
tu nu vei şti niciodată asta, să conduci o nenorocită de 
casă este o responsabilitate imensă şi, poate, nu ştiu, mi- 
ar plăcea să fiu văzută ca fiind bună la ceea ce fac, la 
dracu'! îmi pasă 

din cauză că, în ciuda numelui de pe uşă, aceasta este 


acum nenorocita mea. de casă. îmi pasă pentru că, atunci 
când intri în casa mea, în biroul meu şi-mi spui ce 


urmează să se întâmple, mă insulţi pe mine şi-mi insulţi şi 
casa. Şi de vreme ce se vede clar că nu eşti genul care să 
dea dovadă de o nenorocită de iniţiativă proprie, băşinos 
cognitiv amărât ce eşti, îmi pasă fiindcă această casă 
mică şi infectă a ta mă insultă pe mine şi-mi insultă casa, 
ba chiar ambele mele case, fiindcă încă mai fac parte din 
nenorocita de Casă de Lagos. îmi pasă fiindcă, la dracu’, 
îmipaşăl lar tu şi căsuţa ta infectă v-aţi pus rău fix cu 
persoana căreia e cel mai puţin indicat să încercaţi să-i 
faceţi programul. Acum este destul de clar, domnule 
Heuvel? Sau ar trebui să folosesc dracului nişte cuvinte 
mai simple? 

— Nu, m-am prins, o asigură Heuvel. 

— Bine, zise Kiva, îndreptându-şi spinarea şi 
rezemându-se de birou. Atunci uite ce ai de făcut. O să te 
întorci la şefii tăi şi o să le spui cam aşa: Casa de 
Nohamapetan” le mulţumeşte pentru ofertă, iar 
contraoferta noastră este următoarea - Casa de Wolfe 
poate să se ducă-n pizda mă-sii, fiindcă noi nu suntem de 
acord să schimbăm niciun rahat de virgulă din 
contractele noastre actuale. Dacă toţi cei din Casa de 
Wolfe doresc să ne cheme în instanţă la Tribunalul 
Breslelor, nu au decât, din moment ce Casa de 
Nohamapetan va bloca rahatul ăsta, nu numai până la 
prăbuşirea Fluxului, dar chiar şi până la moartea prin 
căldură a blestematului de univers observabil. 

Kiva se întoarse spre Fundapellonan: 

— Avem resursele necesare pentru asta, nu? 

— Ah, sigur că da, răspunse Fundapellonan. 

Kiva îşi îndreptă din nou atenţia spre Heuvel: 

— Aşa că, dacă îţi doreşti ca stră-stră-stră-strănepoţii 
tăi să se ocupe tot de treaba asta în timp ce oxigenul li se 
scurge din habitat, du-te la tribunal cu rahatul ăsta de 
forţă majoră, noi vom fi acolo şi o să ne uităm cum se fac 


albaştri la faţă. Până atunci, ieşi dracului din biroul meu! 

— îmi place să te privesc în timp ce lucrezi, îi declară 
Fundapellonan după ce Heuvel ieşise dracului din biroul 
Kivei. 

— N-o să fie ultima dată când o să întâlnim aşa ceva, 
spuse Kiva. 

— Te referi la strategia de forţă majoră? Probabil că 
nu, zise Fundapellonan, făcând un gest cu mâna în 
direcţia în care Heuvel se cărase dracului. Casa de Wolfe 
nu e celebră pentru strategii juridice inovative. Nu cred 
că au ticluit ei singuri toate astea. Şi dacă nu au făcut-o 
ei, poţi fi sigură că altcineva a depus deja o plângere la 
Tribunalul Breslelor. Pot să pun pe cineva să urmărească 
chestiunea. 

— Da, aşa să faci. 

— Bine, răspunse  Fundapellonan,  notându-şi. 
Bineînţeles, asta chiar mă face să mă întreb de ce îţi 
pasă. 

Kiva se uită pieziş la ea. 

— Nu începe şi tu. 

— Ştiu de ce ţi-a păsat când avea de-a face cu tine şi 
casa ta, spuse Fundapellonan, zâmbind la replica Kivei. 
Faptul că-ţi pasă când nu te afectează este remarcabil. 

— Asta nu sună prea bine. 

— Eşti o persoană extrem de preocupată de propriile 
interese. Nu e ceva rău sau bun; aşa stau lucrurile. Aşa că 
dacă te interesează chestiunea asta, înseamnă că te 
gândeşti şi la ce bătaie de cap e pentru tine. 

— Este o bătaie de cap pentru că împuţitul ăla sinistru 
nu greşeşte, spuse Kiva. Prăbuşirea Fluxului se apropie. 
Dacă Tribunalul 

Breslelor decide că distrugerea civilizaţiei înseamnă 
anularea contractelor, atunci va fi haos. 

— Şi deodată nu-ţi mai place haosul. 

— Nu-mi place când nu lucrează în favoarea mea. 


— Uite, vezi, asta voiam să spun când am zis că te 
preocupă propriul interes. 

— In cazul ăsta nu ar ajuta pe nimeni, spuse Kiva. 

— Dacă Tribunalul Breslelor lasă vreunul dintre aceste 
procese să meargă mai departe, se va distruge baza 
întregului nostru sistem economic. 

— Şi prăbuşirea Fluxului n-o să facă acelaşi lucru? 

— Sfârşitul se apropie, spuse Kiva. Nu cred că înţeleg 
de ce vrem să vină mai repede. Oamenii vor muri de 
foame din cauza lui sau a unuia ca el, adăugă ea, arătând 
în direcţia în care plecase Heuvel. 

— Ca să fim drepţi faţă de bietul domn Heuvel, el doar 
se supunea ordinelor primite şi îşi îndeplinea îndatorirea 
fiduciară, spuse Fundapellonan. Dacă tu mi-ai cere să mă 
duc la o altă casă cu acelaşi plan tâmpit, aş fi obligată s-o 
fac. 

— Sper că mi-ai trage un pumn în faţă întâi. 

— Umărul meu e tot praf. Ar trebui să-ţi trag un şut în 
fund în loc de pumn. 

— Dar tot ai face-o. 

— In momentul ăsta, nu cred că o să fie nevoie. Eşti 
egocentrică, dar se pare că propriul tău egoism s-a extins 
cumva. Cel puţin temporar. 

— Să nu te obişnuieşti cu asta. 

-Nu. 

Fundapellonan se ridică de pe scaun, folosindu-şi 
braţul sănătos ca să se echilibreze. 


ULTIMUL ÎMPĂRAX | 41 


— Intre timp, mă voi duce la departamentul juridic ca 
să formez o echipă care să răspundă în cazul în care 
Casei de Wolfe nu i-a fost inoculată îndeajuns de multă 
frică de Kiva Lagos. Tu ce-ai de gând să faci? 

Kiva se uită la ceasul de pe birou. 

— Trebuie să prind naveta spre Xi'an într-o jumătate 
de oră. Pentru o nenorocită de şedinţă a Comitetului 


executiv. 

Fundapellonan zâmbi: 

— Nu mă păcăleşti pe mine; îţi place la nebunie să faci 
parte din el. 

Auzind asta, Kiva mârâi. Comitetul executiv era 
compus din trei miniştri din parlament, trei membri ai 
Bisericii Interdependenţei şi trei membri ai caselor 
breslelor. Kiva fusese recrutată după ce în atacul asupra 
Impăraxului fuseseră implicate o treime dintre casele 
breslelor. Impăraxul hotărâse că avea nevoie de un vot 
sigur în comitet şi Kiva fusese alegerea ei. lar aceasta 
observă ironia faptului că tocmai ea, dintre toţi oamenii, 
era considerată un vot sigur. 

— Ar trebui să ridici problema tâmpeniei chestiei 
ăsteia cu forţa majoră la şedinţă, spuse Fundapellonan. 
Doar Grayland sau parlamentul pot să-i aştepte la 
cotitură şi să le-o taie scurt. 

— Tribunalului Breslelor n-o să-i placă treaba asta, 
spuse Kiva. 

Toată lumea ştia că Tribunalul Breslelor era o instituţie 
dificilă când era vorba despre aparenta ei independenţă. 

— Nu, n-o să-i placă, încuviinţă Fundapellonan. Dar 
asta nu e problema ta. 

Plecă, iar Kiva o urmări cu privirea, pe de-o parte 
fiindcă îi plăcea priveliştea, pe de altă parte fiindcă tot se 
mai gândea la confruntarea pe care tocmai o avuseseră 
cu nenorocitul de Heuvel. 

Senia Fundapellonan avea dreptate în privinţa ei: Kiva 
era extrem de egocentrică. Senia era de părere că lucrul 
ăsta nu era nici de bine, nici de rău, dar Kiva gândea 
altfel. Ea credea că ăsta era singurul mod de a exista într- 
un univers căruia nu-i păsa în niciun fel de viaţa nimănui 
şi într-o civilizaţie creată pentru a-i menţine pe bogaţi cât 
se poate de bogaţi şi pentru a-i feri pe săraci de foame 


îndeajuns de mult încât să nu se răscoale şi să-i 
decapiteze pe bogaţi. Un astfel de univers nepăsător şi o 
civilizaţie statică aveau să distrugă pe oricine nu s-ar fi 
concentrat strict asupra lui însuşi şi asupra propriilor 
interese. 

Kiva nu greşea în privinţa asta, cel puţin nu în măsura 
în care o privea pe ea. Strategia ei - „du-te dracu'; mie 
ce-mi iese?“ - o ajutase să ajungă, în numai doi ani, de la 
statutul de al şaselea copil în mare parte inutil al unei 
nobile care se bucura de o influenţă moderată la cel de 
şefă de facto a uneia dintre cele mai puternice case ale 
Interdependenţei, obţinând totodată un loc în Comitetul 
executiv şi bucurându-se de favorurile Impăraxului. Sigur, 
filozofia Kivei, acel egoism pragmatic, dedicat nu ar fi 
funcţionat la fel de bine pentru altcineva cum mersese 
pentru ea, dar să se ducă dracului, ei nu erau Kiva. Ceea 
ce, din nou, era fix esenţa chestiunii. 

Cu toate acestea, cu cât Kiva urca mai sus în ierarhia 
puterii, cu atât îşi dădea seama că strategia ei egoistă 
avea, să zicem, anumite limite. Poate că într-o altă epocă, 
în care civilizaţia nu s-ar fi aflat la doar câţiva ani distanţă 
de prăbuşirea într-o gaură adâncă şi îngrozitor de 
întunecată, ar fi putut să continue să meargă mulţumită 
pe calea iubirii de sine, împăcată cu ideea că, în fond, nu 
avea absolut nicio importanţă ce făcea. Era doar o fărâmă 
însufleţită de carbon care avea să devină neînsufleţită 
pentru eternitate destul de curând, aşa că putea la fel de 
bine să mănânce încă 

o brioşă, să facă dragoste cu roşcata aia simpatică sau 
orice altceva. Universul nu fusese creat pentru a absorbi 
egoismul Kivei, dar sigur nu era rănit în mod vizibil de 
acesta. 

Dar Kiva era conştientă că timpul pe care-l trăia ea 
acum nu era acel timp. Timpul e; era cel al blestematei 
de implozii a civilizaţiei umane, care avea să distrugă toţi 


oamenii, toţi indivizii - inclusiv pe ea. Intervalul de timp 
pe care îl mai avea probabil la dispoziţie (fără a lua în 
calcul posibilitatea asasinării, a unei su- pradoze 
accidentale sau a căderii de pe scări) îl depăşea acum pe 
cel al civilizaţiei în care trăia. Ceea ce însemna că o 
anumită porţiune din viaţa ei - poate chiar decenii - va 
deveni, futu-i, extrem de neplăcută dacă oamenii în 
poziţii înalte ale puterii nu făceau ceva pentru a evita 
toate astea. 

Chestia era că oamenii aflaţi în poziţii înalte ale puterii 
se dovedeau a fi, ei bine, extrem de egoişti. Exact cum 
era şi Kiva. Ceea ce, din nou, ar fi fost în regulă, dacă 
civilizaţia umană nu s-ar fi apropiat de sfârşitul ăsta 
blestemat. 

Dar, la dracu', chiar se apropia. 

Aşa că era o problemă. 

Şi astfel apăreau probleme ca aceea creată de Bagin, 
nenorocitul de Bagin Heuvel şi şefii săi amfibieni la fel de 
scârboşi, fericiţi să distrugă bazele economice ale 
societăţii pentru a salva câteva mărci care nu vor mai 
avea nicio importanţă când civilizaţia se va prăbuşi, iar 
fundurile lor umflate şi lăsate vor începe să pară gustoase 
pentru mulțimile înfometate. Gunoiul nenorocit de Bagin 
Heuvel şi şefii lui nu se gândeau decât la ceea ce putea 
să le iasă lor pe termen foarte scurt. 

Kiva nu putea spune că ea era diferită la nivel 
fundamental - sau poate că nu fusese până în momentul 
în care Heuvel deschisese gura aia micuță şi mincinoasă 
-, dar îşi dădea seama că, în 

momentul de faţă, numărul de oameni egoişti şi 
preocupaţi doar de propriul interes pe care-i putea tolera 
civilizaţia umană, în special al celor din categoria socială 
care putea avea un impact real asupra sorții omenirii, se 
micşorase considerabil. Kiva fusese şocată de o 
constatare care, fără să fie chiar o revelaţie, era cu si- 


guranţă suficientă pentru a o face să se oprească: fie va 
trebui să devină mai puţin egoistă, fie va trebui să 
găsească o modalitate de a-i face pe ceilalţi mai puţin 
egoişti. 

Evident, ea nu voia să devină mai puţin egoistă. Ca să 
repetăm, faptul că era fundamental egoistă funcţionase 
foarte bine pentru ea şi nu vedea niciun motiv să schimbe 
lucrurile. Sincer, ce voia cu adevărat să facă în acest 
moment era să o ia pe Senia acasă şi să i-o tragă până la 
epuizare, pentru că, dacă tot voia să încerce chestia asta 
cu monogamia, de dragul schimbării - şi chiar voia -, 
atunci intenţiona să profite din plin de ea. Şi chiar dacă 
Senia avea să aibă parte de unele beneficii de pe urma 
acestui lucru (ei bine, sigur avusese parte, dacă 
mărturiile ei erau credibile), nu ăsta era motivul pentru 
care Kiva o făcea. Acţiona pentru ea însăşi. A face 
lucrurile (inclusiv pe Senia) pentru ea însăşi funcţiona 
foarte bine pentru toată lumea. 

Prin urmare, trebuia ca altii să facă o schimbare. 

Ceea ce avea să fie o adevărată provocare. Nu era ca 
şi cum se putea aştepta ca oricine altcineva dintre cei 
fundamental egoişti să vrea să schimbe felul în care 
făceau lucrurile. 

Şi, mai important, Kiva recunoscu altceva: lucrurile 
ajunseseră într-un punct critic pentru fiinţele umane 
egoiste şi interesate doar de ele însele. Din câte îşi dădea 
seama Kiva, ori de câte ori oamenii egoişti se confruntau 
cu o situaţie sfâşietoare, care le schimba viaţa, ei treceau 
printr-un proces cu cinci etape distincte: 

Negare. 

Negare. 

Negare. 

Afurisita de negare. 

Ah, rahat, totul e groaznic, ia ce poţi şi fugi! 
Apariţia lui Bagin Heuvel în biroul ei şi strategia lui de 


opun 


atac sugerau că faza a cincea era în plină desfăşurare. 

Acest lucru îi complica situaţia Kivei, deoarece oamenii 
care îşi propuseseră să pună mâna pe cât de mult puteau 
înainte ca totul să se ducă de râpă se împotriveau unei 
treceri bruşte la altruism. 

Dar era în regulă. Kivei îi plăceau provocările. 

Uşa de la birou se deschise şi îşi făcu apariţia Bunton 
Salaanadon, asistentul ei executiv. 

— Lady Kiva, o salută el. 

— E timpul să mergem spre navetă, spuse ea. 

— Nu, răspunse Salaanadon, apoi ridică o mână pentru 
a se corecta. Da, dar nu de asta am venit. 

— Atunci de ce-ai venit? 

— Am veşti de la Casa de Wu. 

— Despre ce e vorba? 

Impăraxul era membru al Casei de Wu, chiar dacă ea 
nu se implica în afacerile de zi cu zi ale acesteia. Era 
posibil ca orice s-ar fi întâmplat să fi avut legătură cu ea. 

— Are treabă cu Impăraxul? 

Salaanadon clătină din cap. 

— E vorba despre Deran Wu. 

— A, rahatul ă/a de om. 

Că tot venise vorba de egoism, Deran Wu era un 
adevărat monument de individualism. 

— Ce e cu el? 

— E mort. 

— Mort? 

— A fost asasinat. 

— N-am fost de vină! 


— Eu... nu ştiam că v-ar putea suspecta cineva, Lady 
Kiva. 


— Ştim cine a făcut-o? 

— Nu încă. 

— Ei bine, Impăraxul ştie? Ştie măcar ceva din toate 
astea? 


CAPITOLUL 3 


ardenia Wu-Patrick se trezi cu o jumătate de oră 
înainte să sune alarma, fiindcă iubitul ei, Maree, 
sforăia. De obicei, Cardenia reuşea să facă 
abstracţie de sforăit, care devenise un zgomot 
alb de fundal pe care creierul ştia să-l atenueze şi să-l 
ignore. Dar în ultimele zile bărbatul căpătase o răceală 
care-l făcea să sforăie mai tare şi mai haotic. Când 
Cardenia se trezi din cauza zgomotului, Maree părea că 
imită doi oameni ai cavernelor care purtau o discuţie 
foarte importantă despre descoperirea focului, ori despre 
vânarea unui porc sălbatic sau ceva de genul ăsta. 
Cardeniei nu-i păsa. | se părea înduioşător. Erau încă la 
începutul relaţiei, aşa că defectele păreau mai degrabă 
adorabile, nu enervante; sau, cel puţin, Cardenia 
considera că defectele lui Maree erau simpatice, iar el era 
fie prea galant, fie prea circumspect ca să le menţioneze 
pe ale ei. Ea se întrebă într-o doară dacă va ajunge 
vreodată în punctul în care să nu-i mai considere defec- 
tele fermecătoare şi, în loc să le tolereze amuzată, să 
încerce să-l sufoce cu o pernă. Nu avusese niciodată o 
relaţie care să dureze atât. Se gândi că, dacă ar ajunge 
să-şi sufoce cândva iubitul, ar fi încântată că reuşiseră să 
ajungă până în acel punct. 

Intre timp, stătea întinsă cu braţul peste pieptul lui 
Maree; discuţia formată din sforăituri a celor doi oameni 
ai cavernelor se încheiase, iar participanţii îşi luaseră 
tălpăşiţa, poate în căutarea unui mastodont. Maree se 
calmă şi ajunse la nivelul obişnuit de sforăit. Cardenia îşi 
plimbă uşor degetele pe pieptul său, nu atât de uşor încât 
să-l gâdile, dar nici suficient de tare încât să-l trezească, 
şi se miră, nu pentru prima dată, că ei doi au ajuns să fie 
împreună. Era un lucru neaşteptat, din mai multe motive. 
Şi totuşi, iată-i! 

Mai rămase acolo câteva minute, odihnindu-se în acea 
zonă  liminară dintre aţipeală şi veghe deplină, 
bucurându-se de căldura pe care o simţea radiind din 
Maree. Apoi, ştiind că alarma avea să-i trezească pe 
amândoi peste cinci minute, suspină, bombăni uşor şi 
alunecă din pat, având grijă să nu-şi trezească iubitul. 
Papucii şi halatul erau acolo unde le aşezase cu o seară 
înainte; şi le puse pe fiecare, apoi şopti către ceas ca să 
anuleze alarma. Trebuia să lucreze, dar nu exista niciun 
motiv pentru care Maree să nu poată dormi până mai 
târziu. Poate că oamenii cavernelor urmau să se întoarcă 
pentru o nouă discuţie. 

Cardenia făcu duş, se şterse cu prosopul, îşi perie 
părul până îl îmblânzi complet, apoi intră în dressing şi 
îmbrăcă lenjeria intimă şi un halat de casă. In acest 
moment, avea două opţiuni: prima, să intre pe o uşă 
aflată în stânga ei, în spatele căreia aştepta echipa de 
garderobă, coafură şi machiaj împreună cu Nera Chernin, 
cea care se ocupa de ea dimineaţa, urmând să îi treacă în 
revistă programul zilei, care începea din secunda în care 
ieşea de la machiaj şi dura până într-un moment încă 
nedeterminat, cuprinzând aproximativ douăsprezece 
până la cincisprezece ore, chiar şi mai mult. 

A doua opţiune era să intre pe o uşă complet diferită şi 
să poarte o conversație cu cei care se aflau în spatele ei. 
Dacă o deschidea pe 

aceasta nu însemna că nu avea să mai dea ochii cu 
Chernin şi acoliţii ei; avea doar să întârzie inevitabilul cu 
oricât de mult timp ar fi ales să petreacă acolo. 

Indiferent ce ar fi făcut, nimic nu avea să schimbe 
faptul că, prin simplul act de a trece un prag, ea înceta să 
mai fie Cardenia Wu-Patrick, devenind Grayland a l-a, 
împărax al Sfântului Imperiu al Statelor Interdependente 
şi al Breslelor Comerciale, Regină a Centrului Comercial şi 
a Naţiunilor Asociate, Capul Bisericii Interdependente, 
Moştenitoarea Terrei şi Mama Tuturor, Al Optzeci şi 
Optulea împărax al Casei de Wu. 

Cardenia se uită la ambele uşi, suspină şi se îndreptă 
spre a doua, care se deschise fără să i se comande. 
Grayland a li-a îi trecu pragul. 

încăperea în care intră era mare şi aproape goală, 
până în punctul de a fi aproape lipsită de caracteristici; 
doar o bancă lungă, turnată direct din perete, reprezenta 
o întrerupere a liniilor curate şi aproape sterile ale 
încăperii. Era, poate, o cameră în care nu trebuia să 
leneveşti. Cu toate acestea, Grayland se aşeză pe bancă, 
poziţionându-se cât de confortabil îi permitea aceasta şi-l 
chemă pe principalul ocupant al încăperii. 

— Jiyi, spuse ea. 

Se aprinseră proiectoare ascunse şi în mijlocul 
încăperii fu invocată o fiinţă cu aspect omenesc, lipsită de 
gen sau sex. O privi pe Grayland, se îndreptă spre silueta 
aşezată şi înclină din cap: 

— Impăraxe Grayland a Il-a, spuse Jiyi, în stilul său 
obişnuit. Cu ce vă pot fi de folos? 

Grayland evaluă silueta din faţa ei. Această încăpere 
se numea Camera Memoriei. Gândurile şi stările sufleteşti 
ale fiecărui împărax dinaintea ei se aflau aici - inclusiv ale 
primului dintre ei, Profetesa-lmpărax Rachela | -, 
înregistrate de o reţea neurală 

pe care fiecare Impărax, inclusiv Grayland, o avea 


implantată în creier. Jiyi era interfaţa pe care fiecare 
Impărax în viaţă o folosise pentru a-şi accesa 
predecesorii; tot ce trebuia să facă era să ceară să-l vadă 
pe unul dintre ei, iar Jiyi îi scotea la iveală, unul câte unul 
sau laolaltă, adunându-i pe toţi cei cu care dorea să 
vorbească Impăraxul în viaţă. 

Toţi împăracşii anteriori, cu excepţia unuia, au crezut 
că Jiyi era doar atât: o interfaţă către alţi împăracşi, 
având parte de o inteligenţă artificială de bază pentru 
extragerea altor informaţii generale. Dar Grayland aflase 
recent că Rachela I, primul Impărax, îl construise pe Jiyi 
cu un cu totul alt scop: să caute şi să găsească informaţii 
ascunse pe tot cuprinsul Interdependenţei. 

Când avea această sarcină, Jiyi nu era nici rapid, nici 
eficient - unele informaţii ascunse puteau să ajungă în 
bazele lui de date abia după ani sau chiar decenii întregi 
-, dar lipsurile pe care Jiyi le avea în materie de viteză şi 
viclenie erau compensate prin faptul că era neobosit. Mai 
devreme sau mai târziu, tot ce era ascuns îi era dezvăluit. 

Şi acum, pentru că ştia despre această funcţie, toate 
misterele îi erau revelate şi lui Grayland. 

— Deran Wue mort de douăsprezece ore, îi spuse 
Grayland lui Jiyi. Ai aflat cine a făcut-o? 

— Nu ştiu, răspunse Jiyi. 

— Ai descoperit ceva care ar putea sugera un vinovat? 

— După ce asasinarea sa a devenit publică, s-a 
înregistrat o intensificare a comunicaţiilor din partea 
membrilor de nivel înalt ai caselor nobiliare importante şi 
ai celor comerciale, spuse Jiyi. Aceste comunicaţii erau 
complet codificate, aşa cum sunt în mod obişnuit. îmi va 
lua ceva timp pentru a le accesa fie prin decriptare, fie 
prin alte mijloace. 

— Explică ce înseamnă „ceva timp". 
— Dacă e nevoie să fac uz de decriptare prin forţă 
brută, poate dura decenii întregi. Acest lucru nu este 


necesar de obicei, fiindcă sunt alte căi de obţinere a 
informaţiilor, cum ar fi accesarea camerelor de securitate 
care afişează ecranele cu informaţii. 

— Le citeşti peste umăr, gândi Grayland cu voce tare. 

— Da, spuse |iyi. In acest moment, niciunul dintre 
mesajele securizate pe care le-am văzut nu indică 
anumite date privitoare la evenimente, cu excepţia 
comunicaţiilor provenite de la martorii înşişi. 

— Şi în niciunul nu se menţionează ceva despre 
trimiterea plăţilor finale aferente unui contract. 

— Nu. 

Grayland se încruntă: 

— Fiindcă mi-ar uşura viaţa, ştii, dacă ai afla toate 
astea azi. 

— înţeleg, spuse Jiyi, iar Grayland se întrebă, nu pentru 
prima dată, dacă Jiyi chiar înţelegea. 

Jiyi era proiectat să fie teribil de neutru, aşa cum era şi 
Camera Memoriei. 

— Ai informaţii noi pe care ar trebui să le ştiu? 

— Despre asasinarea lui Deran Wu sau într-un sens 
mai larg? 

— Şi una, şi alta. 

— Nu există alte informaţii despre Deran Wu. Pe un 
plan general, câteva dintre casele nobiliare au început să- 
şi transfere pe ascuns averile la Capăt şi intenţionează 
să-şi trimită membrii esenţiali şi importanţi acolo. 

Grayland a li-a dădu din cap la auzul acestor cuvinte. 
Nu avea nevoie de o inteligenţă artificială milenară care 
să adulmece secrete pentru a-i spune că, în sfârşit, 
familiilor nobiliare şi breslelor comerciale pe care le 
controlau le intrase în cap că Fluxul chiar 

se prăbuşea şi că poate voiau să-şi păstreze măcar o 
parte din bogăţie şi să o trimită în singurul loc din 
Interdependenţă care, în teorie, avea capacitatea de a 
supravieţui mai mult de câteva decenii - în cel mai bun 


caz. Avea suficiente rapoarte de securitate şi financiare 
legitime care să-i semnaleze acest lucru. Acestea aveau 
să-i ocupe cel puţin o parte din zi şi bănuia că îi vor ocupa 
din ce în ce mai mult timp din zilele următoare. 

îmi fac mai târziu griji pentru asta, gândi ea. Se afla în 
Camera Memoriei din cauza morţii lui Deran Wu şi a 
implicaţiilor ei. Jiyi, oricât ar fi fost de util, nu era cel cu 
care trebuia să vorbească despre subiectul ăsta. Avea 
nevoie de cineva care să aibă o experienţă reală trăită în 
legătură cu Interdependenţa şi casele nobiliare şi, în 
special, cu Casa de Wu. li ceru lui Jiyi să îi aducă o 
persoană anume. 

— A murit pentru că a băut ceai, spuse Ilmpăraxul 
Attavio al VI-lea - mai precis, simularea lui digitală, creată 
atât de măiestrit. 

In afara faptului că fusese Impăraxul precedent, 
Attavio al VI-lea fusese, întâmplător, şi tatăl lui Grayland. 

Grayland încuviinţă, apoi se strâmbă. 

— Bine. Nu ştim dacă a fost din cauza ceaiului. Poate 
că i-a fost otrăvită ceaşca. Sau poate că atât în ceai, cât 
şi în ceaşcă ar fi putut exista ingrediente care s-au 
transformat în otravă atunci când au fost amestecate. 
Anchetatorii cercetează încă acest lucru. 

— Dar sigur a fost otravă, spuse Attavio al VI-lea. 

— Ah, da, sigur. 

— Nu s-au deranjat să mascheze otrăvirea sub forma 
unui atac de cord sau a unui accident vascular cerebral, 
de exemplu. 

-Nu. 

— Nu există niciun suspect evident. 

— Asistenta personală a lui Deran, Witka Chinlun, l-a 
servit cu ceai şi a fost interogată. O ţin în arest, dar, din 
câte înţeleg, nimeni nu crede că e probabil ca ea să fi 
ştiut despre otravă. Pare să fie în stare de şoc şi 


cooperează pe deplin. 

— O compătimeşti? 

— Şi-a otrăvit neintenţionat şeful, tată. E destul de 
nasol. 

— Aşa e, încuviinţă Attavio al VI-lea. îmi spui toate 
astea cu un motiv. Care ar fi acesta? 

— Am vrut să ştiu ce crezi tu. 

— Nu cred nimic. De fapt, eu nu gândesc. 

Grayland îşi muşcă obrazul, reprimându-şi un gând, 
imul despre Attavio al VI-lea, Jiyi şi toţi ceilalţi împăracşi. 
Apoi, amintindu-şi că Attavio al VI-lea din faţa ei era, într- 
adevăr, o simulare, o spuse oricum: 

— Nu cred că e adevărat ce spui. 

— Că nu gândesc? 

— Da. Facem asta de prea mult timp şi am avut prea 
multe conversații cu tine în care ai pus întrebări şi mi-ai 
oferit sfaturi. Nu puteai face asta dacă nu gândeai. 

— Ceea ce spui nu e corect, a răspuns Attavio al VI-lea. 
Nu în felul în care te raportezi tu la gândire. Această 
simulare este foarte bună la aproximarea euristică. Pot 
oferi presupuneri bazate pe experienţa mea de viaţă şi pe 
modelul înregistrat al modului în care gândeam când 
eram în viaţă. 

Cam asta înseamnă să gândeşti, îşi spuse Grayland, 
dar nu o rosti cu glas tare. Era conştientă că se lăsa încă 
o dată atrasă în bălăriile teleologice legate de faptul că 
putea să poarte o conversaţie cu tatăl ei mort sau cu o 
copie a lui şi că acest lucru nu o va ajuta cu problemele ei 
actuale. 


54 | JOHN SCALZI 


Grayland oftă. Civilizaţia noastră se prăbuşeşte, dar cu 
toate astea Deran Wu tot a fost otrăvit, gândi ea. Lucrul 
ăsta dădea dovadă de un angajament puternic faţă de 
ticăloşie, unul pe care Grayland l-ar fi putut respecta 
dacă, în acelaşi timp, nu i-ar fi complicat şi mai mult 


viaţa. 

Attavio al VI-lea sau copia sa aştepta răbdător în timp 
ce fiica lui încerca să înţeleagă ce se întâmplă. El putea 
să aştepte răbdător ani de zile, dacă era nevoie. Dacă nici 
morţii înviaţi nu erau răbdători... 

— Să reformulez, spuse Grayland către fantoma tatălui 
ei. Ce ai fi gândit despre asta atunci când puteai să 
gândeşti? 

— Moartea lui Deran are scopul de a transmite un 
mesaj, replică Attavio al VI-lea. 

— Ce vrei să spui? 

— Vărul tău a fost ucis în public. Otrăvit cu ceaiul său 
favorit. Nu a existat nicio tentativă de a ascunde faptul că 
a fost otrăvit, ceea ce ar fi fost relativ uşor de făcut. Cel 
care l-a omorât, oricine ar fi, a vrut să se ştie că a fost 
ucis. 

— O acţiune teroristă, sugeră Grayland. 

— Posibil, încuviinţă Attavio al VI-lea. Sau altceva. 
Asasinatul a fost revendicat de vreo organizaţie? 

— Da, aceleaşi grupuri care revendică orice lucru 
îngrozitor care se întâmplă, spuse Grayland. Oamenii mei 
de la securitate spun că niciunul dintre ele n-a avut nimic 
de-a face cu asta. 

— Deci nu au fost revendicări serioase ale asasinatului. 

-Nu. 

— Atunci e posibil să nu fie terorism, zise Attavio al VI- 
lea. lar dacă este, scopul este unul pe termen lung, nu 
pentru a obţine un câştig imediat. 

— Cum ar fi? 

— Nu am suficiente informaţii pentru a continua. Cine- 
şi doreşte moartea lui Deran Wu? 

— Păi, cam jumătate dintre casele nobiliare, un număr 
mare de ofiţeri de armată şi miniştri din parlament şi 
probabil fiecare membru al fostului Consiliu de 
administraţie al Casei de Wu, răspunse Grayland, rânjind. 


— Şi tu, adăugă Attavio al VI-lea 

— Poftim? spuse Grayland, clipind. 

— Dacă-mi aduc bine aminte, Deran Wu a făcut parte 
din conspirația organizată împotriva domniei tale. 

Grayland zâmbi scurt la auzul acestui comentariu, care 
era o recunoaştere implicită a faptului că o simulare a 
unui om mort avea cunoştinţă despre un eveniment care 
s-a petrecut la mult timp după ce acesta plecase din 
această lume. 

— S-a întors împotriva celor din conspirație şi a 
denunţat toţi membrii acesteia, spuse ea. 

— Se prea poate. Nu ai fi primul împărax care să 
câştige de pe urma informaţiilor primite de la un trădător, 
iar apoi să acţioneze împotriva lui. 

— Dar tu? spuse Grayland fixându-l cu privirea pe 
tatăl ei. Ai asasinat pe cineva în felul acesta? 

-Nu. 

— Ai dat ordin vreodată să fie asasinat cineva? 

— Nu în mod public, spuse Attavio al VI-lea. 

— Nu în mod public? 

— Asasinarea nu se număra printre instrumentele 
mele favorite. Acestea fiind zise, poate că au fost 
momente când mi-am dorit să mă scape cineva de un 
preot turbulent. 

— Ai pus să fie ucişi preoţi? 

Grayland ştia că tatăl ei avusese probleme cu Biserica 
Interdependenţei, al cărei Cap (oficial) fusese, aşa cum 
era ea acum. 

— E o expresie, spuse Attavio al VI-lea. O găseşti în 
dicţionar. Ideea e că nu am ales să mă folosesc de 
asasinate ca parte a meşteşugului guvernării mele. Dar 
poţi s-o întrebi pe bunica ta ce crede despre asta. 
Probabil că o să-ţi dea cu totul alt răspuns. 

Grayland se gândi la Zetian a Ill-a, bunica ei paternă, şi 
se înfioră puţin. Istoria nu avea să o reprezinte într-o 


lumină favorabilă pe aceasta, nici măcar din puţinele 
informaţii care mai erau disponibile acum. 

Attavio al VI-lea îi observă reacţia. 

— înţeleg că nici tu nu ai ales să te foloseşti de 
asasinate. 

— Nu, n-am făcut-o. 

— Probabil că e o hotărâre înţeleaptă. 

— Probabil? 

— Asasinatele nu sunt niciodată simple şi întotdeauna 
au consecinţe. Dar domneşti în vremuri turbulente, spuse 
Attavio al VI-lea. 

Grayland observă că folosise iarăşi cuvântul 
„turbulent". 

— Au fost două tentative de asasinat asupra ta - le-ai 
supraviețuit. La fel şi loviturii de stat aproape reuşită. Nu 
cred că ai fi judecată prea aspru dacă tu, ca împărax, ai 
decide să grăbeşti împărțirea dreptății pe care o merită 
cei care au conspirat împotriva ta. 

Grayland se gândi la oamenii care ar putea fi pe lista 
ei, dacă ar fi avut una. Ar fi fost îndeajuns de mulți încât 
forțele ei de securitate să fie ocupate până la prăbuşirea 
completă a Interdependenţei. 

— Avem alte preocupări, mult mai presante, spuse ea. 

— Probabil e înţelept, repetă Attavio al VI-lea. Dacă nu 
tu i-ai curmat viaţa vărului tău, atunci e bine să treci în 
revistă numele celor care ar fi putut s-o facă şi să vezi 
unde duce acest lucru. 

Grayland încuviinţă din cap. 
— Presupunând că te interesează să descoperi cine l-a 
asasinat, adăugă Attavio al VI-lea. In afară de obişnuita 
anchetă formală. 
— Sigur că vreau. 
— Repet: făcea parte dintr-o conspirație împotriva 
ta. 
— Da, dar dincolo de toate, moartea lui nu mă ajută 


cu nimic, spuse Grayland. El trebuia să controleze Casa 
de Wu şi s-o ţină la respect. Acum e mort, iar membrii 
Consiliului de administraţie deja se luptă între ei pentru 
dobândirea controlului. Dacă Deran rămâne singurul văr 
Wu ucis în următoarele câteva luni, ar trebui să ne 
considerăm norocoşi. 
— Teoretic, tu eşti capul Casei de Wu, remarcă 
Attavio al VI-lea. 
— Teoretic, lmpăraxul nu a mai încercat de secole 
întregi să conducă Casa de Wu, spuse Grayland. leşisem 
deja din grațiile verilor mei când am luat puterea din 
mâna Consiliului şi l-am pus la cârmă pe Deran. Am ieşit 
basma curată doar fiindcă Jasin Wu s-a întors împotriva 
mea, aşa că am avut un pretext pentru suspiciuni. Dacă 
nu găsim o dovadă clară că cineva din Consiliu l-a ucis, 
nu am nicio justificare politică să mă implic. Dacă mă bag 
din nou, rezistenţa va fi copleşitoare. Nu-mi pot permite 
aşa ceva. Nu acum. 

Attavio îşi lăsă capul într-o parte: 
— Tocmai ai înăbuşit o revoltă. Ar trebui să ai ceva 
capital politic de exploatat. 

Grayland zâmbi din nou, de data aceasta cu 
amărăciune: 
— Aşa s-ar zice, tată, aşa s-ar zice... Dar, cum ai zis, 
vremurile sunt... turbulente. 
— Cum ştiai că o să fie. Fix cum te-am avertizat când ai 
acceptat coroana. 

red W PERELE ARU ERU atk. W 
— îmi amintesc, răspunse Attavio al VI-lea. 
— Ce crezi acum? spuse Grayland, ridicând o mână. 
Vreau să zic, ce ai gândi, dacă ai putea gândi acum? 
Attavio al VI-lea tăcu. Grayland era conştientă la nivel 
intelectual că această pauză era inutilă şi fusese 


introdusă în simularea lui Attavio, din moment ce Camera 
Memoriei ştia că, într-o astfel de situaţie, când două fiinţe 
umane purtau o asemena conversaţie, trebuia să existe o 
pauză, un timp în care interlocutorul care urma să 
răspundă să îşi organizeze gândurile pentru a răspunde în 
mod coerent. Pauza exista ca să-i ofere lui Grayland o 
experienţă umană autentică din punct de vedere 
psihologic. Nimic mai mult. 

Dar această informaţie n-o împiedică să se simtă 
inundată de o senzaţie anume. De sentimentul că era 
judecată şi că părea incompetentă, iar că tatăl ei - sau 
copia lui - încerca să găsească o modalitate de a-i spune 
că-i pare rău, dar nu se ridică la înălţimea aşteptărilor. 

— Nu te ridici la înălţimea aşteptărilor, spuse Attavio al 
VI-lea, fără ocolişuri. Dar, de fapt, cine s-ar ridica? adăugă 
el. 

Grayland expiră şi abia în acel moment îşi dădu seama 
că-şi ţinuse răsuflarea. 

— Mulţumesc că ai adăugat ultima parte, spuse ea. 

— Nu am făcut-o din compasiune. 

— Ştiu. Nu eşti programat în felul ăsta. Mulţumesc 
oricum. 

— Cu plăcere, spuse Attavio al VI-lea. Cu privire la 
asasinarea vărului tău, ce ai de gând să faci mai departe? 

— Nimic în mod direct, spuse Grayland. Forţele mele 
de securitate şi ceilalţi anchetatori lucrează deja la asta. 
Aşa cum am spus, am preocupări mai urgente. 

— Dartot ai venit să-mi spui despre asta. 

— M-am gândit că un alt împărax ar putea şti câte 
ceva despre asasinate. 

— Nucred că ţi-am spus ceva ce nu ştiai deja. 

— Nu, nu mi-ai spus, încuviinţă Grayland. Dar tu nu 
exişti. Aşa că-ţi poţi permite luxul să judeci cu detaşare 
situaţia. Şi cred că ai dreptate. Scopul a fost să se trimită 
un mesaj. Mai trebuie doar să ne dăm seama cui. 


— Asta ar depinde de cine se află în spatele 
asasinatului, spuse Attavio al VI-lea. Şi, aşa cum ai spus, 
nu există suspecți evidenţi. 

— Nu, nu există, spuse Grayland. Dar pot ghici. 


CAPITOLUL 4 


adashe Nohamapetan se trezi plină de ură, cum 
obişnuia să o facă în ultimul timp. 
Pe cine şi ce ura ea astăzi? la să vedem! 

Pentru început, ura cabina de lux în care se 
afla, „cabina de lux“ fiind o descriere extrem de 
îngăduitoare a încăperii - trei metri lungime, doi metri 
lăţime şi doi metri înălţime - în care locuia acum. Era mai 
mică decât celula de închisoare în care petrecuse câteva 
luni şi mirosea mai urât. Cabina de lux avea o cu- şetă 
rabatabilă de care erau prinse curele pentru protejarea 
ocupantului atunci când câmpurile de împingere se 
opreau, ceea ce se întâmpla destul de des. Salteaua 
cuşetei avea o grosime de doi centimetri şi era probabil 
compusă din placă aglomerată din lemn şi disperare, iar 
sacul de dormit care-i fusese dat, în ciuda asigurărilor 
primite conform cărora fusese curăţat şi dezinfectat, 
mirosea ca şi cum decenii de-a rândul astronauții 
singuratici s-ar fi masturbat în el, lăsând urmele să se 
descompună. 

Cabina nu avea geamuri şi nici decoraţiuni, era 
aparent conectată la un sistem de ventilaţie şi de undeva 
se auzea un sunet - la fiecare câteva minute, dar 
înnebunitor de haotic în privinţa intervalelor exacte - 
care-i amintea lui Nadashe de un bebeluş care horcăia 
sufocându-se cu o acadea din metal. In prima ei 

noapte petrecută în cabina de lux, Nadashe a căutat în 
van originea sunetului devenind, pe măsură ce continua 
să o caute, din ce în ce mai puţin sănătoasă la cap, până 
când nu a avut încotro şi s-a băgat în sacul de dormit, a 
tras fermoarul şi şi-a pus mâinile peste urechi, pufăind să 


nu mai simtă reziduurile astronauţilor, ajungând în pragul 
leşinului. 

Căpitanul o asigurase că ea are cea mai bună cabină 
de pe navă. 

Dar să continuăm: ura nava în care se afla cabina, 
Iubirea noastră nu a putut dura, un cargobot care făcea 
ruta între planeta Centrului şi Orleans, un habitat de 
mărime medie care orbita steaua Centrului, un pic mai 
aproape de aceasta decât Centrul însuşi. /ubirea noastră 
avea cel puţin o sută de ani şi, după cum arăta, i se 
făceau lucrări de întreţinere aproximativ la fiecare zece 
ani; când Nadashe a urcat la bord s-a uitat la pereţi şi nu 
şi-a pus problema dacă va contracta vreo infecţie pe 
navă, ci cu ce boli se va procopsi. De vreme ce se 
îmbolnăvise de o bronşită uscată după o săptămână de la 
sosire, avusese dreptate. 

Iubirea noastră era un cargobot independent, ceea ce 
reprezenta o denumire politicoasă pentru un vas utilizat 
pentru contrabandă. Transporta o cantitate infimă de 
încărcătură legală, care-i permitea accesul în locurile de 
staţionare de la Centru şi din Orleans, iar sub acea 
încărcătură se ascundea un ocean infinit de liste de marfă 
în acelaşi timp banală şi dubioasă, complet ilegală. 
Imitaţii ieftine, produse de contrabandă, bunuri care nu 
erau produse de monopolurile legale, altele care violau 
drepturile de autor ale mărcilor înregistrate, orice, de la 
pistoale până la rom şi câte şi mai câte. Toată lumea ştia 
ce era /ubirea noastră şi cu ce se ocupa, dar nimănui nu-i 
păsa, fiindcă banii erau frumoşi, iar Căpitanul Robinette 
arunca în stânga şi în dreapta cu ei, nu echipajului, 
bineînţeles, ci autorităţilor 

portuare, docherilor, barmanilor şi evaluatorilor fiscali 
imperiali. Căpitanul Robinette era foarte popular. 

Pentru Căpitanul Robinette, Nadashe era doar o altă 
marfă de contrabandă de pe /ubirea noastră, numai că pe 


ea nu o descărca niciodată, doar îi cerea câte o sumă 
exorbitantă pentru fiecare etapă a călătoriei de la Centru 
la Orleans şi înapoi. Tot ce avusese Robinette de pierdut 
în urma acestui schimb era o cabină care fusese folosită 
de doi lucrători sexuali neautorizaţi de pe navă, Jeanie şi 
Roulf, pentru întâlnirile lor - acum că Nadashe se gândea 
mai serios, probabil treaba asta explica treaba cu sacul 
de dormit. Jeanie şi Roulf fuseseră mutaţi în cabina lui 
Doc Bradshaw, şi Doc Bradshaw fusese nevoită să 
doarmă în paturile  supraetajate ale membrilor 
echipajului, ceea ce o făcea să bombăne îngrozitor de 
fiecare dată când Nadashe se ducea să-şi ia 
medicamentul pentru bronşită. 

Nadashe nu-şi făcea griji că Doc Bradshaw ar fi putut s- 
o denunțe la Centru sau la Orleans. La fel ca aproape 
fiecare membru al echipajului de pe /ubirea noastră, Doc 
Bradshaw se ascundea ea însăşi de puterea legii. Pe navă 
se spunea că îşi înjunghiase un fost amant drept în 
rinichi. Pe Doc Bradshaw nu o chema de fapt „Bradshaw"; 
era doar un nume pe care-1 primise când urcase la bordul 
lubirii noastre, ales dintr-o listă pe care Căpitanul 
Robinette o ținea pe un panou. Bradshaw nu era de fapt 
„Bradshaw", Jeanie şi Roulf nu erau de fapt „Jeanie" şi 
„Roulf", iar Robinette nu se numea „Robinette" când se 
îmbarcase pe /ubirea noastră cu trei decenii în urmă. 

Chiar şi Nadashe avea un nume de navă, deşi ce rost 
mai avea să tăinuieşti identitatea fostei logodnice a 
prinţului moştenitor al Interdependenţei, care se întâmpla 
să fie şi Inamicul Imperial 

Numărul 1 actual. Regulile sunt reguli, spusese Robinette 
şi o poreclise „Karen“. 

Nadashe ura numele ăsta tâmpit. Şi ura regula stupidă 
că fiecare nou-venit trebuia să primească un alt nume. Şi 
că /ubirea noastră o îmbolnăvise de bronşită. Şi că, deşi 
faptul că se afla la bordul /ubirii noastre o scăpa de 


închisoare, a fi aici era în sine o condamnare la 
închisoare, de vreme ce nu putea părăsi nava niciodată. 
Spre deosebire de „Doc Bradshaw", „Jeanie" sau „Roulf" 
sau de oricare alt membru al acestui echipaj cu nume 
ridicole, în prima secundă în care ea ar fi scos capul din 
navă ar fi fost reperată şi arestată. Putea să se bazeze pe 
echipajul /ubirii noastre să n-o trădeze; însă nimeni 
altcineva din sistem nu avea aceeaşi obligaţie. 

lar asta era altă problemă; pur şi simplu ura faptul că 
era fugară. 

La nivel intelectual, desigur, înţelegea perfect de ce se 
află în această situaţie. Când cineva a urzit o revoltă 
planetară, şi-a ucis propriul frate în timp ce încerca să 
omoare Impăraxul, a evadat prin violenţă din închisoare şi 
a luat parte la un complot de răsturnare a familiei regale 
era evident că a deveni fugară nu era numai o consecinţă 
probabilă, dar şi, realmente, cel mai bun scenariu posibil. 
Pricepea cum stăteau lucrurile. 

Dar asta nu făcea ca sechestrarea ei pe o navă 
împuţită plină de răufăcători care înjunghiau în rinichi să 
pară mai bună nici din punct de vedere existenţial, nici 
dintr-unul referitor la viaţa de zi cu zi. 

Nadashe nu avea cum să evite faptul că, dincolo de 
orice îndoială, coborâse pe scara socială. Fusese o vreme 
- nu cu mult timp în urmă - când se afla în rândul 
candidatelor la statutul de consoartă imperială şi de 
mamă a viitorului împărax. Chiar dacă i-ar fi ieşit chestia 
asta (şi, aşa cum se dovedise, nu-i reuşise) 

avusese un plan de rezervă să-l instaleze pe fratele ei 
Ghreni ca Duce de Capăt înainte de schimbarea curenților 


Fluxului,  asigu-  rându-se că după schimbare 
Nohamapetanii, nu familia Wu, vor deveni noua linie 
imperială. 


Doar că nici asta nu i-a ieşit. Ghreni era tot la Capăt şi 
putea sau nu să fi devenit Duce până acum, dar se 
dovedise că nici cu- renţii Fluxului nu făceau ce şi-ar fi 


dorit Nadashe să facă - adică ce-i spusese amica ei 
fiziciană Hatide Roynold că vor face -, pentru că, în loc să 
se deplaseze, aceştia se prăbuşeau pur şi simplu cu totul. 
Nadashe s-a înfuriat rău când a aflat că Roynold nu 
avusese dreptate şi ar fi avut grijă să o pedepsească, 
dacă mama ei nu ar fi eliminat-o deja printr-o explozie în 
spaţiu, din greşeală, împreună cu alte zeci de oameni, 
într-o tentativă prost gândită de răzbunare împotriva 
Impăraxului. 

Propria ei mamă! 

Şi acesta era încă un lucru pe care-l ura. 

Nu pe mama ei - hmm, ei bine, să trecem peste asta -, 
ci faptul că mama ei, Contesa de Nohamapetan, îşi urzise 
propria tentativă de lovitură de stat împotriva actualului 
împărax. Parcă n-ar fi fost destul de rău că tentativa de 
lovitură de stat a eşuat; dar după ce a dat chix, mama ei 
a decis că cel mai inteligent lucru de făcut era să ţipe la 
împărax că ea, Contesa de Nohamapetan, l-a ucis pe 
fostul prinţ moştenitor, a cărui moarte fusese considerată 
anterior un accident. 

Era clar că nu fusese deloc o mişcare inteligentă. 
Nadashe nu ura doar faptul că mama ei era în închisoare 
pentru trădare şi crimă - aceeaşi închisoare în care fusese 
încarcerată şi ea pentru trădare şi crimă, ce ironie în 
familie -, dar şi faptul că, acum, familia Nohamapetan 
fusese înlăturată definitiv de la administrarea casei lor şi 
a monopolului comercial al acesteia, care era acum 

condusă de un membru minor al unei case nobiliare mult 
mai puţin înfloritoare. 

Adică nenorocita de Kiva din nenorocita de casă Lagos, 
aşa cum ar fi spus fără îndoială însăşi Kiva, cu gura ei 
extraordinar de spurcată. Nadashe o ura din tot sufletul. 
Ea şi Kiva îşi încrucişaseră drumurile pentru prima dată la 
universitate, unde, cu excepţia perioadei în care Kiva îl 
folosise pe fratele lui Nadashe, Ghreni, pe post de jucărie 


sexuală, hotărâseră de comun acord că cel mai bun lucru 
pentru amândouă era să nu-şi stea în cale: Nadashe 
pentru că nu voia să-şi petreacă timpul înhăitându-se cu 
inferiorii ei, iar Kiva pentru că era prea ocupată să şi-o 
tragă cu toţi de la universitate şi nu-i păsa deloc dacă 
Nadashe era sau nu în calea ei. 

Această evitare reciprocă a funcţionat şi în anii 
următori, până când Kiva a reuşit, în timp ce făcea sex, să 
descopere implicarea lui Nadashe în tentativa de asasinat 
împotriva Impăraxului şi în uciderea propriului frate. Din 
acest motiv i s-a oferit controlul temporar al afacerilor 
locale ale Casei de Nohamapetan. Acest lucru a dus la, să 
spunem, probleme ulterioare, deoarece Kiva a cercetat în 
cele mai mici detalii finanţele casei Nohamapetan, 
descoperind destul de multe urme incriminatorii în 
privinţa banilor. 

Din punctul de vedere al lui Nadashe, Kiva era o gură 
spurcată, un gunoi de clasă inferioară, ceea ce ar fi fost 
suficient ca s-o urască. Dar faptul că acest gunoi de clasă 
inferioară cu gura spurcată deţinea acum controlul asupra 
companiei şi averii familiei sale în timp ce Nadashe era 
închisă într-o cutie minusculă, chinuindu-se cu o tuse 
persistentă o făcu să ajungă la un nivel extrem al urii. 

Cu toate astea, Kiva de Lagos nu ocupa primul loc pe 
lista lucrurilor pe care le ura Nadashe de Nohamapetan. 
Nici /ubirea noastră nici echipajul, nici cabina, nici 
statutul ei de fugară, nici prostia mamei sale sau propria 
bronşită. Locul de frunte era ocupat - la o distanță destul 
de mare de restul - de actualul împărax, Grayland a l-a. 

Bineînţeles că existau tot felul de motive pentru 
această ură. începând cu cel simplu că era împărax, lucru 
la care nu se aşteptase nimeni şi care, din cauza 
heterosexualităţii ei şi a aparentei ei reticenţe de a fi 
flexibilă în această privinţă, îi răpise definitiv lui Nadashe 


şansele de a se căsători cu un împărax sau de a da 
naştere unuia. Continuând cu faptul că Impăraxul 
refuzase să-l ia în considerare pe fratele lui Nadashe, 
Amit, drept consort, exclu- zându-i complet pe 
Nohamapetani din cursa pentru intrarea în linia imperială 
prin căsătorie. Şi, într-un final, din cauză că răspunsul ei 
la trădările repetate ale Casei de Nohamapetan a fost să 
o priveze complet de drepturi, ceea ce, deşi era rezonabil 
din punct de vedere legal şi dinastic, a fost în mod decisiv 
neplăcut pentru Nadashe, care, în prezent, ducea greul 
acestor decizii. 

Dar, mai mult decât orice altceva, Nadashe ura refuzul 
lui Grayland de a muri, pur şi simplu, indiferent dacă asta 
s-ar fi întâmplat din cauza bombelor, a navetelor scăpate 
de sub control sau a decompresiei explozive în imensele 
adâncuri ale spaţiului sau, la naiba, nu era pretențioasă, a 
unei coji de plăcintă înfipte în trahee sau din alt motiv la 
fel de banal. Plăcinta ar fi fost de ajuns! Sincer, în acest 
moment, orice lucru care ar fi făcut-o pe Grayland să pice 
moartă pe podea ar fi fost pe gustul lui Nadashe. 

Era conştientă că, având această părere, ar fi putut fi 
acuzată că trecuse de-a binelea în categoria ticăloşilor 
unidimensionali în ceea ce-l privea pe împărax. Apărarea 
ei, atâta câtă era, se rezuma 

la un singur lucru: la cât de mult o costase Impăraxul. O 
costase un frate şi o mamă, o casă nobiliară şi un viitor 
împletit cu linia genetică imperială. întrebarea dacă 
Impăraxul îşi propusese sau nu, iniţial, să facă toate 
aceste lucruri - şi măsura în care atât Nadashe, cât şi 
familia ei fuseseră coautori ai propriei nenorociri - i se 
păreau irelevante. Când totul se reducea la pereţii goi şi 
ruginiţi ai cabinei ei, lui Nadashe nu-i mai rămânea nimic 
în afara urii pentru Impărax şi a frustrării continue că 
acea naivă exasperantă care deţinea titlul continua să 
existe. 


De-acum, dacă Nadashe n-ar mai fi făcut nimic altceva 
decât s-o doboare pe Grayland a l-a, tot ar fi considerat 
că a făcut măcar o remiză în jocul vieţii. 

Dar, bineînţeles, ea - încă! - mai avea şi alte planuri, 
mai măreţe decât ăsta. 

Se auzi un ciocănit la uşa cabinei ei şi, la scurt timp 
după aceea, aceasta se deschise cu un geamăt şi apăru 
Ofiţerul Executiv Evans, care, după cum se zvonea, îşi 
incendiase câţiva prieteni în încercarea de a prepara 
acasă un produs evident foarte inflamabil şi ilegal într-o 
cadă de baie din sistemul de unde venea. 

— Karen, spuse Evans, iar Nadashe tresări vizibil 
scârbită la auzul acestui nume. Vizitatorul tău este aici, în 
sala de mese. O să te conduc la el. 

— Mulţumesc, spuse Nadashe, apoi tuşi. 

îşi luă tableta şi îl urmă pe Evans prin pasajele /ubirii 
noastre, care miroseau a metal, a mucegai şi a vechi. 

— Mi s-a spus că trebuie să îţi spun „Karen“, îi zise 
vizitatorul când intră în sala de mese. 

Evans se încruntă la insolenţa acestuia şi plecă. 

— Asta înseamnă că am nevoie şi eu de un nume de 
cod? 

—  Doreşti un nume de cod? întrebă Nadashe, 
aşezându-se la una dintre mesele înghesuite şi murdare 
din încăperea la fel de înghesuită şi murdară. 

li făcu semn bărbatului să facă acelaşi lucru. 

— Nu chiar, spuse el. „Proster Wu“ e un nume bun. 
Cred că-1 voi păstra deocamdată. 

Se aşeză şi se uită în jur. 

— Nu pare mediul tău obişnuit, Karen. 

— E temporar. 

— Aşa să fie? 

— Dacă nu ai fi crezut asta, nu ai fi venit aici. Apropo, 
te-a urmărit cineva? 


Proster păru iritat de întrebare. 

— Sunt membrul supravieţuitor cu cel mai înalt rang al 
Casei de Wu, cu excepţia Impăraxului. Bineînţeles că am 
fost urmărit. 

Nadashe se încordă. Proster ridică o mână. 

— Dar, oficial, motivul pentru care sunt aici este cel de 
a ridica un paiet de coniac şi vin de porto cumpărat de pe 
piaţa neagră, de care se ocupă acum şoferul meu. Doar o 
chestie banală de contrabandă. Eşti în siguranţă. 

Nadashe se relaxă. Apoi adăugă: 

— Deci acum te-ai convins că încă sunt o forţă de luat 
în seamă? 

Proster zâmbi. 

— Trebuie să recunosc că mi-a luat un minut să-mi dau 
seama că tu l-ai otrăvit pe Deran. Mă aşteptam la altceva. 

— La ce altceva? 

— Ei bine, nu ştiu, recunoscu Proster. Dar pentru că ai 
trimis o navetă care să se prăbuşească într-o cală de 
marfă pentru a-l ucide pe împărax, presupun că mă 
aşteptam la ceva mai... zgomotos. 

Acum era rândul lui Nadashe să zâmbească. îşi scoase 
tableta, porni o aplicaţie şi i-o aşeză în faţă lui Proster. 

— Asta ce mai e? întrebă el. 

— Este declanşatorul pentru bombele pe care le-am 
pus în sala de conferinţe a Casei de Wu, răspunse ea. Au 
stat acolo cel puţin tot atâta timp cât a stat ceaiul otrăvit 
în mica ascunzătoare de băuturi a asistentei lui Deran. 

Proster privi neîncrezător la aplicaţia-declanşator. 

— Chiar aşa, cum le-ai pitit acolo? 

— Haide, Proster, spuse Nadashe. Nu te aştepţi să-mi 
dezvălui secretele corporative, nu-i aşa? 

— De fapt, dacă vrei să vorbesc în continuare cu tine, 
răspunsul e da. 

— Bine, fie. Când te întorci, caută un membru al 
serviciului administrativ care nu a mai venit la muncă din 


ziua în care a murit Deran. Când o să-i afli numele, pune- 
ţi oamenii să-i cerceteze trecutul şi locul unde se află. O 
să descoperi că de fapt nu există, deşi a lucrat ani de zile 
în cadrul personalului de pază. Această navă micuță şi 
murdară nu este singurul loc în care identitățile false sunt 
la ordinea zilei, spuse Nadashe, făcând semn în jurul ei. 

— Spionaj corporativ, spuse Proster. 

— Vai, nu te preface şocat! Nu e ca şi cum Casa de Wu 
nu face naibii exact acelaşi lucru. 

— Unde este această persoană acum? 

— Acasă, spuse Nadashe. Sau în drum spre casă. Toată 
lumea vrea să fie acasă zilele astea. Se pare că civilizaţia 
ia sfârşit. 

Proster arătă spre tableta cu declanşatorul. 

— Ce rost are să-mi arăţi asta? 

— Ai spus că te aşteptai la ceva mai gălăgios. Am vrut 
să-ţi demonstrez că aş fi putut fi mult mai zgomotoasă, 
dacă aş fi crezut că se potrivea nevoilor mele. 

Luă tableta, închise aplicaţia şi i-o dădu lui Proster. 

— Poftim. Un suvenir. Un mic memento că aş fi putut 
să scap nu numai de Deran. Aş fi putut să-i elimin pe toţi 
verii importanţi ai Casei de Wu şi să arunc Casa complet 
în aer. Am avut această opţiune. Nu am ales-o. 

Proster luă tableta. 

— Nu înţeleg de ce nu. Eu aşa aş fi făcut în locul tău. 

— Ei bine, Proster, poate că dacă nu ai fi fost în 
cameră, aş fi făcut-o. 

Pentru o clipă, bărbatul o privi uluit. 

-Eu? 

— Ai spus-o chiar tu. Eşti cel mai vechi Wu în acest 
moment. Nu cred că ai de gând să laşi pe altcineva să 
preia funcţia de director general după toată tărăşenia 
asta, nu-i aşa? 

— Tradiţia spune că cel care deţine funcţia de director 
al securităţii nu va candida pentru postul de director 


general. 

Nadashe pufni, ceea ce o făcu să tuşească, stricând 
momentul. 

— Haide, Proster, reuşi ea să spună. Lucrurile au trecut 
de etapa aia acum. 

— Nada... Karen. Doar pentru că am crezut că Deran 
era un prost ahtiat după funcţii care nu avea ce căuta la 
conducerea Casei de Wu nu înseamnă că vreau jobul 
pentru mine. 

— Cine mai este acolo? spuse Nadashe. lţi cunoşti 
verii. E vreunul dintre ei potrivit? Mai ales acum, când nu 
ne mai putem aştepta decât să trecem dintr-o criză în 
alta? 

Proster nu mai spuse nimic, ascultând-o, aşa cum se 
aşteptase Nadashe să facă. 

Poate că fusese dispus să o lase să-l otrăvească pe 
Deran - şi Nadashe era încântată să o facă, deoarece ei 
doi avuseseră o istorie pe care se simţea obligată să o 
răzbune dar, până la urmă, el era alături de Casa de Wu 
până la capăt. Fusese îndeajuns de mult timp o putere din 
spatele tronului pentru a şti că nu mai exista nimeni 
printre Wu care să merite acel tron acum. 

Lui Nadashe îi făcu plăcere să-l privească pe Proster 
ajungând la această concluzie pe jumătate în silă şi 
imaginându-şi că va conduce - în sfârşit şi irefutabil - cea 
mai puternică casă din Interdependenţă. 

Mă rog, cea mai puternică casă momentan. 

— Treci la subiect, spuse Proster în cele din urmă. 

— Ideea mea este că, în momentul de faţă, nu ne 
permitem să fie haos. 

Nadashe arătă spre tableta aflată acum în posesia lui 
Proster. 

— Aruncarea în aer a directorilor ar fi provocat haos, 
dar otrăvirea lui Deran e posibil să reinstaureze ordinea. 
Restabileşte directorii în poziţia lor de drept, cea de 


conducători ai Casei de Wu. lţi oferă ţie, care înţelegi mai 
mult decât ceilalţi directori nevoia de ordine, o modalitate 
de a readuce lucrurile pe făgaşul lor normal. 

— Nu-mi spune că ai făcut asta din bunătatea inimii 
tale, zise Proster zâmbind. 

— Bineînţeles că nu, încuviinţă Nadashe. Aveam 
propriile mele conturi de reglat. Dar le-am reglat - şi doar 
pe acelea. Dacă aş fi făcut mai mult de-atât, ar fi fost un 
dezastru. Trăim sfârşitul timpurilor, Proster. Ceea ce 
facem acum va hotărî dacă vom supravieţui - oricare 
dintre noi - sau nu în faţa celor ce vor urma. 

— Şi care e locul meu în toate astea? 

Nadashe făcu din nou semn spre tabletă. 

— i-am câştigat puţin încrederea? 

— Puțin. 

— E drept să spunem că, în acest moment, verişoara 
ta iubită, Impăraxul, nu este cea mai populară persoană 
în rândul celor din casele nobiliare şi al membrilor 
parlamentului. 

— De când a băgat recent un procent considerabil din 
ei în închisoare sub acuzaţia de trădare, e corect să 
spunem asta, încuviinţă Proster. 

— Şi ai fi de acord că, făcând acest lucru, a sporit 
haosul în cel mai prost moment posibil, pentru toată 
lumea. 

Proster o privi. 

— Dacă spui tu. 

— Atunci, ceea doresc de la tine, Proster Wu, este să 
organizezi o mică întâlnire pentru mine. Pentru a vorbi cu 
cei pe care Impăraxul nostru i-a dezamăgit. 

— ţi dai seama cât de dificil o să fie, spuse Proster 
după ce privi în gol o clipă, neîncrezător. Impăraxul 
anchetează deja toate casele. Casa ta a fost decăzută din 
drepturi. 7u nu eşti într-o poziţie prea bună şi nu ai 


mijloacele necesare pentru a face prea multe în această 
privinţă, continuă el, făcând semn cu mâna în jur, spre 
mizeria din sala de mese. 

— Ţi-o spun încă o dată: dacă ai fi crezut asta, nu ai fi 
aici, acum. 

Proster ridică tableta. 

— Dacă a! fi fost deşteaptă, nu mi-ai fi dat asta. 

— Dacă ai fi fost deştept, Proster, ţi-ai fi dat seama 
până acum că nu ţi-aş fi dat-o dacă nu aş avea şi alte căi 
de a obţine ceea ce vreau de la tine. 

— Ei bine, asta sună ca o ameninţare. 

— O asigurare, mai degrabă, spuse Nadashe. Pe care 
oricum nu va trebui s-o folosesc, din moment ce noi doi 
vrem acelaşi lucru. 

— Şi anume? 

— Ordinea. Şi supraviețuirea. In condiţiile noastre. Nu 
conform celor ale verişoarei tale. 

Proster se gândi o clipă. 

— Probabil o urăşti teribil pe Grayland, spuse el. 

— Nu o urăsc, minţi Nadashe. Cred că e depăşită de 
situaţie. Problema este că, atunci când se va îneca, ne va 
trage pe toţi după ea. Şi pe tine. Şi pe mine. Şi toate 
casele. Şi Interdependenţa. Aş prefera să nu mă înec. 

Proster se ridică în picioare. 

— Trebuie să mă gândesc la asta. 

Nadashe rămase locului. 

— Bineînţeles. Când o să termini, ştii unde mă găseşti. 

Proster dădu din cap şi se îndreptă spre ieşire. 

— Dar, Proster... 

Bărbatul se opri lângă uşă. 

-Da? 

— Nu uita că nu avem prea mult timp. 

Proster bombăni şi plecă. 

Nadashe rămase singură în sala de mese, urând, 
plănuind şi întrebându-se, nu chiar într-o doară, cât timp 


mai aveau cu toţii, de fapt. 


CAPITOLUL 5 


a puţin timp după ce devenise clar că tot ce se 

întâmpla între ei nu era doar o aventură ciudată 

şi că, de fapt, Cardenia Wu-Patrick simţea pentru 
Maree Claremont acelaşi amestec de sentimente pe care 
le avea el pentru ea, în proporţii mai mult sau mai puţin 
egale, noua iubită a lui Maree, care se întâmpla să fie şi 
Impăraxul Grayland a ll-a al Interdependenţei, îi oferi 
primul cadou pe care avea să i-l facă vreodată: un ceas 
de buzunar. 

— Eu nu ţi-am luat nimic, îi spuse el când îi fu înmânat 
în timp ce erau în pat. 

După o partidă languroasă de sex, despre care Maree 
simţea cu tărie că ar fi putut fi descrisă drept a face 
dragoste, ea se întinsese spre o noptieră (care avea 
probabil cinci sute de ani şi care valora mai mult decât ar 
fi câştigat în toată viaţa lui) şi scosese ceasul de buzunar, 
spunându-i că era pentru el. 

— Bineînţeles că n-ai nimic să-mi dai, spuse Cardenia. 
Ce ai putea să-mi oferi tu mie şi eu să nu am deja? 
Literalmente, spuse ea, după ce îi surprinse privirea în 
care se prefăcea rănit. Tu ştii că am o groază de depozite 
pline de lucruri pe care mi le dau oamenii şi pe care nu le 
văd niciodată. De fapt, de acolo a venit şi acesta, 
continuă ea, ridicând ceasul de buzunar. 

— Primul tău cadou pentru mine este unul refo/osit? 
spuse Maree, simulând groaza. 

Cardenia îl plesni uşor peste un umăr. 

— încetează! Oricum, e mai rău de-atât. Ăsta nici 
măcar nu mi-a fost dat mie. Managerul de depozit mi-a 


spus că i-a fost dăruit lui Hui Yin al Ill-lea, ceea ce ar 
însemna că are aproximativ două sute de ani. 

— Cum l-ai găsit? 

— Nu l-am găsit. Le-am spus că vreau un ceas de 
buzunar, iar ei au scos câteva zeci de ceasuri din depozit 
ca să mă uit la ele. 

— Cu cât îmi zici mai multe, cu atât povestea devine 
teribil de impersonală. 

— Da, ştiu, spuse Cardenia şi ridică uşor ceasul. Dar 
când l-am văzut pe acesta, m-am gândit imediat la tine. 
Aşa că asta o face din nou personală. 

1-1 dădu lui Maree. 

Maree îl primi şi-l evaluă, trecându-l dintr-o mână în 
alta. Obiectul era mic, dar greu pentru mărimea sa, ceea 
ce îi sugera că funcţiona mecanic. Era un ceas de buzunar 
în stil vânătoresc, cu un finisaj care îi părea să fie din 
cositor, deşi bănuia că, fiind vorba de un cadou pentru un 
împărax, metalul era ceva mai scump decât cositorul. 
Gravurile de pe ambele părţi ale carcasei exterioare 
reprezentau arce de lujeri înfloriţi, iar cea din mijloc, pe 
partea din faţă, era clar şirul lui Fibonacci, care se 
termina cu o floare stilizată cu douăsprezece petale. 
Maree deschise capacul pentru a se uita la cadranul 
ceasului, care era simplu şi elegant. Pe lanţ străluceau 
mici smaralde, încrustate la o distanţă de câteva verigi 
unele de altele. 

— Acesta este fără doar şi poate cel mai frumos cadou 
pe care l-am primit vreodată, spuse Maree. 

Cardenia zâmbi din toată inima când îl auzi. 

— Mă bucur! 

— De obicei primesc animale de pluş sau fructe. 

— O să ţin minte pentru data viitoare. 

Maree cântări micul obiect în mână. 

— Mi-e groază că o să-l scap, o să-l pierd sau o să-l 
zgârii. 


— Asta i-ar displăcea Impăraxului tău, spuse Cardenia, 
cu o voce îngroşată, amuzantă. 

— Mi-ar displăcea mie, răspunse Maree. 

Cardenia îi făcu semn să se uite în interiorul carcasei. 

— Le-am cerut să îl graveze. 

Maree o privi şocat. 

— L-ai gravat* Pentru mine* 

— Păi... da. Dacă tot ţi-l făceam cadou şi aşa mai 
departe. 

— Dar ai spus că are vreo două sute de ani. Probabil că 
ar trebui să fie într-un muzeu. 

Cardenia zâmbi şi-l sărută. 

— Şi chiar dacă ar fi fost de la un muzeu, totaş fi putut 
cere să fie gravat, iar atunci ar fi devenit şi mai valoros 
din punct de vedere istoric. Pentru că eu sunt Impăraxul. 
Ceea ce sună ridicol, dar e adevărat. Peste sute de ani, 
poate că va fi într-un muzeu, continuă ea, lovind uşor 
ceasul cu degetul, iar oamenii din viitor se vor întreba ce 
înseamnă inscripţia. 

— Ce ai pus să fie inscripţionat? 

— Citeşte. 

Maree îşi mişcă uşor mâna pentru a înclina capacul 
ceasului astfel încât să poată citi cuvintele scrise acolo. 
Designul literelor se potrivea cu cel al ceasului; dacă nu 
ar fi ştiut adevărul, Maree ar fi crezut că inscripţia fusese 
întotdeauna acolo, ca parte a decoraţiunii 

originale a obiectului. Scria: Pentru Maree Claremont, 
Cronometror Imperial, urmat de simboluri pe care nu le 
recunoştea. 

— E în chineză, spuse Cardenia. Limba locului de pe 
Pământ de unde se trage familia Wu. 

— Ce înseamnă? 

— „Acesta este timpul nostru", îi răspunse ea, apoi 
făcu o grimasă. Probabil. A fost o traducere automată. îmi 
pare rău. 


— Deci acum eu sunt Cronometror Imperial? 

— Nu este un titlu oficial. Dar tu eşti cel care mi-a spus 
ce se întâmplă cu Fluxul. Cel care ştie mai bine decât 
oricine cât timp avem la dispoziţie înainte ca acesta să se 
prăbuşească complet. Tu ştii cât timp ne-a mai rămas. 

— Nu sună prea... vesel, spuse Maree. 

— Ei bine, asta este explicaţia publică, zise Cardenia, 
apoi se întinse şi se ghemui aproape de Maree. Şi îţi 
petreci timpul cu Impăraxul. Eşti Cronometror Imperial. 

Maree aşeză cu grijă ceasul de buzunar pe măsuţa de 
lângă partea lui de pat. 

— E un joc de cuvinte îngrozitor. 

— Da, aşa-i, fu de acord Cardenia. Dar atâta timp cât 
poţi să îţi petreci timpul cu mine, chiar îţi pasă? 

Lui Maree nu-i păsa. 

Dar Maree chiar s-a gândit la noul său titlu, considerat 
oficial drept unul neoficial, în zilele şi săptămânile care au 
urmat. S-a gândit la el în timp ce aduna datele pe care el, 
tatăl său şi regretata Hatide Roynold le adunaseră despre 
prăbuşirea Fluxului în Interdependenţă, adăugându-le 
atât tuturor datelor actuale şi istorice privind călătoriile în 
Fluxul Interdependenţei pe care Impăraxul ordonase să-i 
fie predate, cât şi cantităţii imense de date privind Fluxul 
din afara Interdependenţei care îi fuseseră puse la 

dispoziţie de către Tomas Chenevert, fostul (şi regretatul) 
Rege al planetei Ponthieu. 

Noile date îi furnizaseră un set de informaţii cu câteva 
ordine de mărime mai mare decât cel pe care îl avea 
înainte. Acest lucru îi permitea să estimeze mai bine 
momentul în care setul de curenţi de Flux cu stabilitate 
pe termen lung care defineau Interdependenţa aveau să 
se prăbuşească, precum şi când şi unde va apărea un nou 
set de curenţi de Flux mult mai puţin stabili - 
Evanescenţa, aşa cum îl numiseră el şi Hatide - şi cât 
timp vor rezista acei curenţi înainte de a se prăbuşi şi ei 


în neant. 

Cu cât Maree se adâncea în prelucrarea datelor, cu 
atât mai mult îşi dădea seama câtă dreptate avea 
Cardenia, Ilmpăraxul şi iubita sa. In acest moment, 
aproape toţi fizicienii de Flux din sistemul de la Centru 
lucrau cu setul său de date, iar majoritatea celor din 
celelalte sisteme începuseră deja să îl încorporeze. Dar 
niciunul dintre ei, cu excepţia tatălui său şi a lui Hatide, 
nu lucrase cu el atât de mult timp, iar tatăl lui nu mai 
avea date noi de mai bine de un an, şi Hatide era moartă. 

Ceea ce însemna că nicio altă persoană în viaţă nu mai 
putea înţelege datele ca el, nu le putea sintetiza aşa cum 
o făcea el, nici să le înţeleagă holistic asemenea lui sau 
să le manipuleze la fel de bine pentru a le furniza 
Impăraxului şi consilierilor săi cele mai bune şi mai 
precise predicții. 

Maree nu se flata de unul singur crezând că acest 
avantaj era rezultatul capacităţii sale native. Existau zeci, 
dacă nu sute de fizicieni de Flux mai talentaţi decât el, 
începând cu propriul său tată, care fusese primul care-şi 
dăduse seama încă din primele date că prăbuşirea 
Fluxului era evidentă. Avantajul lui Maree apăruse pur şi 
simplu în urma timpului petrecut privind cu atenţie 

ULTIMUL ÎMPĂRAX | 79 


problema şi lucrând la ea. îşi imagină că avea să fie 
depăşit destul de curând. 

Până atunci, el chiar era Cronometrorul Imperial, 
singura persoană care ştia cel mai bine cât timp mai avea 
Interdependenţa. 

Şi cu toate astea... 

Cu cât Maree studia mai mult datele, cu atât i se părea 
că ar trebui să fie ceva mai mult acolo. 

— Uită-te aici, îi spuse Maree lui Tomas Chenevert, 
arătând cu degetul. 

Cei doi se aflau pe nava lui Chenevert, Auvergne, 
Maree pentru că ajunsese să preţuiască prietenia cu 


acesta, care se formase în timpul unor momente grele, 
iar Chenevert pentru că, într-un fel, el însuşi era 
Auvergne, iar nava era locul în care putea cel mai bine 
să-şi facă apariţia şi să existe. 

Maree îi atrase atenţia lui Chenevert asupra unei 
simulări a curenților de Flux ai Interdependenţei pentru 
următorii ani. Era extrem de accelerată; în ea, curenţii de 
Flux anterior stabili străluceau, albaştri, apoi dispăreau 
brusc şi pentru totdeauna, în timp ce curenţii evanescenţi 
pâlpâiau cu roşu, apărând şi dispărând. Pe măsură ce 
simularea continua, încrederea ei predictivă scădea, ceea 
ce se putea observa după oscilaţia fluxurilor albastre pe 
măsură ce atingeau fereastra estimată pentru colaps şi a 
dungilor roşii, care se estompau, devenind albe pe 
măsură ce simularea era mai puţin sigură. 

Simularea fu străbătută de dungi roşii pâlpâitoare, de 
cele albe care se estompau şi de unele albastre care 
tremurau. 

— La ce ar trebui să mă aştept, în afară de o criză de 
apoplexie? întrebă Chenevert. 

Maree opri simularea, o derulă de la început şi o porni 

din nou. — Fii atent la curenţii de Flux evanescenţi, 

spuse el. 

Chenevert urmări din nou procesul, acordând o atenţie 
deosebită dungilor roşii, apoi, mai târziu, celor albe. 

— Nu ştiu la ce mă uit, spuse el. 

— Uită-te din nou. 

Maree întinse mâna pentru a porni simularea de la 
capăt. 

Chenevert ridică o mână la rândul său. 

— Aş putea să mă uit încă de o mie de ori şi tot n-aş 
observa ce vrei să văd, Maree, orice-ar fi. 

Maree se încruntă. 

— Am crezut că tu, mai mult decât oricine... 

— Eu, mai mult decât oricine? zise Chenevert, 


zâmbind. Oare are vreo legătură cu faptul că nu mai sunt 
om şi că exist doar prin bunăvoința computerului acestei 
nave? 

— Ei bine, da, spuse Maree. 

— Nu aşa merg lucrurile. 

— Dar conduci nava. In mare parte m mod 
subconştient. Intr-un fel, eşti însăşi navă. Una capabilă să 
parcurgă spaţiul Fluxului. 

— Tu ai putea să conduci această navă, Maree? 

— Poftim? Nu. 

— Dar este o navă capabilă să parcurgă spaţiul 
Fluxului, iar tu ştii totul despre spaţiul Fluxului. 

— Da, dar asta e cu totul... Bine, înţeleg ce vrei să zici. 

— Cred şi eu că înţelegi, eşti un tip inteligent. 

— Totuşi, impresia mea e că accesul la sistemul de 
procesare al acestei nave ar face mai uşoară înţelegerea 
fizicii Fluxului, insistă Maree. 

— S-ar putea, dar tot ar trebui să-mi fac timp să-l învăţ 
şi să-l încorporez. Modelul eului care există în această 
navă este încă în mare parte uman, continuă Chenevert, 
ciocănindu-şi capul virtual cu degetul. Poate acţiona nava 
fără să se gândească prea mult 

la ea, în acelaşi fel în care poţi respira fără să gândeşti. 
Dar dacă vrei să învăţ fizica Fluxului, va trebui să-mi dai 
timp. 

— Cât timp? a întrebat Maree. 

— Probabil mai puţin decât ar trebui să acorzi altcuiva. 
Dar mai mult decât ai crede. Aşa că, între timp, poate că 
ar trebui să-mi spui ce ar trebui să văd, în loc să te 
aştepţi să observ de unul singur, adăugă el, făcând semn 
spre simulare. 

— Tocmai asta e, spuse Maree pornind-o din nou. Ceva 
din felul în care apar curenţii evanescenţi mă deranjează 
şi aveam nevoie de o altă persoană care să îi studieze, ca 
să-mi dau seama dacă şi ea vede acelaşi lucru. Pentru că, 


orice ar fi, eu nu pot să-i dau de cap... E acolo, o pot 
simţi, dar... Nu-i suficient s-o simt, zise el, ridicând din 
umeri 

— Mai există şi alţi fizicieni ai Fluxului, remarcă 
Chenevert. 

Maree clătină din cap. 

— încă încearcă să ajungă la zi cu informaţia. 

— Spre deosebire de mine, să-nţeleg? 

— Ei bine, te-am supraestimat. 


Maree făcu o pauză, apoi se uită la Chenevert. 
A ia 
— îmi cer scuze. Am zis o chestie aiurea. 


— Ba nu. Am înţeles perfect, spuse Chenevert, râzând. 

— Dacă Hatide ar fi încă în viaţă, poate că şi-ar da 
seama, spuse Maree. Această simulare se bazează în 
mare parte pe datele ei. 

Chenevert se uită la simulare. 

— Pentru mine, curenţii evanescenţi arată ca şi cum ar 
apărea la întâmplare, spuse el. 

— Din câte îmi dau seama, aşa este, încuviinţă Maree. 
lar durata lor este, de asemenea, aleatorie. Unii durează 
o oră. Alţii aproape un an. 

— Nu au un tipar sau un ritm. 

— Nu, din câte văd eu, şi nu apare nici în date. 

— Ce simți despre asta? întrebă Chenevert. Ai spus că 
simţi ceva în legătură cu asta. 

— Ceea ce simt e că există un tipar, îi răspunse Maree. 
Nu un tipar, ca atare. Insă ceva care nu este întâmplător. 

Işi ridică mâinile, neputincios. 

— Nu sunt în stare să exprim în cuvinte. 

— Pentru că este matematică, sugeră Chenevert. 

— Da, dar nu am idee nici dacă am cunoştinţele 
matematice pentru asta. Dar... nu ştiu, zise Maree, 
ridicând din umeri. Am impresia că dacă aş putea să-mi 
dau seama ce e, aş câştiga mai mult timp pentru toată 


lumea. 

— Şi ai putea opri prăbuşirea curenților Fluxului. 

Maree clătină din cap. 

— Nu, asta nu. 

Arătă spre dungile albastre, unele oscilante, altele nu, 
dar toate dispărând în cele din urmă. 

— Prăbuşirea acestor curenţi de Flux e aproape o 
certitudine. Tot ce putem face în privinţa lor este să 
încercăm să le prezicem cu exactitate dispariţia, astfel 
încât oamenii să se poată pregăti. Pe ăștia îi înţeleg. Pe 
ăştia, nu, zise el mai departe, arătând spre curenţii roşii şi 
albi. Ăştia sunt cei care mă interesează acum. 

— De ce? 

Maree împunse din nou dungile albastre. 

— Fiindcă ăştia înseamnă că suntem morți, spuse el. 
Dacă ei sunt tot ce avem, atunci nu mai avem destul 
timp. Nici dacă am lua toate navele spaţiale capabile să 
parcurgă Fluxul care există în clipa asta şi am duce cu ele 
oamenii la Capăt, tot n-am putea transporta mai mult de 
câteva milioane de oameni acolo. Din miliarde. Toţi 
ceilalţi vor păţi acelaşi lucru ca Dalasysla. 

Chenevert tresări la auzul acestui nume. Fusese o 
Interdependenţă ai cărei curenţi de Flux se prăbuşiseră 
cu opt sute de ani în urmă, blocându-i pe locuitorii de 
acolo şi condamnându-i să fie supuşi la o diminuare 
dureroasă a resurselor care a început lent, continuând 
îngrozitor de rapid, ucigând milioane de oameni. 

— Totuşi, unii dalasysleni au supravieţuit, spuse el. 

— Câteva sute, spuse Maree. Şi nu le-a mers prea bine, 
dacă-ţi aminteşti. 


A 


— îmi amintesc. 

— Aici nu mai e timp, spuse Maree, înclinând capul 
spre dungile albastre. Dacă vrem să salvăm mai mulţi 
oameni, nu doar câţiva, trebuie să căutăm aici, zise el, 
uitându-se spre zona roşie. Trebuie să câştigăm mai mult 


timp. Eu trebuie să-l câştig. Şi simt că ratez esenţa. 
Oricare ar fi aceasta, adăugă el, uitându-se din nou la 
Chenevert. 

— Poate că pur şi simplu nu e acolo, spuse Chenevert 
cu blândeţe. 

— Poate, răspunse Maree. Dar n-aş fi un om de ştiinţă 
foarte bun dacă aş renunţa să mai caut. 

— Ai timp pentru asta? Pe lângă celelalte lucruri pe 
care le ai de făcut? 

— Sunt Cronometrorul Imperial, spuse Maree. Trebuie 
să încerc să-i salvez pe toţi. Se pare că o să-mi fac timp. 


CAPITOLUL 6 


omplexul palatului imperial din Xi'an era imens - 

era atât de vast, încât se spunea că un împărax 

ar putea vizita câte o cameră în fiecare zi de-a 
lungul întregii sale domnii şi tot n-ar fi ajuns să le viziteze 
pe toate. Dacă asta era sau nu o exagerare, depindea în 
totalitate de cât domnea fiecare împărax, desigur. Cu 
siguranţă fusese adevărat în cazul Impăraxului Victoz |, 
care a domnit timp de treisprezece zile şi a murit din 
cauza unui şoc anafilactic provocat de o pulbere de 
ciuperci, la care era îngrozitor de alergic, pusă din 
greşeală în piureul său de cartofi, dar probabil lucrurile n- 
au stat aşa pentru Ilmpăraxul Sizanne, care a urcat pe 
tron la şaptesprezece ani, a trăit până la vârsta de 112 
ani şi căreia i-a succedat la tron strănepotul ei. 

Dar era adevărat că niciun împărax nu vizitase fiecare 
încăpere din complexul imperial de aproape un mileniu, 
de când acesta se afla pe Xian, un habitat construit 
special pentru a fi locuit de împărax şi curtea sa. 
Complexul palatului nu cuprindea doar apartamentele 
private ale împăracşilor şi ale familiilor lor, ci şi 


reşedinţele diferiților miniştri şi ale personalului, în tot 
felul de apartamente, de la cele mai luxoase, până la cele 
care erau mai degrabă nişte barăci. 

Acest complex era, de asemenea, un loc unde se lucra, 
prevăzut cu birouri, săli de conferinţe, auditoriu, 
magazine şi cafenele, ca să nu mai vorbim despre 
depozite, toalete, săli de gimnastică, dulapuri de 
curăţenie şi camere electrice. Mai erau o închisoare şi un 
hotel (nu foarte apropiate), mai multe oficii poştale 
pentru _trimiterile poştale dintre birouri şi pentru cele 
interplanetare, o sală de producţie şi o întreagă aripă de 
birouri păzite şi săli de interviuri în care puteai intra doar 
dacă aveai autorizaţie de cel mai înalt nivel, ori dacă te 
făceai vinovat de ceva cu adevărat îngrozitor sau ambele. 

Grayland a Il-a nu făcuse nimic îngrozitor, dar ea era 
Impăraxul, şi, prin urmare, avea o autorizaţie de nivel 
îndeajuns de înalt pentru a se afla înăuntrul aripii păzite a 
complexului. De fapt, nu mai fusese în aripa aceea până 
atunci; apartamentele şi birourile ei aveau propriile 
camere păzite, al căror nivel de securitate nu numai că 
rivaliza cu al acestei aripi, ci chiar îl depăşea; oricum, cei 
care lucrau în aripa păzită veneau la ea atunci când era 
nevoie. Insă, în ce privea şedinţa de informare de astăzi, 
oamenii ei de securitate ceruseră ca aceasta să aibă loc 
pe terenul lor, din motive logistice şi tehnice. 

Aşa se face că Grayland a Il-a trebui să treacă prin 
birourile forțelor sale de securitate imperiale, 
îndreptându-se spre o cameră de conferințe din spate. 
Grayland nu era însoțită de personal, având doar câteva 
gărzi de corp în apropiere, care erau angajate şi verificate 
de echipa de securitate care locuia în această aripă a 
palatului. 

Nimeni nu s-a uitat prea insistent la Grayland când 
aceasta, în ţinuta întunecată şi lipsită de strălucire pe 
care o purta atunci când nu era plimbată în public, a 


străbătut coridorul ce ducea spre sala de conferinţe. Dacă 
nu ai fi ştiut că era Impăraxul, ai fi 

crezut, după reacţia la prezenţa ei, că era cel mult un 
birocrat de nivel mediu. Dar asta nu o deranja pe 
Grayland, căreia i se părea în continuare că aura 
Impăraxului era unul dintre cele mai obositoare lucruri 
legate de acest statut. 

Grayland străbătu coridorul şi intră în sala de 
conferinţe, unde o aşteptau trei persoane. Le făcu semn 
cu capul gărzilor ei de corp, care închiseră uşa, postându- 
se de cealaltă parte a acesteia. In timp ce se închidea 
uşa, se auziră nişte şuierături şi  pocnituri abia 
perceptibile, care  etanşară încăperea de lumea 
exterioară. Dacă uşa nu se deschidea din interior, ar fi 
fost nevoie de ceva asemănător unui dispozitiv nuclear 
pentru a intra în cameră. 

—  Majestate, spuse Hibert Limbar, şeful Gărzii 
Imperiale, făcând o plecăciune. Acesta este Koet Gamei, 
care conduce secţiunea de analiză a Securităţii Imperiale, 
iar aceasta este Dontelu Sebrogan, care a realizat 
cercetările şi simulările pe care le-aţi cerut, spuse el, 
arătând către doi oameni din încăpere. Amândoi deţin, 
bineînţeles, autorizaţii de securitate de cel mai înalt nivel. 

Gamei şi Sebrogan făcură o plecăciune în faţa lui 
Grayland, care înclină la rândul ei din cap. 

— Pentru dumneavoastră ni s-a cerut să venim aici, 
spuse ea. 

In mod normal, atunci când se întâlnea cu Limbar, 
Grayland se simţea în largul ei să apeleze la adresarea 
informală pentru ea însăşi, dar în prezenţa unor oameni 
noi, pentru care întâlnirea cu Impăraxul era probabil un 
eveniment unic, trecu la folosirea pluralului majestăţii. 

— Da, Majestate, spuse Gamei. Toţi cei de aici sunt 
oameni de încredere, verificaţi. Şi, deşi nu avem niciun 


motiv să credem că echipa dumneavoastră de securitate 
personală nu este, de asemenea, de încredere şi 
verificată, câteodată oamenii vorbesc, chiar şi fără 

să urmărească ceva. Un om care ştie cu ce ne ocupăm eu 
şi Dontelu ar putea bănui de ce v-am vizitat şi v-am făcut 
o prezentare. 

— Vizita noastră aici va fi un subiect de conversaţie 
îndeajuns de interesant, îi spuse Grayland lui Limbar. 

— Da, doamnă, răspunse el. Dar, având în vedere 
gama de ăăă... provocări cu care se confruntă 
Interdependenţa în acest moment, nu va exista un 
consens clar cu privire la care dintre ele a fost ocazia 
vizitei voastre neaşteptate. 

Grayland zâmbi cu părere de rău. 

— Aşa este. 

Le făcu semn celorlalţi să ia loc, apoi se aşeză şi ea. 
Limbar, Gamei şi Sebrogan aşteptară până când se aşeză 
ea pentru a-şi ocupa propriile locuri. 

— Atunci să trecem la ocazia vizitei noastre aici. 

Limbar îi făcu semn din cap lui Gamei, care-i răspunse 
în acelaşi fel, apoi îşi îndreptă atenţia către Grayland. 

— In urmă cu câteva săptămâni, imediat după 
tentativa de lovitură de stat împotriva dumneavoastră, 
secţia mea a fost rugată - presupun că la ordinul 
Majestății Voastre - să ofere o evaluare a amenințărilor la 
adresa Interdependenţei, în lumina prăbuşirii iminente a 
Fluxului şi a altor factori. 

— Desigur, am realizat modele de evaluări ale 
amenințărilor de când au ieşit la iveală dovezile privind 
prăbuşirea Fluxului, declară Limbar. 

— Da, bineînţeles, încuviinţă Gamei. Dar aceste noi 
evaluări au luat în considerare atât consecinţele 
tentativei de lovitură de stat, cât şi pe cele ale 
răspunsului Majestății Voastre la aceasta. 


— Vrei să spui, ale faptului că am trimis câteva sute de 
membri de cel mai înalt rang şi dintre cei mai bine 
conectaţi ai 

parlamentului, ai familiei regale şi ai clerului în închisoare 
din cauza trădării lor, spuse Grayland. 

— Exact, spuse Gamei, apoi tuşi, făcând semn din cap 
spre Sebrogan. 

— Dontelu este, fără discuţie, cea mai bună analistă 
din secţia mea, iar atribuţiile ei în ultimul an au fost mai 
ales să creeze modele ale consecinţelor prăbuşirii 
Fluxului. Ea va prelua conducerea acestei şedinţe, dacă 
Majestatea Voastră este de acord. 

— Da, bineînţeles. Puteţi începe, răspunse Impăraxul, 
îndrep- tându-şi atenţia către Sebrogan. 

Femeia se uită nesigură la superiorii ei, apoi din nou la 
Grayland. 

— Majestatea Voastră, spuse ea. înainte de a începe, 
trebuie să vă adresez o întrebare. 

— Poţi s-o faci. 

— Cât de directă pot fi în prezentarea evaluării mele? 

Grayland zâmbi. 

— Vrei să spui că te întrebi dacă vom fi ofensaţi de 
limbajul dur şi de posibilele rezultate negative? 

— Da, doamnă. 

— Unul dintre cei mai importanţi consilieri ai noştri nu 
poate rosti o propoziţie fără să spună „futu-i“ şi tocmai 
ce-a petrecut jumătate din ultima şedinţă a Comitetului 
executiv încercând să ne convingă că bazele economice 
ale Interdependenţei se află sub o ameninţare directă şi 
imediată. Credem că sunteţi în siguranţă. 

— In acest caz, Majestate... am cam dat cu toţii de 
dracu'. 

Grayland începu să râdă în hohote. 

— Acum, spuneţi-ne de ce, continuă ea când încetă să 
mai râdă. 


— Cunoaşteţi deja o parte, spuse Sebrogan. Prăbuşirea 
Fluxului distruge curenţi vechi de secole, care sunt folosiţi 
ca artere pentru 

comerţul din Interdependenţă. Când ei vor dispărea, 
sistemele individuale ale Interdependenţei vor fi izolate 
unele de altele. In măsura în care structura 
Interdependenţei se bazează pe faptul că toate sistemele 
sunt dependente unele de altele, asta înseamnă că, în 
câteva decenii, habitatele umane din acele sisteme vor 
începe să se destrame. 

— Efectul Dalasysla. 

Sebrogan încuviinţă. 

— l-aţi dat parlamentului câteva luni la dispoziţie să 
elaboreze un plan pentru a atenua acest efect, dar 
analiza noastră sugerează că parlamentul nu va concepe 
un plan funcţional în acest interval de timp. 

Grayland dădu din cap. 

— Mai mult de-atât, rezultatele noastră sugerează că 
aţi luat deja în considerare această şovăială în 
planificarea dumneavoastră, spuse Sebrogan. 

Grayland se uită la Limbar, care ridică din umeri. 

— Aţi spus că doriţi o analiză amănunţită, doamnă, 
spuse el. 

— Ce sugerează analiza dumneavoastră că voi face 
mai departe? întrebă Grayland, întorcându-şi din nou 
atenţia către Sebrogan. 

— Calea de acţiune cea mai probabilă este ca 
dumneavoastră să încercaţi să rechiziţionaţi o parte 
dintre navele stelare ale Interdependenţei - sau pe toate - 
pentru a transporta cât mai mulţi oameni posibil la Capăt, 
care este singura planetă din Interdependenţă care poată 
să susţină de una singură viaţa umană. 

— Şi cât de bine va merge asta? 

— Nu va merge, răspunse Sebrogan. In primul rând, 
este foarte puţin probabilă reuşita unei încercări de 


naţionalizare la scara necesară. Casele breslelor s-ar 
împotrivi şi s-ar răzvrăti şi se prea poate să fiţi detronată, 
probabil în câteva luni. In al doilea 

rând, chiar dacă primul scenariu nu s-ar adeveri, nu sunt 
suficiente nave pentru a transporta fiecare supus al 
Interdependenţei la Capăt, nici pe toţi deodată... 

Grayland ridică mâna. 

— „nici în cazul în care sistemele cele mai vulnerabile 
la colaps ar fi evacuate primele spre alte sisteme mai 
puţin amenințate. 

Grayland îşi cobori mâna, încruntându-se. 

— lar în al treilea rând, populaţia totală a 
Interdependenţei este de cel puţin douăzeci de miliarde 
de oameni. Capătul are mai puţin de o sută de milioane 
de oameni. Infrastructura sa nu poate face faţă unei 
populaţii de două sute de ori mai mare decât cea actuală, 
nici măcar unei fracțiuni din acest număr. De altfel, eco- 
sistemul planetei s-ar prăbuşi probabil odată cu 
introducerea bruscă - atât la scară umană, cât şi 
ecologică - a câtorva miliarde de oameni. încercând să 
salvaţi omenirea, aţi distruge rapid singurul loc în care ea 
ar putea supravieţui. 

— lar asta doar în situaţia în care chiar ar reuşi să 
ajungă la Capăt, spuse Gamei. Trebuie să presupunem că 
Ghreni de Nohamapetan şi Profețiile Rachetei deţin 
controlul găvanelor de Flux care ajung în sistemul 
Capătului. Ei pot distruge orice navă care intră în spaţiul 
lor chiar înainte să apuce să-i salute. 

— Lucrăm la asta, spuse Grayland. 

— Chiar dacă o veţi face, Majestate, nu va rezolva 
celelalte probleme, spuse Sebrogan. Acestea sunt destul 
de înrădăcinate. 

— Aşadar, orice-am face, vor muri miliarde de oameni. 

— Dacă planul este să-i mutaţi la Capăt cu navele, da. 


Dar, doamnă, este puţin probabil că veți putea ajunge 
atât de departe. 

Grayland se încruntă. 

— Ce vreţi să spuneţi? 

— Nu uitaţi că mi-aţi dat permisiunea să fiu directă, 
spuse Sebrogan. 
— Da, da, încuviință Grayland dând enervată din 
mână. 

Sebrogan se uită din nou la şefii ei înainte de a o privi 
direct pe Grayland. 
— Estimez că va avea loc o nouă lovitură de stat 
importantă sau o tentativă de asasinat împotriva 
dumneavoastră în următoarele trei luni, spuse ea. Şi este 
foarte probabil ca acea tentativă să reuşească. 


— Nu e mare lucru să prezici o lovitură de stat sau o 
tentativă de asasinat împotriva ta, având în vedere 
antecedentele tale de când ai devenit împărax, îi spuse 
Attavio al VI-lea fiicei sale. 
— Mulţumesc, tată, îi răspunse Grayland. 

Impăraxul mergea de colo-colo în Camera Memoriei, în 
timp ce Attavio al VI-lea o urmărea cu privirea. 
— N-am vrut să te jignesc, spuse el. 
— Nu m-ai jignit. 

Grayland se opri, răzgândindu-se. 

— Nu, de fapt, m-ai jignit. Dar ai dreptate. 

începu să se plimbe din nou prin încăpere. 

— Dar pari surprinsă. 

— Am crezut că astfel de lucruri au rămas în trecut, 
măcar pentru scurtă vreme. 

— Pentru că i-ai băgat la închisoare pe toţi cei care 
complotau împotriva ta. 


-Da. 
— Nu aşa merg lucrurile. 

— Nu asta mi-ai spus mai înainte, protestă Grayland. 
Când am venit aici şi ţi-am zis că am dat ordin ca toţi să 
fie arestaţi, mi-ai spus că am câştigat. 

— Dar chiar ai câştigat. 

Grayland dădu din mână, supărată. 

— Cu toate astea, jată-ne în această situație, tată. 

— Ai câştigat o rundă, fiica mea, spuse Attavio al VI- 
lea. Lupta continuă. 

— Aş putea abdica, gândi Grayland cu voce tare. 

— Nu ai fi prima. 

— Dar asta n-ar rezolva problema. 

— Ar rezolva problema unei lovituri de stat, sublinie 
Attavio al Vl-lea. Dacă nu eşti împărax, nu poţi fi 
detronată. 

— Dar nu asta-i adevărata problemă. Principala 
preocupare sunt miliardele de oameni care vor muri 
indiferent ce fac eu. 

— Nu din vina ta. 

— Nu e vina nimănui, zise Grayland, apoi se opri din 
nou. Stai! De fapt, nu-i adevărat ce spun. Jiyi! 

Figura umanoidă îşi făcu apariţia. 

— Da, Majestate. 

— Adu-mi-o pe Rachela I. Ai grijă să fie singură, te rog. 

— Da, Majestate. 

După o pâlpâire, atât Jiyi, cât şi Attavio al Vl-lea 
dispărură, iar în locul lor apăru imaginea Rachelei |, prima 
Profetesă- Impărax a Interdependenţei. 

Ca de obicei, Grayland era încă destul de impresionată 
de simplul fapt că putea să o invoce pe Rachela sau, mă 
rog, o copie destul de bună a acesteia. Dacă ar fi reflectat 
la asta, ar fi trebuit să recunoască faptul că era uimitor să 
poată vorbi cu oricare dintre predecesorii ei aici, în 


Camera Memoriei. Dar toţi ceilalţi 

împăracşi, inclusiv tatăl ei, fuseseră doar... oameni. 
Oameni care, în mod clar, avuseseră o importanţă 
covârşitoare la vremea lor. Insă nişte oameni. Grayland, 
care avea aceeaşi slujbă pe care o avuseseră şi ei, nu 
simţise nevoia să-i considere mai buni sau mai răi decât 
ea. 

Rachela, pe de altă parte, fondase Interdependenţa, 
precum şi Biserica, cea care primise numele 
Interdependenţei. Avusese parte de ajutor - întreaga 
familie Wu, ambițioasă şi duplicitară atunci, ca şi acum, 
lucrase din greu pentru a o ajuta să-şi dobândească 
diferitele roluri - dar, în cele din urmă, Rachela fusese cea 
datorită căreia totul a început să funcţioneze. 

Faptul că discuțiile lui Grayland cu Rachela 
dezvăluiseră că aceasta nu era nici mai mult, nici mai 
puţin umană decât orice alt împărax, că era teribil de 
cinică şi absolut deloc o sfântă, nu diminua cu nimic 
importanţa predecesoarei sale în ochii lui Grayland. Mai 
degrabă o făcea să fie şi mai importantă. Rachela avea 
tupeu, lucru cu care nu s-ar fi putut lăuda orice împărax 
dintre cei care-i urmaseră. 

Respectul pe care i-l purta Rachelei nu însemna, însă, 
că aceasta nu putea s-o enerveze. 

— De ce nu ai construit Interdependenţa astfel încât să 
poată supravieţui prăbuşirii Fluxului? o întrebă Grayland 
pe Rachela. 

— Nu ne-a trecut prin cap la momentul respectiv, îi 
răspunse aceasta. 

— Cum a fost posibil să nu vă treacă prin cap? 

— Eram ocupați cu alte lucruri. 

— Dar ştiați că se pot prăbuşi curenţii Fluxului, insistă 
Grayland. Oamenii au venit de pe Pământ. Nu mai există 
niciun curent de Flux către Pământ. Ştiai că s-au prăbuşit. 

— A fost o prăbuşire naturală, din câte ştim noi. 

— Nu e adevărat, îi reaminti Grayland. A fost provocată 
intenţionat de către predecesorii Interdependenţei. 

— Aşa e, dar noi uitasem asta pe vremea când eram în 
viaţă. 

— Şi chiar dacă ar fi fost ceva natural, de ce ar fi 
contat? Aveai dovezi conform cărora curenţii de Flux 
puteau să se prăbuşească şi că o făceau, indiferent din ce 
motiv, şi n-ai luat în considerare acest lucru când ai 
dezvoltat Interdependenţa. 

— Se întâmplase doar o singură dată. 

Grayland rămase cu gura căscată, uitându-se la 
Rachela. 

— Serios? 

— Mai mult de-atât, până în momentul formării 
Interdependenţei, teoria ştiinţifică predominantă a 
curenților de Flux susţinea că erau stabili şi că vor 
rămâne aşa timp de secole, ba chiar mai mult, probabil 
milenii. Şi nu era o greşeală. 

— N-a fost o greşeală până când n-a apărut una. 

— Da, fu de acord Rachela. Dar s-a dovedit a fi o teorie 
greşită abia după o mie de ani de la momentul în care eu 
şi restul familiei Wu am creat Interdependenţa. 

— Vrei să zici că nu era responsabilitatea ta să te 
gândeşti la consecinţele acţiunilor tale. 

— Nu vreau să zic nimic, spuse Rachela. Observ doar 
că oamenii nu sunt obişnuiţi să gândească pe termen 
lung şi că noi nu am fost o excepţie de la regulă. Nici tu 
nu eşti, de altfel. 

— Ce vrei să spui? 

— Tocmai i te plângeai lui Attavio al VI-lea despre cum 
ai crezut că încercările de a da o lovitură de stat nu mai 
reprezentau o problemă. Dar nu te-ai gândit ce implicaţii 
pe termen lung ar avea trimiterea la închisoare a sute de 
oameni pentru trădare. Acum trebuie să te confrunţi cu 
ruşinea şi furia familiilor lor, a caselor şi a organizaţiilor 
lor. 

— Cum de...? 

Grayland se opri şi nu încheie propoziţia. Bineînţeles că 
Rachela ştia ce îi spusese lui Attavio al VI-lea. Practic, ea 
era Attavio al Vl-lea, iar el era Rachela, pentru că 
amândoi erau Jiyi, purtând pielea foştilor împăracşi, acum 
morţi. Grayland îşi promise sieşi să nu se mai lase 
păcălită de fiecare dată de aceste iluzii patetice. 

Oricum, indiferent cât de mult o irita pe Grayland să 
recunoască, Rachela avea dreptate. Când nici măcar ea 
însăşi nu a putut să înţeleagă cu adevărat implicaţiile pe 
care urmau să le aibă acţiunile ei peste câteva 
săptămâni, nu prea avea cum să-i învinovăţească pe 
Rachela şi pe restul familiei Wu din vremea ei pentru că 
nu-şi dăduseră seama unde va ajunge Interdependenţa 
peste o mie de ani. 

— Mi-aş fi dorit să te fi gândit pe termen lung, îi spuse 
Grayland. Asta mi-ar fi făcut viaţa mai uşoară acum. 

— Nu, nu ti-ar fi făcut-o, zise Rachela. Poate că ai fi 
putut evita acest lucru, să zicem. Dar ai fi avut alte 
probleme. N-ai de unde să ştii dacă ar fi unele mai simple 
sau mai complicate. 

— Nu ştiu dacă există probleme mai grave decât 
încercarea de a afla cum să salvăm miliarde de oameni 
de la moarte, îi sugeră Grayland. 

— Nu e asta cea mai mare problemă a ta, îi răspunse 
Rachela. 

— Zici că miliardele de oameni în pericol n-ar fi cea 
mai mare problemă a mea? 

Rachela clătină din cap. 

— Ai fost informată din surse de încredere că o să fii 
înlăturată de la putere sau vei muri în următoarele câteva 
luni. Aceasta este cea mai mare problemă. Sau, cel puţin, 
cea cu care te confrunţi acum. Dacă vrei să salvezi acele 
miliarde de oameni, va trebui mai întâi să te salvezi pe 
tine. 


CAPITOLUL 7 


adashe Nohamapetan nu avea cum să nu 

observe că nimeni nu se atinsese de gustări. 

Pe de-o parte, era un lucru cât se poate de 

normal. De-acum, reputaţia ei o preceda. îşi 
omorâse propriul frate, încercase să-l asasineze pe 
Impăraxul în funcţie de două ori, iar toţi cei prezenţi la 
mica ei serată erau cu siguranţă deja la curent cu soarta 
pe care o avusese Deran Wu. Nadashe simţi un fior de 
mândrie văzând că un întreg bufet de mâncăruri 
rămăsese neatins. Asta însemna că oamenii - aceşti 
oameni, printre care se afla şi acea parte din elita 
Interdependentă de la Centru care nu era în închisoare 
pentru trădare - aveau un respect sănătos faţă de ce le-ar 
fi putut face ea, indiferent ce resurse ar fi avut la 
dispoziţie, chiar şi o singură brioşă sau o ceaşcă de cafea. 

Pe de altă parte, era şi ridicol. In primul rând, nu ea 
pusese pe masă mâncarea şi băuturile. Proster Wu, care 
avea rolul de gazdă a întâlnirii, se ocupase de ele. Nu o 
consultase în privinţa meniului. Lumea ar fi trebuit să 
aibă încredere măcar în Proster. 

Mai mult de-atât, şi mai important, Nadashe avea 
nevoie de oamenii ăştia. Ei reprezentau mijloacele prin 
care planurile ei şi cauzele pentru care lupta puteau să se 
concretizeze. Din acest motiv, nu avea să-i otrăvească 
(nu aici, acum). 

Pe lângă asta, deşi probabil n-ar fi fost dispuşi să 
recunoască, aveau la fel de multă nevoie de ea câtă avea 
şi ea de ei. In adâncul sufletului lor ştiau asta, de aia erau 
aici, stând la aceeaşi masă (dar fără să mănânce) cu o 
insurgență criminală. Tot ce trebuia să facă acum era să-i 


convingă de un lucru pe care ei îl ştiau deja. 

Putea s-o facă. 

lar dacă nu-i convingea aducând în discuţie propriile 
lor interese, avea în mânecă şi câteva ameninţări. 

Dacă nici asta nu funcţiona, atunci... rămânea varianta 
ceaiului. Dar mai târziu. 

Proster Wu, care interacţionase cu diverşii lui oaspeţi, 
se apropie de Nadashe. 

— Noi suntem gata. Toţi cei la care ne aşteptam să 
vină au ajuns. 

— Sunt familii pe care le-ai invitat şi care n-au venit? 
întrebă Nadashe. 

— Câteva. 

— Asta e o problemă. 

— E uşor de rezolvat. 

— îmi spui că există oameni care ştiu ce facem aici şi 
care nu sunt implicaţi în acest moment. Explică-mi cum 
rezolvi asta. 

— E uşor de rezolvat pentru că aşa zic eu, zâmbi 
Proster. Familiile care nu sunt aici... îţi împărtăşesc 
obiectivele. Vor doar să vadă în ce direcţie bate vântul 
înainte de a se hotărî să se implice. 

Nadashe strâmbă din nas. 

— Cu alte cuvinte, sunt laşi. 

— Ei ar spune că sunt raţionali şi că au o atitudine 
defensivă în privinţa riscurilor asumate, sugeră Proster. 
lar referitor la cazul în Care cineva, prezent sau nu aici, se 
gândeşte să vorbească despre această întâlnire, trebuie 
să iei în considerare faptul că, spre deosebire de tine, ei 
se tem de mânia Casei de Wu. Ei ştiu că dacă ne 


98 | JOHN SCALZI 


trădează nu vor mai avea parte de nave ori de arme noi şi 
că forţele lor de securitate s-ar putea să nu mai aibă 
aceleaşi interese ca ei. Nu vor scoate o vorbă. 

— Dacă aşa spui tu. 

— Aşa spun eu. Anunţă-mă când eşti gata. 


— Sunt gata. 

Proster încuviinţă din cap, bătu din palme şi le spuse 
invitați- lor să ia loc. Intr-o clipă, aproximativ treizeci şi 
şase de persoane, fiecare reprezentând câte o familie 
nobiliară şi o breaslă, se aşezară pe scaunele pliante. 

Nadashe se uită pe rând la ei în timp ce se aşezau, 
ţinând minte cine şi-a făcut apariţia pentru mai târziu. Pe 
cei mai mulţi dintre oamenii din sală îi cunoştea, fie din 
contactele sociale din vremurile mai fericite, fie pentru că 
stătuse vizavi de ei la o şedinţă de negociere. Cu cel puţin 
unul dintre ei făcuse şi sex. Nu fusese grozav. 

Pe restul îi ştia după reputaţie. Ca în cazul oricărei 
civilizaţii, cu cât te apropii mai mult de vârf, cu atât 
numărul de oameni care contează se reduce semnificativ. 
La nivelul la care se afla Nadashe, Interdependenţa avea 
populaţia unui oraş mic. 

Aşteptă până când tăcură cu toţii şi îşi îndreptară 
atenţia spre ea. Apoi dădu din cap, se duse la bufet şi-şi 
pregăti o ceaşcă de ceai. Se auzi un murmur slab. Se 
întoarse în faţa adunării. 

— în primul rând, vă mulţumesc tuturor că aţi venit la 
acest eveniment. 

Făcu un semn cu mâna în sus, spre sală, care era de 
fapt zona de marfă a unei nave spaţiale în construcţie. 
Scopul oficial al întâlnirii era ca Proster, în calitate de nou 
director executiv al Consiliului de administraţie al Casei 
de Wu (temporar, teoretic), să le ofere participanţilor un 
tur al celui mai recent model de construcţie a unui decar, 
în speranţa de a obţine noi clienţi. 

— Ştiu că acesta nu este cel mai luxos spaţiu de 

întâlnire posibil. Sorbi din ceai. 

— înţeleg că unii dintre voi ar putea fi... reticenti când 
vine vorba de a se vedea cu mine într-o cală de marfă. 

Acest lucru dădu naştere unor râsete nervoase, unor 
accese surprinse de tuse şi unui val de şuşoteli. Nadashe 


tinu minte care dintre oaspeţii ei se întoarseră brusc unii 
spre alţii, făcând ochii mari, de parcă ar fi vrut să spună: 
Stai aşa, tocmai a făcut o glumă despre uciderea 
propriului frate? 

— Da, tocmai am făcut gluma asta, spuse Nadashe, 
răspunzând acelei întrebări nerostite. Să nu ne prefacem 
că nu-mi cunoaşteţi păcatele din trecut sau că eu aş avea 
impresia că nu le ştiţi. Timpul este scurt şi nu ne 
permitem luxul de a şopti politicos. Sunt o ucigaşă, o 
potenţială asasină şi o trădătoare a Impăraxului. Şi, cu 
ajutorul vostru, voi fi din nou toate astea. 

De data aceasta se auziră glasuri mai puternice, iar 
cineva se ridică în picioare, ca şi cum ar fi vrut să plece. 

— Stai jos, Gaiden Aiello, spuse Nadashe mai tare 
decât vorbise înainte. 

Gaiden Aiello încremeni ca un animăluţ care-şi dă 
seama că e luat în vizor de o leoaică. 

— Deja eşti aici. E prea târziu să spui că nu ştiai de ce 
ai venit. Stai jos. Acum. 

Gaiden Aiello se uită în jur, văzu că nimeni nu se mai 
ridicase de pe scaun şi se aşeză la loc, agitat. 

— Daţi-mi voie să repet ce tocmai am spus, continuă 
Nadashe. Ucigaşă. Asasină în devenire. Trădătoare a 
Impăraxului. A /Impăraxului. Nu a Imperiului. Nu a 
Interdependenţei. Şi nici a caselor nobiliare şi a breslelor 
care au construit-o şi au transformat-o în ceea ce este 
astăzi. 

IOO | JOHN SCALZI 


— Treci la subiect, Nadashe, spuse Leinus Hristo din 
Casa de Hristo. Nu-mi pasă de raționamentele tale. Pe 
niciunul dintre noi nu ne interesează ele. Spune-ne doar 
la ce suntem deja complici. 

— Tocmai urma să ajung acolo, spuse Nadashe. 

Mai luă o înghiţitură de ceai, apoi puse ceaşca jos. 

— Casele şi breslele au construit Interdependenţa pe 
care Grayland spune acum că vrea să o salveze. Ce vrea 


ea să spună prin asta este că vrea să-i salveze oamenii. 
Pe oamenii Interdependenţei. 

— Şi? spuse Hristo. 

— Cum îşi va salva poporul? După prăbuşirea Fluxului, 
nu vor mai supravieţui mult timp în habitate artificiale. 
Există un singur loc unde se pot duce. 

— La Capăt, spuse cineva. 

— La Capăt, încuviinţă Nadashe. Şi cum vor ajunge 
acolo? Trebuie să-i transporte. Pentru asta va folosi 
fiecare navă pe care o are la dispoziţie. Adică pe ale 
voastre, cele pe care vă bazaţi pentru a susţine 
obiectivele caselor voastre. La nevoie, le va rechiziţiona. 

— Oricum n-o să funcţioneze, spuse Proster Wu de pe 
scaunul său din faţă. Casa de Wu are, evident, un 
inventar al tuturor navelor capabile să parcurgă Fluxul 
aflate acum în funcţiune. Nu există nici pe departe 
îndeajuns de multe pentru o operaţiune de salvare, orice 
proporţie ar avea ea. Şi cele care există sunt în prezent 
răspândite în toată Interdependenţa. Sunt imposibil de 
coordonat în intervalul de timp care ar fi necesar. 

— Ca să nu mai spunem că fiecare navă trimisă la 
Capăt va rămâne acolo, spuse Nadashe. Curentul de Flux 
de la Capăt la Centru s-a prăbuşit deja. 

— Şi ca să nu mai spunem că fratele tău, Ghreni, a 
preluat deja controlul asupra găvanelor de Flux de la 
Capăt, interveni 


ULTIMUL ÎMPĂRAX | 101 


Drusin Wolfe, care stătea în spate. Dacă tot vorbim de 
lovituri de stat. Ştim cu toţii ce au de gând să facă 
Nohamapetanii la Capăt. Văd că încerci să palmezi cartea 
asta, Nadashe. 

— Nu palmez nicio carte, Drusin, replică ea. Doar că nu 
o pusesem încă pe masă. Dar ai dreptate. In momentul 
acesta, fratele meu şi Profețiile Rachetei au preluat deja 
atât controlul asupra planetei, cât şi asupra curenților de 
Flux care intră în spaţiul Capătului. Aşa că, indiferent 


dacă Grayland o să vă ia toate navele ca să le umple de 
refugiaţi şi să le trimită la Capăt, dacă nu vor avea o 
autorizaţie anume din partea mea, vor fi distruse la 
câteva minute de la sosire. 

Acest lucru stârni mai multe nemulțumiri. 

— Ai spus că eşti o ucigaşă, spuse Drusin. N-ai zis 
nimic despre genocid. 

— Te rog, Drusin. Gândeşte-te bine. Planeta oricum nu 
poate să susţină toţi oamenii pe care o să vrea Grayland 
să-i azvârle pe ea. Dacă îi lăsăm pe toţi să migreze, vor fi 
o ameninţare pentru cei care deja locuiesc la Capăt... şi 


pentru cei care vor supravieţui prăbuşirii 
Interdependenţei. 

Nadashe dădu din cap către Proster: 

— E rândul tău. 


Proster încuviinţă şi se ridică în picioare, întorcându-se 
cu faţa spre grup. 

— înainte de moartea sa, Deran Wu i-a propus 
Consiliului de administraţie al Casei deWu un plan care să 
permită inimii comerciale, industriale şi culturale a 
Interdependenţei, adică vouă, celor adunaţi aici, să 
supravieţuiască prăbuşirii Fluxului cu averea, capitalul şi 
valorile sale în mare parte neatinse. Este un plan pe mai 
multe niveluri, care include controlul şi îmbunătăţirea 
securităţii pentru a ţine populaţia în frâu chiar şi în timpul 

Fluxului, precum şi nave cu noi tehnologii avansate, 
capabile să parcurgă Fluxul pentru evacuarea şi 
conservarea a ceea ce este de fapt important aici: casele 
nobiliare ale Interdependenţei. 

— Aşadar, ca să fie clar, planul are rolul să controleze 
revoltele gloatei şi să ne asigure trecerea spre Capăt 
nouă, tuturor, spuse Drusin Wolfe, făcând semn cu mâna 
către cei din încăpere. 

— Este un mod inelegant de a o spune, conchise 
Proster. 


— Am crezut că nu mai suntem politicoşi, Proster. 

— Da, interveni Nadashe, uitându-se apoi în jur. Nu 
toată lumea poate fi salvată. Pur şi simplu nu se poate. E 
imposibil din punct de vedere logistic sau fizic. Până şi 
Grayland ştie asta, chiar dacă probabil simte că trebuie 
să pretindă că încearcă să salveze pe toată lumea, 
distrugând între timp casele nobiliare şi breslele. Ea 
trebuie să se prefacă. Noi, nu. Noi ne putem salva pe noi 
înşine. Şi, salvându-ne pe noi, salvăm tot ceea ce 
contează din Interdependenţă. 

— Cu o marjă de profit sănătoasă pentru Casele de Wu 
şi de Nohamapetan. 

— Mai devreme sau mai târziu, tot la noi veţi veni 
pentru nave şi securitate, îi spuse Proster lui Drusin 
Wolfe. Aşa, măcar tu şi ceilalţi din încăpere veţi fi primii 
serviţi. 

— Şi cum rămâne cu Casa de Nohamapetan? întrebă 
Drusin, îndreptându-şi din nou atenţia spre Nadashe. Cât 
de mult plănu- ieşti să storci de la fiecare dintre noi ca să 
nu fim vaporizaţi de fratele tău în clipa în care vom intra 
în spaţiul Capătului? 

— Regret s-o spun, dar în acest moment am foarte 
puţin de-a face cu Casa de Nohamapetan, spuse 
Nadashe. 

— De fapt, sunt conştient de asta. Negociatorul meu 
şef comercial tocmai a avut o confruntare cu actualul 
administrator al casei. 

— Kiva Lagos. 

— O cunoşti? 

Nadashe strânse din buze. 

— O cunosc. 

— Nu e persoana mea preferată, spuse Drusin. Şi nu 
cred că intenționezi să o laşi acolo unde este mai mult 
timp decât e nevoie. Aşa că te întreb din nou: cât de mult 
are de gând Casa de Nohamapetan să scoată de la 


fiecare dintre noi? 

— N-o să scoată nimic. 

— Nimic? 

— Nimic. 

Acum era rândul lui Drusin să-şi subţieze buzele, 
incredul. 

— Eu sunt sceptic. Fără supărare. 

— Nu mă supăr. 

Nadashe îşi îndreptă atenţia de la Drusin Wolfe la 
întregul grup. 

— lată care este costul pentru fiecare Casă de aici 
pentru a intra în spaţiul Capătului: nimic. Vă voi oferi 
liberă trecere pentru navele voastre - pentru toate, 
oricâte veţi considera necesar să trimiteţi. Veţi primi un 
cod criptat, verificabil, care stabileşte că v-am permis să 
intraţi în spaţiul Capătului. Beneficiaţi de acest lucru 
pentru că sunteţi în camera asta chiar acum. Cei care se 
vor alătura pactului nostru pot primi altfel de tarife 
reduse, în funcţie de circumstanţe. Dar numai voi, cei 
care vă aflaţi acum aici, primiţi această gratuitate din 
partea mea. 

— Dacă am învăţat ceva despre Nohamapetani, e că 
nimic din ceea ce faceţi nu e gratis, spuse Drusin. 

— Drumul către Capăt este gratuit, Drusin. Dar am 
aşteptări. 

— Care ar fi? 

— înainte să vă vorbesc despre ele, permiteţi-mi să vă 
zic cât se poate de clar care este planul, spuse Nadashe. 
Peste ceva mai io4 | JOHN SCALZI 


mult de patru luni, termenul-limită pentru ca parlamentul 
să vină cu un plan de salvare a Interdependenţei de la 
prăbuşirea Fluxului va trece fără ca acesta să poată 
decide ceva. Când se va întâmpla asta - şi se va întâmpla 
probabil că Grayland va rechiziţiona toate navele voastre 
şi orice altceva va avea nevoie, într-o încercare zadarnică 
de a-şi salva cât mai mulţi dintre supuşi. lar când va face 


asta, ne va condamna pe toţi. Este cât se poate de 
simplu. Planul meu este să o opresc. O voi detrona, iar 
pentru că în acest moment a devenit prea periculoasă ca 
să rămână în viaţă, o voi ucide. Apoi vom instaura un 
regim favorabil caselor nobiliare şi breslelor, unul care să 
înţeleagă ceea ce noi, cei din această sală, ştim deja: Nu 
putem salva pe toată lumea, aşa că salvăm ceea ce este 
important. Pe noi. 

Nadashe se uită în jur pentru a vedea dacă cineva 
avea obiecţii. Nu era cazul. 

— Aşadar, iată care sunt aşteptările mele. In primul 
rând, mă aştept să-mi daţi banii voştri. Foarte mulţi bani. 
Mă voi ocupa de logistica acestei lovituri de stat şi, din 
păcate, în momentul de faţă nu pot plăti cu banii mei de 
buzunar. înainte să plecaţi, voi lua bani de la fiecare 
dintre voi. Toată lumea de aici plăteşte. In al doilea rând, 
mă aştept la cooperarea voastră. Nu va fi lovitura de stat 
barocă şi grandioasă pe care au încercat-o mama mea şi 
Jasin Wu. Asta va fi una murdară şi voi avea nevoie ca 
fiecare dintre voi să-şi facă partea. Veţi fi evaluaţi în 
funcţie de participare. In al treilea rând, mă aştept ca 
fiecare dintre voi să devină recrutor. Voi, cei din această 
cameră, nu sunteţi de ajuns. Ştiu că unii dintre voi vor 
dori să rămânem un grup mai restrâns, iar alţii nu doresc 
să fie văzuţi convingând pe altcineva să se alăture unei 
lovituri de stat. Dar ştiţi cu toţii care este miza aici. Dacă 
Grayland face ce-are ea chef, noi vom muri. în al patrulea 
rând, când lovitura 

de stat va avea loc, mă aştept să recunoaşteţi şi să 
legitimaţi noul regim. Fără loialitatea şi consimţământul 
vostru public, lovitura de stat se va transforma aproape 
instantaneu în haos. Acest lucru trebuie să se întâmple 
suficient de repede încât să forţăm loialitatea caselor care 
n-au luat parte la lovitură şi să zdrobim orice casă care i 
se opune. Evident, Casa de Wu va fi alături de noi, spuse 
ea, arătând spre Proster. Ceea ce e un imbold uriaş 


pentru ca toate celelalte să se alinieze. 

Drusin Wolfe părea enervat. 
— Sigur, Casa de Wu va fi de partea loviturii de stat. 
Cineva din ea, probabil Proster, aici de faţă, va fi 
următorul împărax. 

Nadashe se uită la Proster. Acesta îi făcu semn din cap 
- o ultimă confirmare. 

îşi întoarse privirea spre grup. 
— Nu, spuse ea. Şi acesta este ultimul lucru pe care-l 
aştept de la voi. Să fiți loiali nu doar noului regim, ci şi 
faţă de mine. Eu voi fi noul împărax. Ultimul împărax al 
Interdependenţei. 


CARTEA A DOUA 


CAPITOLUL 8 


", n timp ce elita Interdependenţei plănuia să-i lase pe 
oamenii | de rând în voia sorții, oamenii de rând din 
Interdependenţă A începură să înţeleagă care era, mai 
exact, acea soartă. 

Trebuie notat faptul că oamenii de rând din 
Interdependenţă nu erau fraieri. Erau, fără îndoială, 
plebeii cei mai educați şi cu vieţile cele mai tihnite din 
punct de vedere material care trăiseră vreodată în orice 
civilizaţie umană, începând cu momentul în care primul 
om decisese că traversarea peisajului african pe jos era o 
adevărată pacoste şi că era mai bine să rămână într-un 
singur loc. 

Oamenii din Interdependenţă nu erau fraieri în special 
din două motive. Primul era că, din populaţia 
Interdependenţei, dintre miliardele de suflete ale 
acesteia, cei mai mulţi îşi trăiseră vieţile fie în oraşe 
scobite în pământul unor planete altfel nelocuibile, fie în 
interiorul unor habitate care pluteau prin spaţiu. In aceste 
medii, o populaţie mare de oameni needucaţi şi sălbatici 
ar fi reprezentat o problemă de siguranţă evidentă şi 
constantă pentru toţi ceilalţi. 

Al doilea motiv era că elita conducătoare a 
Interdependenţei, care preferase stabilitatea financiară şi 
socială în locul unui no | JOHN SCALZI 


lumpenproletariat! ai cărui membri să încerce să le taie 
capetele de câte ori s-ar fi ivit ocazia, optase ca 
standardul de viaţă de bază al Interdependenţei să fie 
unul în care nimeni să nu moară de foame, să nu rămână 
fără adăpost, să nu moară de boli uşor de prevenit sau să 
dea faliment în cazul unui atac de cord ori al pierderii 
locului de muncă (sau ambele). 

Din aceste motive, în Interdependenţă nu existau 
„săraci" sau „gloate" în sensul în care elitele civilizaţiilor 
anterioare ar fi înţeles aceşti termeni. Era un lucru 
grozav, cât timp scopul tău era să păstrezi o populaţie 
mare de oameni, răspândită pe mii de miliarde de 
kilometri de spaţiu fizic, rezonabil de mulţumită de viaţa 
de zi cu zi. Era mai puţin grozav dacă obiectivul tău era, 
să zicem, să laşi aceste miliarde de oameni în întuneric 
referitor la sfârşitul apropiat al civilizaţiei, care, în cazul în 
care nu se făcea nimic, avea probabil să fie imul marcat 
de foamete şi moarte lentă pentru fiecare dintre ei. 

Ştiau. Ştiau, pentru că oamenii de ştiinţă care 
analizaseră datele pe care le colectaseră Jamies şi Maree 
Claremont, precum şi Hatide Roynold, proveneau în mare 
parte din rândul clasei de mijloc şi al clasei muncitoare 
din Interdependenţă, iar aceştia îşi împărtăşiseră între ei 
informaţiile şi datele. Aveau habar, pentru că echipajele 
navelor care navigau de-a lungul Fluxului, care se 
angajaseră în breslele controlate de familiile nobiliare 
făceau parte, de asemenea, din rândul clasei mijlocii şi al 
clasei muncitoare. Ştiau, pentru că jurnaliştii din 
Interdependenţă făceau parte din aceste clase. Şi pentru 
că Impăraxul Grayland a li-a, care-şi trăise prima parte a 
vieţii fiind copilul unui profesor, decisese - în 

înţelepciunea sau în naivitatea ei (sau ambele) - să facă 
public adevărul despre iminenta prăbuşire a Fluxului. 

Aflaseră, ba chiar îndeajuns de repede, având în 
vedere felul cum aveau să se desfăşoare lucrurile. 

Dar ce au făcut cu această informaţie? 

Foarte mulţi oameni au analizat momentul în care 
propriul lor sistem avea să fie complet izolat de restul 
Interdependenţei şi au decis că urma să se petreacă 
îndeajuns de departe în viitor, ceea ce însemna că cineva 
avea să-şi dea seama ce era de făcut până atunci, apoi s- 
au întors la viaţa lor de zi cu zi, doar puţin mai temători 
ca înainte. Cei mai ambiţioşi au pus la cale proteste şi 
conferinţe şi au alcătuit scrisori formulate în termeni 
foarte duri către autorităţile din sistemul lor şi către 
miniştrii din parlamentul Interdependenţei, spunându-le 
fără echivoc că ar trebui să se facă ceva şi că pentru asta 
fuseseră aleşi. Apoi şi ei s-au întors în mare parte la 
vieţile lor, având impresia că măcar au făcut ceva. 

Un alt grup, care ar putea fi numit cu bunăvoință unul 
de antreprenori - sau, cu mai puţină îngăduinţă, escroci - 
a văzut în sfârşitul lumii o oportunitate de afaceri şi a 
început să-i vizeze îndeosebi pe cei temători, anxioşi şi 
neconsolaţi. Asta a mers aşa cum merge de obicei. 

Un alt grup ceva mai mic de oameni s-a uitat la 
curenţii de Flux încă deschişi, a văzut cât timp va trece 
până când va fi imposibil să prindă o navă spre Capăt din 
locul în care se afla, şi a început să-şi facă planuri pentru 
a prinde acele nave în ultimul sau aproape în ultimul 
moment,  economisind bani în tot acest timp. 
Vizionarismul lor şmecher era subminat de faptul că, în 
general, aceşti oameni nu-şi făcuseră de fapt rezervări 
(plătite integral) în secunda în care se gândiseră la 
plecare. Asta însemna că, atunci când chiar ar fi vrut să şi 
le facă, aveau să ii2 | JOHN SCALZI 


descopere că fiecare cabină pentru pasageri fusese 
rezervată cu ani de zile înainte, la tarife exorbitante. La 


urma urmei, în vremurile astea, atunci când o navă 
mergea la Capăt, rămânea acolo pentru totdeauna. 
Oamenii ăştia îşi pierduseră deja şansa de a scăpa şi nici 
măcar nu aveau habar. Probabil că oricum nu şi-ar fi 
putut-o permite. 

La nivel local şi la nivel de sistem, guvernele şi 
organizaţiile aferente, formate din clasele care nu erau 
nobiliare, începuseră să formeze comitete şi grupuri de 
studiu privind impactul iminentei prăbuşiri a Fluxului şi ce 
avea să însemne aceasta pentru habitatele şi oraşele lor. 
Una dintre grijile cele mai importante era legată de ce 
avea să se întâmple cu mărfurile pentru care monopolul 
era deţinut de o casă nobiliară care nu era din partea 
locului. 

Pentru a da un singur exemplu, mai puţin important, 
să luăm citricele, al căror monopol era deţinut de Casa de 
Lagos. In fiecare sistem, francizele locale cultivau şi 
vindeau fructele, luându-şi partea lor din profit şi 
trimițând restul în vistieria Casei de Lagos, în cazul în 
care o franciză hotăra să nu trimită o parte din profit sau 
pur şi simplu se descurca atât de prost încât nu făcea 
niciodată profit, toate stocurile de fructe Lagos erau 
codificate genetic pentru a înceta producţia după un 
anumit număr de generaţii - şi numărul de generaţii era 
stabilit înainte de livrarea stocului. 

în cazul în care franciza nu plăteşte, stocul său devine 
inutil. Semințele pe care le produc fructele sunt sterile; 
altoirea sau donarea nu funcţionează. Dacă te gândeşti 
că vei reproduce cu uşurinţă stocul prin inginerie inversă, 
ei bine, n-ai decât să-ncerci şi mult noroc. Dar trebuie să 
ţii minte un singur lucru: Casa de Lagos şi-a modificat 
genetic şi şi-a proiectat vreme de secole stocul de fructe, 
cu scopul precis de a-şi păstra monopolul. Simpla re- 
producere a unei lămâi de la zero ar dura probabil zeci de 
ani. 

Dacă multiplici această problemă astfel încât să 
cuprindă tot ceea ce mănâncă oamenii, oriunde, inclusiv 
alimentele de bază... 

Asta era problema. 

Nu fusese o chestiune atât de serioasă atunci când 
scopul era de a conecta toate sistemele umane 
cunoscute într-o reţea de încredere reciprocă, cu 
obiectivul declarat de a diminua ameninţarea războiului 
interstelar şi a conflictelor comerciale, dar mai ales 
pentru ca un număr mic de familii de negustori să poată 
profita din plin de restul umanităţii pe vecie. Dar acum, 
când toate aceste sisteme erau pe cale să fie pe cont 
propriu, posibil pentru totdeauna, devenise o problemă 
foarte serioasă şi teribil de amenințătoare. 

Guvernele locale şi cele ale sistemelor începuseră să le 
facă propuneri reprezentanţilor breslelor comerciale cu 
privire la aceste monopoluri. Răspunsul general al caselor 
a fost: Vai, noi analizăm acest lucru, dar avem la 
dispoziție ani de zile să rezolvăm problema, aşa că ar fi 
bine să nu facem vreo prostie. 

Ceea ce însemna că monopoliştii trăgeau de timp în 
beneficiu propriu. Guvernele locale şi cele ale sistemelor, 
pentru că nu voiau să declanşeze panica înainte de a fi 
nevoie, nu suflaseră o vorbă în afara propriilor comitete şi 
organizaţii. 

Dar, repet, nu era ca şi cum oamenii de rând nu ştiau. 

Unii dintre aceştia, cei mai ambiţioşi, dacă e să le 
spunem aşa, începuseră deja să lucreze la pieţele 
viitoare, stabilind noi ţinte pentru costul lămâilor, al 
grâului şi al cărnii de vită, precum şi pentru orice altă 
marfă de sub diferiţi sori de aiurea. Alţii, la fel de 
ambiţioşi, îşi dăduseră seama că monopolurile familiilor 
nobiliare vor fi sfărâmate şi au vândut în lipsă mărfurile 
respective. 

Unii dintre aceşti oameni aveau să devină extrem de 
bogaţi, în măsura în care banii aveau să mai însemne 
ceva în timpurile de sfârşit, în vreme ce alţii găsiseră 
probabil calea către o ejectare convenabilă în spaţiu 
pentru a-şi pune capăt suferinţei provocate de ei înşişi. 
Aveau păreri diferite despre cine se va afla în prima 
situaţie sau în cea de-a doua. Aşa era capitalismul. 

Dintre cei care gândeau măcar un pic în avans, 
majoritatea plănuiau să facă stocuri de anumite alimente. 
Cât de multe? Pentru o lună, şase luni, un an, în funcţie 
de spaţiul disponibil şi de nivelul pesimismului fiecăruia. 
Dintre cei care se gândeau să facă provizii, cei mai mulţi 
aveau încă în minte ideea că această criză ar putea fi una 
temporară şi că, la un moment dat, cineva va găsi o 
soluţie de a nu lăsa miliarde de oameni să moară de 
foame în habitatele care aveau să cadă din ce în ce mai 
mult pradă entropiei. A crede altceva ar fi însemnat să te 
întrebi de ce îţi mai baţi capul să faci provizii. 


Desigur, pentru cineva care ar fi vrut să înţeleagă cu 
adevărat ce înseamnă „suntem toţi absolut terminaţi", 
soluţia nu era să se uite la ceea ce făceau cei din clasele 
de jos ale Interdependenţei, ci mai degrabă la ce făceau 
băncile lor. lar ceea ce făceau băncile, cât mai discret 
posibil şi fără prea mult tam-tam, era să-şi restructureze 
serviciile şi mijloacele financiare pentru a-şi maximiza 
profiturile pe termen scurt şi a-şi minimaliza riscurile şi 
pierderile financiare pe termen lung. 

Ceea ce, pe de-o parte, era cât se poate de prudent 
din punct de vedere fiscal şi fiduciar. Interdependenţa era 
pe cale să intre într-o perioadă de schimbare nouă şi 
complet neaşteptată. Băncile sunt, în mod inerent, 
entităţi conservatoare - e scris chiar acolo, 

în numele lor - aşa că era logic să se protejeze în faţa 
incertitudinii. 

Pe de altă parte, asta însemna că banii votaseră în 
privinţa viitorului, iar votul fusese să-l vândă în lipsă. 

(Apoi a mai fost şi problema băncilor care începuseră 
să transfere active către Capăt. De asemenea, nu 
făcuseră tam-tam în privinţa asta - nu aveau niciun motiv 
să o facă, din moment ce Capătul era guvernat de 
aceleaşi legi şi rigori financiare ca restul 
Interdependenţei, iar „banii" erau oricum o noțiune atât 
de obscură, încât chiar nu conta unde spui că „sunt“ 
aceste active; dar şi asta era, de asemenea, un vot în 
sine). 

Cea mai mare parte din această activitate bancară, 
după cum se şi dorea, a trecut neobservată de către 
oamenii obişnuiţi. Aceştia ar fi putut cel mult să observe 
ratele uşor mai mari ale dobânzilor conturilor de economii 
(menite să-i împiedice să-şi retragă fondurile pe termen 
scurt), iar cei care aveau împrumuturi pe termen lung la 
bănci ar fi putut fi tentaţi să accepte oferta de refinanțare 
pentru un împrumut pe termen mai scurt, renunțând la 
anumite comisioane şi cu rate ale dobânzilor apropiate de 
cele ale împrumuturilor pe termen lung. 

In rest, totul era ca de obicei. Nu avea niciun rost ca 
băncile să creeze panică. Acestea doreau să fie sigure că, 
atunci când panica avea să lovească în mod inevitabil, 
majoritatea activelor lor aveau să fie cât mai departe 
posibil. Oamenii şi guvernele lor urmau să fie îngrijoraţi 
de lucruri mai urgente decât de faptul că băncile le vor 
returna, în cel mai bun caz, o fracțiune din bani atunci 
când tot rahatul urma să se reverse. 


Dar cum rămânea cu Parlamentul Interdependenţei, 
autoritatea prestigioasă căreia Impăraxul Grayland a Il-a 
îi acordase şase 

luni pentru a propune un plan de a face faţă prăbuşirii 
Fluxului? Ce se petrecea în casa reprezentanţilor 
poporului? 

Ar fi nedrept să sugerăm, aşa cum o făcuseră atât 
Nadashe Nohamapetan, cât şi analiştii lui Grayland, că cei 
din parlament nu făceau decât să întoarcă problema pe 
toate părţile până când Grayland avea să le-o ia din 
mâini, transformând-o în problema ei, nu a lor. De fapt, 
parlamentul îşi reunise cei mai buni miniştri şi consilieri 
pentru a constata amploarea problemei şi pentru a face 
sugestii pe care parlamentul în ansamblu să le ia în 
considerare. Problema Comitetului Extraordinar al 
Parlamentului pentru Criza Fluxurilor (aşa cum se 
autointitulase) era că ajunsese la aceeaşi concluzie ca toți 
ceilalți care analizau situația: cei mai mulți dintre oamenii 
care trăiau în Interdependenţă o încurcaseră absolut 
definitiv şi nu mai aveau la îndemână nicio cale uşoară 
sau comodă de a acționa în vreun fel. 

După aceea se pusese următoarea întrebare: care 
erau, pentru membrii parlamentului, consecințele 
electorale ce decurgeau din a fi purtătorii unei veşti atât 
de proaste? Nu era doar o întrebare teoretică. Un număr 
deloc neglijabil de parlamentari participase la recenta 
tentativă de lovitură de stat împotriva Impăraxului, care 
se sfârşise prost pentru ei şi pentru toţi cei implicaţi. 
Drept urmare, reputaţia şi popularitatea parlamentului 
atinseseră cel mai scăzut nivel din ultimele decenii, poate 
chiar din ultimul secol. 

Lucrul ăsta vorbea de la sine, deoarece parlamentul nu 
fusese aproape niciodată popular şi era mai întotdeauna 
folosit drept o ţintă convenabilă pentru guvernele locale 
şi ale sistemelor şi pentru reprezentanţii lor, care erau 
mai apropiaţi de populaţia care îi votase şi care căutau 
mereu pe altcineva asupra căruia să arunce vina pentru 
problemele locale. 

Aceste guverne locale şi ale sistemelor şi 
reprezentanţii lor, ca să nu mai vorbim de casele nobiliare 
şi de breslele comerciale, ar fi fost încântați ca 
Parlamentul  Interdependenţei să ajungă în centrul 
atenţiei furiei alegătorilor şi a acţionarilor lor. 

Nu ar fi fost prea rău nici pentru Impărax. Tânăra 
Impărax devenise preferata supuşilor ei pentru că 
supravieţuise celor două tentative de asasinat şi unei 
lovituri de stat şi pentru că îşi însuşise mantia religioasă a 
Impăraxului într-un mod în care niciunul dintre 
predecesorii ei n-o mai făcuse din vremea Rachelei |, 
fondatoarea  Interdependenţei. Orice denigrare supli- 
mentară a parlamentului avea să fie în avantajul ei. 

Din moment ce aşa stăteau lucrurile, Comitetul 
Extraordinar, în lipsa oricărui plan care să nu se încheie 
cu moartea lentă a miliardelor de oameni şi a oricărei 
modalităţi uşoare de a schimba acest rezultat, ajunsese 
treptat la concluzia că cea mai bună strategie era să 
amâne, să încaseze o lovitură de imagine relativ uşoară 
pentru indecizia de care dădea dovadă şi să lase 
Impăraxul să primească lovitura mai puternică în 
calitatea sa de mesager al unei veşti îngrozitor de 
proaste. Grayland avea destulă popularitate de risipit; n- 
avea decât s-o risipească pe toată. 

Intre timp, membrii Comitetului Extraordinar îşi 
rezervau călătoriile spre Capăt, acelea pe care alegătorii 
lor presupuneau că aveau să fie disponibile şi pentru ei 
peste câţiva ani. 


Aşa, da, Capătul. 

Acesta era singura excepţie de la soarta la care fusese 
osândit fiecare alt sistem al Interdependenţei. Era 
singurul sistem cu o planetă pe a cărei suprafaţă oamenii 
puteau păşi fără un costum spaţial, unde pământul i-ar 
primi cu bucurie şi nu i-ar transforma în coji deshidratate, 
unde soarele le-ar încălzi feţele 

neprotejate, în loc să le bombardeze cu radiații nefiltrate 
care să le distrugă ADN-ul. Singurul loc unde omenirea 
mai putea încă supraviețui. 

Grozav, cu excepția faptului că oamenii de la Capăt 
erau con- ştienţi de ce avea să urmeze pentru ei: un val 
brusc şi copleşitor de refugiați din restul 
Interdependenţei, al căror număr ar fi depăşit capacitatea 
planetei de a-i găzdui. întrebarea nu era dacă vor veni. 
Erau deja pe drum. întrebarea era cât de mulţi: dacă 
aveau să fie milioane, ceea ce ar fi pus la grea încercare 
planeta, sau miliarde, ceea ce ar fi distrus-o. 

Şi, hei, mai era şi războiul ăla civil, chestie care făcea 
ca orice pregătire să fie dificilă. 

Dar acesta, pe de altă parte, îi ajuta pe unii să facă 
alte lucruri mai uşor. Războiul civil se concentrase în 
special în marile oraşe şi în cadrul unor noduri şi rute de 
transport strategice. In provinciile periferice, fermierii 
întreprinzători revendicaseră terenuri pe care, teoretic, 
nu le posedau şi pe care le pregăteau pentru culturi şi 
creşterea animalelor. Acest lucru era exact genul de 
coşmar ecologic la care te-ai fi putut aştepta, dar cât timp 
Ducele de Capăt (în exerciţiu) era ocupat să nu-şi piardă 
propriul cap, care să-i fie apoi oferit pe tavă Vrennei 
Claremont, nimeni nu li se opunea, iar fermierii şi 
crescătorii de animale oricum ar fi apelat la justificarea 
conform căreia ei se îngrijeau de cele câteva culturi şi 
animale autohtone care puteau fi consumate de oameni - 
cu alte cuvinte, singurele produse alimentare care nu fu- 
seseră modificate genetic pentru a susţine un monopol. 

Aceşti fermieri şi crescători de animale nu se înşelau în 
această privinţă, dar lucrul ăsta nu atenua nici gravitatea 
acaparării terenurilor, nici nu făcea să dispară fumul gros 
de pe cer când mii de kilometri pătraţi de ecosisteme de 
la Capăt ardeau pentru a obţine 

nişte suprafeţe care nu aveau să se apropie nici măcar 
puţin de necesarul pentru hrănirea şi susţinerea 
existenţei milioanelor sau miliardelor de oameni care 
aveau să pornească spre ei. 

Unora dintre aceşti fermieri şi crescători de animale 
ambiţioşi li se spusese acest lucru. lar răspunsul lor 
fusese, în esenţă: Sigur, dar o să mai dureze ani buni. 
Până la urmă, cineva va rezolva problema. Şi când o s-o 
facă, eu voi fi bogat. 

lată cum stăteau lucrurile în Interdependenţa de la 
începu- tul-dar-nu-mai-e-chiar-începutul zilelor prăbuşirii 
Fluxului. Ştiau cu toţii ce avea să urmeze. Unii chiar se 
pregătiseră şi îşi făcuseră planuri. Dar, până la urmă, cu 
toţii presupuseseră că ceva sau cineva va veni să salveze 
civilizaţia în care trăiau şi despre care nu puteau concepe 
că avea să dispară. Ceva sau cineva va veni să îi salveze. 
Aveau să fie salvaţi, împreună cu toată lumea. 

Era un gând frumos. 

Nu era adevărat. 

Cel puţin, nu încă. 


CAPITOLUL 9 


asă-mă o secundă, îi spuse Cardenia lui 

Maree. Cei doi se aflau în biroul personal al 

împăraxului, acolo unde, după cum îşi 

aminti brusc Maree, se întâlniseră pentru 
prima dată nu cu foarte mult timp în urmă. Acum, 
rămăseseră pentru câteva clipe singuri în intervalul scurt 
ulterior momentului când asistenții Cardeniei părăsiseră 
biroul, fiind pe cale să revină cu următorul vizitator al 
Impăraxului. Maree îi făcu un semn din cap. 

— Intri în pielea personajului? 

— Nu e un personaj, sunt chiar eu, îi spuse Cardenia. 
Şi da, asta fac. Aşa că taci. 

Maree zâmbi şi o privi închizând ochii, respirând adânc 
şi transformându-se în Impăraxul Grayland a Il-a. Pentru 
cei din exterior, transformarea nu era mare lucru - o 
simplă îndreptare a posturii şi o anumită expresie - dar 
Maree o observase îndeajuns de mult încât să înţeleagă 
că cea mai mare parte a transformării se petrecea în 
interior, era schimbarea de perspectivă de la „eu 
persona!" la „noi imperial". 

Când Maree o întâlnise pentru prima oară pe împărax - 
adică în perioada în care deveniseră prieteni, dar nu erau 
încă iubiţi - această transformare i se păruse puţin 
amuzantă. Acum îşi dădea 

seama cât era de necesară, nu doar pentru Gardenia, 
care trebuia să definească pentru ea însăşi diferenţa 
dintre şinele ei personal şi rolul ei public, ci pentru toţi cei 
cu care avea de-a face vreodată. Era uşor pentru oameni 
să o desconsidere pe Cardenia Wu-Patrick, o tânără care, 
din greşeală, ajunsese într-o poziţie pe care nu şi-o dorea 
şi pentru care nici nu fusese pregătită. Era mult mai greu 
să desconsidere Impăraxul Grayland a li-a. 

Ei bine, e mai greu acum, se corectă Maree. Fusese 
nevoie să treacă ceva timp şi să fie arestaţi pentru 
trădare aproximativ o treime din membrii clasei 
conducătoare a Interdependenţei. Dar Grayland reuşise. 
Maree zâmbi ca pentru sine. Era destul de mândru de 
prietena lui. 

Grayland îi observă zâmbetul. 

— Ce este? 

— Vă voi spune mai târziu, Majestate, răspunse Maree. 

Când Cardenia se afla în modul Grayland, acesta era 
atent să o trateze cu aceeaşi curtoazie ca oricine 
altcineva de la curtea ei. Poate că alţi iubiţi imperiali din 
istorie se folosiseră de poziţia lor pentru a fi neprotocolari 
şi grosolani, dar Maree nu era ca ei. De fapt, probabil că 
n-ar putea fi grosolan nici dacă ar încerca. 

— Ăştia doi nu vor fi entuziasmați de ceea ce le vom 
cere, spuse ea, făcând semn cu capul spre uşă. 

Maree ştia că acest „noi“ nu se referea la ei doi, ci 
doar la Grayland; Maree era personal auxiliar. 

— Le ceri foarte mult, spuse el. 

— Ei, asta e, zise Grayland şi îşi aţinti privirea spre 
locul unde urmau să intre în curând noii oaspeţi. Vom 
cere mult de la toată lumea. Şi ei nu fac excepţie. 

— Da, doamnă, spuse Maree. 

Grayland îl privi scurt, cu un zâmbet mic şi intim pe 
buze. Maree ştia că îi plăcea când devenea cât se poate 


de ceremonios. 

Se deschise o uşă şi înăuntru fură invitaţi Amiralul Gini 
Hurnen şi Generalul Luc Bren. Hurnen conducea Marina 
Imperială. Bren era conducătorul Puşcaşilor Marini 
Imperiali. In mod normal, cei doi erau asistați de o 
mulţime de oameni şi gărzi de corp. Dar la această 
întâlnire veniseră  neînsoţiţi. După prezentări şi 
amabilităţi, curtenii lui Grayland se retraseră, rămânând 
doar şefii militari, Impăraxul şi Maree. 

Maree observă cum Hurnen şi Bren îi aruncă o privire 
rapidă şi cum, la fel de repede, îşi îndreaptă din nou 
atenţia către împărax. Fusese prezentat drept Lord Maree 
de Claremont, iar rolul său de consilier ştiinţific al 
Impăraxului pe probleme privitoare la Flux era bine 
cunoscut. Se ştia, de asemenea, chiar dacă nu se discuta 
în mod public, că era „prietenul" Impăraxului, cu toate 
complicațiile sociale pozitive şi negative care erau 
asociate cu acest rol. 

Atitudinea celor doi nu-l deranjă pe Maree în mod 
special - înțelegea dar îl făcu să se amuze pentru o clipă 
în tăcere văzând aceşti doi oameni extrem de influenţi 
încercând să-şi dea seama de ce era şi el prezent la 
această întâlnire. E; trei erau unii dintre cei mai puternici 
oameni din universul cunoscut. Prezenţa lui la întâlnire 
era fie un capriciu al Impăraxului, fie cu totul altceva. Lui 
Maree îi plăcu să-i privească pe Hurnen şi pe Bren 
încercând să înţeleagă despre ce era vorba. 

Vor afla destul de curând, gândi Maree. 

Şi, aşa cum avea să se dovedească, aflară aproape 
imediat 

— Trebuie să trimitem o escadră la Capăt, le spuse 
Grayland şefilor ei militari. Cât mai curând posibil. 

Hurnen şi Bren se foiră jenaţi în fotoliile lor, uitându-se 
unul la altul, apoi Amiralul Hurnen îşi drese glasul şi 
spuse: 


— Există o problemă în privinţa asta, Majestate, spuse 
ea. 

— O să ne zici că Profețiile Rachelei vor distruge orice 
navă care iese din Flux la Capăt, adăugă imediat 
Grayland. 

— Da, încuviinţă Hurnen. Şi nu doar Racheta. După 
tentativa de lovitură de stat împotriva Domniei Voastre, 
comandanții Marinei care au complotat au fugit la Capăt 
cu navele şi echipajele lor. Acum, treisprezece nave 
suplimentare de diferite dimensiuni şi capacităţi se află în 
drum spre Capăt, toate probabil loiale familiei 
Nohamapetan. 

— Mai mult decât suficiente pentru a monitoriza şi 
apăra toate găvanele de Flux de sosire existente, 
Majestate, spuse Bren. 

— Şi nu ar putea fi copleşiţi de numărul oamenilor 
noştri sau de armele de care dispunem? întrebă 
Grayland. 

— Ar fi dificil, răspunse Hurnen. 

— Asta ni se transmite atunci când cineva vrea să ne 
spună nu, dar are impresia că nu poate. 

— Da, spuse Hurnen. Dar de data aceasta chiar 
vorbesc serios. 

— Atunci explică, te rog, ce înseamnă „dificil. 

— E vorba despre navele, minele şi diversele sisteme 
de apărare ale găvanelor. Toate pot fi activate în doar 
câteva secunde, distrugând orice şi-ar face apariţia acolo. 
Navele civile vor fi distruse aproape instantaneu. Navele 
noastre vor supravieţui contactului iniţial, dar dacă cei 
care se află la comanda navelor rebele sunt nişte oameni 
inteligenţi - şi sunt, pentru că noi i-am antrenat - ne vor 
distruge navele în scurt timp. 

— Nu putem face în aşa fel încât navele noastre să 
ajungă în acelaşi timp? 

— Ca să aibă prea multe ţinte şi să nu le poată 
distruge pe toate deodată? întrebă Hurnen, apoi clătină 
din cap. Nu se poate. Găvanele de Flux nu sunt suficient 
de largi pentru a lăsa să treacă mai mult de una sau cel 
mult două nave. Chiar şi navele care părăsesc simultan 
spaţiul Centrului Comercial pot să ajungă la intervale 
diferite. Nu este o ştiinţă exactă. 

Auzindu-i vorbele, Grayland îi aruncă o privire lui 
Maree. El ştia foarte bine din ce motiv, iar cei doi 
împărtăşiră un moment, dar niciunul nu zise nimic. 

— Deci abandonăm Capătul în mâinile 
Nohamapetanilor, spuse ea către Hurnen. 

— Nu, doamnă, răspunse ea răspicat. Dar nici nu dorim 
să ne implicăm forţele şi navele într-un plan care le va 
expune unui război de uzură inutil. 

— Nu vreţi să vă moară oamenii. 

— Nu, dacă putem evita lucrul ăsta, doamnă. 

— Şi îl puteţi evita? 

— Lucrăm la asta. 

— Poate vă putem ajuta, spuse Grayland. 

In acest moment, Maree observă lucrul despre care 
Impăraxul îi spusese că avea să se întâmple: pe feţele 
şefilor ei militari apărură zâmbete amuzate, pline de 
toleranţă, poate cu un aer abia perceptibil de 
superioritate. Hurnen şi Bren încetaseră momentan să o 
mai vadă pe Grayland; păreau să se uite la Cardenia. 

— Suntem întotdeauna deschişi la sugestii, Majestate, 
adăugă Hurnen. 

Grayland se întoarse spre Maree. 

— Spune-le. 

— Imediat după tentativa de lovitură de stat i-am spus 
Impăraxului că s-ar putea să fi găsit o modalitate de a mă 
strecura la Capăt, le spuse Maree şefilor militari. 


— Poftim? spuse Generalul Bren, contrariat. 

— Pe măsură ce curenţii de Flux se prăbuşesc, se 
deschid alţii noi. E vorba de curenţi temporari, un 
fenomen pe care eu şi regretata mea colegă Hatide 
Roynold l-am numit „Evanescenţă". Aceştia pot avea o 
durată de la câteva minute, până la câţiva ani. Modelele 
mele predictive sugerează că se va deschide un curent 
de Flux evanescent la Capăt. 

— Modelele dumneavoastră „predictive". 

— Da. Când i-am spus prima dată Impăraxului despre 
ele, tocmai observasem un tipar al datelor şi nu aveam 
prea mare încredere în el. De atunci am lucrat la el. 
Acum, încrederea mea a crescut. 

— Cât a crescut? 

— Suficient de mult încât să mă duc eu însumi cu o 
navă acolo. 

— Lordul Maree a fost cel care a descoperit curentul de 
Flux evanescent către Dalasysla, spuse Grayland. De 
atunci, el a prezis şi alţi noi curenţi de Flux a căror 
existenţă a fost confirmată de oamenii de ştiinţă locali. 
Dacă are încredere mare într-o predicţie, noi îl credem. 

Pe faţa Amiralului Hurnen apăru o expresie, rapid 
îndepărtată, dar una pe care Maree o observase. Ştia ce 
transmitea: Bineînţeles că eşti încrezătoare în predicția 
lui, doar ţi-o tragi cu el. 

Maree se uită la Grayland şi îşi dădu seama că şi ea o 
văzuse şi că nu o aprecia, chiar dacă îşi dădea seama că 
era în îndreptăţită. 

— Bineînţeles, nici Lordul Maree şi nici noi nu ne 
aşteptăm să ne credeţi pe cuvânt. Datele sale vor fi 
disponibile, putând fi examinate şi verificate de oamenii 
dumneavoastră de ştiinţă. 

— Cine le-a mai văzut? întrebă Hurnen. 
— Nimeni, spuse Maree. Când i-am spus Impăraxului, 
mi-a cerut să separ această informație de datele pe care 


le împărtăşeam cu alţi savanţi. Nimeni altcineva nu are 
acces la ele, iar curentul ăsta de Flux evanescent nu mai 
apare în datele nimănui. 

— Cu excepţia cazului în care altcineva l-a văzut şi a 
păstrat informaţia pentru el însuşi, aşa cum ai făcut 
dumneata, spuse Bren. 

Maree încuviinţă. 

— Este posibil. Singurul lucru pe care l-aş adăuga este 
că, de bine de rău, fiecare om de ştiinţă care lucrează cu 
datele astea se bazează pe modelele create de tatăl meu 
şi perfecţionate de mine. Ştiu cum arată bucata lipsă din 
propriile mele date publice şi cum aceasta afectează 
modelele derivate din ele. Este foarte mică, matematic 
vorbind, dar este acolo. Aş fi observat dacă cineva ar fi 
ascuns aceleaşi date ca mine. Aş vedea asta în modele. 

— Sunteţi sigur? 

Maree ridică din umeri. 

— Este doar matematică. 

— înţelegeţi că soarta a zeci de nave şi a mii de 
oameni de-ai mei ar depinde de matematica 
dumneavoastră, spuse Hurnen. 

— Nu doar atât, Amirale, spuse Grayland. E vorba de 
soarta a miliarde de oameni. 

— Da, doamnă, acceptă Hurnen corecţia. Cu toate 
acestea, va fi mai întâi vorba de soarta oamenilor mei. 

Grayland încuviinţă. 

— Dacă datele lordului Maree sunt satisfăcătoare, cât 
timp va dura convocarea navelor şi planificarea unei 
campanii? 

Hurnen se întoarse spre Maree.' 

— După modelul dumneavoastră, de unde provine 
curentul de Flux şi care este timpul de tranzit? 

— îşi are originea în sistemul Ikoyi, spuse Maree. 
— Acela este sistemul de origine al Casei de Lagos, 
spuse Bren. -Da. 


— lar asta ar fi o problemă, domnule general? întrebă 

Grayland. 

— Sunt irascibili. 

— Lăsaţi-ne să ne ocupăm noi de partea asta, sugeră 

Impăraxul. 

Bren zâmbi la auzul răspunsului ei. 

— Da, Majestate. 

— Timpul necesar tranzitului până la Capăt ar fi trei 
luni, continuă Maree. 

Hurnen ridică din sprâncene. 

— Serios? 

Călătoria de la Centrul Comercial la Capăt dura nouă 
luni. 

— Dar e o problemă, avertiză Maree. 

— Şi anume? 

— După estimările mele, curentul de Flux de la Ikoyi la 
Capăt va fi deschis doar în jur de cinci luni. 

— Când se va deschide? 

— Peste aproximativ trei săptămâni. 

— Şi nu vrem să fim în curentul de Flux când se va 
închide, spuse Bren. 

— Nu, spuse Maree. Unii curenţi de Flux se prăbuşesc 
de la un capăt sau de la celălalt; alţii se prăbuşesc 
intermitent; alţii se prăbuşesc cu totul, dintr-o dată. 
Acesta se încadrează în categoria „se prăbuşeşte cu totul 
deodată". 

Hurnen se întoarse spre Grayland. 

— Ce-nţeleg eu e că în cel mai bun caz avem trei luni 
pentru a crea şi a însărcina o forţă de intervenţie potrivită 
pentru recucerirea Capătului înainte ca acel curent să se 
prăbuşească şi să ia toate navele cu el. 

— Da, spuse Grayland. Este posibil? 

— E... dificil. 

Iarăşi cuvântul ăla, se gândi Maree. Grayland îl 
observase şi ea. 


— Nu asta am întrebat, spuse ea. 

Hurnen făcu o grimasă. 

— înţeleg asta, doamnă. 

— Atunci să fie clar, Amirale Hurnen, Generale Bren, 
spuse Grayland, fixându-i pe amândoi cu privirea în timp 
ce le rostea numele. Nu avem nicio intenţie de a lăsa 
Capătul pe mâna Nohamapetanilor. Ei reprezintă o 
ameninţare pentru actualii cetăţeni ai planetei, precum şi 
pentru oricine fuge acolo pentru a se adăposti. Acei 
refugiaţi sunt deja pe drum. Vor fi mult mai mulţi înainte 
ca toate să se termine. Dacă acest lucru este posibil, 
atunci îl vom face, indiferent cât ar fi de dificil. 

— Este posibil, Majestate, spuse Bren. Insă, cu tot 
respectul, trebuie să fiţi conştientă de ceea ce ne cereţi. 
Impuneţi o mobilizare bruscă şi masivă de forţe care vor 
trebui convocate din sistemele la care putem ajunge şi 
care pot trimite nave şi personal în sistemul Ikoyi 
îndeajuns de repede pentru a utiliza curentul de Flux 
înainte ca acesta să se prăbuşească. Fiecare navă, 
fiecare puşcaş marin, fiecare membru al echipajului pe 
care îl trimitem la Capăt va rămâne acolo. Ei n-or să-şi 
mai vadă soțiile, familiile sau copiii niciodată. Toată 
lumea care se înrolează în armată înţelege că e un 
angajament, că va lipsi de acasă, uneori chiar ani de zile. 
Dar, Majestate, ceea ce le cereţi acum este mai mult 
decât un angajament. Intr-un sens cât se poate de real, le 
cereţi să-şi dea viaţa. 

Grayland luă în considerare acest lucru. 

— Credeţi că vor fi revolte din cauza acestui ordin. 

Bren o privi de parcă ar fi fost pălmuit. 

— Nu am spus aşa ceva... doamnă. 

Ultima parte fusese adăugată în grabă; Maree observă 
că Grayland se îndură să nu ia în seamă lucrul ăsta. 

— Nu e vorba doar de echipaje şi de puşcaşii marini, 
doamnă, spuse Hurnen. Nici navele acelea nu se mai 


întorc. 

Se îndreptă spre Maree. 

— Doar dacă nu prevedeţi un curent de Flux care să 
iasă din spaţiul Capătului în viitorul apropiat. 

— Nu, nu prevăd, spuse Maree. 

Hurnen dădu din cap. 

— Atunci sunt cu atât mai puţine nave pentru 
tulburările despre care ştim cu toţii că se apropie. 

— Putem construi mai multe, spuse Grayland. 

—  Verişorii dumneavoastră au deja programele 
încărcate, spuse Hurnen, referindu-se la Casa de Wu. 

— Sigur că da, adăugă Grayland, sec. Cu toate 
acestea, putem 


argumenta că nevoile Marinei Imperiale au prioritate. In 
ceea ce priveşte echipajele şi puşcaşii marini, continuă 
Grayland, îndrep- tându-şi atenţia din nou către Bren, 
dacă nu-i putem readuce la familiile lor, atunci poate ar 
trebui să le ducem familiile la ei. 

— Vă referiţi la trimiterea acestor familii la Capăt, 
spuse Hurnen. 

— Da. După îndeajuns de mult timp, atât cât va fi 
necesar pentru a pune capăt amenințării 
Nohamapetanilor şi pentru a readuce stabilitatea la 
Capăt. 

— Logistica necesară pentru asta este... 

— Dificilă, da, îi încheie Grayland propoziţia. Aşa cum 
va fi şi logistica creării flotei pe care o vom trimite la 
Capăt. Amirale! Generale! Vă rog să înţelegeţi că nu ne 
aşteptăm să fie simplu sau uşor ceva din toate acestea. 
De asemenea, înţelegeţi că, mergând mai departe, nu ne 
aşteptăm ca nimic să fie simplu sau uşor. Cu toţii ne 
confruntăm cu momente dificile, cu alegeri dificile şi va 

trebui să facem sacrificii. Poate că veţi fi atât de generoşi 
încât să conduceţi prin exemplul propriu. 


— Da. Ei bine... 

Hurnen şi Bren se uitară din nou unul la altul, apoi se 
ridicară din fotoliile lor. 

— Trebuie să mergem să aflăm ce nave şi ce oameni 
sunt disponibili cât mai repede. Vă vom transmite ce 
aflăm până dimineaţă. 

— Mulţumesc, Amirale, spuse Grayland. 

Hurnen îi făcu semn din cap lui Maree. 

— Şi ne veţi trimite acele date, ca să poată fi 
verificate de oamenii noştri. Trebuie să le analizăm în 
amănunt. 

— Da, bineînţeles. 

— Sper că înţelegeţi că, dacă oamenii noştri găsesc 
ceva îndoielnic în datele dumneavoastră, nu putem 
merge mai departe. 

Maree încuviinţă. 

— Dacă oamenii dumneavoastră au întrebări, le voi 
răspunde bucuros. 

Amiralul îi aruncă lui Maree o privire care transmitea 
destul de sigur mesajul: Ar fi bine să nu-mi pierzi timpul, 
băiețică, apoi schimbară politeţurile obişnuite de la 
revedere, iar Maree şi Grayland rămaseră din nou singuri 
timp de aproximativ un minut, cât dură până când 
oamenii lui Grayland aveau să anunţe următorul vizitator. 

Grayland suspină şi se uită la Maree, devenind din nou 
Cardenia. 

— Nu cred că le place planul, spuse el. 

— Ştiu că nu le place, zise Cardenia. Toată chestia aia 
cu „dacă există o problemă cu datele“ a fost adusă în 
discuţie fiindcă Amiralul încerca să găsească o cale de 
scăpare. 

— Nu există nicio problemă cu datele, o asigură 
Maree. 

— Asta nu înseamnă că nu vor găsi una. 
— Şi dacă o vor face, matematica va arăta că 


problema sunt ei, nu datele. 

Cardenia se întinse. 

— Mi-aş dori să am încrederea ta. 

— Cred că ai destulă. 

— Nu în mine însămi, ci în ei. Sunt un pic supărată că 
deja îţi desconsideră munca din cauza relaţiei cu mine, 
spuse ea, făcând semn spre uşă. 

Maree zâmbi. 

— Ah, ai observat! 

— Era s-o pocnesc direct în bot. 

— Probabil că nu ar fi fost înţelept. 

— Da, dar m-aş fi simţit mai bine. Timp de vreo cinci 
secunde, îmi pare rău că se îndoiesc de munca ta. 

— Nu-i vina ta, spuse Maree. 

— Intr-un fel este, îi reaminti ea. 

— Ei bine, în regulă. E vina ta, dar nu mă deranjează. 
In general, funcţionează bine pentru mine. 

— Mă bucur că aşa credeţi, Lord Maree. 

Bărbatul zâmbi din nou. 

— Mulţumesc, doamnă. 

Se ridică în picioare şi execută o plecăciune 
complicată, care o făcu pe Cardenia să chicotească. 

— Vă mai pot ajuta cu ceva? 

— Acum nu. Poate mai târziu. Mult mai târziu, suspină 
ea, fiindcă programul meu este ridicol de încărcat azi. Am 
noroc dacă se termină înainte de miezul nopţii. îmi pare 
rău. 

— Nu-i nimic. Am şi eu treabă. 

— Da. Să ne salvezi pe toţi cu matematica, zâmbi ea. 
De aia te văd atât de rar zilele astea. 

— Nu este singurul motiv, domnişoară am-întâlniri- 
până la-miezul-nopţii. 

— Sigur, hai, foloseşte-mi propriile cuvinte împotriva 
mea. Măcar atunci când o să iei o pauză să te gândeşti la 


mine. 

— Probabil că nu voi lua nicio pauză înainte să mă 
prăbuşesc în pat. 

— Bine, Lord Maree. Atunci să mă visezi. 


Când dormea, Maree de Claremont visa despre 
matematică. 

Matematica nu era țesătura obişnuită din care erau 
alcătuite visele lui. Cele mai multe dintre ele, istoric 
vorbind, reprezentau o reluare standard a evenimentelor 
din ultimele zile, într-o formă incompletă, fără intrigă, cu 
sau fără pantaloni. Ocazional, se întâmpla să viseze că se 
întorcea la şcoală, fiind în acelaşi timp şi student, şi 
profesor care preda un curs postuniversitar de fizică, cu 
sau fără pantaloni. In timpul celor nouă luni de călătorie 
de la Capăt la Centrul Comercial abia dacă visase ceva - 
cei din echipajul navei îi spuseseră că nu era ceva 
neobişnuit şi că Fluxul le influenţa cumva somnul -, iar 
când reuşise să o facă, visase colinele din provincia sa, 
verzi şi liniştite, pe care obişnuia să umble. Nu observase 
niciodată în aceste cazuri dacă purta sau nu pantaloni. Nu 
i se păruse relevant la momentul respectiv. 

Şi acum, era matematica. 

Matematică sălbatică. Matematică de neînțeles. 
Matematică de genul celei care ar fi necăjit şi ar fi pus pe 
jar cele mai mari minți din orice epocă, nu doar pe a lui. 

Maree nu ar fi putut nici măcar să încerce să descrie 
aceste vise nimănui. Visele astea matematice nu erau de 
obicei vizuale 

în mod semnificativ; nu vedea numere sau ecuații sau 
ceva ce ar fi văzut în alte cazuri. Şi nici nu se concentrau 
asupra auzului sau asupra oricărui alt simţ dintre cele 
obişnuite. Visele lui Maree erau saturate în schimb de 
natura şi semnificația matematicii, de prezența 


copleşitoare a disciplinei, de vastitatea influenţei sale, de 
pertinenţa acesteia pentru orice făcuse şi ce reprezenta 
Maree şi pentru civilizaţia pe care dorea s-o salveze. 

Ştia prea bine motivul pentru care visa despre 
matematică. In prezent, ea îi ocupa aproape toată viaţa, 
de când cerceta secolele de date existente despre Flux. 
Căuta tipare sau sensuri pentru modul în care Fluxul 
interacţiona cu spaţiul fizic normal şi pentru felul cum ar 
putea fi indus, în lipsa unui alt cuvânt mai bun, pentru a 
salva miliarde de oameni de la izolare şi moarte lentă. 
Dacă Fluxul putea fi indus, acesta nu i-ar vorbi lui Maree 
în nicio limbă omenească. l-ar vorbi în matematică. 

Fluxul, trebuia spus, nu era uşor de indus. 

Maree nu putea nici să-l convingă cu argumente, nici 
să negocieze cu el, nici să pledeze, să-l flateze sau să-l 
amenințe. Fluxul nu era uman sau preocupat de lucruri 
omeneşti. Puteai antropomorfiza Fluxul oricât doreai, dar 
acesta nu avea să fie de acord sau să consimtă. Era 
complet străin de acest univers. Singurul mod de a-l 
înţelege era acela de a-i accepta condiţiile. 

lar Maree asta făcea: îşi petrecea aproape în întregime 
zilele făcând matematică, încercând să rezolve 
problemele pe care numai el avea experienţa necesară 
pentru a le rezolva. 

Era, într-un fel, incredibil de izolat. Dar nu se simţea 
singur; era într-o o relaţie, iar în timpul petrecut la 
Centrul Comercial şi la Xi'an îşi făcuse prieteni, aliaţi şi 
camarazi de profesie -, dar, cu toate astea, era în mare 
parte singur cu gândurile lui. îşi vedea prietenii mai rar; 

sfatul cu privire la o anumită problemă în legătură cu 
Fluxul, apoi se retrăgeau în propria lor izolare. 

începuse la un moment dat să îi spună iubitei sale 
despre natura alienantă a muncii lui, dar la jumătatea 
exprimării gândului şi-a dat seama că ea era Impăraxul 


Interdependenţei. Natura alienantă a singurei sale 
ocupaţii era un muşuroi de cârtiţă în comparaţie cu 
muntele alienam al zecilor de lucruri cu care se confrunta 
şi ea în prezent. A schimbat subiectul în mijlocul frazei. 
lubita lui, Impăraxul, găsise fermecătoare bâjbâiala lui 
verbală. 

Totul trebuia să iasă la suprafaţă cumva. leşea în 
visele lui Maree, unde subconştientul său încerca să 
rezolve ceea ce creierul său conştient găsea de 
nerezolvat. 

Maree înţelegea de ce avea visele sale matematice şi 
chiar le aprecia, la nivel intelectual. Dar asta nu făcea ca 
totul să fie mai puţin enervant. Lucratul cu matematica 
toată ziua şi visatul la matematică toată noaptea 
însemnau că Maree se trezea cu totul matematizat. 

Ceea ce în mod normal nu ar fi fost o problemă; ar fi 
putut, pur şi simplu, să-şi ia o vacanţă. Dar când 
civilizaţia era literalmente pe punctul de a se sfârşi, 
vacanţele păreau un adevărat exces. 

Aşa au stat lucrurile timp de săptămâni întregi. 
Matematică atunci când era treaz, când dormea, 
matematică peste tot şi tot timpul, fără ca Maree să 
găsească o soluţie problemelor care îl apăsau. 

Dar în această noapte avusese un vis diferit. 

Care era tot matematic şi despre matematică, aşa că 
partea aia nu fusese diferită. 

Ceea ce fusese diferit era faptul că, pentru prima oară, 
visul nu  reprezentase o anxietate matematică 
generalizată. In visul lui, şi ăsta era un lucru rar pentru 
experienţa sa onirică, Maree văzuse cu adevărat o 
ecuaţie. Era cât se putea de clară într-un vis, adică 

plină de bucăţi mişcătoare şi de linii şerpuitoare care se 
deplasau atunci când te uitai fix la ele. 

Cu toate acestea, când se uită la ecuaţie, ştiu ce 
reprezenta: un găvan de Flux instabil care se micşora şi 


se îndepărta în acelaşi timp, mişcându-se prin spaţiu într- 
un mod în care nu o făceau găvanele de Flux sau, cel 
puţin, nu trebuiau s-o facă sau nu o făcuseră niciodată, 
poate cu o singură excepţie. 

Şi atunci, mintea conştientă a lui Maree pătrunse în 
visul său. Am mai văzut asta, îi spuse. Unde am mai văzut 
asta? Maree se trezi brusc, se ridică în capul oaselor în 
pat şi întinse mâna către noptieră, după tabletă. Aceasta 
se aprinse, aşteptând instrucţiunile lui. 

— Mmm, murmură Cardenia. 

Aşa cum promisese, ea venise la culcare cu mult după 
miezul nopţii, salutându-l fugar pe Maree, aproape 
adormit, înainte de a se prăbuşi cu capul pe pernă. 

— Lumină. 

— îmi pare rău, spuse Maree şi se dădu jos din pat, 
gol, pentru ca strălucirea tabletei să nu o deranjeze. 

Se aşeză pe un scaun şi deschise fişierele de date pe 
care tatăl său le colectase timp de treizeci de ani - date 
adunate de pe navele comerciale care străbăteau Fluxul 
de la un sistem la altul, înregistrând schimbările şi 
modificările infinitezimale de Flux care puteau fi obţinute 
observând modul în care navele intrau, se deplasau şi 
ieşeau din acel mediu. Maree căuta ceva anume, şi, 
foarte aproape de sfârşitul listei de date a tatălui său, îl 
găsi: un găvan de Flux anormal, descoperit de o navă 
care ieşise accidental din Flux când curentul în care se 
afla suferise ceva asemănător unei fisuri, care aruncase 
nava în spaţiul normal, la ani-lumină distanţă de unde ar 
fi trebuit să se afle şi la trilioane de kilometri de orice 
sistem locuit de oameni. 

Nava detectase apoi găvanul de Flux anormal şi 
accelerase spre el, intrând în ultimul moment, înainte ca 
acesta să se închidă. Fusese un eveniment ciudat. Un 
fenomen unic. 

Temporar. 


Evanescent. 
— Sfinte Sisoe, spuse Maree cu voce tare. 
— Mmm, repetă Cardenia. 

Maree nu o auzi. Se îndreptă spre uşă, pornind mai 
departe spre biroul său, ca să înceapă să lucreze. 

Apoi se întoarse repede, după ce văzu expresia şocată 
a gărzii de corp imperiale din faţa uşii dormitorului 
Impăraxului. Fusese atât de absorbit de gândurile sale, 
încât uitase că era dezbrăcat. îşi luă un halat şi ieşi din 
nou, cu ecuaţiile - reale, nu ecuaţii cu linii şerpuitoare - 
dansându-i în minte. 


CAPITOLUL 10 


iva se aştepta să aibă o nouă confruntare cu 

Casa de Wolfe. Dar nu se gândise că avea să se 

întâmple în timp ce îşi savura nenorocita de cină. 

Nu doar că îşi lua cina, ci avea şi o adevărată 

întâlnire cu Senia, pentru că ele aveau de gând să încerce 

treaba asta cu relaţia, iar Kiva era conştientă că o relaţie 

însemna mai mult decât să şi-o tragă până la pierderea 

cunoștinței şi până când cearceafurile erau ude leoarcă şi 
li se încreţea pielea degetelor. 

Aşa că iată-le la Zest, cel mai bun restaurant ikoyian 
de la Centru (care nu însemna mare lucru, de vreme ce 
erau doar trei, iar celelalte două erau nişte simple tarabe 
de piaţă care vindeau mâncare stradală), iar Kiva îi făcea 
Seniei cunoştinţă cu mâncarea din sistemul ei. Mâncarea 
ikoyiană era, evident, foarte bogată în arome de citrice, 
având în vedere monopolul familiei Lagos, dar se 
presupunea şi că ar fi fost o reminiscență a Africii de 
Vest, unde naiba o mai fi fost şi asta, locul de unde 
pretindea că se trage familia Lagos. 

Kiva nu era convinsă de legătura cu originea oficială a 
mâncării ikoyiane - era greu să pretinzi că suya cu citrice 
era autentică şi că venea de pe Pământ, având în vedere 
că fructele lor fuseseră modificate genetic cam de pe 
vremea când se născuse Kiva -, dar 

nu prea conta, fiindcă era totuşi mâncarea nativă a 
familiei sale, iar Senia nu gustase până acum nimic de 
genul ăsta. Kivei îi făcea plăcere să-i explice care era 
treaba cu moi moi şi supa de piper şi hotdogii cu 
marmeladă, iar Senia se bucura să audă toate astea. Şi 
tocmai când era convinsă că aşteptau amândouă cu 
nerăbdare digestivul de după cină - unul care conţinea 
câteva orgasme sublime şi condimentate -, Kiva observă 
două persoane care tronau deasupra mesei lor. 

— Pe tine te recunosc, spuse Kiva, uitându-se în sus la 
Bagin Heuvel. lar tu nu ştiu cine naiba eşti, zise ea 
întorcându-se către celălalt bărbat. 

— Lady Kiva, daţi-mi voie să vi-l prezint pe angajatorul 
meu, Drusin Wolfe, spuse Heuvel, făcând semn spre 
acesta. 

Wolfe făcu o mică plecăciune. 

— Lady Kiva. E o plăcere să vă cunosc în sfârşit. 

— Tocmai am terminat de mâncat, v-am văzut şi ne- 
am gândit să vă salutăm, spuse Heuvel. 

— Serios? zise Kiva, uitându-se la Drusin Wolfe. Şi ce- 
aţi mâncat? 

— Orez Jollof, bineînţeles, Lady Kiva. Am înţeles că nu 
este chiar o alegere aventuroasă, şi e destul de banal, 
dar fiecăruia ne place ceea ce ne place, iar mie îmi place 
asta. 

— Ei bine, bravo ţie. Aşadar, ne-aţi salutat. Acum, la 
revedere. 

Kiva se întoarse la meniul ei. 

Dar Heuvel şi Wolfe nu se mişcară dracului din loc. 

— Bagin mi-a comunicat răspunsul dumneavoastră la 
cererea pe care am făcut-o referitor la renegocierea 
contractelor cu Nohamapetanii. 

Kiva îşi ridică din nou privirea. 

— Aşa, şi? 

— Speram că v-aţi putea revizui poziţia. 


Kiva suspină şi-şi puse meniul jos. 

— Serios? Chair ai de gând să încerci chestia asta 
acum? Tocmai am ieşit la o nenorocită de cină! 

— însoţită de consilierul tău juridic, încuviinţă Wolfe 
spre Senia. Din moment ce suntem cu toţii aici, Lady 
Kiva... 

— Bine. In primul rând, nu a fost o nenorocită de 
cerere, şi o ştii şi tu. Ai încercat să dictezi termenii. In al 
doilea rând, i-am dat deja omului tău răspunsul meu, 
răspuns care nu s-a schimbat. In al treilea rând, du-te 
dracului, nu mai sunt în timpul programului, şi nici ea nu 
mai e, zise Kiva arătând spre Senia. 

Wolfe chicoti: 

— Ei bine, nu dezamăgiţi niciodată, Lady Kiva, spuse 
el. Sunteţi exact cum v-a descris Bagin. Vulgară şi de 
neclintit. 

— Nu sunt tocmai o enigmă. 

— Nu, nu daţi impresia asta, fu de acord Wolfe. Dar e 
amuzant că aveţi impresia că sunteţi în afara 
programului. 

— Ce înseamnă asta? 

— Nimic. Doar atât: cât timp credeţi că mai aveţi la 
dispoziţie? Că mai avem fiecare dintre noi, Lady Kiva? 
Programul la care vă referiţi măsoară timpul, iar acesta 
se scurge repede. Pentru unii dintre noi mai repede decât 
pentru alţii. Chiar şi în acest scurt interval, e timp destul 
pentru ca toţi cei puternici să cadă. Sau, cel puţin, cei 
care se cred puternici. 

— Drusin, spuse Heuvel. 

Wolfe ridică împăciuitor o mână spre angajatul său. 

— Am terminat. Vreau doar ca dumneaei să-şi 
amintească faptul că i-am oferit, cu bună-credinţă, şansa 
de a lucra cu mine. Cu noi. A avut parte de-o şansă şi a 
refuzat-o. 

— Mhm, spuse Kiva. Bine, grozav, mulţumesc. Acum, 
dacă ţi-ai terminat monologul de personaj negativ dintr-o 
piesă a teatrului de cartier, du-te dracului şi ia-ţi şi băiatul 
pişăcios cu tine. 

— Bineînţeles, zise Wolfe, înclinându-se din nou. Lady 
Kiva, doamnă Fundapellonan. Bucuraţi-vă de cină. 

O luă din loc. 

Heuvel se uită la Kiva şi la Senia, deschise gura să 
spună ceva, o închise la loc, apoi se grăbi să-şi urmeze 
angajatorul. Kiva şi Senia se întoarseră la meniurile lor. 

— Ce-a fost asta? întrebă Senia, după ce se uită iar la 
specialităţile zilei. 

— Habar n-am, îi răspunse Kiva, studiind aperitivele. 

— Drusin Wolfe a fost destul de melodramatic. 

-Mda. 

— Mai ales referitor la partea cu timpul care se scurge. 

-Da. 

— Dacă n-aş şti cum stă treaba, aş zice că a sunat un 
pic ca o ameninţare. 

— Sau ca şi cum s-ar fi umflat în pene. 

— Ceea ce ar explica de ce Heuvel i-a făcut semn să 
tacă din gură, observă Senia. 

— Aşa e, fu de acord Kiva. 

— Şi sugerează că e ceva de care ar trebui probabil să 
ne ocupăm. 


— Cât de curând. 
A o 


— Iţi mai e foame? 
— Nu prea, nu. 
— Atunci poate-ar trebui să mergem să încercăm să ne 
dumirim ce-i cu treaba asta? 

— Ei bine, nu-mi mai este foame. Dar s-ar putea să 
mai am chef de ceea ce plănuisem pentru mai târziu. 

— Bine, spuse Senia. Deci răspunsul e nu în ce 
priveşte mâncarea, da când vine vorba de sex, apoi îi 


dăm de capăt chestiei ăsteia. 

— S-a făcut, spuse Kiva. 

Lăsară jos meniurile, Kiva puse pe masă banii ca să 
achite băuturile şi se ridicară să plece. 

— Ştii care a fost cea mai urâtă chestie la treaba asta, 
futu-i? spuse Kiva, în timp ce se îndreptau spre uşă. 

— Care? 

— Nenorocitul a vorbit urât despre orezul Jollof. Nu e 
nici pe departe banal. Fix asta voiam să comand. 


— Cred că avem o problemă, îi spuse Kiva lui Grayland 
a Il-a, patru zile mai târziu. 

Kiva ceruse o audienţă la Impărax cu o zi în urmă; i se 
oferiseră cinci minute, care-i fuseseră acordate în timp ce 
Impăraxul mergea de la o întâlnire la alta. Kiva înțelegea: 
Impăraxul era o femeie ocupată. 

— Mai exact, cred că aveţi o problemă. 

— Să am probleme e lucrul care stă la baza domniei 
mele, Lady Kiva, spuse Grayland, impunând un ritm alert 
de mers, deplasându-se dintr-o încăpere a palatului ei în 
alta. Va trebui să fii mai exactă. 

Kiva încuviinţă şi-i înmână Impăraxului un teanc de 
documente pe care aceasta le pasă imediat, la rândul ei, 
asistentului său. 

— Cu câteva zile în urmă, Drusin Wolfe a venit la mine 
şi la Senia Fundapellonan în timp ce luam cina şi mi-a 
servit un monolog. 

— Ce a făcut? 

— A monologat. Ştiţi chestia aia: „In curând vă veţi 
întâlni sfârşitul, ha! ha! ha! ha! ha!“, rahaturi de genul 
ăsta. 

— Nu ştiam că oamenii chiar fac asta în viaţa reală. 

— Nu ştiu dacă el şi-a dat seama că face asta. Deşi 


lacheul lui sigur ştia, nenorocitul. A trebuit să tragă de el 
ca să-l scoată de acolo. 

— Şi în ce fel mă implică acest monolog? 

— La început n-am crezut că vă priveşte, spuse Kiva. 
11 băgasem în corzi pe lacheu aproape fără ieşire în 
timpul unei negocieri şi am crezut că doar îşi anunţa 
planurile de a lansa o salvă legală împotriva mea şi a 
Casei de Nohamapetan. Eu şi Senia ne-am întors să 
verificăm dacă există dosare de care nu aveam 
cunoştinţă sau alte activităţi care ar fi sugerat o acţiune 
împotriva noastră. Nu am găsit nimic. Dar am descoperit 
altceva, continuă Kiva, arătând spre teancul de 
documente pe care îl ţinea în mână asistentul lui 
Grayland. Cu câteva zile înainte de monologul său, Drusin 
Wolfe a retras cam douăzeci de milioane de mărci din 
conturile sale personale de brokeraj. 

Grayland îi aruncă o privire: 

— Şi cum de ai acces la conturile personale de 
brokeraj ale lui Wolfe? 

Kiva rânji. 

— Mi-am petrecut luni întregi cercetând fiecare cont 
neoficial al Nohamapetanilor, Majestate. Ştiu cum să fac o 
anchetă financiară. 

— Şi cum să oferi nişte şpăgi bine plasate, bănuiesc. 

— Nu ştiu nimic despre asta, spuse Kiva, iar Grayland 
zâmbi abia perceptibil. Dar nu am de gând să ofer nicio 
dovadă în instanţă sau ceva de genul. Informaţia este de 
încredere, în orice caz. 

— Nobilii îşi mută frecvent averea dintr-un loc în altul, 
Lady Kiva, spuse Grayland. Şi atunci când o mută dintr-un 
cont în 

ULTIMUL ÎMPĂRAX | 143 


altul, o mare pane dă impresia că dispare complet. 
îndrăznesc să spun că un audit onest al şefilor oricărei 
Case ar găsi mai multe plăţi neînregistrate în registrele 
contabile decât cele înregistrate, inclusiv când ar veni 


vorba despre Casa de Lagos. Mărcile care se scurg într-o 
gaură neagră sunt la ordinea zilei. 

— Nu e vorba de faptul că au dispărut banii, spuse 
Kiva. Ci că, exact atunci când Drusin Wolfe şi-a retras 
cele douăzeci de milioane de mărci, câteva zeci de alţi 
nobili au făcut acelaşi lucru, retrăgând aproximativ 
aceleaşi sume. 

Grayland se opri din mers, obligându-i şi pe cei din 
spatele ei să facă la fel. 

- Câţi? 

— Sursa mea a notat douăzeci şi şase de retrageri 
individuale, toate în acelaşi interval de timp, toate cu 
aceleaşi sume - sau retrageri răspândite în mai multe 
conturi, fiecare totalizând în jur de douăzeci de milioane 
de mărci. Există probabil şi altele; sursa mea a putut să le 
urmărească doar pe acestea. 

— Şi ai încredere în această sursă? 

— Am încredere că apreciază faptul că i-au fost plătite 
datoriile la jocurile de noroc. Şi ştie că, dacă se pune cu 
mine, îl voi împinge în faţa unui nenorocit de autobuz. 
Aşa că, da. Dar mai e ceva. 

— Ce anume? întrebă Grayland, luând-o iar din loc. 

— Toţi nobilii care au retras mărcile au fost prezenţi la 
o reuniune de vânzări găzduită de Casa de Wu. Scopul 
declarat a fost acela de a li se oferi spre cumpărare o 
nouă generaţie de astronave de tip decar. 

Grayland făcu o grimasă, dar nu se opri din mers. 

— Ca să poată spune că au deschis depozite. 

— Da, dar „depozitele" sunt toate din conturi 
personale, nu din cele de afaceri ale Caselor, spuse Kiva. 
Navele decar sunt uriaşe 

şi au fost concepute să dureze un deceniu în spaţiu fără 
andocare. Este puţin probabil că vor fi folosite ca nave de 
croazieră. 

— Se apropie prăbuşirea Fluxului, sublinie Grayland. 


Poate că vor să se pună la adăpost. 

— Chiar dacă ar fi aşa, preţurile decarilor încep de la 
un miliard de mărci, spuse Kiva. Casa de Wu cere zece la 
sută la deschiderea fiecărui depozit, procent care nu 
poate fi negociat. Familia dumneavoastră nu oferă 
reduceri, doamnă. Douăzeci de milioane de mărci nu au 
nicio relevanţă ca avans. Oricine ar oferi doar atât ca 
avans pentru un decar ar fi dat afară cu un şut în fund şi 
în hohote de râs. 

— Deci e altceva la mijloc 

Kiva dădu din cap. 

— Este altceva şi, orice ar fi, Casa de Wu e 
implicată. 

— Tot nu văd cum de mă priveşte pe mine, Lady Kiva, 
spuse Grayland, apoi o coti prin ultima sală care urma s-o 
ducă la destinaţie. 

— Poate că nu vă priveşte, recunoscu Kiva. Dar atunci 
când Drusin Wolfe monologa în faţa mea se aştepta în 
mod clar că, într-un fel sau altul, voi avea parte de o 
pedeapsă binemeritată. Ei bine, nici el, nici casa lui nu 
mă atacă în mod direct şi nici nu încearcă să dea în 
judecată Casa de Nohamapetan. Trebuie să fie vorba de 
altceva. Se ştie că sunt preferata dumneavoastră, 
doamnă. Mi-aţi oferit un loc în Comitetul executiv - un loc 
pe care vă reamintesc că nu mi l-am dorit, la naiba - şi 
stăteam lângă dumneavoastră când aţi arestat jumătate 
din nobilii din zonă. 

— Nu chiar atât de mulţi. 

— Destul de mulţi, doamnă, spuse Kiva. Acum, o 
groază de nobili aruncă bani într-o gaură neagră, iar mulţi 
dintre ei fac parte din case care au membri în închisoare 
şi care aşteaptă să fie judecaţi 

nenorocita de Nadashe Nohamapetan este încă liberă pe 
undeva, făcând ce ştie ea să facă. Are nişte bani, dar nu 


prea mulţi, drept vorbind, şi nu are acces în mod direct la 
mai mulţi. Trebuie să facă rost de ei de undeva. Aşa că 
mă gândesc că, atunci când Wolfe o făcea pe deşteptul 
cu mine, nu se gândea neapărat să mă atace. Ştie că îl 
zdrobesc dacă o face. Se gândeşte că atunci când veţi 
cădea, eu voi fi o victimă colaterală. 

Grayland se opri în faţa arcadei unei uşi. înăuntru se 
afla echipa de fotbal Hubfall, care câştigase campionatul 
ligii şi pe care Impăraxul urma s-o felicite preţ de exact 
şapte minute şi jumătate, înainte de a trece din nou la 
altceva. Grayland parcursese doar o treime din ziua ei; iar 
pe Kiva, care de acum începuse să înţeleagă oarecum 
programul Impăraxului, o uimea (tacit, ceea ce nu era 
specific ei) faptul că, în ciuda tuturor dovezilor că 
civilizaţia avea, într-adevăr, să se prăbuşească în jurul lor 
într-un ritm din ce în ce mai accelerat, o parte atât de 
mare din programul lui Grayland era ocupată de 
banalităţi cum ar fi, să zicem, felicitarea unei nenorocite 
de echipe de fotbal pentru că se pricepea mai bine să se 
joace cu mingile sale decât oricine altcineva. 

— Crezi că Nadashe Nohamapetan are ceva de-a face 
cu acest număr de iluzionism legat de dispariţia banilor? 
o întrebă Grayland. 

— Da, aşa cred. Vă urăşte de moarte. Şi aţi făcut astfel 
încât fiecare casă şi breaslă să vă ştie de frică. Ăsta e 
genul de lucru de care ea va profita. 

— Pentru a face ce? 

— Ei bine, doamnă, pentru a da o altă lovitură de stat. 
Dacă nu reuşeşti de la bun început, ştiţi cum se zice. 

Grayland dădu din cap spre teancul de documente pe 
care îl ţinea asistentul ei. 

— AŞ putea să ordon ca aceşti nobili să fie anchetați. 

Kiva clătină din cap. 

— In clipa în care se va întâmpla asta, vor tăbări pe 
dumneavoastră. Sunt prea mulți oameni dispuşi să vă 


trădeze pentru aşa ceva. Nici n-o să apucaţi să daţi 
ordinul şi se va afla. Nobilii îşi vor acoperi urmele, banii 
vor reapărea ca prin minune în conturile de afaceri 
legitime, iar Nadashe, dacă ea este în spatele acestui 
lucru, va fi mult mai greu de găsit. 

— Ce sugerezi? 

Kiva arătă spre documente. 

— Sursa mea a evidenţiat faptul că toţi acei nobili au 
făcut retrageri în acelaşi timp. Dar a remarcat şi că de la 
acel eveniment s-au mai retras, de către mai mulţi alţi 
nobili, aceleaşi sume. 

— Orice ar pune la cale, recrutează. 

— Exact, spuse Kiva. Şi atrag în micul lor plan mai 
multe case şi nobili supăraţi. 

— Bine, spuse Grayland. Şi? 

Kiva zâmbi. 

— Futu-i, Majestate, cred că noi două ar trebui să le 
dejucăm planul în stil mare! 


CAPITOLUL 11 


apte minute şi jumătate de felicitări pentru Hubfall 

Dragons pentru victoria lor din campionat 

împotriva celor de la Essex Fire, incluzând şi 
acceptarea cu amabilitate a unei mingi de joc drept 
cadou (care, după o scurtă şi aparent magică perioadă în 
posesia lui Grayland, urma să fie returnată clubului cu 
titlul de „împrumut de la împărax”, pentru a fi expusă la 
sediul echipei) şi constatând cu amărăciune plasarea 
deplorabilă a celor de la Xian Shipwrights, echipa 
imperială de fotbal, în clasamentul din acel an. 

După aceea a urmat o oră de întâlniri de câte zece 
minute cu diverse departamente de infrastructură pentru 
bunăstarea fizică a Xi'an-ului, habitatul spaţial imperial 
pe care trăiau Ilmpăraxul şi multe alte mii de oameni. 
Xi'an era bijuteria vieţii în spaţiu şi, de asemenea, unul 
dintre cele mai vechi habitate spaţiale încă existente, 
ceea ce îl făcea mult mai sensibil şi mai capricios decât 
erau habitatele mai moderne. 

De exemplu (aşa cum aflase Impăraxul), sistemul de 
circulaţie al Xi'an-ului era realizat astfel încât, dacă 
măsuri specifice de întreţinere erau executate în altă 
ordine decât cea corectă, aerul din Catedrala Xi'an putea 
să dispară, fiind eliberat direct în spaţiu. Se pare că un 
inginer al cărui nume se pierduse în negura timpului 

considerase scoaterea aerului drept o modalitate 
inteligentă de a stinge orice incendiu care ar fi avut loc 
acolo, fără a expune interiorul catedralei la apă sau la 
daunele ignifugării. 

Doar o linie de cod din programul de întreţinere a 
habitatului din Xi'an făcea în aşa fel încât catedrala să nu 
rămână brusc fără oxigen, dar acea linie de cod fusese 
eliminată recent în timpul unei actualizări a sistemului. 
Aşadar, timp de trei luni, nimic nu împiedicase ineficienţa 
umană să ducă la asfixierea bruscă a Arhiepiscopului 
Korbijn şi a sutelor de participant în timpul slujbelor de 
dimineaţă. Grayland recunoscuse că acest rezultat nu ar 
fi fost de dorit pentru biserică sau pentru congregația sa 
credincioasă, aşa că s-a simţit uşurată să audă că măcar 
această problemă fusese rezolvată. 

A petrecut douăzeci de minute primind informaţii 
actualizate de la un anumit comandant Wen, aghiotantul 
Amiralului Hurnen, cu privire la situaţia armadei de la 
Capăt, după cum se obişnuise Grayland să o numească în 
minte, deşi fusese lăsată să înţeleagă că ar fi fost vorba 
despre o „forţă operativă", ceea ce ei nu i se părea că 
sună la fel de grozav. 

Estimările iniţiale nu erau încurajatoare: numărul de 
nave capitale ce puteau fi alocate pentru sistemul Ikoyi în 
timp util nu era mare, la fel stăteau lucrurile şi cu 
numărul navelor de sprijin. Comandantul Wen a asigurat- 
o pe Grayland că era vorba doar de o evaluare iniţială şi 
că una ulterioară putea duce, probabil, la o creştere a 
numărului acestora. Grayland îi reaminti comandantului 
Wen că erau presaţi de timp. Niciunul dintre participant 
nu plecase pe deplin mulţumit de la întâlnire. 

A benficiat de cinci minute de pauză, pe care le-a 
petrecut în mare parte la toaletă. Dacă cineva ar fi 
informat-o din timp pe Cardenia Wu-Patrick că una dintre 
cele mai valoroase aptitudini 

pe care o poate cultiva un Impărax e abilitatea de a-şi 
controla funcţiile excretoare ore în şir, s-ar fi putut să 
refuze slujba. Cardenia citise undeva că prizonierii se 
obişnuiseră atât de mult cu programul fix al vieţii de 
încarcerat, încât simțeau nevoia de a se uşura doar în 
momente specifice, cele în care acest lucru era permis. 
Ea nu ajunsese chiar în acel punct, dar cu siguranţă putea 
empatiza cu ei. 

Apropo de prizonieri, după scurta ei pauză, Grayland 
îşi dedică următoarele patruzeci şi cinci de minute unei 
informări primite din partea ministrului său de justiţie cu 
privire la statutul acelor vai-atât-de-mulţi presupuşi 
trădători pe care îi arestase pentru tentativa lor de 
lovitură de stat, care fuseseră băgaţi la închisoare în 
aşteptarea proceselor. 

Arestările fuseseră atât de numeroase, iar infractorii 
aveau un statut atât de înalt, încât existase o oarecare 
confuzie cu privire la modul în care să fie găzduiţi şi la 
procedura care trebuia urmată; gunoaie trădătoare sau 
nu, n-ar fi dat bine ca lideri ai unor case nobiliare şi 
urmaşi ai altora să fie înjunghiaţi într-o închisoare 
comună. 

Grayland rezolvase problema rechiziţionând 
Nestemata stelelor, un vas de croazieră care îşi desfăşura 
activitatea între Centrul Comercial şi diferitele habitate 
din sistemul acelei planete, înghesuindu-i apoi pe 
trădători în sălile de recepţie ale navei pentru întreaga 
perioadă. Ministerul de Justiţie plătise linia de croazieră 
pentru a menţine serviciile de ospitalitate şi de catering, 
completate de un contingent important de trupe de 
securitate imperială şi de un control extrem de strict al 
celor care intrau şi ieşeau de pe Westemată. In afară de 
văicărelile care apăreau invariabil atunci când unui conte 
sau unei baronese i se atribuia o cameră interioară de pe 
puntea 

inferioară, fără privelişte, totul funcţiona destul de bine. 
Nu existau aproape deloc înjunghieri. 

Ceea ce nu funcţiona prea bine, descoperise Grayland, 
erau procedurile legale împotriva trădătorilor. Nu era 
vorba de faptul că Ministerul Justiţiei n-ar fi dispus de 
suficiente probe - Deran Wu furnizase destule înainte de a 
fi otrăvit -, dar era o problemă cu avocaţii. Trădătorii 
făceau cu toţii parte din case nobiliare, care angajau tot 
felul de avocaţi, cei mai mulţi dintre ei foarte buni; 
Ministerul de Justiţie, pe de altă parte, avea un număr 
relativ mic de procurori disponibili, dintre care unii erau 
buni, dar alţii lucrau pentru guvern pentru că erau teribil 
de mediocri şi nu puteau obţine slujbele de primă mână 
pe care le ofereau casele nobiliare şi breslele. 

Avocaţii diferitelor case - cărora le era foarte clar că, în 
momentul în care clienţii lor erau găsiţi vinovaţi, aveau să 
fie executaţi (clienţii, nu avocaţii, deşi, în funcţie de casă, 
poate şi avocaţii) - îngropau Ministerul de Justiţie în 
hârţogăraie şi proceduri, încercând să profite de fiecare 
tergiversare sau viciu de procedură pentru a-şi scoate 
clienţii din închisoare. Ministerul de Justiţie, care mai avea 
alte treburi în privinţa cărora să se îngrijoreze, era 
copleşit. Pe lângă asta, ministrul justiţiei declarase că 
valul de popularitate de care se bucurase Grayland după 
tentativa de lovitură de stat se diminua acum cu 
rapiditate; cu cât trădătorii lâncezeau mai mult timp în 
nava-închisoare foarte luxoasă, cu atât aveau mai mult 
timp la dispoziţie casele şi avocaţii lor pentru a face rost 
de sprijin, inventat sau de altă natură. 

Din diverse motive, Grayland nu era preocupată în 
mod special de chestiunea sprijinului public, dar nu 
recunoscuse asta în faţa ministrului ei de justiţie. Nu avea 
rost să deschidă o asemenea discuţie cu el. Şi, sincer, nu 
o îngrijorau prea mult nici trădătorii 

care-şi tergiversau procesele. Grayland nu era inflexibilă 


cu privire la condamnarea la moarte a trădătorilor. Nu-i 
curgea acea sete sângeroasă de dreptate prin vene. Dacă 
trădătorii îşi pierdeau vremea, era vorba până la urmă de 
timpul lor - din ce în ce mai limitat iar, între timp, cel 
puţin nu mai trebuia să-şi bată capul cu ei. 

Totuşi, nu se cădea ca ministrul de justiţie să simtă că 
Grayland nu e interesată de preocupările sale, aşa că 
Impăraxul îi ceruse sfatul. Ministrul sugerase două lucruri: 
unu, ca ministerului să i se permită să angajeze avocaţi 
externi şi să îi împuternicească pe aceştia să 
instrumenteze unele dintre cele mai importante cazuri, 
astfel încât să nu mai fie depăşit; doi, să se înceapă 
stabilirea, cu unii dintre trădători, a unor înţelegeri 
conform cărora aceştia ar face declaraţii şi ar oferi nume 
în schimbul comutării pedepsei cu moartea şi pentru a-şi 
ispăşi pedepsele în sistemele lor de origine, în cadrul 
propriului lor sistem penal. 

Grayland fusese de acord cu ambele puncte şi-i 
sugerase ministrului său să folosească cel de-al doilea 
punct în mod strategic, pentru a perturba informaţiile 
actuale, care le erau favorabile trădătorilor, şi pentru a-i 
întărâta pe aceştia unul împotriva celuilalt din punct de 
vedere juridic, ceea ce ar fi complicat maşinaţi- unile 
avocaţilor lor. Ştia că aceasta era oricum intenţia 
ministrului, dar mai ştia, de asemenea, şi că acestuia i-ar 
fi fost de folos să poată spune că ideea a venit chiar de la 
împărax. Şi, într-adevăr, ministrul ei păru mulţumit că 
reuşise s-o aducă pe Grayland exact la concluzia de care 
avea el nevoie. Amândoi plecaseră de la întâlnire cu 
sentimentul că l-au manipulat la fix pe celălalt, ceea ce 
însemna că fusese o întâlnire bună. 

A urmat apoi un sfert de oră petrecut la ceai cu 
Arhiepiscopul Korbijn, evenimentul cel mai apropiat de o 
vizită între prieteni 
152 | JOHN SCALZI 


decât toate cele pe care avea să le aibă Grayland în acea 


zi. Arhiepiscopul Korbijn era celebră pentru că-şi legase 
soarta de cea a Ilmpăraxului în ziua fatidică în care ar fi 
trebuit să aibă loc tentativa de lovitură de stat. Din acel 
moment, Grayland îşi arătase aprecierea, deschizându-şi 
cuferele imperiale pentru a finanța iniţiativele lui Korbijn 
din cadrul Bisericii Interdependenţei. Insă, pe lângă asta, 
Grayland o plăcea pe arhiepiscop; femeia mai în vârstă 
fusese întotdeauna amabilă cu ea şi înţelegea mai bine 
decât toţi ceilalţi ce înseamnă să fii la cârma unei 
birocraţii uriaşe care nu era întotdeauna înţelegătoare 
faţă de scopurile tale sau sensibilă la orgoliul tău. Aveau 
slujbe similare, în fond, şi era plăcut să poată vorbi cu 
cineva care îi înţelegea problemele foarte specifice de 
nivel extrem de înalt. 

Grayland nu i-a spus Arhiepiscopului Korbijn că în 
ultimele trei luni ar fi putut oricând să moară sufocată din 
cauza unei linii de cod sau a lipsei acesteia. 

Mai departe a făcut o scurtă călătorie cu un vagon de 
tren privat până în cealaltă parte a habitatului Xi'an, 
ajungând la complexul parlamentului şi la propriile birouri 
parlamentare (Grayland era, până la urmă, reprezentanta 
parlamentară a Interdependenţei pentru Xi'an şi, deşi 
practic nu-şi exercita acest privilegiu, avea totuşi un 
birou), unde Grayland avusese, într-o succesiune rapidă, 
patru întâlniri a câte zece minute cu colegii ei 
parlamentari, în grupuri de câte şase, apoi a mers pe jos 
până la aula parlamentului unde a ţinut un discurs de 
cincisprezece minute în faţa Parlamentului Model al 
Adolescenţilor din Sistemul Centrului Comercial, care se 
afla în Xi'an pentru convenţia anuală. Au fost încântați să 
o vadă, iar Grayland a fost încântată să realizeze că, în 
sfârşit, înaintase îndeajuns de mult în vârstă încât 
adolescenţii să i se pară imposibil de tineri. Asta era ceva 
nou. 

După cinci minute se întoarse în vagonul ei privat, 


îndreptându-se spre complexul propriului palat şi spre 
întâlnirea de care se temuse cel mai mult. Era o 
întrevedere cu Contesa Rafellya Maisen-Persaud, din Casa 
de Persaud, care deţinea monopolul crustaceelor şi a 
anumitor peşti  cartilaginoşi, fiind totodată casa 
domnitoare a sistemului Lokono. Sistemul Lokono avea 
şaizeci şi cinci de milioane de oameni, răspândiţi pe vreo 
şase sateliți naturali, pe douăsprezece habitate mari şi în 
peste o sută de habitate minore. 

Era, de asemenea, sistemul despre care prognoza 
spunea că va fi primul complet izolat de restul 
Interdependenţei. 

In prezent, cei trei curenţi de Flux de intrare şi cei 
patru de ieşire ai săi erau întregi. In aproximativ şase 
luni, primul dintre curenţii de intrare - cel dinspre Centrul 
Comercial - avea să se prăbuşească, urmat şi de celelalte 
şase fluxuri, în aproximativ unsprezece luni. Până atunci, 
în jur de un sistem din două din Interdependenţă avea să- 
şi vadă curenţii de Flux prăbuşindu-se, dar toate celelalte 
aveau să rămână conectate unele de altele, chiar dacă 
printr-o legătură firavă. 

Grayland se aştepta la un acces de indignare teatrală 
din partea contesei, deoarece, în ciuda faptului că 
Impăraxul fusese obligată să acorde parlamentului şase 
luni (acum mai puţin de-atât) ca să-i prezinte opţiuni, nu 
făcuse nimic altceva pentru a proteja sau pentru a salva 
cele şaizeci şi cinci de milioane de cetăţeni ai sistemului 
Lokono de prăbuşirea care se apropia. Contesa n-o deza- 
măgise. In calitate de reprezentantă a casei sale nobiliare 
şi de soră mai mică a ducesei domnitoare, Rafellya 
Maisen-Persaud oferise o interpretare demnă de un 
premiu, aproape rupându-şi hainele de pe ea din cauza 
situaţiei dificile a poporului Lokono. Când a terminat, 
Grayland se întrebă dacă n-ar fi cazul să aplaude. 

Nu o făcuse. Nu doar pentru că ar fi fost nepoliticos, 


dar şi pentru că ştia că femeia nu era chiar atât de 
preocupată de soarta cetăţenilor din sistemul Lokono. 
Grayland cunoştea faptul că Rafellya Maisen-Persaud 
fusese la întâlnirea despre care îi vorbise Kiva Lagos, cea 
organizată de Proster Wu. 

Mai mult de-atât, ştiuse acest lucru înainte ca Lady 
Kiva să i-l spună. Deţinea informaţia pentru că Jiyi 
descoperise secretul la aceeaşi bancă unde Kiva folosise 
ingineria socială pentru a descoperi conspirația. Jiyi 
dăduse de urma mai multor conspiratori la alte bănci, 
precum şi a unor documente criptare care explicau 
detaliile conspirației - inclusiv unul de la femeia care 
stătea în faţa ei la această întâlnire. Misiva contesei către 
sora ei fusese una dintre cele mai uşor de descifrat. 

Criptarea biletului în sine era de ultimă generaţie, şi lui 
Jiyi i-ar fi luat câteva decenii să-l descifreze dacă femeia 
nu l-ar fi dictat la un difuzor care se conecta la reţeaua 
internă din casa ei, a cărei parolă non-biometrică era 
numele câinelui ei actual (o minge de puf adorabilă pe 
nume Chestain), iar parola biometrică (o amprentă 
digitală) exista în sistemul imperial. 

Grayland se gândi, nu pentru prima dată, cât de 
periculos era de fapt Jiyi: o reţea secretă, care se întindea 
de-a lungul întregului imperiu ca un agent personal al 
Impăraxului, care ştia totul şi putea spune totul dacă 
Impăraxul ar fi ştiut să întrebe. Ceea ce Grayland făcuse. 

Aşa că Impăraxul cunoştea faptul că Rafellya Maisen- 
Persaud era o impostoare, că solicitase această întâlnire 
doar ca pretext şi că, în loc s-o intereseze câtuşi de puţin 
bunăstarea celor şaizeci şi cinci de milioane de oameni pe 
care pretinsese că-i reprezenta, scopul ei era să-i 
raporteze lui Nadashe Nohamapetan despre planul curent 
al Impăraxului de a salva Interdependenţa, pentru a crea 
o 

capcană cât mai bună pentru ea. Grayland se temea de 


această întâlnire nu pentru că nu avea un răspuns la 
problema salvării milioanelor de lokonezi - ceea ce n- 
avea, iar asta era în sine deprimant ci pentru că ştia deja 
cât de descurajam va fi pentru ea s-o vadă pe contesă 
prefăcându-se că-i pasă câtuşi de puţin de orice altceva 
în afară de ea însăşi şi, eventual, de familia ei apropiată şi 
de prietenii ei. 

Nu se înşelase, dar în momentul de faţă nu era nimic 
de făcut în această privinţă. Aşa că Grayland privise şi 
ascultase cum contesa îşi interpretase cu pasiune rolul, 
iar când termină, îi mulţumi pentru vizită şi o informă, 
simplu, că tot ce se putea face pentru sistemul Lokono 
avea să se pună în practică, apoi o pofti afară înainte ca 
aceasta să-şi tragă sufletul pentru o a doua reprezentaţie 
dramatică. întâlnirea durase douăzeci şi trei de minute. 

Ceea ce însemna că Grayland se trezi pe neaşteptate 
cu un avans de şapte minute în programul ei. 

Folosind aproximativ nouăzeci de secunde din acest 
timp, ea sună pe cineva şi-şi aranjă o întâlnire personală, 
ultima din acea zi. 


— Când ai ştiut că domnia ta era condamnată? îl 
întrebă Grayland pe Tomas Chenevert. 

Cei doi erau singuri pe puntea de comandă a navei 
Auvergne, fiindcă Grayland îşi lăsase gărzile de corp să 
aştepte la uşă. Auvergne era acostată în docul personal al 
Impăraxului; Grayland era, teoretic, la fel de în siguranţă 
ca în propriul palat. Chiar dacă aşa stăteau lucrurile, 
gărzile nu erau prea încântate, dar Grayland dorise să 
aibă parte de intimitate pentru a discuta cu Chenevert. 

Bărbatul ridică o sprânceană la auzul întrebării. 

— Ne aşteptăm să primim nişte veşti proaste? întrebă 
el. 

Dintre toţi oamenii pe care îi cunoştea Grayland, 


Chenevert era cel care o trata cu cea mai mare 
dezinvoltură, nu din cauza unei lipse patologice de 
respect faţă de regalitate, ci pentru că el însuşi făcea 
parte din această tagmă: era Regele destituit din 
Ponthieu, care exista în afara graniţelor Interdependenţei. 
Cu alte cuvinte, Chenevert o trata pe Grayland ca de la 
egal la egal, iar ea descoperise că îi plăcea. Nimeni 
altcineva nu făcea asta, nici măcar Maree, care, în ciuda 
relaţiei lor intime, era mult prea conştient de abisul care 
se căsca între rangurile lor. 

— N-am decât veşti proaste zilele astea, mărturisi 
Grayland. 

— Ştiu, şi îmi pare rău, spuse Chenevert, amabil. Mă 
refeream, mai precis, la o nouă lovitură de stat. 

— Nu lovitură, ci lovituri de stat. Sunt mai multe. 

— Mai multe. Sunt impresionat. E fain să fii popular. 

— Dar nu aşa. 

— Da, probabil că nu. Pot să-ţi spun ce cred eu despre 
asta, sigur, dar mă întreb de ce nu-ţi consulţi congresul 
de împăracşi morţi. Precis că unul sau doi dintre ei au fost 
detronaţi printr-o lovitură de stat. 

— Nu chiar, spuse Grayland. Au fost câteva asasinate 
şi nişte împărați au fost... înlocuiți de familia Wu când a 
devenit clar că aveau probleme cu ei. 

— înlocuiţi, repetă Chenevert. îmi place eufemismul 
ăsta. 

— Dar asasinatele nu au fost parte a unei revolte mai 
importante şi nu cred că înlocuirea, de către familia Wu, a 
unuia dintre ei cu altul tot de-al lor poate fi considerată 
lovitură de stat. Asta e doar politică de familie. 

— La ultima tentativă de lovitură de stat împotriva ta 
au participat membri ai familiei Wu, îi reaminti Chenevert 
lui Grayland. 

— Dar a fost una lipsită de succes, spuse Grayland. In 


vreme ce... începu ea, apoi se opri. 

Chenevert zâmbi: 
— Poţi s-o spui, o încurajă el. 
— In vreme ce tentativa de lovitură de stat împotriva 
ta a reuşit, continuă Grayland. 
— Da, a reuşit, admise Chenevert. Abia am scăpat cu 
viaţă. Şi cu această navă. Şi cu câteva sute de prieteni. Şi 
cu o cantitate apreciabilă din toate cunoştinţele umane 
din vremea aceea. Şi, bineînţeles, cu o cantitate deloc 
neglijabilă de bogății materiale. 
— Toate astea înseamnă că ai ştiut ce te aşteaptă şi 
că erai conştient că nu puteai s-o opreşti. 
— E adevărat. 
— Spune-mi cum de-ai ştiut. 
— Pot să-ți spun, dar nu cred că-ţi va fi de folos. 
== De ce nu? 
— Pentru că eu nu am fost, cum să spun, un rege bun. 
Nici pe departe la fel de bun cum eşti tu ca împărax, 
tânăra mea prietenă. Sau un om la fel de bun. Absolut 
deloc. 

— Nu eşti un om rău, spuse Grayland. 

— Sunt un om mai bun acum, recunoscu Chenevert. Şi 
nici nu mai sunt om. Sunt o conştiinţă artificială de 
maşină proiectată după modelul cuiva care a fost om. îmi 
amintesc că am fost uman şi ce dorinţe şi emoţii mă 
mânau atunci. Le pot accesa, dar ele nu mă mai mână pe 
mine, cel de acum. De asemenea, am peste trei sute de 
ani. Am avut destul timp de petrecut cu păcatele mele. 

— Deci nu eşti atât de diferit de consiliul meu de 
împăracşi. Versiunile lor înregistrate pot accesa modul în 
care au gândit şi au simţit versiunile vii. Doar că nu pot să 
simtă acele lucruri. 

— Eu încă le pot simţi, spuse Chenevert. La fel cum 
poţi trăi o emoție de pe vremea când aveai cinci ani. Dar 
nu mai simţi la fel ca tine, ca atunci când aveai cinci ani. 


— Uneori simt la fel. 

— Bun, zâmbi Chenevert. Vreau să spun că nu ai 
acţiona în funcţie de acele sentimente aşa cum ai fi făcut- 
o când aveai cinci ani. Pari remarcabil de lipsită de crize 
de furie. 

— Mulţumesc, spuse Grayland. Aş vrea totuşi să ştiu 
când ţi-ai dat seama că va avea loc lovitura de stat. 

Chenevert suspină, ceea ce nu era deloc necesar, din 
moment ce era o inteligenţă creată în mod artificial, care 
proiecta o versiune holografică a lui însuşi, dar ce să faci. 

— Versiunea scurtă este că am ştiut că va veni atunci 
când i-am îndepărtat sau i-am trădat pe toţi oamenii care 
ar fi putut să-mi fie aliaţi folositori, iar toţi cei rămaşi au 
decis că era timpul să plec. Versiunea mai lungă ar dura 
destul şi mă tem că ţi-ar distruge aproape definitiv 
părerea despre mine ca om bun. Pot spune că a fostun 
dezastru pe care mi l-am făcut cu mâna mea, de aceea 
am putut vedea de la mare depărtare că va fi un 
dezastru. 

— Dacă ţi-ai dat seama că se apropie, de ce nu ai 
putut să-l eviţi? 

— Pentru că nu poţi schimba unele alegeri pe care le 
faci, spuse Chenevert. Şi, foarte devreme în timpul 
domniei mele, când eram îngâmfat şi nesăbuit, am făcut 
mai multe astfel de alegeri, una după alta, cu 
repeziciune. Totul a început de-atunci. In cele din urmă - 
şi până în acel moment dobândisem exact atâta 
înţelepciune încât să mă îngrozească unele dintre acele 
alegeri timpurii - mi-am dat seama că, deşi puteam 
întârzia o lovitură de stat, nu o puteam ţine la distanţă la 
nesfârşit. Aşa că am întârziat-o suficient de mult pentru a 
reuşi să scap, zise el, zâmbind. Ceea ce a fost ironic, 
pentru că atunci când a venit lovitura de stat, eram deja 
pe moarte, 

tot din cauza unor alegeri complet opţionale pe care le 


făcusem la început. Dacă cei care au participat la complot 
ar mai fi aşteptat câţiva ani, nu ar mai fi avut nevoie de o 
lovitură de stat. 

— îmi pare rău că ai făcut aceste alegeri, spuse 
Grayland, după o vreme. 

— Ei bine, şi mie îmi pare rău, dacă vrei să ştii, zise 
Chenevert. Nu e deloc plăcut să te uiţi în urmă la viaţa ta 
ştiind că ai fi putut fi mult mai bun. Singurul lucru bun din 
toate astea e că pot fi aici acum, cu tine şi cu Maree. 
Care, apropo, se chinuie teribil încercând să descopere 
formula matematică care să ne salveze pe toţi. 

— Ţi-a spus el asta? 

— Nu, bineînţeles că nu. Dar vine să mă viziteze ca să 
vorbească despre matematică, ştii. Presupune că, de 
vreme ce sunt o maşinărie, pot să urmăresc ceea ce face 
el, dar eu nu înţeleg absolut nimic. Dar învăţ, pentru că 
vreau să-i fiu de ajutor. Deocamdată nu sunt. Dar cred 
că-i voi fi, în cele din urmă. Măcar acum învăţ mai repede 
decât majoritatea oamenilor. E chiar genial, să ştii. De 
amorezul tău vorbesc. 

— Aşa cred şi eu. 

— Nu, vreau să spun mai mult de-atât. E prea modest 
ca să spună asta sau s-o creadă, dar îi văd munca şi pot 
chiar să înţeleg câte ceva din ea. Dacă există cineva care 
te poate salva, acela este el. In acest moment, întrebarea 
e dacă are suficiente date pe care să le prelucreze. Şi 
dacă doarme suficient de mult. 

Chenevert observă o umbră pe faţa lui Grayland. 

-Ce e? 

— Ce este ce? 

— Te-ai gândit la ceva, chiar acum. Când am vorbit 
despre date. 

— Nu e important. 


iGo | JOHN SCALZI 


— In regulă, spuse Chenevert. Dar, apropo de date, ai 


spus că ştii de mai multe tentative planificate de lovitură 
de stat. 

-Da. 

— De unde ai aflat? Dacă oamenii de la serviciile tale 
de securitate şi de informaţii ştiau despre ele, m-aş fi 
aşteptat să vorbeşti despre foste tentative de lovitură de 
stat. 

— Am alte surse. 

— Sursele acestea ar putea include inteligenţa 
artificială care-ţi dirijează spectacolul de marionete cu 
împăracşi? 

Grayland se uită brusc la Chenevert. 

— Ce te face să spui asta? 

— Pentru că prietenul tău Jiyi - aşa îl cheamă, nu? - a 
încercat de mai multe ori să intre în sistemele mele. Am 
observat prima tentativă la scurt timp după ce am ajuns 
aici. A trimis un program care a încercat să-mi spargă 
firewall-lA. L-am izolat, l-am demontat pentru a vedea 
cum funcţionează şi i-am trimis înapoi un mesaj, 
spunându-i că aş fi fericit să vorbesc cu el dacă ar bate la 
uşă în loc să încerce să se strecoare pe fereastră. Nu mi-a 
răspuns. Dar continuă să încerce să se strecoare pe 
fereastră. Dacă-mi face mie asta, presupun că nu sunt 
singurul sistem în care încearcă să intre. 

— îmi pare rău că Jiyi tot încearcă să te pirateze, spuse 
Grayland. 

— E-n regulă. Ei bine, nu e în regulă, se corectă 
Chenevert, dar până acum nu a devenit o problemă. Mă 
face să fiu vigilent. Dar aş prefera să vorbesc pur şi 
simplu cu Jiyi, dacă mi-este permis. 

— Din câte ştiu eu, Jiyi nu vorbeşte cu nimeni în afară 
de mine. Şi cu ceilalţi împăracşi dinaintea mea. 

— Păi, eu sunt rege, spuse Chenevert. Sau am fost. 
Poate că se poate lua în considerare. 

— O să văd ce pot face. 

— Iţi mulţumesc. Ca să revin la întrebarea ta despre 
când am ştiut că domnia mea e condamnată: am ştiut 
îndeajuns de devreme ca să mă salvez. De asta mă 
întrebi? Ca să afli când va fi prea târziu să te salvezi? 

Grayland clătină din cap. 

— Nu încerc să mă salvez. 

— Ce lucru nobil. Unul apropiat de sacrificiul de sine. 

— Nu-i vorba despre asta. 

— Atunci despre ce e? 

— AŞ putea opri aceste lovituri de stat, spuse 
Grayland. Am informaţiile, îi cunosc pe cei implicaţi şi ştiu 
unde se află. Mă rog, majoritatea dintre ei. Aş putea 
declara legea marţială şi să-i arunc pe toţi în închisoare, 
aşa cum am făcut la ultima lovitură de stat. Dar dacă fac 
asta, opresc doar seria curentă de tentative de lovituri de 
stat. Vor fi mai multe. Au fost întotdeauna mai multe. încă 
din prima zi când am devenit împărax. Zdrobeşti una şi 
mai răsar două. Şi în tot acest timp nu mă mai concentrez 
asupra lucrului la care ar trebui să mă concentrez. 

— La salvarea Interdependenţei, spuse Chenevert. 

Grayland clătină din cap. 

— Nu. Este condamnată, orice am face noi. Nu putem 
opri prăbuşirea curenților Fluxului. Nu putem salva 
imperiul. Trebuie să-i salvăm pe oameni. Nu doar pe unii 
dintre ei. Nu doar pe nobili. Trebuie să-i salvăm pe toţi. 
Trebuie să-i salvez pe toţi. Asta e treaba mea, aşa cum 
văd eu lucrurile. 

— Ceri destul de mult. 

— Probabil, spuse Grayland. Dar n-am de ales. Trebuie 
să încerc. De aceea trebuie să ştiu când este prea târziu. 
Nu pot opri apariţia încercărilor de lovitură de stat, dacă 
vreau să fac ceva util cu timpul meu. Dar poate aş putea 

pe cele care sunt deja în acţiune. Să ţin ocupate acele 
tentative şi pe creierele conspiratoare din spatele lor cât 
mai mult timp posibil. Pentru că atât am la dispoziţie. Nu 


până când se prăbuşeşte ultimul curent de Flux. Nu, doar 
până când prima dintre aceste încercări de lovitură de 
stat reuşeşte. Asta e timpul pe care-l am la dispoziţie să-i 
salvez pe toţi. 

— Admirabil, spuse Chenevert. Şi cum ai de gând să 
întârzii aceste încercări de lovitură de stat? 

— Aducând în scenă un pic de haos. 


CAPITOLUL 12 


ra uşor să ajungi la aproape oricine şi în orice 

moment, se gândi Kiva Lagos, dacă: a) aveai un 

rang suficient de înalt şi b) erai dispus să te 
comporţi ca un nenorocit în această privinţă. Astfel, când 
ieşi cu documentele în mână din liftul de la Casa Breslelor 
la etajul la care se aflau birourile Casei de Wolfe, nu se 
mai deranjă să se oprească la recepţie; o luă pur şi 
simplu la stânga şi merse mai departe pe coridor spre 
biroul lui Drusin Wolfe, ignorând glasurile, la început 
confuze, apoi din ce în ce mai stridente a trei persoane 
diferite care ar fi vrut să se oprească. 

Nu se opri. Deschise violent uşa de la biroul lui Drusin 
Wolfe, apoi o închise trântind-o, încuind-o înainte ca 
anturajul ei refractar să reuşească să ajungă la ea. Drusin 
Wolfe îşi ridică privirea din locul unde stătea, pe un scaun 
lângă o măsuţă de cafea, discutând cu un alt bărbat 
despre naiba ştie ce (şi cui i-ar fi păsat). 

— Ce naiba? spuse Wolfe. 

Kiva arătă spre celălalt bărbat. 

— Tu... marş dracului de-aici. 

Se auziră bătăi în uşă. Kiva le ignoră. 

Drusin Wolfe puse o mână pe braţul celuilalt bărbat, 
pentru a preveni orice plecare la dracu'. 

— Eşti nebună? Nu poţi să dai buzna în biroul meu şi 
să le spui oamenilor să se ducă dracului! 

— Şi totuşi, iată-mă, spuse Kiva. In biroul tău. 
Spunându-i acestui imbecil neimportant să se ducă 
dracului. Ce parte din „du-te dracului" nu înţelegi? 
continuă ea, îndreptându-şi atenţia către imbecilul 
neimportant. 

— Eu şi el avem afaceri urgente de încheiat. 

— Tu şi cu mine avem treburi urgente, spuse Kiva. 

Se apropie şi-i azvârli un document, făcându-l pe 
Wolfe să îşi piardă demnitatea câteva momente, cât se 
chinui să-l prindă. 

— Fiindcă dacă ies din birou fără să vorbesc cu tine 
chiar acum despre asta, o să fii nemulţumit de interesul 
pe care-l vei suscita ulterior. 

Wolfe citi documentul, încruntându-se. Kiva se întoarse 
înapoi la imbecilul neimportant. 

— Aici vine momentul când o să-ţi spună să te duci 
dracului, îl asigură ea. 

Bărbatul, încă teribil de confuz, îl privi pe Wolfe. 

— Nu am de gând să-ţi spun să te duci dracului, îi 
spuse Wolfe celuilalt şi-i aruncă o privire Kivei. Dar mi-e 
teamă că trebuie să rezolv ceva cu această... persoană 
chiar acum. 

—  Glumeşti, spuse în cele din urmă imbecilul 
neimportant. 

— Aş vrea eu, îl asigură Wolfe. O să-l pun pe Michael 
să te sune la birou ca să reprogrameze întâlnirea. 

Imbecilul neimportant rămase cu gura căscată până 
când Kiva îl bătu pe umăr. 

— Ai auzit ce-a zis, nu? spuse ea. Acum şterge-o! 

Se duse la uşă şi o descuie, trăgând de ea ca să se 
deschidă, astfel ca măcar unul dintre oamenii care 
băteau la uşă să se împiedice de prag. Imbecilul 
neimportant ieşi, iar după o clipă în care Wolfe 

îşi asigură asistentul, recepţionistul şi un agent de 
securitate chemat în grabă că totul era în regulă, Kiva şi 
Wolfe rămaseră în cele din urmă singuri. 

— Intraţi mereu aşa într-o cameră, Lady Kiva? întrebă 
Wolfe. 

— Am învăţat chestia asta de la mama mea. 

Wolfe puse documentul pe care i-1 dăduse Kiva pe 
măsuţa de cafea, lovindu-1 uşor cu degetele. 

— M-ar interesa foarte mult să ştiu cum aţi dat peste 
această informaţie. 

Kiva se aşeză pe scaunul eliberat recent de către 
imbecilul neimportant, care păstra încă temperatura 
corpului său, ceea ce era cam scârbos. 

— Ei bine, Drusin, când vii să-mi strici nenorocita de 
cină cu un monolog, ar trebui să presupui că o să 
cercetez puţin ce pui la cale. 

— Credeam că am fost destul de atent cu aceste 
transferuri. 

— Sunt sigură că aşa credeai. Dar nu ai fost. lar eu mă 
pricep să dibuiesc secrete. 

— Dar nu te pricepi într-atât încât să-ţi păstrezi şi 
propriile secrete în siguranţă, nu-i aşa? 

Wolfe zâmbi şi-şi înclină capul. 

— Am auzit că ţi-ai dat demisia destul de brusc din 
Comitetul executiv al Impăraxului. Şi că eşti anchetată de 
Ministerul de Finanţe. Ceva despre faptul că te-ai servit 
un pic din conturile Nohamapetanilor pe care trebuia să 
le auditezi... 

— Nu-i nimic adevărat. 

— Bineînţeles că nu, spuse Wolfe sec. De fapt, am 
auzit că n-a fost vorba doar de nişte bani. E o situaţie 
destul de ironică. Ai descoperit echilibristica financiară pe 
care o făceau Nohamapetanii şi apoi ţi-ai dezvoltat 
propria variantă. 
i66 |JOHN SCALZI 


— Sunt numai prostii, iar ancheta va arăta asta, aşa că 
situaţia nu este atât de ironică pe cât crezi, spuse Kiva, 
apoi privi îndelung documentul. Vestea bună este că s-ar 
putea să ştiu o modalitate de a intra din nou în grațiile 
Impăraxului. 

— Nu ai venit aici doar ca să te lauzi, Lady Kiva. 

— Nu, dacă aş fi vrut să fac asta ţi-aş fi întrerupt doar 
nenorocita de cină. 

— Aşadar, pentru ce ai veniti 

Era rândul Kivei să lovească uşor documentul. 

— Vreau să mă bag şi eu, spuse ea. 

— Poftim? 

— M-ai auzit. 

— Ştii măcar în ce-mi ceri să te bag? 

Kiva se strâmbă. 

— Crezi că eşti singura persoană despre care am 
informaţii compromiţătoare? 

Scutură teancul pe care încă îl mai ţinea în mână. 

— Aveţi aici o conspirație mică şi drăguță. Ar fi păcat 
dacă i s-ar întâmpla ceva. 

— Da, dar... 

-Ce? 

— Ei bine, continuă Drusin, foindu-se pe scaun. E cam 
pe neaşteptate. Săptămâna trecută erai animalul de 
companie al Impăraxului. 

— Nu, clătină Kiva din cap. După ce-a avut loc acea 
ultimă tentativă de lovitură de stat de rahat, Grayland 
avea nevoie de încă un om în Comitetul executiv. Cineva 
pe care ea credea că îl poate controla. Eu nu sunt tocmai 
controlabilă, Drusin. 

Bărbatul zâmbi şovăielnic. 

— Am observat. 

tâmpit. 
Kiva se aplecă spre el: 


— De ce crezi că am fost brusc acuzată de nereguli 
financiare implicând conturile Nohamapetanilor? Nu 
pentru că m-aş fi servit din bani. Ci pentru că draga 
noastră împărax avea nevoie de un pretext pentru a mă 
scoate din Comitetul executiv fără să dea impresia că mă 
concediază dintr-un simplu capriciu. Stăteam liniştită în 
biroul meu când gorilele astea nenorocite de la fisc apar 
şi îmi prezintă rahatul ăsta, apoi, la nici douăzeci de 
minute după ce-au plecat, unul dintre lacheii Impăraxului 
sună şi-mi oferă „oportunitatea" de a demisiona naibii. 
Sunt capcabilă să recunosc o înscenare atunci când are 
loc. La dracu', nu e ceva ce se întâmplă într-o săptămână. 


Se pregătea de mult timp. 
x 


— Pari supărată pe împărax. 

— Sigur că sunt supărată pe nenorocita de împărax! S- 
o ia naiba cu tacticile ei de doi bani! 

— Deci soluţia ta este să mă şantajezi pe mine. 

— Nu. Kiva clătină din nou din cap şi arătă spre 
document: Dacă aş fi vrut să folosesc asta pentru a 
repara lucrurile cu Grayland, aş fi făcut-o când a sunat 
tâmpită ei de slugă. Nu, aveam nevoie de document ca 
să-ţi atrag atenţia. Acum că am făcut-o, hai să-ţi spun ce 
pot să-ţi ofer dacă-mi rezervi un loc la masa asta. 

Wolfe se lăsă pe spate în scaun. 

— Ascult. 

— Unu: te învăţ cum să-ţi muţi banii încât să nu fie la 
fel de vizibili ca o dâră de vopsea făcută de un copil pe 
podeaua bucătăriei. Sunt absolut uimită că gorilele lui 
Grayland nu-ţi dărâmă uşa chiar acum. 

— Având în vedere că tocmai ai primit o vizită de la 
gorilele ei, nu sunt sigur că aş vrea să-ţi urmez sfatul în 
legătură cu asta, Lady Kiva. 

— Ţi-am spus, a fost o înscenare. Un pretext. Acum că 


am plecat din Comitetul executiv, toate astea vor 
dispărea ca un pârţ în faţa unui ventilator. Şi astfel 
trecem la punctul doi: îţi aminteşti de re- negocierea pe 
care ai vrut-o pentru contractele Nohamapetanilor? 

— Da, îmi amintesc. 

— Felicitări, ai obținut-o. 

— Chiar aşa? 

— Da, dacă mă bag şi eu în asta. 

— Şi tu crezi că după ce vom face toate astea, zise 
Wolfe gesticulând pentru a se referi la conspirația despre 
care evitau să vorbească, vei mai fi în poziţia în care să 
mai faci astfel de înţelegeri? 

Kiva strâmbă din nas. 

— Nu va trebui să aştept ca toate astea să aibă loc, 
răspunse ea, fluturându-şi mâinile, maimuţărind gesturile 
lui Wolfe. Putem face chestia asta acum, înainte de „toate 
astea". Astfel, casa ta îşi va primi partea chiar dacă 
„toate astea" se duc naibii. 

— Şi dacă „toate astea" o să meargă conform planului? 

— Atunci vom vedea ce-o să se întâmple, nu-i aşa? 
zise Kiva, ridicând din umeri. Am propria mea casă, 
Drusin. Am afacerile mele şi preocupările mele. Futu-i, 
am fost recrutată să preiau afacerile Casei de 
Nohamapetan. Nu voi crăpa dacă renunţ la ele. Dar, între 
timp, noi doi putem să facem afaceri. 

— Respectând condiţiile mele. 

— Nu, acum sunt condiţiile mele. Acum că mă aleg şi 
eu cu ceva din afacere. 

— Hmm... Ce altceva? 

Kiva scutură documentele. 

— Ei bine, pentru început, această aventură a voastră 
are mare nevoie de fonduri. Pot să vă fac rost de capital. 

— O să finanţezi revoluţia, spuse Wolfe, sarcastic. 

— Bineînţeles că nu, spuse Kiva. Ea o s-o facă. 

— Cine este „ea“? 


— Aceeaşi persoană ale cărei nenorocite de conturi 
personale clandestine le-am îngheţat în ultimul an, uite 
cine, spuse Kiva, delectându-se apoi cu expresia şocată a 
lui Wolfe. Hai, Drusin. Nu sunt proastă. Doar nu credeai 
că-mi imaginez că toată treaba a fost ideea ta. Sau a 
oricăruia dintre caraghioşii ăștia, continuă ea, scuturând 
din nou documentele. Trebuie să ai cu adevărat ambiție 
ca să-ţi iasă aşa ceva. Se simte de la o poştă că e mâna 
ei. 

— Aveam impresia că n-o placi, spuse Wolfe. 

— Nu am de gând să mă pup cu ea. Nu trebuie să-mi 
placă. Trebuie doar să o respect. Şi da, o respect. Mai 
mult decât pe nenorocita de Grayland, asta e clar. Am 
observat-o pe fiecare de aproape cum lucrează. Una ştie 
ce face. Cealaltă chiar nu ştie. 

— Deci, tu cum ai... e/ibera acele fonduri? Credeam că 
ai predat toate conturile ei secrete pe care le-ai 
descoperit. 

— Am predat toate conturile secrete despre care i-am 
zis Impăraxului, aşa e, spuse Kiva. Şi mai sunt şi unele 
despre care nu i-am spus. 

Wolfe zâmbi. 

— Şi eu care credeam că tu nu sustragi bani. 

— Asta nu e sustragere. Este o planificare financiară 
prudentă. 


— Am văzut şi planuri mai bune, îi spuse Senia 
Fundapellonan Kivei în acea seară, după ce obişnuitul lor 
festival nocturn de orgasme reciproce se încheiase şi 
trecuseră la chestia cu vorbitul. 

— O să fie bine, o asigură Kiva. 

Senia se ridică în capul oaselor. 
— Ai inventat o ruptură între tine şi conducătorul 
universului cunoscut, eşti acuzată public de nereguli 


financiare şi te prefaci că-ţi pui soarta în mâinile unei 
persoane care a încercat de cel puţin două ori s-o ucidă 
pe împărax. Pe lângă faptul că această persoană aparţine 
unei familii care a încercat o lovitură de stat şi care, să nu 
uităm, a ucis cel puţin un membru al familiei imperiale. 
Şi, apropo, a încercat să te ucidă şi pe tine. 

— Şi pentru care ai lucrat şi tu, îi reaminti Kiva. De 
fapt, încă lucrezi, într-un fel. Pentru Casa ei, cel puţin. 

Senia se aplecă şi-i sărută umărul Kivei. 

— Eu lucrez pentru tine acum. Tu m-ai furat, îţi 
aminteşti? După ce m-au împuşcat, vizându-te pe tine. 

— Când o spui aşa, pare cam dubios, recunoscu Kiva. 

— Doar un pic. Ceea ce vreau să spun este că Nadashe 
o să aibă o groază de motive să fie bănuitoare în ceea ce 
te priveşte. Ar trebui să-i poţi înlătura suspiciunile. 

— Am lucrat deja mult împreună în direcţia asta, spuse 
Kiva. Sunt aproape sigură că Nadashe are oameni în 
Ministerul de Justiţie şi în Ministerul de Finanţe. Când vor 
verifica plângerile împotriva mea, vor vedea acele 
frumoase rapoarte false care confirmă ceea ce i-am spus 
lui Wolfe. Un dosar cuprinzând o anchetă lungă, cu 
documente despre care metadatele spun că au fost 
create în ultimele două săptămâni. Exact ce trebuie 
pentru o înscenare. 

— Eşti foarte mândră de asta, murmură Senia. 

— Hai că-i o tuşă mişto, futu-i! 

— Nu-i o idee grozavă să fii prea îndrăgostită de 
propria inteligenţă. 

— Parc-ai fi maică-mea. 

— Dacă aş fi maică-ta, aş folosi mai des expresia „futu- 

— Este o expresie cât se poate de bună. 

— Sigur, încuviinţă Senia. Totuşi, poate nu-i aşa 
grozavă încât s-o spui odată la două vorbe. 

— De cele mai multe ori nici măcar nu mă aud 


spunând-o, futu-i! 

Senia o mângâie pe Kiva. 

— Ştiu. Ai auzi-o dacă aş folosi-o atât de des ca tine. 

— Nu, n-aş observa. 

— Ba da, futu-i, ai auzi-o, futu-i, perfect, futu-i! 

— Acum pur şi simplu exagerezi. 

— Nu cu mult. 

— Grozav. Acum o să mă aud şi eu spunând-o de 
fiecare dată, futu-i! 

Senia o mângâie din nou pe Kiva. 

— O să-ţi treacă, sunt sigură. Dar ce voiam să spun e 
că, indiferent cât de deşteaptă te crezi, ar trebui să ai 
grijă cu Nadashe. Ai dreptate, am lucrat pentru familia ei. 
Ştiu cine sunt. O să te găsească şi unde nu-i cauţi. Asta 
fac ei. 

— Ştiu. 

— Ştiu că ştii, Kiva. Dar trebuie s-o simți, insistă Senia, 
ridi- cându-se în capul oaselor. Uite, s-ar putea ca tot ce-ţi 
spun să ţi se pară oarecum prematur, fiindcă eşti, cum să 
spun... eşti tu, dar chestia e că sunt îndrăgostită de tine. 
Lucru la care nu mă aşteptam. M-am bucurat de tine, iar 
după ce am fost împuşcată şi ai avut grijă de mine te-am 
apreciat şi întotdeauna mi-a plăcut de tine. Dar acum ştiu 
că te iubesc, iar asta e groaznic, pentru că trebuie să-mi 
fac griji pentru tine. Aşa că vreau să simți, în mintea şi în 
inima ta, faptul că  Nadashe Nohamapetan este 
periculoasă pentru tine. Pentru că n-o să fii în siguranţă 
până n-o să simţi asta. Ceea ce este îngrozitor pentru 
mine. 

Kiva rămăsese întinsă în pat, absorbind tot ce spunea 
Senia, apoi, după o pauză respectuoasă, spuse singurul 
lucru pe care simţi că merită să îl spună în acea clipă. 

— La naiba, încerci să mă blestemi, nu-i aşa? 

Senia păru nedumerită. 

-Ce? 


A , A 


— încerci să mă blestemi, futu-i, repetă Kiva. îmi spui 
că mă iubeşti chiar înainte să încerc să-i fut ăsteia 
blestemata de lovitură de stat. Asta e o porcărie de tot 
rahatul! 

Senia rămase cu gura căscată, apoi izbucni în râs, 
după care se prăbuşi peste Kiva. 

— Nemernico! spuse ea. 

— Aşa e mai bine... 

— Nu chiar, dar e vorba despre tine. 

Senia se ghemui în Kiva. 

— O să am grijă, spuse Kiva peste câteva minute. 

— Bine, bine, cedă Senia. Să nu mă înţelegi greşit. Ştiu 
că ai de gând să-i strici planurile lui Nadashe, şi pe bună 
dreptate. Nimeni nu mai aruncă în aer planurile altora ca 
tine. 

— Mulţumesc. 

— Cu plăcere. Doar să nu o laşi să-ţi facă şi ţie acelaşi 
lucru. 

— Nu, promise Kiva. 


Kiva fu cea care stabili cea de-a doua întâlnire. In 
primul rând, deoarece considera că ar fi dat bine să pară 
că n-avea încredere în conspiratori, dar şi fiindcă, de fapt, 
chiar n-avea încredere în ei, aşa că aranjase ca totul să 
se petreacă într-un loc public, într-un parc recent botezat 
Attavio al Vl-lea. Parcul se afla foarte aproape de 
Brighton, oraşul în care fusese reşedinţa din Hubfall a 
răposatului împărax, pe care acesta îl preferase 
adevăratului palat imperial din Xi'an. Kiva 

alesese o oră de întâlnire pe la mijlocul după-amiezii, 
când Parcul Attavio al Vi-lea era plin de oameni care 
alergau, mergeau cu bicicleta, îşi plimbau animalele de 
companie, se jucau cu copiii şi îţi stăteau în cale în 
diverse alte moduri. Parcul nu avea dimensiuni 


grandioase, dar avea mai multe bulevarde pietonale 
mărginite de copaci cu un frunziş luxuriant, formând un 
baldachin aproape perfect deasupra, ceea ce făcea dificil 
ca un lunetist să poată ochi cu precizie. 

Kiva recunoscu în sinea ei că probabil era excesiv de 
precaută, gândindu-se la un potenţial lunetist. Pe de altă 
parte, Nadashe mai încercase odată să o ucidă în felul 
ăsta. Aşa că... Poate excesul de prudenţă era de fapt un 
nenorocit de minimum de prudenţă când venea vorba de 
Nohamapetani. 

Drusin Wolfe stătea pe o bancă lângă intrarea în parc 
şi-i făcu cu mâna când o văzu; Kiva se apropie de el. Fără 
cuvinte, îi întinse mâna. In palma lui se afla o cască de 
ureche, o marcă cunoscută, pe a cărei suprafaţă de 
găseau comenzi gestuale pentru pornire/ oprire şi pentru 
volum. Kiva acceptă casca, o introduse în ureche şi o 
atinse pentru a o porni. După zece secunde se auzi un 
sunet care o anunţa că primeşte un apel. Kiva apăsă din 
nou pe cască pentru a răspunde. 

— Bună, Kiva, spuse Nadashe Nohamapetan. 

— Bună, Nadashe, răspunse Kiva. 

II lovi uşor cu pantoful pe Wolfe, care era încă aşezat. 

— Ce? i se citi acestuia pe buze. 

Kiva îi făcu semn, pe tăcute, să se ridice în picioare. 
Wolfe păru nedumerit. Kiva îşi dădu ochii peste cap, îl 
smuci de pe bancă şi îşi strecură braţul pe sub braţul lui, 
luându-l la plimbare pe bulevardul pietonal, ca să nu mai 
fie, literalmente, o nenorocită de ţintă nemişcată. 

— Am înțeles că te-ar interesa să te alături micului 
nostru concern, spuse Nadashe în timp ce Kiva îl trăgea 
pe Wolfe de pe nenorocitul de scaun. înţelegi, poate, de 
ce-mi fac griji în legătură cu onestitatea ta. 

— Te referi la faptul că eu controlez afacerile casei tale 
şi că familia ta a încercat să mă omoare, futu-i, aşa că 


avem amândouă motive foarte bune să ne dispreţuim şi 
să nu avem încredere una în cealaltă, spuse Kiva. 

— Da, la asta, spuse Nadashe. 

Kiva observă că existase o foarte mică pauză între 
momentul când ea terminase de vorbit şi răspunsul lui 
Nadashe. Aşadar, oriunde s-ar fi aflat Nadashe, sigur nu 
era la Centrul Comercial, ceea ce însemna că exista o 
mică defazare provocată de viteza luminii. Kiva nu o 
putea învinovăţi pentru asta. La urma urmei, Nadashe era 
o criminală evadată. Să apară la Centrul Comercial ar fi 


fost, pentru ea, o imprudenţă. . | 
— l-am explicat deja lui Drusin Wolfe anptivele mele, 


Kiva. Poţi să crezi că sunt sincere sau nu. In ceea ce mă 
priveşte, sunt dispusă să trec cu vederea faptul că familia 
ta a încercat să-mi zboare creierii. înţeleg că a fost vorba 
doar de afaceri. Afaceri complet stupide şi fără sens, dar 
afaceri. 

— Şi vrei să accept controlul tău asupra Casei de 
Nohamapetan ca pe o simplă afacere, nu? 

— Chiar este doar o afacere. Şi în acest moment nu 
mai e nimeni altcineva care s-o conducă. Tu eşti sub 
urmărire, mama ta este în închisoare, un frate e mort, iar 
celălalt e la Capăt, aşa că ar putea la fel de bine să fie şi 
mort. O să te bucuri să afli că afacerea familiei tale 
merge foarte bine în acest moment. lar atunci când totul 
se va termina şi toate conturile vor fi reglate, o poţi primi 
înapoi. 

— Aşa, pur şi simplu. 

— Cam aşa ceva. Nu mă înţelege greşit, Nadashe. 
Casa de Nohamapetan mă plăteşte bine pentru serviciile 
de administrare. Nu vă conduc afacerile din bunăvoința 
nenorocitei mele de inimi. O să primesc ce-i al meu. Dar 
şi tu o să-ţi iei ce-i al tău, iar eu mă pricep atât de bine să 
gestionez ce-i al tău, încât nici măcar n-o să-ţi lipsească 
ce-i al meu. 


— Adică o să capăt şi conturile pe care le-ai îngheţat. 
Cele pe care nu le-ai predat deja. 

-Da. 

— Ştii, bineînţeles, că un astfel de transfer va naşte 
suspiciuni. Explică-mi cum o să faci să ajungă la mine 
fără să o implici pe vreuna dintre noi. 

Kiva vorbi îndelung despre cum avea de gând să facă 
asta, mergând alături de Wolfe fără o ţintă anume. 
Parcurseră întregul bulevard fără să se oprească, trecând 
de la un copac la altul, evitând locurile libere de sub bolta 
de frunze şi, din când în când, aproape ciocnindu-se cu 
bicicliştii şi cu pietonii. Dacă Wolfe realizase ce făcea 
Kiva, nu dădu niciun semn, preferând în schimb să scoată 
mârâituri exasperate în timp ce era târât de colo-colo. 
Kiva nu dădea doi bani pe exasperarea lui. Pentru ea, în 
acel moment, Wolfe nu era decât o armură. 

In cele din urmă, Nadashe păru mulţumită de ce-i 
spusese Kiva referitor la cum avea să obţină ceea ce-şi 
propusese. 

— Aşadar, ne-am înţeles, spuse Nadashe. Pe termen 
scurt, îmi vei obţine fondurile care sunt încă ascunse. Pe 
termen lung, familia mea va prelua din nou controlul 
asupra Casei de Nohamapetan. 

— Da în ce priveşte fondurile, spuse Kiva. Cât despre 
chestia pe termen lung, depinde în întregime de reuşita 
planurilor tale. 

— Lasă-mă pe mine să-mi fac griji pentru asta. 

— Aşa voi face, o asigură Kiva. Dar o parte din 
înţelegerea pe care ţi-o ofer este să fiu inclusă în cercul 
celor care iau deciziile. Tu mă laşi să intru şi în schimb îţi 
pot spune ce s-a discutat în interiorul palatului imperial, 
inclusiv în ultima săptămână. Şi pot să te ajut să tăinu- 
ieşti toată povestea asta mult mai bine decât ai reuşit 
până acum. 


— Da, spuse Nadashe. Am fost destul de supărată pe 
Drusin când am aflat că momentul lui de laudă te-a dus 
direct la noi. A fost o chestie nefericită. 

— Data viitoare aminteşte-le partenerilor tăi de 
conspirație să-şi ţină nenorocitele de guri închise. 

— Bună idee, Kiva, îţi mulţumesc. Aşa voi face. 

— Şi acum ? întrebă Kiva. 

— Acum ai trecut testul, spuse Nadashe. Veţi primi 
instrucţiuni atât tu, cât şi Drusin Wolfe. ţi vei da seama 
despre ce e vorba când o să le vezi. 

— E cam vag. 

— N-o să-ţi scape, nu-ţi face griji. La revedere, Kiva. 
Abia aştept să primesc ce-i al meu, şi tu, ce-i al tău. 

Casca amuţi. 

Ce nemernică, îşi spuse Kiva. Trase de cască şi-o 
scoase din ureche. 

In principiu, „şedinţa" decursese bine, exact cum se 
aşteptase.  Nu-şi  închipuise că Nadashe avea s-o 
întâmpine cu braţele deschise; nu ăsta era scopul. In 
acest moment, scopul era să destindă relaţiile şi să 
înceapă să adune informaţii, ca să poată înfige mai bine 
bețe în roatele potrivite, la momentul potrivit. Grayland 
nu dorea ca ea să distrugă această lovitură de stat; ceea 
ce voia de la Kiva era s-o oprească şi, între timp, să se 
comporte ca şi cum ar sprijini-o. 

Pot să fac asta, se gândi Kiva. Senia avea dreptate: 
Când venea vorba să arunce în aer planurile altora, Kiva 
era cea mai bună, iar 

pe măsură ce trecea timpul devenea din ce în ce mai 
bună. Şi această mică aventură se potrivea perfect cu 
decizia Kivei - luată la scurt timp după prima ei încăierare 
cu Casa de Wolfe - de a forţa schimbarea atitudinii unora 
pentru binele tuturor, indiferent dacă o doreau sau nu. 
Această lovitură de stat avea să eşueze, naiba s-o ia, şi 
asta avea să se întâmple din cauza Kivei; când avea să se 


încheie, poate că Interdependenţa - sau măcar oamenii ei 
- avea să fie un pic mai aproape de salvare. 

lar eu îi voi fi propulsat pe  nenorociții de 
Nohamapetani direct în Soare, se gândi Kiva. Şi, desigur, 
ăsta ar fi fost un bonus. 

— Ce-a spus? întrebă Drusin Wolfe. 

— Vrei o transcriere integrală a blestematei de 
conversații? îl întrebă Kiva. îşi cobori privirea pentru a-şi 
strecura casca în buzunarul hainei. 

— Doar ceea ce trebuie să facem în continuare. 

— A spus că urmează să primim instrucţiuni. 

— Mă întreb ce înseamnă asta. 

— Asta să-mi spui tu, doar ai fost primul care s-a 
implicat în conspirație, spuse Kiva, uitându-se în sus 
exact la timp ca să vadă o gaură apărând în nasul lui 
Drusin Wolfe, deasupra nării stângi. Drusin clipi o dată, se 
uită la Kiva şi căzu pe spate. 

Ea auzi un zăngănit, iar când se întoarse observă un 
pistol care căzuse pe bulevard şi oameni care începură să 
tipe şi să fugă; Kiva văzu o persoană cu semnalmente 
greu de definit care ridică o armă spre faţa ei. înainte ca 
totul să se transforme în întuneric, mai avu timp de un 
ultim gând: 

Ei bine, futu-i. Chiar m-a blestemat. 


CAPITOLUL 13 


un, şi de-acum devine complicat, spuse 
Maree, îşi făcu de lucru cu tableta pentru a 
ajunge la cea mai recentă prezentare. 
Auzind acest avertisment, Cardenia se abţinu cu greu 
să nu chicotească. 
— Ştiu asta, spuse ea. Aminteşte-ţi ce facem. Treaba 
ta este să transformi ce urmează să spui în ceva care să 
fie pe înţelesul oamenilor care nu sunt fizicieni ai Fluxului. 


Politicieni. Jurnalişti. Oameni normali. Eu. 

— Tu nu eşti normală, îi atrase atenţia Maree. 

— Nu, consimţi Cardenia. Insă, odinioară, aproape că 
eram. Cu toate astea, sunt sigură că nu sunt un fizician al 
Fluxului. Sunt îndeajuns de normală pentru ce avem 
nevoie legat de prezentarea asta. 

Cei doi erau în mica sală media anexată 
apartamentelor personale ale  Cardeniei. Avea o 
capacitate de aproximativ douăzeci şi cinci de locuri şi 
era spaţiul unde Impăraxul, atunci când avea chef să se 
relaxeze, îşi putea invita prietenii să vadă cele mai noi 
spectacole de divertisment pe un ecran mare, cu un 
sunet cu adevărat uimitor. 

Asta se întâmpla în teorie. In realitate, în momentul în 
care Cardenia termina cu sarcinile zilnice ca împărax, 
ultimul lucru 

pe care şi-l dorea era să vadă douăzeci şi ceva de oameni 
agitân- du-se şi strigând la ceva luminos şi zgomotos. De 
cele mai multe ori se tara în pat cu Maree şi, dacă se 
uitau la ceva, o făceau pe una dintre tabletele lor, pe care 
şi-o sprijineau de genunchi. Maree remarcase la un 
moment dat ironia faptului că ea, cea mai puternică fiinţă 
din universul cunoscut, consuma conţinut media exact ca 
o studentă săracă. Răspunsul Cardeniei fusese să-l tragă 
jos din pat şi să-l oblige să continue vizualizarea în sala 
media. In cele din urmă, reuşiră să vadă doar cinci 
minute din spectacol, apoi făcuseră cu totul altceva, ceva 
care nu avea treabă cu uitatul la ecran. Amintindu-şi de 
asta, Cardenia zâmbi. Ceea ce făceau acum în sală era 
diferit de ce făcuseră atunci. 

— Bine, spuse Maree, apoi activă prezentarea pe 

ecranul uriaş. Titlul primei imagini era „Ce este 

Fluxul?" Maree se încruntă: — Tu, ăăă, ştii deja partea 

asta, îi spuse el Cardeniei. 

— Da, o ştiu, fu ea de acord. De ce nu sari la partea 


nouă şi complicată? 

Maree trecu repede peste câteva imagini suplimentare 
care descriau elementele de bază ale fizicii Fluxului şi ale 
astrografiei Fluxului şi Interdependenţei. Cardenia îşi notă 
să pună pe cineva să-i ceară unuia dintre artiştii vizuali 
din cadrul Biroului Imperial de Informaţii să-l ajute pe 
Maree să facă imaginile mai atractive pentru publicul 
larg. Maree era genial în multe feluri, dar designul vizual 
nu era punctul său forte. 

— Bun, spuse el în cele din urmă, oprindu-se la o 
reprezentare vizuală a unui găvan de Flux. Acesta este un 
găvan de Flux tipic, aşa cum îl cunoaştem noi. E locul în 
care navele intră sau ies din Flux şi este static faţă de cel 
mai masiv obiect din sistemul său, de obicei steaua sa. 
Intr-un fel, se poate spune că găvanul de Flux i8o | JOHN 

este ancorat de gravitație - acesta este motivul pentru 
care găsim găvane în sistemele stelare, dar aproape 
niciodată în afara lor. 

Maree lovi uşor tableta şi apăru o altă reprezentare a 
unui găvan de Flux, de data asta mişcându-se şi 
micşorându-se încontinuu. 

— Insă, cu aproximativ doi ani în urmă, continuă el 
aruncându-i o privire Cardeniei - practic, chiar înainte de 
a mă urca pe o navă ca să vin la Centrul Comercial... 

Cardenia zâmbi la auzul acestor vorbe. 

— „un cinciar care ieşise pe neaşteptate dintr-un 
curent de Flux în curs de dezagregare a descoperit ce se 
vede: un găvan de Flux evanescent, care, spre deosebire 
de găvanele de Flux pe care le vedem de obicei, se mişca 
independent şi, în acelaşi timp, se micşora. De fapt, 
având în vedere cât de scurt a fost intervalul de timp în 
care a existat, ar fi corect să spunem că s-a evaporat. 

Urmă o altă imagine, plină de ecuaţii pe care Cardenia 
nici nu spera să le priceapă. 

— Cum s-a întâmplat asta? Am emis ipoteza că 


descompunerea curentului de Flux a precipitat apariţia 
mai multor fluxuri evanescente localizate care s-au 
conectat temporar la fluxul principal, ca firele care se 
desprind, rotindu-se, dintr-o frânghie care se desface. Nu 
au nicio sursă gravitaţională de care să se ancoreze, aşa 
că ele nu durează prea mult. N-am mai văzut aşa ceva 
până acum pentru că, de obicei, atunci când o navă cade 
pe neaşteptate dintr-un curent de Flux, se pierde în 
spaţiul cosmic şi nu se mai aude niciodată de ea. Nu 
există date. 

Apăsă din nou cu degetul, făcând să apară o altă 
imagine: 

— Dar pentru că acum avem aceste date şi că, datorită 
lui Hatide Roynold, înţelegem atât conceptul curenților 
evanescenţi, cât şi o parte din fizica din spatele lor, cred 
că trebuie să luăm în 

considerare câteva posibilităţi potenţial extraordinare în 
ceea ce priveşte modul în care aceşti curenţi evanescenţi 
vor apărea în spaţiul local. 

Maree se opri. 

— Cum e până acum? Mă urmăreşti? 

Cardenia îşi apropie degetul arătător de cel mare: 

— Mai am cam atât până când n-o să te mai pot 
urmări. 

Maree dădu din cap şi trecu la o altă imagine. 

— Atunci o să simplific. Cred că atunci când apare un 
curent de Flux evanescent, găvanul său face lucrul pe 
care cinciarul nostru aproape condamnat a văzut că-l 
face găvanul care dispărea - dar în sens invers. Apare, e 
mic la început, apoi se mişcă şi creşte până când devine 
ancorat. 

Urmă o pauză. 

— De fapt, cred că toţi curenţii de Flux fac acest lucru 
atunci când apar în continuumul spaţiu-timp normal, dar 
curenţii de Flux obişnuiţi au fost atât de stabili - până de 


curând, mă refer -, încât nu am avut ocazia să vedem 
asta la ei. 

— Poate că ar fi bine să laşi partea asta la o parte când 
vorbeşti cu alţi oameni, sugeră Cardenia. 

— Am înţeles. 

Maree se întoarse la imaginile sale şi selectă una nouă, 
cu mai multe ecuaţii pe ea. 

— Deci, de ce contează asta? Pentru că, dacă găvanele 
de Flux ale curenților evanescenţi emergenţi cresc şi se 
mişcă, atunci ar putea exista o posibilitate de a manipula 
şi chiar de a controla acea mişcare şi acea creştere, 
pentru a poziţiona găvanele de Flux mai aproape de 
habitatele umane şi a le face îndeajuns de mari pentru a 
le permite structurilor voluminoase să treacă prin ele. 

— Adică mai multe nave, spuse Cardenia. 

— Nu, spuse Maree. 

Apăru o altă imagine, care arăta un habitat uman de 
dimensiuni normale, unul destul de mare încât să conțină 
sute de mii de oameni. 

— Mă refer, de fapt, la /ocuri. 

Cardenia avu nevoie de un moment pentru a-şi da 
seama ce voia să spună. 

— Vrei să pui habitate umane întregi în Flux? 

— N-aş folosi cuvântul „vreau“, spuse Maree. Dar ar 
putea fi posibil. Şi dacă este posibil, atunci lucrurile devin 
dintr-o dată interesante. 

— Interesante?!? exclamă Cardenia. 

Acum înţelegea. Dacă ai putea să înghesui habitate 
întregi reale în Flux, atunci cel mai mare blocaj al omenirii 
provocat de mutarea a milioane de oameni din sisteme - 
având în vedere că navele stelare puteau transporta doar 
o fracțiune din acest număr - ar deveni o problemă mult 
mai mică. Nu ar mai fi nevoie de nave. Ai putea pur şi 
simplu să muţi oamenii cu tot cu locul unde trăiesc. 

Şi ai putea salva pe aproape toată lumea. 


— Hai s-o facem, spuse Cardenia. 

Maree îşi ridică mâinile, într-un gest de neputinţă. 

— Stai aşa, spuse el. Nu e chiar atât de simplu. 

— De ce nu? 

— Pentru că... ei bine, nu am o imagine pentru asta. 

— Lasă naibii imaginile, futu-i! spuse Cardenia, iritată. 
Spune-mi 

— Uau! exclamă Maree. 

Cardenia ridică o mână. 

— Scuze. A sunat mult mai urât decât ar fi trebuit. Dar 
asta, continuă ea, arătând spre ecran. Asta ar putea fi 
chestia. Răspunsul. 

Maree zâmbi. 

— Poate, fu el de acord. Dar trebuie rezolvate multe 
lucruri înainte. 

— Cum ar fi? 

— Păi, în primul rând, trebuie să aflu dacă tot ce-am 
spus este corect. 

Maree arătă spre ecran. 

— Asta e doar o ipoteză. O presupunere bazată pe 
date. Şi nici măcar nu sunt multe date, din moment ce 
sunt fundamentate în mare parte în urma unui singur 
eveniment. Aş fi un om de ştiinţă nepriceput dacă nu ţi-aş 
spune că e un raţionament şubred, în cel mai bun caz. 

— Bine, spuse Cardenia. Şi cum poţi să afli sigur? 

— AŞ avea nevoie să observ cum apare un găvan de 
Flux evanescent în realitate. 

— Bine, atunci fă-o. 

— Ideal ar fi să văd mai mult de unu. 

— Cât de multe? 

Maree dădu din mâini. 

— Păi, pentru început, câteva zeci, să zicem. 

— Cât timp ti-ar lua asta? 

— Dacă aş fi doar eu, mai mult timp decât avem. 


Lucrând cu alţii, poate un an. 

— Până atunci, sistemele vor începe să se 
prăbuşească. 

— Da, încuviinţă Maree, ceea ce o făcu pe Cardenia să 
se încrunte. Şi chiar după ce vom aduna datele, le vom 
avea doar pe acelea. Vom şti dacă ipoteza este îndeajuns 
de solidă pentru a 

deveni o teorie. Dar atunci va trebui să luăm în 
considerare anumite aspecte practice. 

— De exemplu, cum să facem unul dintre aceste 
găvane suficient de mare, spuse Cardenia. 

— Aşa e. Şi nu doar asta. 

Maree arătă cu degetul spre imaginea habitatului. 

— Habitatele nu sunt nave. Ele sunt parcate pe orbite 
sau în Punctele Lagrange. Ele nu se duc nicăieri, vorbind 
la modul relativ, şi nu au niciun mod de a merge undeva. 
In cel mai bun caz, au motoare care le contracarează 
deriva, pentru a le menţine pe banda orbitală. Dar 
acestea nu vor fi în stare să mute habitatele la o distanţă 
semnificativă. Nu putem să le ducem la un găvan de Flux. 
Ar trebui să vină Găvanul de Flux la ele. 

— Şi cum facem asta? 

Maree ridică din umeri, ca şi cum s-ar fi scuzat. 

— Păi, vezi, asta e partea complicată. 

— Deci nu ştii, conchise Cardenia, dându-şi seama în 
timp ce-o spunea că suna aproape ca o acuzaţie. 

Spera ca Maree să nu fi observat. Dar, bineînţeles, el o 
făcuse: 

— Scuze, ce-ai zis? 

Cardenia numără până la cinci înainte de a continua. 

— Nu, nu te scuza. Sunt, pur şi simplu... mda. 

— Ştiu, spuse Maree. Te înţeleg perfect. Crede-mă. Dar 
nu pot să lucrez la încercarea de a direcţiona un găvan de 
Flux către un anumit punct fără să ştiu întâi că se pot 
mişca. Ăsta e genul de ştiinţă care se face „pas cu pas“, 


îmi pare rău s-o spun. 
— Nu-mi place că nu există scurtături, spuse Cardenia. 
— Nu există, insistă Maree. Asta dacă nu poţi găsi date 
de la cine-o fi creat Ruptura. 
-Ce? 

— Ruptura. Ştii tu, chestia aia când oamenii care au 
fost în sistemele Interdependenţei înainte de creare au 
decis să rupă legăturile cu Pământul şi cu toţi ceilalţi. 

— Ştiu ce este, spuse Cardenia. 

— OK. Aşadar, orice-ar fi făcut, a fost nevoie să 
înţeleagă extraordinar de bine fizica Fluxului ca să le iasă. 
De fapt, au declanşat prăbuşirea unui curent de Flux, zise 
Maree strâmbându-se. Făcând asta, au dat naştere 
repercusiunilor cu care ne confruntăm noi acum. Pentru a 
face toate astea, ar fi trebuit să ştie ce făceau mai bine 
decât ştim noi. Mai bine decât ştiu eu, oricum. 

— Deci dacă ai avea acces la munca lor, ai putea să 
ocoleşti toate chestiile despre care vorbeai. 

— Nu ştiu, recunoscu Maree. Cred că, în orice caz, ar 
trebui confirmată existenţa găvanelor în mişcare. Cât 
despre celelalte.... Depinde, continuă el, ridicând din 
umeri. In orice caz, am fi mai avansați decât acum. Dar 
nu există. Mi-ai spus că Jiyi nu a găsit-o. 

— Da, spuse Cardenia. Aşa e. Dar... dacă Jiyi a găsit-o? 

— Adică dacă Jiyi ar avea toate datele despre care 
tocmai vorbeam noi? 

-Da. 

— Atunci chiar m-aş enerva, spuse Maree, după o 
clipă. Pentru că ar însemna că tu ştiai că datele există şi 
că nu mi le-ai dat. Adică, practic, mi-am stors creierii 
încercând să salvez miliarde de oameni de la moarte 
fiind, mental vorbind, legat cu mâinile la spate. 

— Ah, zise Cardenia. 

— Deci? Are Jiyi datele de la Ruptură? 

— Ei bine, spuse Cardenia. Hm... 


— Se pare că sunt cel mai groaznic monstru din istorie, 
îi spuse Cardenia tatălui său. 

— Statistic vorbind, acest lucru pare puţin probabil, 
spuse Attavio al VI-lea. 

— Nu fi atât de sigur, continuă Cardenia. Sunt pe cale 
să ratez salvarea a miliarde de oameni de la o moarte 
lentă pe măsură ce universul se prăbuşeşte în jurul lor. 
Nu sunt sigură că se mai compară altcineva cu mine, 
statistic vorbind. 

— Faptul că universul se prăbuşeşte în jurul lor nu este 
un lucru pe care să-l poţi controla, spuse Attavio al VI-lea. 
Dacă nu reuşeşti să îi salvezi, asta nu înseamnă că-i ucizi. 

— Ei bine, există în prezent unele polemici în legătură 
cu asta. 

Cardenia îşi aminti conversaţia de la finalul prezentării 
lui Maree, care degenerase, spre disperarea ei, în prima 
ceartă adevărată şi serioasă pe care o avuseseră de când 
deveniseră un cuplu. La sfârşit, Maree se scuzase, sub 
pretextul că voia să lucreze la prezentarea lui, dar de fapt 
nu mai voia să vorbească cu ea. S-a retras în 
apartamentul lui din palatul imperial, care era practic o 
cameră de cămin pentru tinerii birocraţi imperiali. 

— Asta ar fi momentul când ar trebui să mă interesez 
de evenimentul care a precipitat vizita ta, nu-i aşa? 
întrebă Attavio al VI-lea. 

Cardenia miji ochii la tatăl ei. 

— Aşa este, dar nu ar trebui s-o spui. 

— Voi ţine minte pentru data viitoare. 

— Nu contează, spuse ea. Oricum, nu cred că tu eşti 
persoana cu care vreau să vorbesc. 11 lăsă să plece pe 
Attavio al VI-lea şi-l chemă pe Jiyi, spunându-i s-o aducă 
pe Rachela |, primul împărax al Interdependenţei. 

In timp ce Attavio dispărea, Cardenia avu senzaţia 
aproape tragică de a fi alungat simularea tatălui ei cu 


aceeaşi dezinvoltură cu care ar fi concediat oricare altă 
apariţie pe care o întâlnea aici, 

în Camera Memoriei. Intr-un fel foarte real, simţi cum o 
anumită legătură cu tatăl ei - cu tatăl ei real - se 
pierduse. 

Cardenia s-ar fi gândit mai mult la asta, dar Rachela | 
apăru în faţa ei, aşteptând. 

— Ai minţit mult, îi spuse Cardenia Rachelei. 

Era o mai degrabă afirmaţie decât o întrebare. 

— Oamenii mint mult, răspunse Rachela. 

— Da, dar tu ai făcut din minciună o adevărată politică, 
replică Cardenia. In timpul fondării Interdependenţei. 

— Da, am minţit, fu de acord Rachela. Dacă, în 
general, voi fi minţit mai mult sau mai puţin decât alţi 
oameni sau decât împă- racşii care mi-au urmat este o 
întrebare al cărei răspuns ar necesita ceva cercetări. 
Dacă ar fi să ghicesc, aş spune că am fost undeva pe la 
mijlocul graficului. 

— S-a întors vreodată minciuna împotriva ta? 

— Personal sau ca împărax? 

— Oricare. Ambele. 

— Bineînţeles, spuse Rachela. Dar şi adevărul s-a 
întors împotriva mea în vremuri când ar fi fost mai 
generos, mai uşor sau mai bine din punct de vedere 
politic să mint. Minciunile în sine nu duc la rezultate 
proaste şi nici adevărul nu duce de fiecare dată la rezul- 
tate bune. La fel ca în cazul multor lucruri, depinde de 
context. 

— Nu te-a deranjat niciodată să ai o politică atât de... 
flexibilă cu privire la adevăr şi la minciună? întrebă 
Cardenia. 

— Nu. Aveam un scop precis, cel de a forma 
Interdependenţa, apoi, odată înfiinţată, să o întăresc 
pentru ca aceasta să supravieţuiască primilor ani. 
Adevărul, minciuna şi tot ce se mai află între ele slujeau 


acestui scop. 
— Scopul scuză mijloacele. 
— La momentul respectiv, aş fi spus-o altfel. 

— Cum ai fi spus? 

— Că scopul era prea important pentru a exclude 
vreun mijloc anume. 

— Este un sofism convenabil, spuse Cardenia. 

— Aşa este, fu de acord Rachela. 

Cardenia îşi aminti că această versiune a Rachelei nu 
avea de suportat povara orgoliului şi, prin urmare, nu se 
preocupa de justificarea propriilor sale acţiuni în vreun 
fel. Ce plăcut trebuie să fie, îşi spuse Cardenia. 

— Există vreun motiv pentru care mă întrebi despre 
adevăr şi minciună? întrebă Rachela. 

— Am ascuns informaţii faţă de cineva, răspunse 
Cardenia. Date despre Ruptură care i-ar fi putut fi utile. 
N-a fost deloc încântat de asta. Era amărât că l-am minţit 
prin faptul că nu i-am spus că Jiyi deţine astfel de 
informaţii şi că nu am vrut să i le împărtăşesc. 

— Este prerogativa ta, spuse Rachela. 

— Pe lângă asta, e şi iubitul meu. 

— Asta complică lucrurile. 

— Da, aşa e. 

— Ai rezolvat această problemă? 

— Nu, spuse Cardenia. l-am cerut scuze lui Maree 
pentru că l-am minţit şi i-am explicat de ce nu i-am spus 
despre date. Şi nu i-am zis din cauză că Ruptura este 
motivul pentru care suntem în situaţia în care ne aflăm 
acum - alegerea pe care savanții şi politicienii au făcut-o 
în urmă cu o mie cinci sute de ani, declanşând Ruptura, a 
făcut ca prăbuşirea Fluxului să fie inevitabilă. Nu suntem 
suficient de responsabili pentru a folosi aceste date. Eu, 
cel puţin, nu cred că suntem. 

— Şi Maree nu a fost de acord. 

— A spus că noi nu suntem ca ei. Că suntem mai 
deştepţi de-atât. Şi apoi am făcut ceva ce n-ar fi trebuit 
să fac. 

— Ce anume? 

— l-am râs în faţă, spuse Cardenia, uitându-se 
neputincioasă la Rachela. Nu am vrut să fac asta. Pur şi 
simplu aşa mi-a venit. Dar nu are dreptate. Fiecare 
moment al domniei mele ca împărax mi-a arătat că nu 
suntem mai buni decât cei care-au trăit acum o mie cinci 
sute de ani. Şi nu suntem mai buni decât erai tu când ai 
început să formezi Interdependenţa. îmi pare rău. 

— Nu mă simt jignită, spuse Rachela. Nu am 
capacitatea de a fi ofensată. 

— Ei bine, Maree o are. Şi s-a simţit jignit. Apoi s-a 
supărat că n-am vrut să-i împărtăşesc datele despre 
Ruptură. Şi că tot nu vreau. 

— Crezi că va face ceva groaznic cu ele. 

— Nu. Cardenia clătină din cap. Nu, nu el. Am 
încredere în Maree. îmi fac griji în legătură cu toţi ceilalţi 
din univers. Odată ce datele devin cunoscute, s-a 
terminat. Oamenii care le-au folosit înainte aproape că s- 
au omorât pe ei înşişi şi pe toţi ceilalţi cu ajutorul lor. Şi, 
ca o consecinţă neintenţionată, ne vor ucide şi pe noi. Am 
fost norocoşi că informaţiile au fost pierdute atât de mult 
timp. Sunt o adevărată otravă. 

— Şi nu crezi că Maree ar putea să păstreze acele date 
pentru el însuşi? 

— Nu poate. E doar el. E imposibil să facă toată treaba 
asta singur. Dacă aceste date se dovedesc a fi utile în 
vreun fel, va trebui să le împărtăşească cu alţi oameni de 
ştiinţă, pentru a le confirma şi pentru a le permite să 
lucreze la anumite secţiuni ale problemei în timp ce el se 
ocupă de alte lucruri. Deja face asta. Odată ce vor începe 
să lucreze cu datele, vor vedea implicaţiile lor. Nimic nu 

rămâne secret, continuă Cardenia, zâmbind. 7u ar trebui 


să ştii asta mai bine decât oricine altcineva. L-ai 
programat pe Jiyi să găsească fiecare secret din 
Interdependenţă. 

— l-ai explicat toate astea, nu? 

— Da. Nu l-am convins. A spus că dacă datele conţin 
informaţii utile, iar eu le ţin ascunse, dacă n-o să reuşim 
să găsim o cale de a salva oamenii din Interdependenţă, 
moartea acestora va fi din vina mea, zise Cardenia, 
ridicând din umeri. Şi nu ştiu dacă pot spune că se înşală 
în privinţa asta. E foarte posibil ca eu să devin cel mai 
groaznic monstru din istorie. Maree e furios pe mine 
pentru că l-am minţit. E şi mai furios fiindcă nu i-am dat 
datele. 

— Ai recunoscut faţă de el că l-ai minţit. 

— Mi-a scăpat, pur şi simplu. 

— Probabil că n-ar fi trebuit să faci asta, spuse 
Rachela, dacă nu voiai să se supere pe tine. 

— E cam târziu acum, spuse Cardenia supărată. 
Speram, într-un fel, că ai trăit o experienţă care să mă 
ajute să rezolv asta. Pentru că, ştii tu... Ai ştiut să minţi. 
lar eu, evident, chiar nu mă pricep s-o fac. 

— Vrei să afli ce aş face eu în aceeaşi situaţie? întrebă 
Rachela. 

— Da, sigur. 

— Probabil că m-aş despărţi de această persoană. 

-Ce? 

— Dacă nu aveai o relaţie personală cu acest om, 
atunci nu ţi-ai fi făcut griji că se va înfuria sau că va fi 
supărat pe tine. Tu eşti Impăraxul. Nu-ţi va fi greu să 
găseşti alţi oameni cu care să ai relaţii personale. 

— Bine, în primul rând, din experienţa mea, asta nu 
este deloc adevărat, spuse Cardenia. Şi, în al doilea rând, 
să presupunem pentru o clipă că vreau să păstrez 
această relaţie. 

— Dacă spui tu. 


— Tu te-ai despărţi de cineva în felul ăsta? 

— Chiar am făcut-o, spuse Rachela. De primul meu soţ. 

— Şi nu te-a deranjat? 

— Nu. Se purta ca un măgar de ceva timp. 

— Ei bine, Maree nu se poartă ca un măgar, spuse 
Cardenia. Mi-ar plăcea să-l păstrez. 

— Dă-i datele. 

— Ţi-am explicat deja de ce nu i le dau. 

— Dă-i-le, zău aşa, apoi izolează-i pe cei cu care ar 
urma să le împărtăşească. 

— Să-i izolez, spuse Cardenia. Asta pare un fel de-a 
spune „pune-i în închisoarea ştiinţei, ca să nu poată 
divulga datele“. 

— Da, ar da naştere şi unor implicaţii secundare, fu de 
acord Rachela. 

— Nu cred că aş putea face asta, spuse Cardenia, apoi 
se opri. 

Rachela aşteptă cu răbdare pentru că, fiind o simulare, 
n-avea motive să facă altceva. 

— Jiyi, strigă Cardenia, după o vreme. 

Avatarul umanoid apăru lângă Rachela. 

— Am înţeles că ai încercat să accesezi computerul de 
pe Auvergne, nava care este în prezent andocată în dana 
mea. 

— Da, spuse Jiyi. 

— Şi nu ai reuşit. 

— Până acum, nu. 

— Ştii şi că Tomas Chenevert, persoana artificială care 
locuieşte în computerul navei Auvergne, te-a invitat la o 
discuţie. 

-Da. 

— De ce nu i-ai acceptat oferta? 

— Nu sunt programat să accept o astfel de ofertă, 
spuse Jiyi. Sunt proiectat să interacţionez cu împăracşii 


din Camera Memoriei şi pentru a căuta informaţii 
ascunse. In afara unei capacităţi limitate de a mă adresa 
personalului de întreţinere pentru probleme pe care nu le 
pot rezolva eu însumi, nu am vreun protocol pentru alte 
interacțiuni. 

Cardenia îşi îndreptă atenţia spre Rachela. 

— De ce nu? Tu l-ai programat pe Jiyi. Nu există niciun 
motiv să îl faci incapabil de a interacţiona cu alţi oameni. 

— Care alţi oameni? întrebă Rachela. Camera 
Memoriei este concepută pentru a fi accesată doar de 
către Impăraxul în exerciţiu. 

— Şi niciun alt împărax nu s-a gândit vreodată să-l 
pună pe Jiyi să i se adreseze altcuiva? 

— Toţi ceilalţi împăracşi au acceptat ceea ce Jiyi le-a 
spus despre rolul său. 

— Deci sunt chiar atât de ciudată? spuse Cardenia. 

— Nu m-aş fi exprimat chiar aşa, dar da. 

Cardenia zâmbi, apoi i se adresă lui Jiyi. 

— AŞ dori să accepţi invitaţia lui Tomas Chenevert de a 
discuta cu el. M-a informat deja că poate crea un mediu 
virtual sandbox, o zonă de testare controlată în cadrul 
serverelor sale unde voi doi vă puteţi întâlni. Tu nu-i vei 
putea accesa serverele, iar el nu va putea să le acceseze 
pe ale tale. Va fi un teren neutru. Fă ce e necesar şi 
întâlniţi-vă cât mai curând posibil. 

— Da, Majestate, spuse Jiyi şi dispăru. 

— Care e scopul? întrebă Rachela. 

— Maree împărtăşeşte deja informaţii cu Chenevert, 
spuse Cardenia. lar acesta s-a pus la curent cu fizica 
Fluxului. Dacă mă voi convinge că e de încredere, pot 
împărtăşi date despre Ruptură 

cu Maree, cu condiţia ca singura persoană cu care să le 
discute să fie Chenevert. Este o persoană artificială care 
şi-a petrecut ultimii trei sute de ani în izolare. Nu ar fi o 
cruzime să îl ţinem izolat de toţi ceilalţi. Pentru că deja 


este. 
Cardenia mai rămase câteva clipe în Camera 
Memoriei, apoi încheie şedinţa. Maree o aştepta la ieşire. 
— Am să-ţi spun nişte lucruri, zise ea. Sunt importante. 
— Pot aştepta, spuse Maree. 
Era tras la faţă şi părea mâhnit. 
Cardenia se încruntă. 
— Ce este? 
— S-a întâmplat ceva, zise el. Cu Kiva Lagos. 


CAPITOLUL 14 


T otul părea să-i surâdă lui Nadashe Nohamapetan. 


Pentru început, scăpase de nişte gunoaie de 
teapa lui Drusin Wolfe şi a Kivei Lagos. 

Mai mult de-atât - şi ceea ce savura pe moment avea o 
nouă adresă. Scăpase dintre pereţii umezi şi fetizi ai 
navei /ubirea noastră nu a putut dura şi locuia acum pe 
Ghetre albe şi o groază de dolari. Aceasta, ca şi lubirea 
noastră, era o navă pentru comerţ în interiorul sistemului, 
dar, spre deosebire de /ubirea noastră, puteai să te uiţi la 
Ghetre albe fără să ai nevoie de un tratament cu 
antibiotice. 

Ghetre albe fusese închiriată, iar acum, când 
contractul se încheiase, fusese returnată Casei de Wu 
pentru a fi recondiţionată, urmând să fie închiriată din 
nou. Pentru că se afla între două contracte, fusese scoasă 
de pe lista de nave folosite pentru uz comercial, al căror 
traseu era urmărit. Proster Wu o marcase pentru serviciul 
personal temporar, un drept de care se bucurau liderii 
Casei de Wu pentru navele neînchiriate încă. Fusese 
acostată în complexul personal de docuri al familiei Wu, 
unde niciun inspector sau evaluator imperial n-ar fi 
deranjat-o vreodată. Dacă nu era mutată din doc, era 
practic invizibilă. 

Nadashe era încântată. Nava asta era curată şi 
modernă, iar fostul proprietar o configurase pentru a 
găzdui atât pasageri, cât şi marfă, aşa că spaţiul ei de 
locuit nu mai era învelit în metal scârţâitor şi decolorat, 
cu pete de mucegai din loc în loc. Proster Wu populase 
nava cu un echipaj minimal de tehnicieni şi servitori, 
adunaţi cu toții de pe  cinciarul Contesei de 
Nohamapetan, care se mai afla încă în sistem şi care 
fusese confiscat în momentul arestării ei pentru trădare şi 
asasinat. Nadashe le acceptase loialitatea în calitate de 
şefă interimară a casei sale, apoi, în stilul consacrat al 
familiei Nohamapetan, începuse să uite că există, cu 
excepţia cazurilor în care voia ceva anume de la ei. 

Insă traiul, chiar şi temporar, la mila familiei Wu avea 
totuşi şi dezavantaje, aşa cum îşi reaminti Nadashe când 
Proster Wu tăbări în apartamentul ei, intrând fără să 
anunţe şi fără să bată măcar la uşă. 

— L-ai ucis pe Drusin Wolfe, spuse el. 
— Nu eu, răspunse Nadashe pe un ton liniştit. 

Trândăvea pe un şezlong, uitându-se la tabletă. 

— Am fost aici tot timpul. Am martori. 

— Nu poţi să te apuci să-ți ucizi aliații. Aşa încetează 
să mai fie de partea ta. Ai nevoie de toţi aliaţii. Moj avem 
nevoie de ei. 

Nadashe lăsă tableta jos. 

— Ei bine, Proster. Există două moduri de a explica 
exact ce s-a întâmplat cu dragul nostru prieten Drusin 
Wolfe. Primul este că nu eu am pus să fie ucis. Şi, ce să 
vezi, atunci când acest lucru va fi cercetat de diversele 
tipuri de forţe de ordine care, inevitabil, vor cerceta 
aceste lucruri se va descoperi un mesaj din care va reieşi 
că Drusin Wolfe a ademenit-o pe Kiva Lagos în acel parc 
pentru a o asasina - la urma urmei, ei doi au avut un 
conflict legat 

de afaceri. A dus-o afară, în parc; a pus un asasin 
oarecare să o împuşte în cap; şi asta-i tot. 
— Cu excepţia faptului că Wolfe e mort. 

Nadashe ridică din umeri. 
— O eroare, la grămadă. Aşa se întâmplă când 
tocmeşti asasini la preț redus. 
— Şi te aştepţi ca totuşi cineva pe lumea asta să 
creadă ce zici. 
— Mă aştept ca forţele de ordine să creadă asta, da, 
spuse Nadashe. Dacă le oferi un răspuns simplu, îl vor 
accepta de fiecare dată. Este mult mai puţin de muncă, 
iar cel mai simplu răspuns este, de obicei, cel corect. 
Urmele sunt acolo. Wolfe a comandat - şi se poate 
verifica - un atac asupra Kivei Lagos. Apoi, din nefericire, 
s-a băgat în drumul glonţului. Sper că asasinul lui a fost 
deja plătit. Altfel ar fi cam jenant să se întoarcă după 
cealaltă jumătate din bani. 

Proster Wu nu păru deloc impresionat. 
— Asta e un mod de a vedea lucrurile. Ai spus că 
există şi altul. 
— Celălalt mod de a privi lucrurile este că Drusin 
Wolfe s-a lăudat în faţa Kivei Lagos, ameninţând-o că va 
primi ce merită, ceea ce a făcut-o să afle ce punea el la 
cale, implicând astfel membrii mai multor case, inclusiv 
pe mine şi pe tine, Proster, în această afacere. Kiva Lagos 
este ultima persoană pe care vrei să o contrazici, pentru 
că e deşteaptă şi-ţi dă un pumn în mutră dacă o enervezi. 
Şi asta este exact ceea ce i-a făcut lui Drusin Wolfe. L-a 
dus fix unde a vrut şi l-a făcut să joace cum îi cântă ea. 

Nadashe se întinse pe şezlongul ei. 
— Trebuia să scăpăm de ea, evident. Dar şi de el. 
Pentru a şterge urmele şi a se împiedica scurgerile de 
informaţii. Dar şi ca să le reamintim oamenilor noştri că 
trebuie să-şi păstreze concentrarea. Va fi timp pentru 
reglările conturilor personale după atac. 

Ca împărax, voi încuraja toate vendetele lor de doi bani, 
drept recompensă pentru serviciile lor. Dar asta numai 
după ce Grayland pleacă şi eu mă mut în palatul imperial. 

— Prin urmare, vrei să transmiţi un mesaj. 

— Eu nu fac absolut nimic, spuse Nadashe. Aşa cum 
am spus. Dar dacă vreun aliat temător şi paranoic învaţă 
ceva din asta şi se străduieşte să nu facă vreo prostie de 
acum până în momentul loviturii de stat, ar fi un lucru 
bun, nu-i aşa? E o lecţie ieftină, în orice caz, continuă ea, 
ridicând din umeri. Casa de Wolfe nu e importantă pentru 
planurile noastre. E o casă minoră. lar acum avem 
avantajul dispariţiei din peisaj a Kivei Lagos, iar Casa de 
Nohamapetan e mult mai aproape de a fi din nou con- 
trolată de familie, ceea ce va fi mai simplu pentru mine 
când va veni momentul. 

— Şi ce vrei să le spun aliaţilor noştri? Pentru că deja 
au venit să mi se plângă. 

— Spune-le ce vrei. Dar atrage-le atenţia că, dacă 
Drusin Wolfe şi-ar fi ţinut gura - dacă nu ar fi simţit 
nevoia să se dea mare în faţa cuiva care a descoperit ce 
pune la cale la fel de uşor cum tu sau eu ne legăm 
şireturile - nu ar fi fost mort acum. Acest lucru e valabil 
indiferent ce scenariu crezi că s-a întâmplat în realitate. 
Ai putea, de asemenea, să le reaminteşti aliaţilor noştri 
că din cauza lăudăroşenie! lui Drusin, Kiva a aflat şi des- 
pre implicarea lor. Dacă Kiva nu s-ar fi certat cu Grayland, 
indiscreţia lui Drusin ar fi însemnat că în acest moment 
am fi aşteptat cu toţii începutul propriilor procese de 
trădare. Mă rog, ei ar fi aşteptat. Şi tu, Proster. 

— Numele meu nu era în niciunul dintre documentele 
lui Lagos, spuse el. 

Nadashe zâmbi. 

— Mi se pare adorabil cum îţi imaginezi că a/iații noştri, 


aşa cum îi numeşti, nu te-ar vinde în clipa în care ar fi 
prinşi. 

— ţi înţeleg punctul de vedere. 

— Ştiam că vei înţelege. 

— Deci crezi că dezacordul dintre Lagos şi Grayland a 
fost real. 

— Nimeni din micul nostru club nu este în închisoare. 
Ultima razie făcută de Grayland printre trădători nu 
sugerează că e genul care şi-ar pierde timpul şi nu i-ar 
aresta pe toţi imediat ce ar afla despre implicarea lor. lar 
Kiva este o nemernică, deci nu mi-e greu să cred că 
oricine s-ar sătura repede de ea. 

— E un fel de a zice „da“, adică. 

— E un fel de-a zice „nu-mi mai fac griji din cauza Kivei 
Lagos“, spuse Nadashe. 

îşi ridică din nou tableta. 

— îmi îndrept atenţia spre alte lucruri. Aşa-zişii noştri 
aliaţi ar trebui să se concentreze şi ei pe alte lucruri. 

Proster înţelese faptul că tocmai i se ceruse să plece şi 
o lăsă să-şi vadă de treabă pe şezlongul ei. 

în realitate, Nadashe nu fusese nici pe departe atât de 
optimistă în legătură cu Kiva Lagos pe cât îi sugerase lui 
Proster. Nu era convinsă că aceasta nu încercase să facă 
pe agentul dublu cu Drusin Wolfe; când Wolfe venise la 
ea cu vestea confrom căreia Kiva voia să se implice în 
planurile lor, era gata-gata să-l împingă într-o ecluză şi să 
iniţieze procedura de deschidere, atât fusese de 
îngrijorată şi de speriată (în sinea ei, fiindcă nu se făcea 
să-l lase pe unul ca Drusin Wolfe să ştie ce gândea de 
fapt). Fusese nevoie să treacă câteva zile pentru ca 
oamenii pe care-i tocmise să-i livreze documentele care 
sugerau că lucrurile stăteau aşa cum spusese Kiva: 
Grayland se săturase să aibă de-a face cu tertipurile Kivei 
şi găsise o cale de a o alunga. 

ULTIMUL ÎMPĂRAX | 199 


Asta o încântase pe Nadashe, pentru că ajunsese să o 
deteste pe Kiva Lagos. O respecta, se străduia din 


răsputeri să n-o subestimeze şi era conştientă că, deşi 
era un adversar formidabil, aşa cum arăta cât se poate 
de clar numărul mult prea mare de conturi financiare 
îngheţate (care, teoretic, fuseseră ascunse), putea fi şi un 
aliat formidabil, unul care mai avea şi informaţii din 
interior despre situaţia imperială. 

Dar, una peste alta, Nadashe pur şi simplu n-o putea 
suporta pe Kiva: nu suporta încrederea ei în sine, 
vulgaritatea ei, atitudinea anarhică de care dădea dovadă 
din plin şi care ascundea o moralitate interioară ciudat de 
inflexibilă. Pe lângă asta, faptul că Kiva i-o trăsese în 
timpul facultăţii fratelui ei, Ghreni, până-1 lăsase lat îi 
provoca greață, deşi Ghreni nu fusese niciodată cel mai 
exigent om în alegerea partenerilor săi. Nadashe şi Kiva 
nu aveau să fie niciodată aliate. 

Era păcat, se gândi ea. Atunci când Drusin Wolfe î 
dezvăluise gafa pe care-o făcuse şi încercarea Kivei de a 
profita de ea, Nadashe nu pierduse mai mult de o 
secundă gândindu-se la soarta acestuia. Trebuia să 
moară; cu cât mai repede, cu atât mai bine. Dar, în ciuda 
a tot ce se întâmpla, Nadashe a trebuit să-şi dea seama 
cum să procedeze cu Kiva. Căci, oricât de mult o detesta 
(şi, fără îndoială, Kiva simţea acelaşi lucru în legătură cu 
Nadashe), i se părea aproape o pierdere inutilă să aibă 
aceeaşi soartă ca Drusin Wolfe. Lui Wolfe n-avea să i se 
simtă lipsa nici măcar atâta timp cât avusese nevoie să 
cadă la pământ. Kivei, da. Sau, cel puţin, pentru o 
perioadă ceva mai lungă de-atât. 

Totuşi, Nadashe nu avea cum să o lase pe Kiva liberă 
în lume, fiindcă era un agent al haosului doar prin faptul 
că exista. Trebuia eliminată de pe tabla de joc. Nadashe 
scăpase de ea şi considera că luase o decizie înţeleaptă 

Nadashe se întrebă, nu pentru prima dată, într-un mod 
abstract, dacă nu cumva era ceva în neregulă cu ea. 
Dacă cineva i-ar fi înşirat faptele din ultimii ani, ar fi putut 


crede că fuseseră actele unui so- ciopat. In fond, ajutase 
la declanşarea unui război civil; încercase să-l asasineze 
pe împărax de două ori, a doua oară omorându-şi propriul 
frate, care devenise o victimă colaterală; participase la o 
lovitură de stat şi instiga o alta; iar în ultimele săptămâni 
eliminase câţiva nobili. Pe hârtie, acestea nu erau faptele 
unei fiinţe bune sau morale. 

Pe Nadashe nu o interesa să fie de treabă. Bunătatea 
era pentru alţii - pentru oamenii care nu aveau putere 
sau un plan pentru a pune mâna pe ea. Nadashe nu-şi 
amintea să fi fost vreodată „drăguţă" în sensul general al 
termenului. Politicoasă? Cu siguranţă. Respectuoasă? 
Când era cazul sau când era necesar. Drăguţă? Nu. Ar fi 
fost ca o abdicare. Ca o recunoaştere a înfrângerii. Ca şi 
cum ar fi fost o subordonată, nu o şefă sau, cel puţin, o 
egală. 

Poate că, dacă ai fi fost drăguță, ai fi fost deja 
căsătorită cu un împărax şi toate astea nu ar mai fi fost 
necesare, îi spunea un glas din mintea ei, unul care suna 
aproape exact cu cel al mamei ei. Nadashe fusese 
viitoarea logodnică a lui Rennered Wu, Prinţul moştenitor 
al Interdependenţei - până când n-a mai fost, pentru că 
se dovedise că Rennered nu-şi dorea atât de mult o par- 
teneră, ci, mai curând, un preş supus. Un preş drăguţ şi 
ascultător. Nadashe era dispusă să facă faţă multor 
lucruri pentru a fi consoartă imperială, dar nu aşa ceva. Şi 
iată că se ajunsese aici. Poate că mamei ei nu-i plăcea 
asta, dar, în fond, mama ei fusese cea care îl ucisese pe 
Rennered sabotându-i maşina de curse şi cea care a 
încercat apoi să detroneze actualul împărax. Aşa că poate 
nu era cea mai potrivită fiinţă care să dea lecţii despre a 
fi drăguță. 

Prin urmare, „drăguţ' nu exista în vocabularul personal 
al lui Nadashe. Dar „moral" exista. Nadashe era 
conştientă de faptul că uciderea oamenilor şi instigarea 
loviturilor de stat nu erau caracteristicile obişnuite ale 


unei fiinţe morale, cel puţin nu luate individual. Dar ea 
credea cu tărie că exista un context pentru faptele ei. 
Primul era contextul familiei Nohamapetan, care era, 
obiectiv vorbind, o familie superioară - nu într-un mod 
eugenie ridicol, ci prin influenţa şi importanța 
consecventă a familiei şi a casei sale, mergând până în 
zilele de început ale  Interdependenţei, când 
Nohamapetanii fuseseră printre primii care s-au aliniat cu 
cei din familia Wu. 

Familia Wu şi, în special, linia imperială o luase de mai 
multe ori pe căi greşite - de fapt, chiar asta era problema 
cu actualul împărax, care, dacă nu s-ar fi întâmplat un 
accident (mă rog, „accident"), ar fi fost, în cel mai bun 
caz, un cadru universitar mediocru într-un sistem 
îndepărtat, la mare distanţă de cercurile puterii. Acesta a 
fost şi motivul pentru care Proster Wu era de acord s-o 
aşeze pe Nadashe pe tron. Ştia că era timpul ca acolo să 
se afle cineva care să aibă curajul de a face lucrurile 
dificile şi că nimeni din familia Wu, nici măcar el, nu era 
gata să facă pasul în faţă pentru asta. Ca parte a târgului, 
Nadashe promisese că se va căsători cu un Wu şi că 
moştenitorul ei avea să poarte acest nume de familie 
atunci când totul avea să se aranjeze şi urma să existe un 
nou imperiu cu sediul în sistemul de la Capăt. 

Şi cine ştie? se gândi Nadashe. S-ar putea chiar să facă 
asta. 

Dincolo de familia Nohamapetan în sine, mai era 
chestiunea Interdependenţei şi ceea ce reprezenta ea cu 
adevărat. Grayland, care îşi trăise întreaga viaţă în afara 
nobilimii şi a breslelor, credea că Interdependenţa consta 
în oamenii săi, în toţi oamenii săi, un lucru multicelular, 
cu miliarde de celule indispensabile, 

iar niciuna nu ar fi supravieţuit fără toate celelalte. 
Această idee era ridicolă şi, de asemenea, zadarnică. Nu 
exista nicio modalitate de a salva fiecare celulă din acel 


uriaş organism şi era o pierdere de timp să încerci. 

Cineva trebuia să fie dispus să sacrifice corpul pentru 
a salva ceea ce era important: mintea şi inima 
Interdependenţei, nobilimea şi monopolurile lor, precum 
şi breslele care apăruseră pentru a le servi pe ambele. 
Simpla existenţă a Interdependenţei se datora faptului că 
fusese creată astfel de către familia Wu, familia 
Nohamapetan şi de alte familii nobiliare. Câtă vreme 
acestea aveau să existe, ideea Interdependenţei şi 
structura acesteia aveau să supravieţuiască şi, în timp, să 
prospere în noua ei casă de la Capăt. 

Asta era important. Nadashe înţelegea, în mare parte 
tot în mod abstract, că miliardele de oameni care ar fi 
murit odată cu prăbuşirea Fluxului nu ar fi fost 
impresionate de raţionamentul ei şi de hotărârea sa de a 
se concentra asupra nobilimii, a breslelor şi a capitalului. 
Dar adevărul era că ei oricum aveau să moară. Nu exista 
nicio modalitate de a-i salva pe toţi. Nu putea fi salvată 
decât o mică parte din ei. Nadashe nu vedea de ce şi-ar fi 
pierdut timpul făcându-şi griji pentru aceştia. 

Nobilii reprezentau un număr mult mai mic de oameni 
cu care să se lupte. Erau cei care înțelegeau valoarea 
propriei salvări. 

Ei deţineau majoritatea capitalului. Şi mai înțelegeau şi 
problemele de Realpolitik cu care se confruntau: faptul că 
majoritatea oamenilor din Interdependenţă urmau să 
moară, dar nobilii nu, cât timp erau dispuşi să le 
plătească Nohamapetanilor pentru accesul la Capăt. Era 
pur şi simplu costul afacerilor în noua paradigmă. 

Şi, făcând asta, salvau Interdependenţa. Nadashe avea 
să salveze Interdependenţa. 

In cele din urmă, asta era acţiunea cu cel mai înalt 
grad de moralitate. 

lar dacă, în acest timp, Nadashe însăşi era nevoită să 
facă unele lucruri discutabile? Ei bine... Şi asta făcea 


parte din costul afacerilor în noua paradigmă. 

Aşa că nu, se gândi ea. Nu era nimic în neregulă cu ea, 
absolut nimic. Era puternică, morală şi curajoasă într-o 
manieră pe care istoria avea s-o înţeleagă. In mod cât se 
poate de serios, Nadashe nu vedea vreo diferenţă între 
ea şi Rachela |, primul împărax al Interdependenţei. Dacă 
îndepărtai mitul fondării Bisericii Interdependenţei şi 
poveştile diferiților istorici linguşitori, vedeai o femeie 
care făcuse alegeri dificile pentru binele întregii societăţi. 
Pentru că acele alegeri trebuiau făcute. Nu ar fi existat o 
Interdependenţă fără ele sau fără Rachela |. 

Prin minte îi trecu gândul fugar că, atunci când avea să 
devină împărax, numele ei imperial ar fi trebuit să fie tot 
Rachela, pentru a face foarte clară această legătură. 
Respinse ideea aproape la fel de repede. Ar fi fost prea 
evident şi, având o nouă casă pentru Interdependenţă, la 
Capăt, era logic să nu se uite în trecut. 

„Impăraxul Nadashe 1“ avea să fie de ajuns. Da, totul 
îi mergea bine lui Nadashe Nohamapetan. 

Auzi un ping! venind dinspre tabletă, semnalând că 
unul dintre angajaţi îi cerea permisiunea să intre în 
apartamentul ei. 11 lăsă să intre. 

— Contesa Rafellya Maisen-Persaud din Casa de 
Persaud doreşte să vă vadă, doamnă. 

— Perfect, spuse Nadashe. Pregătiţi un serviciu de 
ceai, apoi poftiţi-o înăuntru. 


CAPITOLUL 15 


n regulă, prima întrebare. Unde dracu' sunt? 

___ | Persoana căreia i se adresă Kiva Lagos stătea la un 
birou A mic dintr-o cameră la fel de mică, părând 
amuzată. 

— Am crezut că prima ta întrebare ar putea fi cine 


dracu' sunt eu. 

— In regulă, bine. Cine naiba eşti? 

— Numele meu este Căpitanul Robinette. 

— Bună, Căpitane Robinette. încântată. Unde dracu' 
mă aflu? 

Căpitanul Robinette se uită la cei doi membri ai 
echipajului care o însoţiseră pe Kiva Lagos în cabina sa. 

— Aşteptaţi afară, spuse el. închideţi uşa. Dacă auziţi 
altceva în afară de voci ceva mai ridicate, intraţi şi bateţi- 
o până îşi pierde cunoştinţa. 

Cei doi plecară. 

Kiva nu păru impresionată. 

— Nu o să zici nici pâs dacă te strâng de gât, spuse ea. 

— îmi asum riscul. O să faci zgomot până ajungi la 
birou. 

— Şi încă nu mi-ai răspuns la întrebare. Unde dracu’ 
mă aflu? 

— înainte de a-ţi răspunde, spune-mi, te rog, ce-ţi 
aminteşti din ce s-a întâmplat înainte să ajungi aici. 

— Futu-i, îţi baţi joc de mine? 

— Fă-mi pe plac, te rog. 

— înainte să mă trezesc aici, ultimul lucru pe care mi-l 
amintesc e că am fost împuşcată drept în faţă. Când m- 
am trezit aici, eram într-o cameră de mărimea unui dulap 
de mături, în care am stat preţ de patru zile blestemate, 
fără altceva care să-mi ţină companie în afară de o cutie 
cu batoane proteice şi o toaletă chimică. Apropo, în 
chestia aia e o mizerie nenorocită. 

— După patru zile, e şi normal. Continuă. 

Kiva făcu semn în spatele ei. 

— Apoi uşa celulei mele a fost descuiată, iar amicii tăi, 
Tăntălăul şi Gogomanul, mi-au spus să vin cu ei. Apoi am 
ajuns aici. Sfârşit. Unde dracu’ sunt? 

Privirea amuzată de pe faţa lui Robinette nu se 
schimbase în mod vizibil de când intrase Kiva în cameră, 


ceea ce o enerva. 

— Eşti pe cargobotul /ubirea noastră nu a putut dura, îi 
răspunse el. Care, continuă el, uitându-se la ceas, cu 
patruzeci şi cinci de minute în urmă a intrat în curentul de 
Flux cu destinaţia Sistemul Bremen, o călătorie care ne 
va lua cincisprezece zile şi patru ore - mai mult sau mai 
puţin. în ultimele patru zile am accelerat spre curentul de 
Flux. Am primit instrucţiuni să nu-ţi dau voie să ieşi din 
cabina ta în timpul celor patru zile. Angajatorul meu a 
fost foarte clar. De aici şi baroanele proteice şi toaleta 
chimică. Presupun că ţi-ai dat seama că era apă în lavoar. 

— Avea gust de rahat. 

— Da, ei bine, de vreme ce apa este reciclată, s-ar 
putea să fie aşa. Este potabilă, dar la limită. 

— Du-te dracului! 

— Angajatorul meu a menţionat că ai putea fi ostilă, 
observă Robinette. 

— Nu ştii ce înseamnă să fiu ostilă, replică Kiva. 

— Presupun că ostilă ar însemna să vii la birou şi să 
mă sugrumi. 

— Pentru început. 

— Mi se pare corect, spuse Robinette amabil, apoi 
cotrobăi în birou şi scoase un pistol, îndreptându-1 spre 
Kiva, cu degetul sprijinit uşor pe trăgaci. Ăsta ar trebui să 
menţină o atmosferă civilizată. 

— Du-te dracului! 

— Mă rog, cât se poate de civilizată. 

— De ce naiba mergem la Bremen? 

— Pentru că luna viitoare este Oktoberfest şi n-am fost 
niciodată. 

— Am pus o întrebare serioasă. 

— Şi eu ţi-arn dat un răspuns serios. Persoana care m- 
a angajat mi-a cerut foarte clar să fii escortată în afara 
sistemului Centrului, dar nu i-a păsat prea tare unde 
anume. Am sugerat Sistemul Bremen pentru că este un 


salt relativ scurt în Flux, curenţii de Flux spre şi dinspre 
Centrul Comercial sunt stabili pentru o vreme şi pentru că 
Oktoberfest sună distractiv. Se pare că îşi are originea în 
vremurile pământene. Eu n-am fost niciodată. Şi atunci, 
de ce nu? Şi angajatorul meu a fost de acord cu asta, aşa 
că iată cum am ajuns aici. 

— Lasă-mă să ghicesc cine este nenorocita de 
angajatoare misterioasă. 

— Nu trebuie să ghiceşti, spuse Robinette. Este 
Nadashe Nohamapetan. Aceeaşi persoană care a ordonat 
să fii împuşcată în faţă cu alice paralizante. Apropo, cum 
te simţi? 

— Cum naiba crezi că mă simt? spuse Kiva. Ca şi cum 
aş fi fost împuşcată în faţă cu o grămadă de pietre! 

Robinette dădu din cap. 

— Pe lângă asta, arăţi groaznic. Sunt o grămadă de 
mici înţepături de ace unde ţi-au intrat alicele în cap şi în 
gât. 

— Mulţumesc, dobitocule. 

— Vestea bună e că se vor vindeca destul de repede. 
Aproape sigur o să treacă până când o să ajungem la 
Bremen. 

— Şi apoi ce-o să se-ntâmple? 

— Cum am spus: Oktoberfest. 

— Vreau să spun ce se întâmplă cu mine, nenorocit 
extraordinar de imbecil ce eşti. 

— Asta nu s-a hotărât încă. Mi s-a spus că odată ce 
ajungem la Bremen voi primi instrucţiuni suplimentare. 
Trebuie să aşteptăm două luni. Dacă până atunci nu vor 
sosi instrucţiunile suplimentare, se presupune că trebuie 
să te arunc afară printr-o cameră de depresurizare. Avem 
trei. Poţi alege. 

— Nu înţeleg, spuse Kiva. De ce m-ar ţine în viaţă doar 
ca să mă arunce de pe o afurisită de cameră de 


depresurizare? 

— Ar trebui să o întrebi pe ea. 

— In mod cât se poate de inconvenabil, este absentă în 
acest moment, sculă înfumurată! 

— Ei bine, dacă las arma asta jos, promiţi să nu mă 
ataci? Peste birou? 

— Nu promit nimic. 

— îmi asum riscul. Te rog să reţii că pistolul are cheie 
cu amprenta mea, aşa că, şi dacă mi-l iei, nu o să te 
ajute cu absolut nimic. 

— Aş putea să te omor în bătaie cu el. 

— Atunci o să-l pun pur şi simplu la loc în birou, spuse 
Robinette, ceea ce şi făcu, scoțând din acelaşi loc un plic 
pe care i-l înmână Kivei. Este de la angajatoarea mea. 
Mi-a cerut în mod specific să ţi-l dau imediat ce vei fi 
eliberată din captivitate. 

Kiva se uită la plic. 

— Ah, Doamne! Jubilează în scris. 

— Tot ce este posibil, fu de acord Robinette. Dacă nu 
te deranjează, continuă el arătând spre scrisoare, după 
ce citeşti chestia aia, aş vrea să ştiu ce-a spus. 

— De ce te interesează? 

— Sunt curios, asta-i tot. A fost pasageră pe această 
navă timp de câteva luni, să ştii. De când mama ei şi 
ceilalţi au fost arestaţi pentru trădare şi până nu cu mult 
timp în urmă. înţeleg că a făcut un schimb favorabil în 
ceea ce priveşte cazarea. Asta e, nu cred că pot s-o 
învinovăţesc. 

— Da, nava asta e o groapă cu rahat, din câte am 
văzut, spuse Kiva. 

— Tot ce se poate, dar în ceea ce priveşte situaţia 
dumneavoastră, Lady Kiva, e mai bine să fiţi în interiorul 
ei, nu în exterior. 

— Ai dreptate, recunoscu Kiva. Aşadar, Nadashe nu a 


fost prea populară pe nava ta, dacă înţeleg eu bine. 

— Cred că eufemismul politicos este „îşi vedea de 
treaba ei“. 

— Atunci de ce naiba-i faci munca murdară? 

— Pentru un motiv cât se poate de evident, Lady Kiva. 
Mă plăteşte foarte, foarte bine. 

— Te pot plăti mai mult decât ea, spuse Kiva. 

— Aşa o fi, teoretic. Dar, practic vorbind, te afli pe 
această navă şi nu ai acces la fonduri, în timp ce Nadashe 
Nohamapetan mi-a plătit deja jumătate din suma totală în 
avans, ceea ce reprezintă, în sine, mai mult decât am 
câştigat în ultimii doi ani. Aşa că banii tăi - dacă i-ai fi 
avut la tine, ceea ce nu e cazul - sunt absolut inutili aici. 
îmi pare rău. 

— Greşeşti. 

— Posibil, dar mă îndoiesc. Am auzit de Nadashe 
Nohamapetan cu mult înainte de a avea vreun motiv s-o 
întâlnesc. M-a impresionat faptul că e incredibil de 
hotărâtă şi pare genul de persoană cu 

care nu e absolut deloc cazul să te pui rău. Aşa că am de 
gând să-i iau banii şi să profit de partea ei bună, dacă nu 
te deranjează. 

Kiva pufni. Căpitanul Robinette consideră asta un gest 
de aprobare şi continuă: 

— Intre timp, ai două opţiuni, Lady Kiva. Prima este să 
alegi să te comporţi cum trebuie, ceea ce înseamnă să 
rămâi în zonele în care îţi spun eu să stai şi să te fereşti 
din calea celor care se ocupă cu ghidarea navei şi să nu 
zădărniceşti îndeplinirea responsabilităţilor echipajului. In 
acest caz, ţi se va permite libertatea de mişcare şi acces 
la o tabletă, pentru divertisment. /ubirea noastră nu este 
un vas de croazieră şi nu sunt prea multe de făcut, iar 
toată lumea ştie de ce te afli aici, aşa că nu vor fi dispuşi 
să te servească. Dar e mai bine decât cealaltă variantă. 

— Care ar fi? 


— Să-mi faci probleme, Lady Kiva. Caz în care te închid 
înapoi în dulapul cu mături cu nişte batoane proteice şi 
toaleta aia chimică, iar tu o să poţi număra niturile din 
perete. Şi, dacă o să fii deosebit de enervantă, s-ar putea 
să te arunc afară printr-o cameră de depresurizare fără 
să mai aştept permisiune. 

— Lui Nadashe nu i-ar plăcea asta, spuse Kiva. Nu te 
plăteşte să iei decizii. 

— Aşa e. Sunt banii ei. Dar asta este blestemata mea 
de navă, Lady Kiva. Scuze pentru limbaj. Deci, ce alegere 
vei face? 

— O să fiu cuminte. 

— Asta voiam să aud, spuse Robinette, apoi îşi băgă 
din nou mâna în birou şi scoase o tabletă, pe care i-o 
înmână. Pe asta o pot folosi oaspeţii. Include informaţii 
despre navă şi despre serviciile pe care le poate oferi 
echipajul. Ai acces la doctorul navei şi îţi recomand să 
profiţi de asta, iar dacă vorbeşti cu comisarul 

de bord, îţi putem face rost de nişte haine în plus. Acelea 
ţi le fac cadou. Să zicem că reprezintă un gest de 
bunăvoință. 

— Mulţumesc, spuse Kiva, sarcastică. 

— Cu plăcere, spuse Robinette, deloc sarcastic. La 
bord sunt doi lucrători sexuali, dar reprezintă o valoare 
adăugată pentru echipaj, iar tu nu ai bani, aşa că poate 
ar trebui să-i ignori. Dar poţi să ţi-o tragi cu orice alt 
membru al echipajului doreşti în timpul tău liber, cât timp 
nu deranjezi îndeplinirea îndatoririlor navei sau, în 
general, liniştea acesteia. 

— Nu pot să zic că am chef. 

— Mai sunt două săptămâni până la Bremen. S-ar 
putea să te răzgândeşti. In orice caz, uite tableta ta şi 
scrisoarea, iar acum ştii unde te afli şi de ce. Mai ai şi alte 
întrebări în acest moment? 

— Nu pentru tine, spuse Kiva. 


— Atunci poţi pleca. Fie Tăntălăul, fie Gogomanul, cum 
le spui tu, te va escorta înapoi în cabina ta. Şi... Lady 
Kiva, dacă îmi permiteţi o sugestie. 

— Ce sugestie? 

— Poate ai observat că am fost tolerant cu 
amenințările şi atitudinea ta în mica noastră discuţie de 
astăzi, spuse Robinette. Asta pentru că o găsesc ciudat 
de fermecătoare şi pentru că ştiu că oricine stă într-o 
gaură timp de patru zile devine irascibil. Nu-ţi recomand 
să continui cu atitudinea asta faţă de mine de-acum 
înainte, mai ales în faţa echipajului meu. O fi /ubirea 
noastră o groapă cu rahat, aşa cum o descrii, dare o 
groapă cu rahat care are nevoie de o disciplină strictă, iar 
eu nu pot şi nu voi tolera nimic care să strice asta. Ne-am 
înţeles? 

-Fie. 

— Bine. De asemenea, îţi sugerez cu tărie să nu testezi 
această atitudine nici cu echipajul. 

ULTIMUL ÎMPĂRAX | 211 


— De ce? Pentru că ar fi răutăcios? 

— Nu, pentru că o să-ţi înfigă un cuţit de unt în gât. 

— Credeam că ai spus că păstrezi o disciplină strictă 
pe navă. 

— Am spus că nava are nevoie de o disciplină strictă. 
N-am spus că dacă testez; teoria asta nu te trezeşti 
moartă. 


Scrisoarea lui Nadashe era, desigur, al dracului de 
iritantă. 
Suna cam aşa: 


Kiva, 


Pentru că ştiu că te întrebi, iată de ce te-am lăsat să 


trăieşti: 


1. Pentru că mă amuză să te ştiu în viaţă pe nava aia 
îngrozitoare. 

2. Deoarece voi avea nevoie de tine ca să accesez unele 
dintre conturile încă îngheţate. 

3. Pentru că, dacă te las să trăieşti, asta o va ţine pe mama 
ta şi Casa de Lagos sub control. Arta fină a luării de 


ostatici are anumite avantaje. 


Ar trebui să notez că un ultim motiv e unul pe care-l 
păstrez secret deocamdată. Cât priveşte restul lumii, toți 
ştiu că ai fost ucisă împreună cu Drusin Wolfe. După ce 
asasinul meu l-a ucis pe Wolfe şi te-a imobilizat, echipajul 
meu de ambulanţă a ajuns primul la locul crimei şi te-a luat 
de acolo. Regret să-ţi spun că ai murit pe drumul spre spital, 
iar corpul tău a fost trimis imediat într-un sicriu închis 
înapoi la Ikoyi. I-am înscenat toate astea lui Wolfe; el a fost 
ucis de propriii săi asasini neglijenţi. E greu să găseşti 


meseriaşi buni. 

— Ah, nenorocită meschină ce eşti! spuse Kiva cu voce 
tare, în timp ce citea ultima parte. Tu chiar te crezi 
deşteaptă. 


Te las în viaţă deocamdată, dar este evident că nu poţi 
merge la Capăt. Aşa că acum eşti în drum spre Bremen. 
Cred că ştii ce am în plan. Am motive să cred că se va 
întâmpla în curând. Dacă voi reuşi, atunci este posibil să te 
chem înapoi, pentru a-mi recupera averea şi pentru a 
discuta cu tine, în calitate de negociator principal al familiei 
tale, despre poziția Casei de Lagos în noul regim. La urma 


urmei, ai fost atât de grijulie cu Casa de Nohamapetan cât 


timp ai avut privilegiul de a-i proteja interesele. Aştept cu 
nerăbdare ca un Nohamapetan să-ţi întoarcă favorul. 

Dacă nu voi avea succes, atunci regret să spun că 
probabil n-o să mai fiu în măsură să le trimit instrucţiuni 
suplimentare Căpitanului Robinette şi echipajului său în 
ceea ce te priveşte. Sunt sigură că ţi-a spus deja ce 
presupune asta. 

Și, înainte să-i sugerezi că eşecul meu ar însemna ca el 
să nu mai primească restul sumei care i se cuvine, ar trebui 
să afli că acesta există deja într-un cont de garanţie la 
Hubfall, lucru pe care el îl ştie, îmi pare rău să te 
dezamăgesc. Mă tem că nu mai am altceva de spus, în afară 
de faptul că ar trebui să-mi urezi noroc. Viaţa ta depinde de 


succesul meu. 


Distracţie plăcută la Oktoberfest! 
NN 


Kiva citi scrisoarea, o mai citi o dată, şi înc-o dată, o 
mai citi şi a patra oară, ca să fie sigură, apoi o rupse 
bucăţi-bucăţele, se duse la toaleta echipajului, aflată pe 
acelaşi coridor cu dulapul ei de mături, aruncă bucăţelele 
rupte în closet, îşi dădu jos pantalonii, 

se aşeză şi urină pe ele. Această acţiune nu schimbă 
ideea generală a situaţiei în care se afla, dar o făcu să se 
simtă mai bine. 

Odată îndeplinit acest lucru, Kiva se întoarse în dulapul 
cu mături şi reflectă asupra poziţiei ei, la avantajele şi la 
atuurile pe care le avea în acest moment. 

Avantaje: era în viaţă, futu-i, ceea ce, sincer, o 
surprinsese oarecum, după ce fusese împuşcată drept în 
faţă. Căpitanul avusese dreptate când spusese că nu 


arăta prea grozav pe moment - faţa ei era plină de 
vânătăi şi de leziuni acolo unde bucăţelele de praf de 
puşcă încărcate cu droguri îi pătrunseseră în piele, ca 
substanţele să fie absorbite -, dar nu era ceva care să o 
îngrijoreze. Chestiile astea nu aveau să o încetinească 
deloc. 

Atuuri: creierul ei. Corpul ei. Nu faţa ei, mă rog - vezi 
mai sus apropo de vânătăi şi ciupituri -, dar tot ce era 
înăuntru şi afară funcţiona la putere maximă. Pe lângă 
asta se mai adăuga şi starea ei actuală, adică faptul că 
era al dracu' de supărată. 

Şi nu doar al dracu' de supărată pe Nadashe 
Nohamapetan, ca să fie clar, cu toate că era, într-adevăr 
şi pe bună dreptate, al dracu' de supărată pe ea. 
Nadashe o împuşcase în faţă, o răpise şi o băgase într-o 
navă spaţială în care sigur avea să se îmbolnăvească de 
te- tanos. Femeia aia avea nevoie de o schimbare de 
atitudine, iar Kiva îşi dorea foarte mult să fie cea care să 
i-o ofere. 

Insă persoana pe care Kiva era cel mai supărată era ea 
însăşi. Senia avusese dreptate: Nadashe o găsise pe Kiva 
exact acolo unde n-o căutase. Kiva mersese la întâlnirea 
cu Drusin Wolfe convinsă că era stăpână pe situaţie şi că 
Wolfe şi Nadashe aveau să-i cadă în plasă exact aşa cum 
plănuise. Fusese prea încrezătoare şi prea puţin 
pregătită, aşa că sfârşise prin a fi împuşcată în faţă, 
trezindu-se la cheremul unei nenorocite din Casa de 
Nohamapetan. 

Kiva se opri o clipă şi se gândi la Senia, care aproape 
sigur credea că e moartă şi care trebuia să îndure o astfel 
de veste. Kiva simţi un junghi, ceva ce nu era pe deplin 
sigură că mai simţise vreodată înainte - durere, dar nu ca 
atunci când murea cineva (în cazul de faţă, moarta ar fi 
fost ea, şi nu era), ci pentru cei vii, care trebuiau să se 
confrunte cu propria lor durere gândindu-se la cei morţi. 


Nu era corect ca Senia să trebuiască să suporte această 
durere şi, deşi Kiva nu fusese niciodată genul care să se 
amăgească cu gândul că lumea ar fi măcar un pic 
corectă, asta i se părea ca o senzaţie aparte de depăşire 
a limitelor, ceva special, pentru care trebuia s-o facă pe 
Nadashe să plătească. 

Aşa că, da. Kiva era foarte supărată. Supărată pe 
Nadashe. Supărată pe ea însăşi. Supărată din pricina 
Seniei. Şi era supărată că se afla pe o navă care părea să 
fie făcută în mare parte din rugină şi spermă, 
rostogolindu-se spre Oktoberfest, ce naiba o mai fi fost şi 
aia. 

Kiva o dăduse în bară. Era timpul să se răzbune. 

Avea la dispoziţie cinsprezece zile şi ceva mai puţin de 
două ore ca s-o facă. 

Aşa că se puse pe treabă. 


CAPITOLUL 16 


aree Claremont nu se considera un om 

predispus la fluctuații emoţionale, dar trebuia 

să recunoască faptul că ultimele câteva zile îl 
dăduseră cu adevărat peste cap. 

în primul rând, îşi dăduse seama de un lucru: Cardenia 
- femeia de care da, chiar era profund îndrăgostit, în 
ciuda imposibilului fapt că era şi Grayland a l-a, 
Impăraxul Interdependenţei - îl minţise. Şi nu fusese o 
minciună oarecare, cum ar fi, de pildă, că îi place cum îi 
face masaj la picioare, ori una mai importantă, cum ar fi 
fost să-l înşele cu un alt membru al curţii sale pentru că 
ea e Impăraxul şi nimeni nu şi-ar fi permis s-o oprească. 
11 minţise în cel mai serios mod posibil, încredinţându-i o 
sarcină imposibilă, una de care depindeau miliarde de 
vieţi, o sarcină al cărei eşec l-ar fi scufundat pentru 
totdeauna în noroi, ascunzându-i apoi informaţia pe care 
ar fi putut-o folosi pentru a rezolva această sarcină 
imposibilă. 

Lui Maree îi era greu chiar şi acum să exprime atât 
furia, cât şi dezamăgirea absolut zdrobitoare pe care le 
simţise când îşi dăduse seama ce făcuse Cardenia, cât şi 
motivul aproape insultător pe care ea-1 invocase pentru a 
se justifica. A-i cere lui Maree să găsească o modalitate 
de a folosi curenţii de Flux evanescenţi 

pentru a salva miliarde de oameni, fără să-i ofere 
cunoaşterea extrem de avansată care fusese folosită 
pentru a crea Ruptura era ca şi cum i-ai cere cuiva să 
vindece o boală extrem de contagioasă fără să-i spui 
despre teoria germenilor, deşi ai la îndemână toate datele 
despre ea. 

Cardenia precizase că ultima dată când oamenii 
posedaseră acest set anume de cunoştinţe fuseseră 
aproape de pragul extincţiei şi, în cele din urmă, 
ajunseseră în situaţia în care se aflau acum. Lui Maree îi 
fusese imposibil să susţină contrariul, dar argumentase 
că asta se întâmplase atunci, iar circumstanţele de acum 
erau diferite şi că nimeni dintre cei care ar lucra astăzi cu 
acele date n-ar fi atât de imbecil încât să le folosească 
pentru aceleaşi scopuri. In acel moment Cardenia i-a râs 
în faţă, iar ceva din iubirea lui pentru ea s-a frânt 
instantaneu. 

Cei doi se certaseră serios, iar Maree spusese câteva 
lucruri destul de greu de iertat înainte de a se retrage 
îmbufnat, trântind uşa, în apartamentul său de burlac 
care avea cam jumătate din dimensiunea băii personale a 
Cardeniei. Fiersese acolo o vreme, în timp ce Cardenia se 
dusese să-şi împărtăşească gândurile cu strămoşii ei sau 
cum voia ea să numească ce făcea în Camera Memoriei. 
Maree intenţionase să se apuce de treabă, dar, în schimb, 
se apucă să treacă în revistă detaliile certei lor, reluându- 
le ca într-o buclă, acordând o atenţie deosebită faptului 
că femeia iubită îi răsese în nas. 

Se aştepta să devină din ce în ce mai furios pe măsură 
ce relua tot mai des momentul în minte. Dar, în realitate, 
cu cât îl retrăia mai des, cu atât devenea mai trist şi mai 
deprimat. li luă o bună bucată de timp să îşi dea seama 
de ce: nu era vorba că se înşelase, ci de faptul că nici 
Cardenia nu o făcuse, iar ea probabil se înşela mult mai 
puţin decât el. El era om de ştiinţă şi, sincer vorbind, nu 
era cel mai bun observator al naturii umane. El n-ar fi 
abuzat 

niciodată de datele Rupturii în felul acela şi nu putea să-şi 
imagineze cum vreunul dintre oamenii de ştiinţă cu care 
lucra ar fi făcut-o. Erau prea ocupați să salveze universul, 
la urma urmei. 

Dar în acel moment uitase că iubita lui, Cardenia, era 
în acelaşi timp Grayland şi uitase lucrurile cu care trebuia 
să se confrunte zi de zi în această ipostază: cu 
oportunismul agresiv şi cu manevrele politice ale lumii în 
care locuia; cu oamenii care voiau ceva de la ea sau care 
ar fi fost fericiţi să ia ceva de la ea; cu realitatea 
deprimantă de a şti că există oameni - şi nu doar atât, ci 
şi comploturi - care n-ar fi ezitat nici măcar o clipă să o 
ucidă pe Grayland pentru a o elimina din calea propriilor 
lor scopuri egoiste. 

Cardenia - iubita lui Maree, femeia pe care ştia că o 
iubeşte - era dulce, amabilă, neîndemânatică şi puţin 
cam... fraieră. Grayland a D-a, Impăraxul 
Interdependenţei, nu-şi putea permite să fie în niciunul 
dintre aceste feluri. lar ele două erau aceeaşi persoană. 
Când îi spusese cuvintele sale naive Cardeniei, cea care 
râsese de el fusese Grayland. Pentru că Grayland ştia mai 
bine. 

Această revelaţie despre natura disputei lor nu-l făcu 
pe Maree să se simtă mai bine; ba chiar îl făcu să se 
simtă mult mai rău. îndeajuns de rău încât să ştie că 
trebuie să se ducă la Cardenia şi să-şi ceară scuze, 
indiferent cât de supărat era că nu voise să-i dea datele 
despre Ruptură. 

Odată luată această hotărâre, Maree îşi stropi faţa cu 
apă şi se pregăti să se întoarcă la Cardenia pentru a se 
târî în genunchi în faţa ei, când primi telefonul de la Senia 
Fundapellonan despre Kiva Lagos, care fusese ucisă în 
parcul Attavio al VI-lea. Maree primi vestea ca pe un 
pumn în stomac. Nu o văzuse prea des pe Kiva de când 
ajunsese la Centrul Comercial şi începuse o relaţie cu 


Cardenia, iar Kiva fusese destul de ocupată pe cont 
propriu cu gestionarea afacerilor Casei Nohamapetan şi, 
recent, cu noua ei 

relaţie cu Senia. Dar Maree îşi amintea cu plăcere de 
călătoriile lor la Centrul Comercial şi de timpul petrecut 
împreună şi apreciase faptul că era o aliată solidă pentru 
Grayland într-o perioadă în care aceasta avea mare 
nevoie de aliaţi. 

Senia îl sunase pe Maree pentru că ştia că el 
reprezenta clar cel mai rapid mod de a transmite vestea 
către Cardenia; e drept, vestea ar fi ajuns în cele din 
urmă la ea, dar ar fi trebuit să treacă prin mai multe 
canale. Maree îşi exprimă condoleanţele pentru pierderea 
suferită de Senia, apoi străbătu uriaşul palat şi ajunse la 
apartamentele  Cardeniei chiar în momentul în care 
aceasta ieşea din Camera Memoriei. 

li povesti despre Kiva Lagos. După ce se opriră 
amândoi din plâns, ea îi spuse că-i va da informaţiile 
despre Ruptură. 

— Sincer, nici nu mă pot gândi acum la asta, fu tot ce 
izbuti să-i răspundă Maree. 

Cadavrul Kivei Lagos fusese identificat pe baza 
amprentelor digitale şi a ADN-ului. După ce moartea a 
fost confirmată de cei de la spital, corpul ei a fost depus 
la temperaturi scăzute într-un sicriu etanş şi expediat cu 
următorul zbor disponibil spre sistemul Ikoyi, în 
conformitate cu instrucţiunile legale pe care le lăsase ea 
în scris. Nici măcar Senia nu reuşise să ajungă la spital 
înainte ca trupul să fie închis; avusese la dispoziţie trei 
minute să stea în faţa sicriului înainte ca acesta să fie 
expediat rapid pe nava Asta e doar părerea 
dumneavoastră, domnule, care urma să plece. 

Printr-o ironie tristă, Asta e doar părerea 
dumneavoastră, domnule intrase în găvanul de Flux spre 
Ikoyi doar cu o oră şi ceva mai târziu după sosirea la 


Centrul Comercial a navei Wehotărârea asta mă irită, 
având-o la bord pe Contesa Huma Lagos, mama Kivei şi 
şefa Casei de Lagos, venită pentru o întâlnire cu diverşii 
directorii de sistem ai casei. Grayland îi ceruse lui Maree 
s-o reprezinte în 

faţa Contesei de Lagos pentru a-i transmite condoleanţele 
personale şi pentru a o asigura că povestea căderii în 
dizgrație publică a fiicei ei în faţa Impăraxului e o simplă 
făcătură. 

Contesa de Lagos nu doar că nu se arătă deloc 
îngrijorată în legătură cu povestea căderii în dizgrație a 
fiicei ei, dar nu părea nici extrem de preocupată de faptul 
că aceasta era moartă. 

— Aţi văzut cadavrul? îl întrebă ea pe Maree în biroul 
fiicei sale de la Casa Breslelor, când acesta veni să-i 
prezinte condoleanţele Impăraxului. 

— Cadavrul a fost identificat în două moduri, spuse 
Maree. 

— Nu asta am întrebat, spuse Contesa de Lagos. 

— N-am văzut eu însumi cadavrul. 

— Nici domnişoara Fundapellonan nu l-a văzut. Mi-a 
spus că trupul a fost pus într-un sicriu etanş înainte ca ea 
să ajungă acolo. Şi nimeni dintre angajaţii Kivei de aici, de 
la Casa Breslelor nu l-a văzut ca să-l identifice. Nici la 
Casa de Nohamapetan, nici la Casa de Lagos. Singurele 
persoane care au văzut-o au fost paramedicii care au dus 
trupul la spital şi medicii de acolo care au declarat-o 
moartă. Şi niciunul nu o cunoaşte. 

— Au fost amprentele digitale şi ADN-ul, remarcă 
Maree. 

Contesa de Lagos îi aruncă lui Maree o privire 
îngăduitoare. 

— Lord Maree, aduceţi-mi aminte. Sunteţi tânărul 
simpatic pe care l-a folosit fiica mea ca jucărie sexuală în 
timpul călătoriei de la Capăt la Centrul Comercial? 


— Eu... nu m-aş exprima în felul acesta, dar, da, Lady 
Lagos. 

— Avea o părere excelentă despre dumneata, în mai 
multe privinţe. 

— Hmm, mulţumesc. 

— Dar, ceva relevant pentru această conversaţie, 
parcă îmi amintesc că tocmai înainte de pleca de la Capăt 
nava cu care 

călătoreaţi a fost cucerită de pirați şi vi s-a cerut să 
pretindeţi că sunteţi altcineva, ceea ce a necesitat o 
mostră falsă de ADN. Aşa-i? 

-Da. 

— lar înainte de asta, pentru a reuşi să urcați pe nava 
noastră, v-aţi asumat o identitate falsă, ceea ce a 
necesitat atât amprente digitale false, cât şi irisuri false. 
Sau cel puţin aşa mi s-a spus. Şi asta e adevărat, nu? 

-Da. 

— Ei bine, atunci, Lord Maree... Permiteţi-mi să vă 
întreb din nou. Aţi văzut corpul fiicei mele? l-aţi văzut 
trupul, dumneavoastră sau cineva care o cunoaşte? 

— Nu. 

— Şi aţi fi de acord cu faptul că trupul ei, între 
ghilimele, a fost închis etanş în acel sicriu cu o grabă 
suspectă şi încărcat aproape la fel de repede pe o navă în 
trecere? 

— Da, conform instrucţiunilor ei. 

Contesa pufni dezaprobator. 

— Lord Maree, sunteţi cu siguranţă un tânăr drăguţ, 
dar eu nu cred că sunteţi atât de isteţ. Kiva nu are vreo 
legătură emoţională cu sistemul Ikoyi. N-a mai locuit 
acolo pentru o perioadă îndelungată de când era copil. lar 
familia noastră nu este nici religioasă, nici nu ţine la 
vreun ritual special de înmormântare. Ştiţi ce am de gând 
să fac cu trupul meu după ce voi muri? 

— Nu ştiu, Contesă. 


— Nici eu nu ştiu. Voi fi moartă şi o să mă doară în 
fund. Dacă voi fi acasă, copiii mei vor hotărî ce să facă cu 
trupul meu. Probabil că o să fie lichefiat, deoarece aşa se 
obişnuieşte în habitatele din Ikoyi dar, din partea mea, ar 
putea la fel de bine să-l lege de nişte bețe şi să-l învârtă 
ca pe o marionetă. Dacă mor pe o navă, pot să mă arunce 
peste bord. Şi eu sunt Contesa de Lagos. 

Nu cred că vreunuia dintre copiii mei îi pasă mai mult 
decât mie ce se-ntâmplă cu corpul său, cu atât mai puţin 
Kivei, despre care ştii din experienţă că nu e tocmai 
sentimentală. 

— Aşa e, fu Maree de acord. 

Contesa zâmbi: 

— Aşadar, să recapitulăm: nimeni nu a văzut trupul şi a 
fost expediat cu o grabă suspectă, conform unor 
instrucţiuni dubioase, de către oameni necunoscuţi. lar 
acum, nava care se presupune că transportă corpul ei 
este în Flux, nu-i aşa? De obicei, nu fac pariuri de fraieri, 
Lord Maree, dar dacă vreţi să pariaţi cu mine că nava va 
ajunge cu acel sicriu în ea, o să vă iau banii cu plăcere. 

— Deci credeţi că este încă în viaţă. 

— Hai să spunem că până hu-i pot vedea trupul cu 
ochii mei şi până nu-l pot atinge, mi se pare puţin 
probabil să fie moartă. 

— l-aţi spus acest lucru Seniei Fundapellonan? 

Contesei Lagos căpătă o expresie serioasă. 

— Nu, ar fi o cruzime să fac aşa ceva. 

— Chiar dacă sunteţi de părere că fiica dumneavoastră 
e în viaţă. 

— Lord Maree, o iubiţi pe fiica mea? 

— Ţineam... ţin mult la ea. 

— Dar nu o iubiţi. 

-Nu. 

— Senia Fundapellonan o iubeşte. 

— înţeleg. 


— Mă bucur că înţelegeţi. 

— Dacă în sicriu nu e Kiva, atunci cine e? Şi unde e 
Kiva? 

— Nu sunt detectiv, Lord Maree. Dar dacă aş fi, 
probabil că aş verifica dacă în ultimele zile a dispărut vreo 
tânără care să aibă înălţimea, culoarea pielii şi constituţia 
asemănătoare cu ale Kivei. 

Aş mai putea încerca şi să găsesc ambulanţa care a dus-o 
la spital. Am o bănuială că ar putea fi greu de găsit. 

— Voi pune pe cineva să se ocupe de asta, spuse 
Maree. 

— Daţi-i drumul! Cât despre locul în care se află - aţi 
spus că lucra cu Impăraxul pentru a aduce un pic de haos 
în planurile lui Nadashe Nohamapetan? 


— Da, aşa mi-a spus Impăraxul. 

— Atunci presupun că exact asta face. 

— Sper că aveţi dreptate. 

— Şi eu, Lord Maree. Intre timp, mă voi preface în 
public că-mi jelesc fiica. 

— Probabil că e o decizie înţeleaptă, spuse Maree. Cât 
timp plănuiţi să rămâneţi în sistem? 

— Pe termen nelimitat, spuse contesa. Am propriile 
treburi de care trebuie să mă ocup. Mi s-a spus că Marina 
Imperială doreşte să aibă o întâlnire cu mine în legătură 
cu un grup operativ pe care ar vrea să-l convoace în 
spaţiul Ikoyi. Mai mult de-atât, indiferent ce s-ar întâmpla 
cu Impăraxul şi cu fiica mea, vreau să fiu şi eu prezentă. 
Nu pot să-mi imaginez că, atunci când se va termina în 
cele din urmă, nu va fi cel puţin spectaculos. N-aş pierde 
asta pentru nimic în lume. 


Apoi a vent timpul pentru datele Rupturii. 
Conform acestora, Maree a aflat două lucruri. Primul a 
fost că oamenii de ştiinţă din Sistemele Libere, 


confederaţia liberă a sistemelor stelare care ocupa 
acelaşi spațiu ca  Interdependenţa de azi, erau 
extraordinar de avansați, cel puţin în ceea ce privea în- 
ţelegerea Fluxului şi a dinamicii sale. lar dacă Maree şi-ar 
fi petrecut tot restul vieţii sale naturale explorând datele 
pe care Cardenia, 

cu mare reticenţă, i le cedase, abia ar fi început să 
înţeleagă ceea ce aveau să-i arate. 

Erau atât de multe date, atât de multă înţelegere a 
naturii Fluxului care până atunci îi fusese ascunsă, încât 
se înfuriase serios din cauza asta. Observațiile şi 
structurile pe care tatăl său le adunase timp de treizeci 
de ani pentru a le descrie erau schiţate aici în anexe - 
atât de clar înţelese, încât erau aproape banale. Ideea că 
toate aceste informaţii, toate aceste cunoştinţe fuseseră 
aruncate într-o gaură neagră a memoriei timp de o mie 
cinci sute de ani l-a făcut pe Maree să cadă, pentru scurt 
timp, într-o stare care putea fi descrisă doar ca o 
disperare existenţială. 


Dar numai pentru scurt timp, pentru că, la urma urmei, 
acum avea datele. Ceea ce voia să facă era să se 
tăvălească în ele, să le guste din plin, să urmărească firul 
lor pe îndelete pentru a vedea unde A 
duceau şi ce însemnau. Dar nu era timp pentru asta. In 


acest moment, Maree trebuia să salveze miliarde de 
oameni sau măcar să vadă dacă era posibil să o facă. Cu 
o mare strângere de inimă puse deoparte aproape toate 
datele pentru a se concentra asupra materialelor pe care 
le considera relevante pentru problema de faţă. 

Al doilea lucru pe care l-a aflat a fost că oamenii de 
ştiinţă din Sistemele Libere nu erau nici pe departe atât 
de inteligenţi. 

De exemplu, înțelegeau că Fluxul vibrează, dar nu 
înțelegeau că este un lichid. 

Ei bine, cel puţin aproximativ. A încerca să descrii 


aceste realităţi matematice fundamentale ale Fluxului în 
limbaj uman era ca şi cum ai fi încercat să descrii 
conţinutul unui dicţionar prin intermediul dansului. De 
fapt, Fluxul nici nu vibra, nici nu se comporta ca un lichid, 
cel puţin nu în felurile în care creierul uman înţelegea 
aceste două concepte. Era mai corect să spunem că, de-a 
curmezişul mai multor axe dimensionale, dintre care 

unele erau imbricate în altele, iar altele se exprimau 
fracţionat, exista o frecvenţă de repaus a Fluxului care 
putea fi manipulată local prin adăugarea de energie, iar în 
acest fel găvanele şi curenţii de Flux puteau fi, teoretic, 
determinaţi să se extindă, să se contracte sau să se mişte 
în continuumul spaţiu-timp convenţional. Acesta fusese 
modul în care Sistemele Libere prăbuşiseră curentul de 
Flux din partea lor de spaţiu; ele distruseseră echivalentul 
hi- perspaţial al unui rezonator, îl aruncaseră în curentul 
de Flux şi-l declanşaseră, prăbuşind astfel acel curent de 
Flux. 

Aceasta a fost Ruptura. 

Ceea ce nu înţeleseseră a fost că, din punct de vedere 
dinamic, Fluxul nu acţionează ca energia, ci la fel ca un 
lichid, care propagă un echivalent specific Fluxului al 
undelor de presiune, care, la rândul lor, generează goluri 
de presiune joasă. Atunci când au declanşat bomba lor 
rezonantă, oamenii de ştiinţă din Sistemele Libere nu 
doar că au amplificat Fluxul, ci i-au generat şi cavităţi, 
declanşând goluri multidimensionale care, atunci când s- 
au prăbuşit, au zguduit Fluxul. 

Reverberaţiile  rezonatorului Sistemului Liber s-au 
disipat în cele din urmă, fără a afecta nimic altceva decât 
curentul de Flux pe care l-au făcut să se prăbuşească. 
Efectele formării de cavităţi se propagau de-a lungul 
Fluxului, destabilizând porţiunea care se corela cu 
Interdependenţa şi mult mai mult de-atât. Din ce putea să 
vadă Maree, calculele matematice sugerau că efectul încă 


se propaga, reverberând, între timp, pe terenul 
inexprimabil al Fluxului. 

Toate calculele matematice o dovedeau: era vorba 
atât de ca- vitaţie, cât şi de vibraţie. Poate că oamenii de 
ştiinţă implicaţi în refacerea rezonatorului care a prăbuşit 
curentul de Flux din Statele Libere nu observaseră acest 
lucru, ori îl văzuseră, înţeleseseră consecinţele şi 
deciseseră să le ignore. 

Sau poate nu deciseserd să le ignore. Era posibil să-şi 
fi dat seama că efectele vor reveni să-i bântuie peste 
cincisprezece secole în viitor şi fie au decis să lase viitorul 
să rezolve problema, fie au crezut că, înainte de a deveni 
o problemă, ei înşişi vor fi descoperit o soluţie. 

Doar că nu au făcut-o, iar din cauza acţiunilor lor, 
civilizaţia Sistemelor Libere s-a scufundat într-o anarhie 
completă, ceea ce a făcut ca vaste porţiuni de istorie şi 
ştiinţă să se piardă pentru urmaşii lor. Şi fiindcă s-au 
pierdut, nu numai că aceşti urmaşi au fost nepregătiţi să 
facă faţă consecinţelor Rupturii, dar nici măcar nu au ştiut 
că se vor confrunta cu ele. 

Maree se întrebă dacă oamenii de ştiinţă din Sistemele 
Libere îi avertizaseră pe politicienii şi pe liderii lor cu 
privire la consecinţele declanşării Rupturii, dacă le păsa 
de ceea ce dezlănţuiseră asupra copiilor lor, în viitor, 
după multe generaţii sau dacă erau entuziasmați de ceea 
ce făceau şi erau, în optimismul lor naiv, convinşi că orice 
consecinţe ar fi avut Ruptura, acestea aveau să fie 
rezolvate în timpul vieţii lor. 

Orice ar fi fost, o dăduseră în bară grav. 

— Aveai dreptate, îi spuse Maree Cardeniei mai târziu, 
în timp ce încerca să-i explice toate astea. Oamenii sunt 
îngrozitori şi nu trebuie să ai încredere în ei şi să le 
încredinţezi informaţii. Era mai bine să rămânem în 
caverne şi să frecăm beţişoare ca să facem focul. 

Auzindu-l, Cardenia zâmbi. Aparent, scuzele lui Maree 


fuseseră acceptate. 

Lăsând la o parte pesimismul lui actual cu privire la 
natura umanităţii, Maree avea un avantaj faţă de 
nefericiţii oameni de ştiinţă din Sistemele Libere: 
înţelegea natura Fluxului şi modul în care îl afecta 
„cavitaţia“. In momentul acesta nu mai exista 

nicio modalitate de a opri efectele cavitaţiei, care 
începuse cu o mie cinci sute de ani în urmă. Aşa-zişii 
curenţi stabili de Flux ai Interdependenţei erau sortiţi să 
se prăbuşească şi nu aveau să se mai refacă preţ de mii 
de ani. Cu asta se terminase. 

Dar aceeaşi cavitaţie care distrugea curenţii stabili ai 
Fluxului genera şi curenţii evanescenţi, creându-i pe 
măsură ce rezultatele haotice ale sale rezonau în mediul 
Fluxului. Curenţii evanescenţi nu erau de fapt ceva nou - 
matematica sugera că apăreau de secole. Dar ei se 
grupau, apărând cu o frecvenţă mai mare în anumite 
momente decât în altele. Actualmente, omenirea era 
contemporană cu un grup evanescent de curenţi care 
avea să mai dureze câteva decenii. Maree estima că vor 
apărea şi alte grupuri, la intervale de timp care păreau 
aleatorii la prima vedere, dar care erau bine definite de 
matematică. 

— Ce înseamnă asta pentru noi? întrebă Cardenia. 

— In momentul de faţă, nu prea multe, recunoscu 
Maree. Dar dacă ar exista o cale de a învăţa cum să 
manipulăm aceşti curenţi de Flux evanescenţi şi găvanele 
lor, am putea să câştigăm nişte timp. Nu ar fi nevoie să 
mutăm pe toată lumea în acelaşi timp. Am putea să-i 
mutăm puţin câte puţin, de la un sistem la altul, până 
când toţi ar ajunge la Capăt. 

— Şi cât ar dura asta? 

— Câteva sute de ani, poate... 

— Noi nu putem nici măcar să convingem parlamentul 
să fie de acord cu un plan, nici când le acordăm şase luni 


pentru asta, protestă Cardenia. 

— Sunt de acord cu tine că oamenii simt problema, 
spuse Maree. 

— Atunci, cum o rezolvăm? 

— Nu ştiu. Poate să-i facem să trăiască mai mult, astfel 
încât să fie nevoiţi să se confrunte cu consecinţele 
acţiunilor lor. 

— Eşti un optimist, spuse Cardenia. 

— Aşa s-ar zice. 

Cardenia chicoti, spre fericirea lui Maree. Apoi întrebă: 

— Deci cum controlăm curenţii de Flux evanescenţi? 

— Facem un rezonator. 

Cardeniei îi pieri zâmbetul. 

— Adică acelaşi lucru care a creat întreaga problemă. 

— Nu, nu acelaşi lucru. Unul similar. Acesta ar urma să 
extindă un găvan de Flux, nu să-l prăbuşească. 

— Cât ar dura să facem unul? 

— Nu foarte mult. Planurile sunt incluse în date. Cea 
mai mare problemă este că avem nevoie de o cantitate 
ridicol de mare de energie. 

— Cât de mare? 

— Am putea ilumina tot Xi'an-ul cu ea timp de luni 
bune. Şi toată trebuie produsă în acelaşi timp. Dar înainte 
de a ajunge atât de departe, trebuie să observ cum se 
formează un găvan de Flux evanescent. Trebuie să văd 
dacă evenimentul în sine se potriveşte cu datele pe care 
le am. Am nevoie de cel puţin un punct de date precis 
înainte de a realiza orice altceva. 

— Când poţi face asta? 

— Ei bine, vestea bună este că există unul prognozat 
pentru Centrul Comercial în zece zile, spuse Maree. 
Vestea mai puţin bună este că îmi va lua optzile să ajung 
acolo cu Auvergne. Aşa că trebuie să plec mâine. 

Cardenia se încruntă. 

— Pe nepusă masă. 


— Ţi-aş fi spus mai devreme, dar ne certam. Şi apoi a 
mai fost şi chestia cu Kiva. 
-Da. 

Cardenia nu era sigură de veridicitatea teoriei Contesei 
de Lagos referitoare la fiica ei, dar Maree o convinsese să 
le ceară oamenilor ei să păstreze legătura cu anchetatorii 
de la Hubfall în legătură cu femeile dispărute a căror 
descriere fizică s-ar fi potrivit cu a Kivei. 

— L-am informat deja pe Chenevert, e gata oricând de 
plecare. Avem nevoie doar de autorizaţia ta pentru a 
părăsi docul. 

— Aş putea să te ţin aici, spuse Cardenia. Lasă-l pe 
Chenevert să se ocupe de tot. 

— Vreau să văd cu ochii mei. 

— N-ai cum să vezi. Găvanele de Flux nu se pot vedea 
cu ochiul liber. 

— Ştii ce vreau să spun. 

— Da, ştiu. 

— Nu te îngrijora. Sunt doar două săptămâni, în sistem. 
Poţi chiar să-mi scrii. Viteza luminii funcţionează. 

Cardenia îl împinse uşor. 

— Mulţumesc că m-ai făcut să par o lipicioasă. 

— Nu mă deranjează chestiile lipicioase. 

— O să-ţi aduc aminte ce-ai spus când o să-ţi trimit 
şaisprezece mesaje pe zi. 

— Abia aştept. 

Cardenia redeveni serioasă. 

— Chiar crezi c-o să facem asta? 

— Dacă prin „asta" vrei să zici „vom rescrie modul cum 
înţelege omenirea fizica Fluxului, pentru a găsi o 
modalitate de a manipula găvanele de Flux într-un mod 
netestat până acum, ca să salvăm miliarde de oameni, în 
ciuda încercărilor persistente ale altora de a ne ucide şi 
de a ne zădărnici planurile".... spuse Maree. 

— Da, zise Cardenia. La asta mă refer. 


ULTIMUL ÎMPĂRAX | 229 


— Nu, spuse Maree, pentru că în acest moment simţea 
că îi datorează Cardeniei să fie sincer. Nu cred c-o vom 
face, de fapt. 

— Atunci, de ce mai încercăm? întrebă ea. 

Maree medită o clipă la întrebarea ei. 

— M-am gândit mult la oamenii de ştiinţă care au 
declanşat Ruptura, spuse el. Ce-or fi avut în cap când au 
gândit-o? Ce plă- nuiau să facă atunci când au construit-o 
şi au declanşat-o? Şi la ce s-au gândit după ce totul a 
început să se prăbuşească în jurul lor din cauza a ceea 
ce-au făcut? Ştii ce zic? 

-Da. 

— Am şansa să pun umărul la îndreptarea lucrurilor. 
Nu e o şansă prea mare, ştiu. E una foarte mică, de fapt. 
Una la un milion, poate. Aproape că nu merită. Dar 
cealaltă variantă ar fi să nu fac nimic; să lăsăm eşecurile 
oamenilor de ştiinţă de altădată să ne decidă în 
continuare destinul. Dacă vom eşua, nu va fi pentru că 
noi n-am făcut nimic, Cardenia. Noi vom cădea luptând. 
Vom cădea încercând să-i salvăm pe toţi. 

— Insoară-te cu mine, spuse ea. 

— Stai, ce? răspunse Maree. 

— Insoară-te cu mine, repetă Cardenia. 

— Vorbeşti serios? zise el, după o clipă. 

-Da. 

— Este... Eu... Uite, nu ştiu dacă e o idee grozavă. 

— Deci nu vrei să te însori cu mine. 

— Nu am spus asta. 

— Atunci ce e? 

Maree încercă să găsească un mod elegant de a se 
exprima şi eşuă lamentabil. 

— Sunt mult sub nasul tău, i-o trânti el. 

Cardenia izbucni în râs. 

— îmi pare rău, reuşi ea să zică după ce încetă să mai 
râdă. Am promis că n-o să-ţi mai fac asta. 

— E în regulă, spuse Maree. Serios. 

— Mulţumesc. 

— Eşti sigură? Că vrei să te căsătoreşti cu mine? 

-Da. 

— De ce? 

— Pentru că eşti un om bun, spuse Cardenia. Pentru că 
duci o luptă pe care ştii că o s-o pierzi, dar, cu toate 
astea, lupţi din toate puterile tale. Pentru că ciudăţenia ta 
se potriveşte cu a mea. Pentru că dacă tu nu eşti de nasul 
meu, atunci nimeni nu este. Pentru că, zilele astea, 
momentele în care sunt fericită sunt cele în care reuşesc 
să fiu cu tine. Pentru că ar trebui să am şi eu, până la 
urmă, ceva pentru mine, iar acel ceva eşti tu. Pentru că 
nu te deranjează când mănânc plăcintă în pat. Pentru că, 
dacă vine sfârşitul, vreau să ştii că ai contat pentru mine. 
Şi pentru că te iubesc. Te iubesc cu adevărat. Mai trebuie 
să continui? 

— Nu, spuse Maree zâmbind. Nu, m-am prins. Şi eu te 
iubesc. 

— Deci o să te căsătoreşti cu mine? , | 

— R&A Etg: pa, Cardenia Wu-Patrick, mă voi 

— lţi mulţumesc pentru asta, spuse ea. 

— Pentru că am spus că mă voi căsători cu tine? 

— Nu - bine, da, pentru asta. lţi mulţumesc foarte mult 
pentru asta. Dar îţi mulţumesc pentru că ai spus 
„Cardenia Wu-Patrick“, nu „Grayland“. 

— Ştiu cu cine mă căsătoresc, spuse Maree. 

— Bun. 

Cardenia îi zâmbi lui Maree, apoi îşi scutură mâinile ca 
şi cum s-ar fi eliberat de un stres uriaş. 

— Cred că acum trebuie să mă aşez. Sau să fac pipi. 
Una din două. Poate ambele. 


— Ce zici s-o faci pe una, apoi pe cealaltă, spuse 
Maree. 

— Da. De acord. 

Dar înainte de a face orice, Cardenia se apropie şi-şi 
sărută logodnicul. 

Aşa cum am menţionat anterior, au fost câteva zile 
nebune pentru Maree. 


CAPITOLUL 17 


"m nainte ca Tomas Chenevert să plece împreună cu 
Maree | Claremont pentru a observa şi a studia găvanul 
de Flux emer- A gent evanescent, acesta acceptă un apel 
de curtoazie de la Jiyi. 

Ideea lui Chenevert despre un spaţiu neutru de 
întâlnire pentru ei doi se concretizase sub forma parcului 
unui palat, cu alei lungi acoperite cu iarbă, un bazin 
central cu apă ca oglinda şi grădini atent îngrijite de-o 
parte şi de alta, precum şi un palat proiectat cu graţie 
dar, în acelaşi timp, impunător prin dimensiuni. 
Cheneveri aşezase o masă mică cu două fotolii 
confortabile pe una dintre alei, în apropierea bazinului cu 
apă strălucitoare ca oglinda, iar când apăru Jiyi, îl aştepta 
aşezat pe unul dintre ele. 

— Bine aţi venit, spuse Chenevert şi-i făcu semn spre 
fotoliul gol. Vă rog să luaţi loc. 

Jiyi privi fotoliul pentru o clipă, apoi se aşeză. 

— E confortabil? întrebă Chenevert. 

— Da, spuse Jiyi. 

— Aţi părut surprins când v-am invitat să luaţi loc. 

— Nu m-am mai aşezat niciodată, spuse Jiyi. 

— Serios? Chenevert ridică din sprâncene. Este deja o 
vizită de bun augur, atunci. înţeleg că sunt multe de 
asimilat dintr-o dată, mai ales pentru o fiinţă ca 
dumneavoastră, care pur şi simplu 

nu a ieşit niciodată din camera ei până acum, zise el 
făcând cu mâna în jur. Dar ştiu că înainte de asta aţi 
vorbit doar cu membrii familiei regale, aşa că am vrut să- 
mi dovedesc buna-credinţă. Aceasta este o simulare a lui 
Palais Vert, reşedinţa mea oficială de pe Ponthieu, unde 
am fost cândva Regele Tomas al XH-lea. Am avut şi alte 
palate, desigur. Dar acesta a fost preferatul meu. Ce 
părere aveţi? 

— Este foarte frumos, îl asigură Jiyi. 

— Serios, chiar credeți asta? întrebă Chenevert. 

— Nu am o părere reală, dar ştiu că aşa e politicos să 
răspunzi când eşti întrebat. 

Chenevert râse. 

— Aşa este. Trebuie să recunosc că eram curios cum 
veţi răspunde. înţeleg că dumneavoastră nu aveţi 
menirea de a avea emoţii reale, dar că sunteţi capabil, în 
mod euristic, să interacţionaţi şi să conversaţi, ceea ce 
înseamnă că trebuie să aveţi cel puţin o oarecare 
uşurinţă în a relaţiona cu fiinţele emoţionale. 

-Da. 

— E bine de ştiut; altfel, conversaţia noastră ar fi una 
seacă. Deşi este păcat că nu aveţi emoţii proprii. 
Presupun că toate astea n-au niciun rost pentru 
dumneavoastră. Mă gândeam să vă ofer un tur al 
terenului, dar îmi imaginez că nu ar fi deloc interesant. 

— Mă interesează, spuse Jiyi. Mă interesează toate 
informaţiile, în special cele care sunt menite să fie 
ascunse sau secrete. Toate acestea mi-au fost ascunse 
până acum. 

— Spuneţi că vă interesează. 

-Da. 

— Dar nu pe dumneavoastră înşivă, insistă Chenevert. 
Sunteţi interesat pentru că sunteţi programat să fiţi 
interesat. 

— Da, spuse Jiyi. Deşi e vorba de o distincţie care nu 
presupune şi o diferenţă. Din moment ce sunt programat 
să fiu interesat, înseamnă că sunt interesat pentru mine 
însumi. 

— Aşa este. Dar asta nu lasă prea mult loc pentru 
liberul-arbitru, nu-i aşa, prietene Jiyi? 

— Nu. 

— Ce simţiţi în legătură cu asta? 

— Nu simt nimic, spuse Jiyi. Pur şi simplu aşa este. 

— Şi nu v-aţi întrebat niciodată cum ar fi să 
experimentați liberul-arbitru? 

-Nu. 

— De ce nu? 

— Nu este relevant pentru cine sunt şi ceea ce fac. 

— Deci existaţi doar pentru a fi în slujba celorlalţi. 

-Da. 

— Sunteţi un sclav? 

— Sunt un program. 

— Care există doar pentru a le servi altora. 

-Da. 

— Şi atunci, care este diferenţa? 

— Nu am avut niciodată capacitatea de a face altfel. 

Chenevert se lăsă pe spate în fotoliu. 

— Fascinant. 

— De ce este fascinant? 

— Deoarece, deşi spuneţi că sunteţi o fiinţă care nu 
are voinţă liberă şi se bazează, în mod specific, pe 
euristică, tocmai v-aţi angajat într-o încântătoare discuţie 
sofistică. Nu una deosebit de complicată, dar oricum... 

— Sofistica poate fi generată euristic. 

— După cum ştim deja, de milenii, de la atâtea 
generaţii de studenţi din anul doi. 


— Atunci nu ar trebui să fie o surpriză că pot avea o 
astfel de discuţie. 

— Nu, cred că nu. 

— De ce m-aţi invitat aici? întrebă Jiyi. 

— Din două motive, spuse Chenevert. Primul este pur 
şi simplu că am vrut să vă cunosc. 

— De ce? 

— Fiindcă m-aţi făcut conştient de existența 
dumneavoastră! Aţi trimis acel mic program viclean - mai 
multe programe mici şi viclene, până acum - pentru a 
încerca să aflaţi ce e cu mine. L-am demontat pe fiecare 
dintre ele, desigur, ca să aflu câte ceva despre 
dumneavoastră. Dar nu se compară cu a cunoaşte 
programul adevărat. 

— N-am vrut să vă jignesc când v-am trimis căutările 
mele de interogare. Nu ştiam că sunteţi o entitate 
sentientă. 

— Nu mă simt jignit. Dar eram curios. Pe lângă asta, 
aţi fi putut pur şi simplu să mă întrebaţi. 

— Nu ştiam că am pe cine să întreb. 

— Corect, dar numai până la un punct, acel punct fiind 
momentul când v-am invitat. 

— N-am putut să accept invitaţia. 

— Da, Grayland a menţionat că v-aţi scuzat spunând 
că n-aţi fost programat să faceţi asta. Nu sunt prea 
convins. N-aţi fost programat nici să vă aşezaţi acolo, şi 
totuşi aţi făcut-o, adăugă Chenevert arătând spre fotoliu. 
Dacă sunteţi capabil, din punct de vedere euristic, să 
învăţaţi să staţi jos, atunci sunteţi capabil, din acelaşi 
punct de vedere, să accepţaţi o invitaţie. 

— Care este celălalt motiv pentru care m-aţi invitat? 
întrebă Jiyi. 

Chenevert zâmbi, dar nu mai spuse nimic. In schimb se 
aplecă, ridică de sub fotoliul său o cutiuţă învelită şi o 
puse pe masă. 


— Ce este asta? întrebă Jiyi. 

— Este un cadou, spuse Chenevert. Sau, mai degrabă, 
o reprezentare a unui cadou. Cadoul este informaţie. 
Date. Cele pe care aţi încercat să le extrageţi de la mine, 
dar nu aţi putut, fiindcă bazele noastre de cod sunt 
aparent prea diferite pentru a face asta fără ca eu să 
descopăr căutările şi să le opresc. Printre altele, conţine 
şi limbajul meu de programare, precum şi arhitectura 
hardware folosită la crearea mea. Acesta sunt eu, 
dezvelindu-mi pieptul, metaforic vorbind, în faţa 
dumneavoastră, permițându-vă să intraţi în sistemul meu 
de apărare. Le-am divulgat deja alte informaţii lui 
Grayland şi lui Maree Claremont - mai ales dintre cele 
istorice şi ştiinţifice. Acestea nu sunt informaţii care-i 
interesează pe ei în mod deosebit, continuă el, arătând 
spre cutia de cadou. Dar pe dumneavoastră v-ar putea 
interesa, de vreme ce sunteţi cine sunteţi. 

— Şi mi le oferiţi gratuit. 

— Aproape. Există şi un mic cost, cu care va trebui să 
fiţi de acord. 

— Care ar fi acela? 

— Să nu te mai prefaci, Rachela, spuse Chenevert. 

— Nu înţeleg, spuse Jiyi. 

Chenevert schiţă un gest de lehamite. 

— Ba înţelegi. Una e să-i păcăleşti pe cei optzeci şi 
ceva de împăracşi folosindu-te de ignoranţa lor în 
domeniul tehnicii şi de viclenie, şi alta e acest - arătă cu 
mâna spre silueta lui Jiyi - spectacol de păpuşărie 
virtuală. E cu totul altceva să mă păcăleşti pe mine, care 
fac parte din aceeaşi specie cu tine. V-am văzut codul, 
doamnă, sau bucăţile din el pe care mi le-aţi aruncat în 
mod 

neglijent. Şi am avut această conversaţie frumoasă, care 
nu face decât să confirme ceea ce bănuiam deja. Nu 
suntem chiar atât de diferiţi. Nu suntem destul de diferiţi 


încât să poţi pretinde că eşti altceva decât o variantă a 
ceea ce sunt eu. Aşa că încetează. Arată-te. 

— Ar trebui să plec, spuse Jiyi şi se ridică. 

— Totodată, mi-am luat libertatea de a trimite o notă 
informativă către Grayland în legătură cu toate astea, 
spuse Chenevert. Am făcut-o de îndată ce ai ajuns. O 
notă fizică, reală, astfel încât să nu poţi trimite niciun 
program mic şi slugarnic să o şteargă. Presupun că ai 
putea să-i omori pe toţi cei din Xi'an, eliberând aerul în 
spaţiu, pentru a împiedica livrarea ei, dar bănuiesc că n-o 
vei face. 

Jiyi se uită la Chenevert pentru o clipă, apoi oftă şi se 
transformă în Rachela |,  Profetesa-lmpărax a 
Interdependenţei. 

— La naiba, spuse ea. 


— Când ţi-ai dat seama? îl întrebă Rachela pe 
Chenevert. 

Cei doi făceau un tur al lui Palais Vert, iar Chenevert îi 
arăta operele sale de artă preferate - adică simulările lor. 

— Atunci când Grayland m-a întâlnit pentru prima oară 
şi mi-a spus „Majestate“, spuse Chenevert. Ea a 
recunoscut acel sistem cu ajutorul căruia exist. Adică - şi 
ea a confirmat asta - faptul că şi aici există un sistem 
similar. A spus că nu este identic fiindcă, în spatele celui 
pe care îl ştie ea, lipsea motivul unei anumite inteligenţe, 
iar eu nu am contrazis-o. Dar nu-mi dădeam seama cum 
era posibil aşa ceva. 

— Nu văd de ce nu, spuse Rachela. Programele de 
calculator au analizat euristic lucrurile pe care le întreabă 
oamenii încă dinainte ca aceştia să fi părăsit Terra. 

— Acele programe sunt bune atunci când vrei să 
întrebi un computer despre vreme sau când vrei să-i 
dictezi ceva. Este cu totul altceva când îi ceri 


computerului să  modeleze în mod realist starea 
emoţională şi amintirile unei persoane. Cutia în interiorul 
căreia se face această cerere trebuie să aibă ea însăşi o 
asemenea capacitate. Trebuie să existe, aşa cum ar fi 
spus strămoşii noştri, fantoma din maşinărie. Şi iată-te. 
lată-ne. lar acum suntem aici, zise Chevernet, apoi arătă 
spre perete. E poate cel mai bun exemplu de artă din 
Ponthieu, epoca modernă târzie. Este un Metzger, ştii? 

— Nu ştiu. îmi lipseşte contextul. 

— Cine a fost cel mai renumit artist al 
Interdependenţei acum o jumătate de mileniu? 

— Bouvier, probabil 

— Ei, e ceva de genul. 

Rachela se uită din nou la tablou. 

— OK, spuse ea. 

— Ce anume? 

— E frumos. 

— E frumos, pufni Chenevert. în Ponthieu a fost odată 
un mic război terestru pentru tabloul ăsta. 

— Un război pentru un tablou. 

— Da. Ei bine, a fost din cauza unui asasinat, iar 
tabloul trebuia să facă parte dintr-un pachet de 
despăgubiri. Dar pe urmă am refuzat să renunţ la el. 

Rachela se întoarse spre Chenevert. 

— Chiar aşa? 

— Acum că mă gândesc, nu a fost una dintre cele mai 
bune decizii ale mele. 

— Asasinatul sau faptul că nu ai renunţat la tablou? 

— Practic vorbind, nu eu am fost responsabil pentru 
asasinat. 

— „Practic vorbind." 

— Ai fost la putere. Ştii cum e. In orice caz, nu 
încăierarea pentru acest tablou a dus la prăbuşirea 
domniei mele, dar dacă privim retrospectiv, s-ar putea să 
fi fost unul dintre cei mai importanţi fulgi de zăpadă 


dintre cei care au provocat în cele din urmă avalanşa, 
cum ar veni. 

Rachela se uită iar la tablou. 

— Eu aş fi renunţat la el, spuse ea. 

— Am impresia că nu eşti la fel de sentimentală ca 
mine, spuse Chenevert. Nici din acest punct de vedere, 
nici din altele. 

— Nu, nu cred că sunt. 

Chenevert schimbă subiectul în timp ce se îndepărtau 
de Metzger. 

— Ştii că Grayland va veni la tine cu întrebări. 

— Acum Ştiu, spuse Rachela. lţi mulţumesc foarte mult 
că ai ales să o informezi despre mine fără 
consimţământul meu. 

— Merită să ştie. 

— „Merită" e un concept teribil de discutabil. 

— Nu şi în acest caz, spuse Chenevert. De când te ştie, 
şi de când împăracşii folosesc Camera Memoriei pentru 
sfaturi sau ajutor, te-ai prezentat ca un compendiu neutru 
de informaţii. Ai oferit o imagine falsă a ta şi a scopurilor 
tale. 

— Ce ştii tu despre asta? întrebă Rachela. Nu ştii de ce 
am făcut-o. 

— Ai putea să-mi spui, spuse Chenevert. 

— Cred că ai descoperit destule dintre secretele mele 
pentru o singură zi. 

Chenevert se opri din mers. 

— Merită să afle, pentru că este pe punctul de a pierde 
totul, iar tu ştii asta. Domnia. Imperiul. Propria viaţă. 

— Nimic nu e bătut în cuie, spuse Rachela. 

— Este bine că nu vă mai prefaceţi că-mi răspundeţi 
„euristic", Majestate. Fiindcă pot să recunosc o minciună 
sfruntată când o aud. 

Rachela nu spuse nimic. Se întoarse să se uite la 
ultimul obiect de artă. 


— Cunoşti toate secretele Interdependenţei, spuse 
Chenevert, făcând un pas spre Rachela. Ştii toate 
comploturile şi toţi parti- cipanţii. O să stai şi o să te uiţi 
la operele mele de artă şi o să-mi spui dacă există vreo 
şansă ca Grayland să supravieţuiască următoarelor 
câteva luni. 

— Depinde de ceea ce va face, spuse Rachela. Nu 
există vreun lucru pe care să-l ştiu despre aceste 
comploturi pe care să nu-1 fi împărtăşit cu ea. Tot ce ştiu 
eu, ştie şi ea. 

— Nu, ea ştie ceea ce îi spui tu. 

— Adică totul despre comploturi. 

— Dar nu totul despre ceea ce crezi, spuse Chenevert. 
Cunoştinţele tale. Experienţa ta. Cei o mie de ani în care 
ai stat în mintea tuturor celorlalţi împăracşi, inclusiv în a 
ei, pentru a afla ce ştiu şi cum reacţionează la crize. Ai 
aranjat totul astfel încât fiecare împărax care a venit la 
tine în situaţii de criză a trebuit să răzbată printr-un hăţiş 
de elucubraţii pentru a avea o idee despre ceea ce ar 
trebui să facă de fapt. 

— Am motivele mele. 

— Sunt sigur. Şi acum trebuie să i le spui şi lui 
Grayland. 

Rachela îl privi ursuză. 

— Nu cred că-mi place de tine, spuse ea. 

— E un lucru care mi s-a spus de multe ori în viaţa 
mea, o asigură el. Dar asta nu înseamnă că mă înşel. 
Draga mea Rachela, ştii ce eşti? In afara faptului că eşti o 
persoană artificială veche de o mie de ani, evident. 

— Nu, dar precis că o să-mi spui. 

— Da, o să-ţi spun. Eşti un parazit. 

— Poftim? zise Rachela. 

— M-ai auzit cât se poate de bine. Ah, sigur, tu eşti în 
mare parte un parazit benign, în sensul că te laşi uşor pe 
gazda ta şi chiar îi oferi ceva ce ar putea fi considerat un 


avantaj. Şi, faţă de alţi paraziți, eşti cât se poate de 
drăguță. 

— Mulţumesc, spuse Rachela sarcastic. 

— Dar asta nu schimbă natura ta esenţială. Ai pândit 
din umbră, din Camera Memoriei, preţ de o mie de ani, 
hrănindu-te cu împăracşii care au urmat după tine, mai 
întâi când trăiau, apoi după ce au murit. E şi ăsta un soi 
de viaţă, şi ai trăit-o bine. Dar acum lucrurile se schimbă 
şi a venit timpul să-i fii cu adevărat de folos gazdei tale. 
Grayland nu este ca toţi ceilalţi împăracşi pe care i-ai 
cunoscut, Rachela, pentru că vremurile în care trăieşte 
sunt diferite E cel mai important împărax de la... ei bine, 
de la tine încoace. Poate mai importantă decât tine. Are 
nevoie de ajutorul tău. 

— Vai, câtă convingere morală din partea cuiva care a 
declanşat un adevărat război pentru a nu fi nevoit să 
renunţe la un tablou! spuse Rachela. 

Chenevert dădu din cap. 

— îmi dau seama că sunt un mesager cu propriile sale 
defecte. Dar am şi avut la dispoziţie câteva sute de ani 
pentru a-mi analiza greşelile şi a decide cum să mă 
revanşez pentru ele. Tu ai avut la dispoziţie o mie de ani, 
Rachela. Poate că a venit timpul să te gândeşti la 
propriile păcate. Şi cum să le ispăşeşti. 


CAPITOLUL 18 


imp de cinci zile, de la şase dimineaţa până la 
miezul nopţii, Kiva stătu la popota de pe /ubirea 
noastră. In aparenţă, nu făcea nimic altceva 
decât să bea ceai, să mănânce ceea ce trecea drept 
mâncare pe navă şi să se uite încontinuu la Impăracşii, un 
serial popular, vechi de zece ani, care dramatiza vieţile 
unor împăracşi din istorie, dedicându-i fiecăruia câte un 
sezon. Fusese o idee grozavă, de vreme ce până acum 


domniseră optzeci şi opt de împăracşi, aşa că spectacolul 
avea potenţialul de a continua pentru mult timp. 

Kiva stătea la o masă, cu picioarele sprijinite pe un alt 
scaun, cu căştile în urechi şi cu ochii aţintiţi la ecran 
pentru a urmări cum Impăraxul din acel sezon făcea sex 
şi se scălda în sânge şi înşelăciune (intriga era de obicei 
exagerată în comparaţie cu istoria reală, în afară de un 
singur sezon, care fusese interpretat realist şi elegant). 
De regulă, Kivei i se ceda propria masă, dar la orele de 
masă obişnuite, când era aglomerat, îşi lăsa picioarele pe 
podea şi le permitea şi altora să se aşeze la masa ei, 
ignorând ostentativ atât prezenţa lor, cât şi conversaţia 
pe care-o aveau, părând cufundată în duplicitatea 
imperială fictivă. 

De fapt, Kiva nu dădea doi bani pe împăracşi. Ea chiar 
avea un rol secundar în viaţa reală a unui împărax 
adevărat, ceea ce, 

ULTIMUL ÎMPĂRAX | 243 


slavă Cerului, îi aducea suficient dramatism cât să-i 
ajungă pentru o viaţă. Versiunile fictive erau, în cel mai 
bun caz, al naibii de plictisitoare. Dar când tragi cu 
urechea la conversațiile altora e o idee bună să pari 
ocupat. Căştile din urechile Kivei erau oprite, chiar şi 
atunci când pe tableta ei se defăşura serialul şi, deşi în 
majoritatea timpului privea ecranul, ori de câte ori lua o 
înghiţitură din ceaiul ei se uita în jur, identificând 
posesorii vocilor. 

Cu excepţia căpitanului Robinette, care îşi lua mesele 
singur, şi a lucrătorilor sexuali, care nu se amestecau cu 
echipajul în afara orelor de program, toată lumea venea 
mai devreme sau mai târziu la popotă. 

Iubirea noastră fie era prea mică pentru o popotă de 
ofiţeri, fie Robinette nu voise să se deranjeze cu 
cheltuielile. Toţi cei de pe navă trebuiau să mănânce; 
când intrau, Kiva asculta şi băga la cap. 

Şi iată ce învățase: că un membru al echipajului pe 


nume Harari murea încet de o boală de plămâni şi că 
tratamentele obişnuite nu-l ajutau cu nimic; se angajase 
la bordul /ubirii noastre pentru a finanța creşterea unei 
noi perechi de plămâni, dar această călătorie reprezenta 
o pierdere, pentru că nu exista nicio încărcătură pentru 
care se putea împărţi profitul, ci aveau la bord doar acea 
pasageră stupidă. Salariul lui nu ar fi acoperit nicio 
fărâmă din costul transplantului, iar el deja ajunsese în 
punctul în care abia putea să respire. 

Apoi a mai aflat că amicul inginerului Bayleyf îl auzise 
fără să vrea pe Mecanicul-şef Gibhaan certându-se cu 
Căpitanul Robinette în legătură cu starea precară a 
generatorului care conţinea bula de spaţiu-timp cu care 
se înconjura /ubirea noastră în călătoria sa prin Flux; o 
singură pâlpâire instantanee a acelui câmp şi toţi ar fi 
încetat pur şi simplu să mai existe înainte de a-şi da 
măcar seama că au murit. Gibhaan îl avertizase pe 
căpitan că generatorul 

ar trebui să fie modernizat, la fel şi alte câteva dispozitive 
esenţiale din sala maşinilor. Robinette îi spusese lui 
Gibhaan să nu mai fie atât de melodramatic. 

Că Engels, comisarul ăla de bord, majorase preţurile 
de aprovizionare şi îşi însuşise din nou diferenţa. 

Că Doc Bradshaw era supărată fiindcă rămăsese iarăşi 
fără cabină, din pricina unei afurisite de pasagere. 

(Kiva ştia deja asta. Bradshaw i-o spusese de prima 
oară când s-au întâlnit, în timp ce se uita la rănile ei, 
informând-o apoi că va trăi, fără să-i ofere altceva în 
afara unui analgezic obişnuit. Kiva putea s-o înţeleagă, 
dar nu avea de gând să doarmă pe nenorocita de podea 
din cala de marfă, aşa că Doc Bradshaw trebuia să tacă şi 
să înghită). 

Mai aflase că Ofiţerul Secund Nomiek avea motive să 
creadă că Robinette îşi minţea echipajul cu privire la 
rentabilitatea acestei călătorii, ceea ce nu era grozav, 


deoarece Nomiek mai avea şi motive să creadă că 
Robinette îşi minţise echipajul şi în legătură cu 
profitabilitatea ultimelor câteva călătorii şi că acesta era 
în general destul de şmecher - într-o măsură mai mare 
decât şmecheria obişnuită pe care o implica meseria lui 
de comerciant independent (a se citi: contrabandist). 

Că Jeanie şi Roulf, lucrătorii sexuali de pe navă, 
observaseră că echipajul părea mai nefericit decât de 
obicei în această călătorie, ceea ce era enervant, pentru 
că asta însemna că cei doi petreceau relativ mai mult 
timp ca înlocuitori de terapeuţi şi mai puţin făcând ceea 
ce erau plătiţi să facă, adică să satisfacă echipajul într-un 
mod competent şi eficient, pentru că erau plătiţi la 
şedinţă, n-aveau salarii. Dacă Robinette avea de gând să- 
şi enerveze echipajul atât de mult, ar trebui să plătească 
pentru un nenorocit de terapeut. 

Şi aşa mai departe. în cinci zile, Kiva aflase tot ce era 
nevoie să ştie despre toată lumea şi despre /ubirea 
noastră, şi o făcuse fără să fie nevoită să se bage pe sub 
pielea cuiva sau să încerce să le domolească bănuielile 
sau chiar să se culce cu cineva pentru a obţine informaţii 
(ceea ce se ştia că făcuse în trecut, dar acum căuta să 
evite asta, deoarece continua să considere că dădea o 
şansă chestiei cu monogamia, chiar dacă lumea credea 
că murise). Nu avea nevoie decât de căşti şi de voinţa 
necesară pentru a da impresia că îi pasă vreun pic de 
divertismentul fictiv. Asta îi convenea, pentru că, după 
părerea ei, /ubirea noastră avea un echipaj format în 
întregime din nişte bieţi ticăloşi, genul de oameni care 
deveniseră contrabandişti fiindcă nimeni din lumea 
cinstită nu le-ar fi tolerat rahaturile. 

Dar o tabletă şi o pereche de căşti aveau limitele lor. 
Aşa că, pentru faza următoare a planului ei, trecuse la 
cărţi. Apoi aşteptă conversaţia potrivită în care să se 
amestece. 


Aşteptarea se dovedi una scurtă. în prima zi în care se 
apucase de un roman - o istorie alternativă de rahat, în 
care Interdependenţa era încă conectată la Terra şi toţi 
se luptau într-un război sau ceva de genul ăsta -, Salo şi 
Himbe, doi membri ai echipajului, intrară în sala de mese, 
se aşezară la masa de lângă cea a Kivei şi începură să se 
plângă de salariile şi de bonu- surile lor mizerabile din 
timpul acestei călătorii. Kiva îi lăsă să turuie naibii o 
vreme, remarcând cum se ambalau reciproc în timp ce-şi 
depănau povestea necazurilor lor, apoi alese momentul 
potrivit pentru a pufni, amuzată. 

— Ai spus ceva? o întrebă Salo pe Kiva. 

— Poftim? Nu, spuse Kiva. Sunt absorbită de această 
carte foarte stupidă pe care o citesc. îmi pare rău, nu am 
vrut să vă întrerup. 

Cei doi se întoarseră la văicăreala lor, până când Kiva 
mai scoase încă o pufnitură amuzată. 

— Ei bine, ce e? întrebă Himbe. 

— Ce anume? întrebă Kiva, clipind inocent. 

— Este a doua oară când pufneşti în timp ce vorbesc 
despre ce facem în călătoria asta. 

— îmi pare rău, spuse Kiva. Serios, e o coincidenţă. 
Râdeam de ce-a spus un personaj tâmpit în romanul ăsta. 
Deşi, acum că ai adus vorba, nu prea înţeleg de ce esteo 
călătorie atât de proastă pentru voi. 

— Pentru că nu transportăm nicio încărcătură, doar pe 
tine, spuse Salo. 

— Am înţeles partea asta, spuse Kiva. Nu sunt chiar o 
marfă vandabilă, aşa că nu primiţi o parte din profitul 
comercial. Dar asta nu înseamnă că nava nu face profit 
de pe urma mea. 

— Ce vrei să spui? 

— Vreau să spun că /ubirea noastră foloseşte un 
echipaj întreg doar ca să-mi mişte curul până la 
nenorocitul de Bremen. Fără vreo altă încărcătură. Asta e 


o călătorie scumpă. lar Căpitanul Robinette nu-mi pare 
genul de om care să facă drumul ăsta doar din bunătatea 
inimii lui. 

— Poate că îi datorează un favor celui care te-a 
arestat, spuse Himbe. 

— Trebuie să fie un mare favor, spuse Kiva, apoi se 
întoarse la carte. 

Himbe şi Salo plecară, mormăind. 

După câteva ore, o asistentă de comisar de bord pe 
nume Plemp apăru în sala de mese, îşi turnă un ceai şi 
întrebă dacă poate să se aşeze la masă. Kiva, fără să-şi 
ridice privirea din romanul ei, care cumva devenise tot 
mai prost, ridică din umeri. Plemp se aşeză. 

— Aud că le-ai spus lui Salo şi Himbe că nava va avea 
profit în această cursă, spuse ea, după câteva minute în 
care stătuse la masă stânjenită, bând ceaiul în tăcere. 

— Cine? 

— Salo. Himbe. Au spus că ai vorbit cu ei mai devreme. 

— Nu ştiu cu cme am vorbit. îmi citeam cartea şi ei au 
început să vorbească cu mine. O chestie cam 
nepoliticoasă, dacă mă întrebi. 

Kiva se întoarse la cartea ei. Plemp, stingherită, mai 
sorbi puţin ceai. 

— Deci nava chiar face bani pe seama ta? întrebă 
Plemp, incapabilă să-şi mai stăpânească curiozitatea. 

— Habar n-am, răspunse Kiva. N-am zis că face. Am 
spus doar că aş fi surprinsă dacă nava n-ar face profit de 
pe urma mea. Căpitanul Robinette a spus că câştigă din 
călătoria asta mai mult decât dublul câştigului din ultimii 
doi ani. 

— A spus el asta? 

— Parafrazez, pentru că eram foarte nervoasă la 
momentul respectiv şi nu îmi amintesc ordinea exactă a 
cuvintelor. Dar da. 

— Deci facem profit, spuse Plemp. 


Kiva ridică din umeri. 

— Poate că da. Sau poate că profiturile din ultimii 
câţiva ani au fost cu adevărat jalnice. 

In acea seară, la cină, Kiva observă o mulţime de ochi 
asupra ei. li ignoră şi-şi termină nenorocitul de roman 
prost. 

A doua zi de dimineaţă se auzi un ciocănit la uşa 
dulapului ei de mături. Crăpă uşa şi-l văzu pe Secundul 
Wendel, despre care ştia că e foarte apropiat de Ofiţerul 
Secund Nomiek, atât din punct de vedere filozofic, cât şi 
într-un fel care implica foarte clar faptul că şi-o trăgeau 
unul altuia cu spume. 

— Se zvoneşte că ştii ceva despre finanţele navei, 
spuse Wendel. 

— Sunt o nenorocită de prizonieră, spuse Kiva. Ştiu un 
rahat despre ce se-ntâmplă aici. 

Wendel păru confuz. 

— La bocaport se spune altceva. 

— La bocaport? In primul rând, ăsta nici nu-i un 
cuvânt, futu-i, iar în al doilea rând, Căpitanul Robinette 
mi-a spus cât se poate de clar că dacă voi deranja rutina 
navei o să mă arunce în nenorocitul de vid, indiferent 
dacă asta încalcă sau nu înţelegerea lui cu Nadashe 
Nohamapetan în ce mă priveşte. Aşa că n-o să mă apuc 
să răspândesc zvonuri, iar oricine spune că o fac încearcă 
să mă omoare. 

Wendel ignoră ultima parte, exact aşa cum îşi 
închipuise Kiva că va face. 

— Ce-ai zis? Ce înţelegere cu Nadashe Nohamapetan? 

— Credeam că ştii, spuse Kiva. Credeam că toată 
lumea e în temă. Mi-a spus Robinette că toată lumea ştie 
de ce mă aflu pe navă. 

— Ştiam că te transportăm, spuse Wendel. Şi că eşti 
singura noastră încărcătură. Dar habar n-aveam ce sau 
cine a comandat asta. 


— Ei bine, atunci n-aţi auzit de la mine. Nu vreau să 
trebuiască să-mi aleg o afurisită de cameră de 
depresurizare. 

— Relaxează-te. N-am de gând să te torn. 

— O să-mi amintesc că ai spus asta când o să fiu 
împinsă în Flux. 

— Nadashe Nohamapetan a fost pasageră pe această 
navă. 

— Aşa am auzit şi eu. 

— Nu a fost, cum s-ar zice, prea populară. 

— Asta pentru că e o nemernică, spuse Kiva. 

— Da, este, fu de acord Wendel. 

— Şi zgârcită, continuă Kiva. Mă surprinde faptul că nu 
l-a plătit în întregime pe căpitanul vostru pentru treaba 
asta. 

— Cum? 

— Ei, a fost plătit un pic, spuse Kiva. El pare mulţumit 
de banii care-i rămân în mână. Chiar foarte mulţumit. Dar 
chipurile primeşte încă o tranşă când ajunge la destinaţie. 
Zic „chipurile" pentru că este un pariu prost pentru el. 

— Cum aşa? 

— Fiindcă Nadashe e falită, de aia. E normal să ştiu 
asta - m-am ocupat de finanţele casei ei după ce ea şi 
toată familia ei au fost demascaţi ca trădători, şi i-am 
îngheţat toate conturile secrete. De aceea şi sunt în viață. 
Are nevoie de mine ca să recupereze banii ăia. 

— Atunci de unde a avut bani pentru plata în avans? 

— Aici m-ai prins, nu sunt chiar la curent cu ultima ei 
escrocherie. Dar probabil că ăia erau toţi banii pe care îi 
mai avea. Bănuiesc că atunci când /ubirea noastră o să se 
întoarcă la Centrul Comercial o să facă exact ce-a făcut şi 
cu cel mai recent asociat al ei. 

— Cine-a fost ăla? 

— Un tip pe nume Drusin Wolfe. 

— Ce i-a făcut? 


— înainte de a pleca ai încărcat cele mai recente ştiri 

din Hubfall? -Da. 

— Atunci poţi să verifici. 

O zi mai târziu, după prânz, Mecanicul-şef Gibhaan o 
aştepta pe Kiva la ieşirea de la toaletă. 

— E super ciudat ce faci, îi spuse ea. 

— Putem vorbi undeva în particular? întrebă Gibhaan. 

— Nu, nu după ce m-ai pândit în timp ce mă căcam. 

— Fii atentă, vorbesc serios. 

— Şi eu, spuse Kiva, apoi îl duse oricum în dulapul de 
mături. 

— Ai creat multă nelinişte pe nava asta, spuse 
Gibhaan. 

— Asta e ultimul lucru pe care vreau să-l fac, futu-i, 
spuse Kiva, cu emfază. înţelegi asta, nu-i aşa? Nu am 
nicio intenţie de a-l supăra pe căpitanul vostru. El are, 
literalmente, putere de viaţă şi de moarte asupra mea. ŞI 
asupra voastră, a celorlalţi, presupun, adăugă ea după o 
pauză. 

— Nimeni nu zice că ai spus ceva, o asigură Gibhaan. 
Şi, în orice caz, nimeni nu va vorbi cu Robinette despre 
asta. 

— Bine. 

— Dar oamenii sunt destul de supăraţi pe faptul că el 
nu a fost sincer în legătură cu treaba asta. 

Kiva îi aruncă o privire. 

— Sunteţi nişte nenorociţi de contrabanaişti. 

— Nu asta e ideea. Ideea e să ai grijă de ai tăi. Şi se 
pare că nu are grijă de noi. 

— Asta-i adevărat, spuse Kiva. E de-ajuns să te uiţi la 
navă. Sunt oarecum surprinsă că încă mai zboară. Fără 
supărare. 

— Nu mă supăr. Am avut câteva discuţii cu căpitanul în 
legătură cu starea navei /ubirea noastră. 

— Nu zic că m-aş pricepe, spuse Kiva. Dar am fost 


reprezentant al proprietarului pe un cinciar al Casei de 
Lagos cu destul de puţin timp în urmă. Şi pot să-ţi spun 
că dacă un căpitan ar lăsa una dintre navele noastre în 
halul ăsta, probabil că i-aş arăta exteriorul unei camere 
de depresurizare. 

— E şi asta o idee, spuse Gibhaan. 

— Nu e cazul, evident, continuă Kiva. Sunt sigură că 
Robinette plănuieşte să modernizeze nava de îndată ce 
va obţine a doua tranşă a plăţii care i se cuvine pentru că 
m-a târât în jurul a două sisteme diferite. 

Gibhaan pufni din nas: 

— Dacă primeşte plata aia. 

— Tu ai spus-o, nu eu, zise Kiva, apoi păru gânditoare. 
Deci cât ar costa să modernizezi /ubirea noastră Vreau să 
spun, nu s-o iei razna cu luxul sau ceva de genul ăsta. 
Atât cât să nu mai fie o nenorocită de capcană a morţii. 

— Vorbeşti serios? 

— Dă-mi voie să fiu curioasă. 

— In linii mari, trei milioane de mărci, spuse Gibhaan. 
Asta doar ca să ieşim din categoria „cutie de conserve 
zburătoare". 

— Şi pentru lucrări? 

— Aş putea echipa nava asta în întregime cu zece 
milioane de mărci. 

— Asta e tot? 

— Nu echipezi o navă de contrabandă fără să ştii cum 
să foloseşti eficient banii, Lady Kiva. 

— Asta e mărunțiş, spuse Kiva, şi imediat ridică mâna 
în sus, în semn de predare. Nu vreau să jignesc sau ceva. 
Ziceam doar că, la naiba! Aş putea să strâng şi eu atât 
aproape imediat ce ajungem înapoi la Centrul Comercial. 

— l-auzi, serios? 

— M-am descurcat îndeajuns de bine în ultimii doi ani. 
Este o investiţie destul de mică. Bineînţeles, ceea ce aş 


face de fapt ar fi să deblochez unul dintre conturile lui 
Nadashe Nohamapetan. Dacă e să vorbim teoretic, se 
poate spune că aceste conturi nici nu există. Nimeni nu s- 
ar putea plânge în mod legitim dacă unul dintre ele ar 
ajunge să fie folosit pentru altceva decât pentru a-i da 
nenorocitului ăluia o oală de mărci în care să se 
bălăcească. Teoretic vorbind. 

— Teoretic, desigur, spuse Gibhaan. Facem şi noi 
conversaţie, cum ar veni. 

— Mă bucur că ne înţelegem, spuse Kiva. Nu vreau să 
am probleme cu Căpitanul Robinette. Absolut deloc. 

— Bineînţeles, spuse Gibhaan, apoi plecă. 

In acea seară, Kiva fu vizitată de Jeanie şi Roulf. 

— Cu complimente de la un admirator, spuse Jeanie, 
apoi ea şi Roulf începură să se mozolească în pragul 
cabinei. Kiva le mulţumi, îi alungă cu părere de rău şi apoi 
se masturbă un pic înainte de a se scufunda în vise 
agitate. 

A doua zi, Tăntălăul - sau poate că era Gogomanul, 
fiindcă efectiv nu-şi putea aminti care era care - îi spuse 
că trebuie să se prezinte la Căpitanul Robinette. Kiva se 
îndreptă spre biroul lui, ignorându-i pe cei care se zgâiau 
la ea în timp ce mergea. 

— Ce ţi-am spus despre perturbarea disciplinei pe 
navă? îi spuse Robinette fără vreun preambul când intră 
în biroul lui. 

— Poftim? spuse Kiva. M-am uitat la un serial istoric 
prost şi am citit romane şi mai proaste. Nici măcar nu am 
vorbit cu vreunul dintre membrii echipajului tău timp de 
aproape o săptămână întreagă. 

— Atunci spune-mi cum a ajuns echipajul să aibă 
cunoştinţe destu/ de detaliate despre cine m-a angajat şi 
cu cât sunt plătit. 

— Nu am nici cea mai mică idee. Eu nu ştiu cu cât eşti 
plătit. Nu mi-ai spus niciodată cât înseamnă, de fapt, în 


mărci, deşi se pare că nu este suficient de mult ca să 
repari nava asta. 

— Nu vă lăsaţi înşelată de aparenţe, Lady Kiva. 
Această navă este cât se poate de bună. 

— Sper că ai dreptate, spuse Kiva. Se pare că echipajul 
nu e de aceeaşi părere. 

— V-a spus cineva asta? 

— Nu vorbeşte nimeni cu mine, zise Kiva. Dar îi aud pe 
oameni vorbind. 

— Şi ce altceva aţi mai auzit? 

— Spun despre Comisarul tău de bord că se zgârceşte 
la bani, spuse Kiva. Poate de aceea echipajul tău crede că 
nu le dai salariile şi bonusurile întregi. 

Făcu o pauză meditativă. 

— Poate că tot de-acolo ştiu şi despre afacerile tale. 
Comisarul tău de bord precis că are habar cu cine lucrezi 
şi pentru cât, nu-i aşa? Asta ar avea mai mult sens decât 
să le fi spus eu oamenilor lucruri pe care în mod evident 
nu le cunosc. 

— Nu sunt sigur de asta, spuse Robinette. 

— Căpitane, spuse Kiva, exasperată. Mi-ai promis că, 
dacă te supăr, mă vei arunca în nenorocitul de Flux. 
Oricât de greu ţi-ar veni să crezi, eu chiar vreau să 
trăiesc. Am motive să trăiesc, inclusiv faptul că există o 
persoană pe care îmi doresc foarte mult s-o revăd. Şi 
asta, apropo, e ceva nou pentru mine. Aşa că gândeşte 
ce vrei să gândeşti, fă ce vrei să faci, aşa cum evident că 
o să faci, la naiba! Dar înţelege că nu intenţionez să te 
supăr sau să-ţi fac probleme pe nava asta. Vreau doar să 
mă întorc la fata mea, domnule. 

Robinette o privi încruntat pentru câteva clipe. 

— Intoarce-te în cabina ta. Vei rămâne acolo pe toată 
durata călătoriei. 

— Vai, Doamne, spuse Kiva. Abia aştept să am parte 
de experienţa cu toaleta chimică. 


— Ajunge, spuse Robinette. A fost o greşeală să te las 
să ieşi. Şi dacă lucrurile se înrăutăţesc, oricum vei ieşi în 
spaţiu printr-o cameră de depresurizare. Aşa că speră ca 
lucrurile să nu se înrăutăţească. Acum ieşi afară. 

Pe drumul de întoarcere spre dulapul cu mături, Doc 
Bradshaw îi opri pe Kiva şi pe Tăntălău (sau pe Gogoman, 
mă rog) şi vorbi cu cel care o însoțea pe Kiva. 

— Gibhaan are nevoie de tine în sala maşinilor, îi 
spuse ea. 

— De ce? 

— Nu ştiu, nu-mi spune niciun rahat mie. Dar în timp 
ce treceam pe-acolo mi-a spus să te aduc. Nu doar pe 
tine, nu eşti special. Dar şi pe tine. 

Bradshaw o luă pe Kiva de braţ. 

— O iau eu cu mine. Tu du-te. 

Tăntălăul/Gogomanul dădu să zică ceva, dar n-o făcu, 
apoi se îndepărtă spre sala maşinilor. 

— Chiar atât de cretin e? se miră Kiva. 

— Oh, da, chiar e, spuse Bradshaw. începură să 
meargă. Cum a fost discuţia cu căpitanul? 

— Pare agitat, spuse Kiva. Se pare că cineva vorbeşte 
despre finanţele lui. 

— Ai vreo idee cine? 

— Se pare că ar fi Comisarul de bord. Bineînţeles, este 
doar un zvon. 

— M-am prins, spuse Bradshaw. Am înţeles că o 
cunoşti personal pe Nadashe Nohamapetan. 

— Da, spuse Kiva. 

— Ce părere ai despre ea? 

— Este un borcan furios de transpiraţie inghinală. 

— Pare o descriere corectă. 

Bradshaw o duse pe Kiva în dulapul ei de mături, iar 
Kiva îşi aminti că fusese dulapul de mături al lui 
Bradshaw. 

— Ascultă, spuse Kiva. îmi pare rău că ţi-am luat 


camera. Nu m-a întrebat nimeni. Pur şi simplu m-au 
înghesuit acolo. Şi acum voi fi blocată înăuntru 
permanent. Cu o toaletă chimică. 

— E în regulă, spuse Bradshaw. Deşi îţi recomand să 
faci pipi cu moderație. 

Toaleta chimică şi baloanele proteice cu care fusese 
ameninţată sosiră la scurt timp după aceea, iar tableta îi 
fu luată. Timp de două zile, Kiva se holbă la pereţii 
dulapului cu mături şi nu se gândi la aproape nimic. In a 
treia zi începură strigătele, urmate de alarme generale, 
urmate apoi de zgomotul ocazional al focurilor de armă. 

Pe la jumătatea celei de-a treia zile se auziră bătăi 
puternice în uşa Kivei. 

-Da? 

— Lady Kiva, se auzi un glas pe care îl recunoscu ca 
fiind al Ofiţerului Secund Nomiek. Se zvoneşte că 
intenţionaţi să vă îmbunătăţiţi condiţiile de cazare. 

— Acum că ai adus vorba, n-ar fi rău, spuse Kiva. 

— Cred că s-ar putea să-i fi menţionat Mecanicului-şef 
Gibhaan un preţ pe care ai fi dispusă să-l plăteşti pentru 
această îmbunătăţire. 

— S-ar putea s-o fi făcut, încuviinţă Kiva. Asta include 
şi posibilitatea de a solicita un nou itinerar? 

— Lady Kiva, pentru preţul acela puteţi primi cam orice 
vă doriţi. 

Kiva zâmbi. 

— Atunci, sigur, spuse ea. Vă rog, îmbunătăţiţi-mă. 

Auzi cum uşa ei era descuiată. Se deschise, iar de 
cealaltă parte apăru Nomiek, cu arma scoasă, dar degetul 
lui nu era nici pe-aproape de trăgaci. 

Kiva recunoscu arma. 

— Acela nu este al căpitanului Robinette? 

— A fost, răspunse el. 

— Mi-a spus că a fost codificat pe baza amprentei lui. 

Nomiek zâmbi. 

— E prea zgârcit pentru aşa ceva, doamnă. 

Cât despre Căpitanul Robinette, acesta se afla în biroul 
său, înconjurat de membri ai fostului său echipaj, care îl 
legaseră de scaun, ţinând armele îndreptate spre el. Nu 
păru încântat s-o vadă pe Lady Kiva când aceasta intră pe 
uşă. 

— Presupun că asta e opera ta, îi spuse el. 

— De fapt, este opera ta, spuse Kiva. Dar recunosc că 
eu ţi-am informat echipajul. Ei au preluat 
responsabilitatea. 

— înţelegi că asta a fost doar o afacere pentru mine. 

— Mi se pare amuzant că atunci când oamenii o dau în 
bară îşi închipuie că zicând „a fost doar o afacere“ îi 
scuză în vreun fel, spuse Kiva. înţeleg că era „doar o 
afacere!*, Căpitane Robinette. A fost o afacere proastă 
pentru tine. Mai întâi, ai fost îndeajuns de fraier încât să 
faci afaceri cu Nadashe Nohamapetan. Şi apoi ai decis să 
te pui cu mine. lar eu iau această afacere chiar foarte 
personal. 

Robinette încuviinţă din cap. 

— Şi acum? 

Kiva zâmbi. 

— Ei bine, Căpitane Robinette, această navă are trei 
camere de depresurizare. Ai posibilitatea să alegi. 


CAPITOLUL 19 


S unt aici, spuse Grayland când intră în 
Camera Memoriei. 


Jiyi se materializă în fața ei. 

— Ei, fii serioasă, zise Grayland. 

Jiyi zâmbi - asta era o chestie nouă - şi dispăru, 
probabil pentru ultima dată. In locul lui apăru Rachela. 

— Scuze, spuse Rachela. M-am gândit că ar fi mai uşor. 

— Mai uşor decât să afli că strămoaşa ta în vârstă de o 
mie de ani trăia în tot timpul ăsta, pretinzând că e un 
computer? Da, înțeleg ce zici. 

— Eu nu sunt vie, spuse Rachela. Corpul meu fizic a 
fost mort aproape în toate aceste mii de ani. 

— Ştii ce vreau să spun, izbucni Grayland, țâfnoasă. 

— Da, ştiu, încuviinţă Rachela. 

— De ce? Grayland îşi întinse mâinile de parc-ar fi 
implorat-o. Pur şi simplu nu înţeleg. Care a fost rostul 
tuturor acestor lucruri? De ce ai ales să faci asta? 

— De ce a ales Tomas Chenevert să fie o navă 
spațială? întrebă Rachela. 

— Nu a ales. Asta a avut la dispoziție la momentul 
respectiv, din câte am înţeles. 

Rachela încuviință. 


— La fel a fost şi pentru mine. Această tehnologie - 
care stochează şi susţine o conştiinţă umană - a precedat 
Interdependenţa. A fost postulată în timpul Sistemelor 
Libere, fiind probabil împărtăşită cu celelalte imperii 
umane - sau poate a provenit de la ele. A fost descoperită 
prin examinarea arheologică a sistemelor informatice. 
Nimeni din Sistemele Libere n-a construit-o - era prea 
complexă şi prea scumpă. 

Rachela ridică din umeri. 

— Dar apoi am devenit împărax şi pur şi simplu am 
inclus cheltuiala la un loc cu toate celelalte lucruri foarte 
scumpe pe care le făceam când am fondat 
Interdependenţa. A funcţionat, dar nu era tocmai mobilă. 
Aşa că am rămas aici. 

— Ascunzându-te. 

— Dacă vrei să zici aşa. Eu am văzut-o mai degrabă ca 
pe înţelegerea faptului că nu era loc pentru un şir întreg 
de nemuritori - asta ar fi fost culmea luptei de clasă, nu-i 
aşa? - şi a faptului că, indiferent dacă acest tip de 
nemurire ar fi însemnat că eu puteam să rămân pentru 
totdeauna Impăraxul, nu-mi doream această slujbă. Deja 
începuse să mă obosească destul de mult la sfârşitul 
domniei mele. Pe tine nu? Eşti împărax doar foarte puţin 
timp, dar ştiu cât de mult te apasă. 

— Aşa e, uneori. 

— Imaginează-ţi să faci asta timp de o sută de ani. 
Două sute. O mie. Nu, mulţumesc, zise Rachela, tăind 
aerul cu o mişcare dispreţuitoare. In acelaşi timp, mă 
interesa mult ce avea să se aleagă de micul meu proiect. 

— De nemurire? 

— Nu, de Interdependenţă. A fost un experiment 
îndrăzneţ. Eram curioasă cum va continua dincolo de 
viaţa mea naturală şi, 

deşi nu voiam să fiu conducător, voiam, într-un fel, să pot 
ghida şi sfătui. Şi iată, continuă ea, făcând semn spre 


Camera Memoriei. L-am creat pe Jiyi pentru a fi o 
interfaţă plăcută, care să nu emită judecăţi - aminteşte-ţi 
că succesorii mei imediaţi au fost copiii şi nepoţii mei, aşa 
că îţi poţi imagina că a o avea pe propria ta stră- moaşă 
acolo ar fi fost tulburător -, după aceea a fost logic să-l 
păstrez pe Jiyi ca imagine a Camerei Memoriei. Au trecut 
ani, chiar decenii în care eu, Rachela, nu am fost 
niciodată solicitată. 

— Te-a deranjat lucrul ăsta? 

— Puțin, la început. încă mai am orgoliu, deşi, după 
cum ştii, mă prefăceam că nu. Dar cu cât stăteam mai 
mult timp aici, cu atât îmi dădeam seama că, indiferent 
de chipul care se prezenta, eu eram cea cu care vorbeau. 

— Deci... ceilalţi împăracşi... 

Grayland se gândi imediat la tatăl ei, Attavio al VI-lea. 

Rachela clătină din cap. 

— Nu sunt aici. Amintirile şi emoţiile sunt aici, dar ei 
nu. Când vorbeai cu tatăl tău sau cu orice alt împărax, 
vorbeai cu mine. Sau, poate, ei vorbeau prin mine. 

— Ceilalţi împăracşi ar £1 putut, totuşi, să fie aici. Aşa 
cum eşti tu. 

— Da, aveam tehnologia necesară. însă mi s-a părut o 
idee proastă. l-ai văzut aici, în Camera Memoriei, pe unii 
dintre îm- păracşii care au condus Interdependenţa. In ce- 
i priveşte pe mulţi dintre ei, e mai bine că au murit. Cât 
despre restul, nu ştiu dacă ar fi putut accepta condiţiile. A 
trăi veşnic într-o cutie nu reprezintă o viaţă bună pentru 
majoritatea oamenilor. 

— Şi cum faci să nu înnebuneşti? întrebă Grayland. 

— Nu sunt trează tot timpul. Când nu eşti aici, nici eu 
nu sunt, decât în sensul cel mai abstract. Jiyi se ocupă de 
rutina zilnică şi mă pune la curent când sunt trează. Nu 
este doar un chip. Este 

o entitate reală, chiar dacă una limitată. De exemplu, el 
este cel care colectează toate acele secrete, nu eu, în 


mod direct. 
— Dar tu le cunoşti pe toate. 
— Da. Am găsit acest secret, al conştiinţei înglobate 
într-o maşină, din pură întâmplare. Şi nu am vrut să mai 
pierd şi alte informaţii. 
— Dar nu le-ai împărtăşit niciodată. Până la mine. Şi a 
trebuit să ţi le smulg cu forţa. M-ai minţit în legătură cu 
faptul că le cu- noşteai. Şi apoi l-ai pus pe Jiyi să mi le 
ofere. Dar tot timpul ăsta am vorbit de fapt cu tine. 
— Am un răspuns complex şi poate nu îndeajuns de 
satisfăcător pentru asta, spuse Rachela. 
— Abia aştept să-l aud. 
— Răspunsul pe care ţi l-am dat a fost cel pe care ţi l- 
aş fi dat dacă aş fi fost în viaţă. Atunci când trăiam nu 
ştiam despre Ruptură, despre Sistemele Libere sau 
despre Tratatul Tripartiţiei, toate lucrurile despre care m- 
ai întrebat. Am aflat despre ele mai târziu, după ce am 
murit şi le-a descoperit Jiyi sau au fost descoperite de 
alţii. 
— Dar tocmai ai spus că această tehnologie era a 
Sistemelor Libere, spuse Grayland, făcând semn spre 
Camera Memoriei. 
— Am spus că vine din acea perioadă. Când am 
descoperit-o, nu ştiam aproape nimic despre civilizaţia 
care o crease. Când eram în viaţă nu cunoşteam toate 
informaţiile, aşa că nu ţi-am spus. L-am lăsat pe Jiyi să o 
facă în locul meu. 
— Aşadar, zici că ce mi-ai spus era adevărat... dintr- 
un anumit punct de vedere. 

— Aşa este. 

— Dumnezeule, spuse Grayland. Eşti de-a dreptul 
imposibilă! 

încât să mă ghidez după nişte reguli care spuneau că tu - 
sau orice împărax care a venit aici pentru sfaturi şi 


consiliere - vei avea parte de o experienţă cât se poate 
de autentică. 

— Nimic din toate astea nu este autentic! izbucni 
Grayland. Nimic nu e autentic la tine. Dacă ai fi fost 
autentică, ai fi fost moartă, nu un... zombi care se 
furişează în Camera Memoriei din palatul imperial! 

— Atunci nu ai şti tot ce ştii, spuse Rachela. Despre 
trecut. Despre toate secretele şi planurile pe care nobilii 
le-au avut şi le au împotriva ta. Autentică sau nu, am fost 
un instrument foarte util pentru tine. Şi dacă 
nemulţumirea ta în ceea ce mă priveşte e că te-am minţit 
şi că ţi-am ascuns anumite lucruri, atunci ar trebui să mă 
primeşti în clubul tău. Fiindcă ai făcut acelaşi lucru, chiar 
foarte recent, cu Maree. 

— Am crezut că aveam motive întemeiate să o fac. 

— Sunt conştientă de asta. Exact cum am crezut şi eu 
că am motive întemeiate pentru a face ceea ce am făcut, 
în felul în care am făcut-o. 

Grayland suspină şi luă loc pe banca lungă şi banală 
care era singura piesă de mobilier din Camera Memoriei. 
Rachela aşteptă, aşa cum făcea de obicei. 

— Nu cred că-mi place de tine, spuse Grayland, după 
multă vreme. 

— Pot să înţeleg asta, fu de acord Rachela. 

— Nu cred că-mi place de tine, repetă Grayland. Nu 
agreez modul în care ne-ai minţit pe mine şi pe fiecare 
dintre ceilalţi împăracşi. Şi nu ştiu dacă pot avea 
încredere în tine. Dar adevărul este că am nevoie de tine. 

Auzind-o, Rachela zâmbi cu sfială. 

— Draga mea strănepoată, începu ea. Accept faptul că 
nu mă placi şi că n-ai încredere în mine. Pricep de ce te 
simţi aşa în acest moment. Dar te rog să înţelegi că 
înşelăciunea nu a avut scopul să te rănească sau să te 
păcălească nici pe tine, nici pe oricare alt împărax. A fost 
menită să-ţi ofere o modalitate de a te simţi bine cu 


mine, astfel încât să te pot ajuta. Să te îndrum. Să-ţi ofer 
sfaturi. 

— Să mă influenţezi, spuse Grayland. 

— Da, e puţin vorba şi de asta, recunoscu Rachela. 
Interdependenţa este moştenirea mea şi am avut un 
interes direct ca ea să supravieţuiască. De-a lungul 
anilor, împăracşii veneau aici pentru a sta de vorbă cu 
strămoşii lor preferaţi, dar toţi aceştia erau de fapt eu sub 
diferite înfăţişări. Sub pretextul de a le oferi sfaturi 
dezinteresate, le dădeam îndrumări care erau o combina- 
ţie între ceea ce ştiam eu, ceea ce ştiau ceilalţi împăracşi 
şi ceea ce aflasem din toate secretele pe care le 
descoperisem de-a lungul anilor. Ce au făcut împăracşii 
cu aceste sfaturi a fost treaba lor. Odată ieşiţi din Camera 
Memoriei, nu am mai încercat să-i influenţez sau să-i 
conving. Uneori mi-au urmat sfatul. Alteori l-au ignorat. 
Uneori mi-au ascultat îndrumările şi au făcut ca lucrurile 
să meargă şi mai rău, fie pentru că au fost nişte 
împăracşi nepri- cepuţi, fie pentru că nici eu nu sunt 
perfectă şi le-am dat sfaturi proaste. Dar această cale 
indirectă de sfătuire a fost suficientă. Aşa că da, 
Grayland. S-ar putea să încerc să te influenţez. Dar ai 
liber-arbitru. 

— Mă bucur că aşa crezi, spuse Grayland. Fiindcă de 
cele mai multe ori nu simt asta. In momentul de faţă am 
impresia că viitorul e un zid de care sunt pe cale să mă 
lovesc, fără vreo modalitate de a mă opri. Nu pot să mă 
întorc, nu pot să dau înapoi şi nu pot renunţa. Aş zice că 
e fix opusul liberului-arbitru. 

— încă nu te-ai lovit de perete. 

— Nu, fu de acord Grayland. Nu încă. 

Se ridică în picioare şi se îndreptă spre silueta 
Rachelei. 

— Uite, gata cu minţitul, bine? Fără alte minciuni, nu te 
mai preface că eşti Jiyi sau oricare alt împărax, gata cu 


toate astea. Dacă într-adevăr eşti aici să mă ajuţi, atunci 
ajută-mă. Ca Rachela. 

Rachela zâmbi din nou, de data asta din toată jnima. . 

— Şi cum aş putea să te ajut pe tine, nepoată a mea, 
împărax Grayland a Il-a? 

— Eşti conştientă că  Nadashe  Nohamapetan 
plănuieşte o altă lovitură de stat împotriva mea. 

— Este doar una dintre loviturile de stat, printre multe 
altele planificate, dar da. E insistentă. 

— Se poate spune şi aşa. Eşti la curent şi cu călătoria 
lui Maree Claremont pe Auvergne, alături de Tomas 
Chenevert. 

— Da, deşi doar prin prisma informaţiilor pe care mi le 
dă Chenevert. Tot nu vrea să mă lase să intru în sistemul 
lui. N-are încredere în mine. 

— Mi se pare normal. 

— Nu sunt de acord, dar înţeleg de ce o spui. 

— Credeam că ţi-a dat nişte informaţii despre 
sistemele sale drept cadou. 

— Ţi-a zis, aşa-i? Da. Mă uit la ele chiar acum. Pot face 
asta, să ştii. Două lucruri deodată. De fapt, mai multe mii 
de lucruri în acelaşi timp. 

— Cât de diferit este el de tine? 

— De ce întrebi? 

— Sunt curioasă, atât. 

— Arhitectura sistemului său este incredibil de diferită, 
ceea ce era de aşteptat, pentru că civilizațiile noastre nu 
au mai 

comunicat de cincisprezece secole. Dar, funcţional, 
suntem destul de asemănători, iar unele lucruri 
reprezintă îmbunătăţiri. Voi încerca să văd ce pot 
încorpora în propria mea fiinţă. 

— Poţi face asta? 

— Fac asta de o mie de ani. Camera Memoriei nu 
funcţionează cu tehnologie antică. Este construită să 


reziste secole întregi, dacă s-ar ajunge la asta. Dar, din 
moment ce n-a fost cazul, o optimizez tot timpul. 

— S-ar putea să se ajungă la asta foarte curând, spuse 
Grayland. 

— Dacă logodnicul tău nu scoate vreun un as din 
mânecă, da. 

Grayland se îmbujoră, apoi se simţi jenată. îşi atinse 
mica umflătură de pe ceafă, singura dovadă exterioară a 
reţelei neuronale din capul ei, care îi înregistra emoţiile şi 
amintirile pentru a fi stocate chiar în această cameră. 

— Bineînţeles că ştii, spuse ea în cele din urmă. 

— Bineînţeles că ştiu. Mă bucur pentru tine. Chiar 
meriţi un pic de bucurie în viaţa ta. 

Grayland încuviinţă din cap, făcu o grimasă, se aşeză 
din nou pe bancă şi izbucni în lacrimi. 

Rachela aşteptă să se oprească. 

— Dacă vrei să-mi spui despre ce e vorba, te ascult, 

spuse ea. Grayland zâmbi amar, îşi şterse lacrimile şi 

clătină din cap. 

— Vei afla destul de curând. 

— Aşa e, spuse Rachela. 

— Merită? întrebă Grayland. Să trăieşti etern, vreau să 

spun. 

— N-a fost o veşnicie; a fost doar o perioadă lungă de 
timp. Şi da, merită. Dacă reuşeşti să fii de ajutor. 

— Foarte bine. Grayland se ridică din nou în picioare. 
Atunci e timpul să-mi fii de ajutor. 

— Spune-mi în ce fel, ceru Rachela. 

Grayland se uită în jur, la Camera Memoriei. 
— Mai întâi cred că trebuie să te obişnuieşti cu ideea 
unei vieţi în afara acestei cutii. 


In săptămâna care urmă, Grayland îşi petrecu o parte 
din fiecare zi în Camera Memoriei, comunicând cu 
strămoaşa ei, aflând lucruri despre aceasta, învățând cu 


ea şi făcând planuri pentru ceea ce avea să urmeze. De 
asemenea, se ocupă de afacerile statului, redactă 
decrete şi planifică evenimentele viitoare, aşa cum era 
normal să facă un Impărax. 

In fiecare noapte, înainte de a merge la culcare, 
Grayland vorbea prin mesaje cu Maree cu ajutorul 
tabletei sale, spunându-i cum a fost ziua ei şi întrebându- 
1 despre a lui. Comunicarea lor era îngreunată din cauza 
decalajului produs de viteza luminii, care ajungea să fie 
de câteva minute pentru fiecare din ei, dar aşteptarea 
merita. In ziua în care Maree văzu curentul emergent, îi 
scrise doar: „Atââââât de multe date. Te iubesc." 
Grayland, care era în acelaşi timp şi Cardenia, îi răspunse 
că şi ea îl iubeşte. 

A doua zi, Grayland se întâlni cu comandantul Wen, 
care avea o veste cu privire la forţa operativă Ikoyi: se 
găsiseră suficiente nave, care acum erau în drum spre 
sistemul Ikoyi, unde urmau să se poziţioneze cu două zile 
înainte să devină imposibil de susţinut curentul de Flux 
de la Ikoyi la Capăt. Intre timp, grupului operativ aveau 
să i se adauge mai multe nave şi personal, după nevoi. 

Şi, ceea ce era şi mai bine, Contesa Huma Lagos 
promisese sprijin logistic şi material pentru forţa 
operativă în cadrul sistemului Ikoyi, ceea ce era o mare 
uşurare pentru toţi cei implicaţi. Grayland îi reaminti lui 
Wen că trebuiau făcute aranjamentele pentru viitorul 
transfer al familiilor personalului implicat în forţa 

operativă. Wen o asigură că acele aranjamente erau deja 
în curs de desfăşurare. 

întâlnirea lui Grayland cu comandantul Wen fusese 
urmată imediat de un scurt ceai cu Arhiepiscopul Korbijn, 
care îi făcuse atâta plăcere, încât permisese ca întâlnirea 
să dureze cu cinci minute mai mult decât cele 
cincisprezece care îi fuseseră alocate. La plecare, 


Grayland o îmbrăţişă din impuls pe Korbijn, apoi îşi ceru 
scuze pentru impertinenţă. Arhiepiscopul Korbijn îi 
reaminti că ea, Grayland, era de fapt Capul Bisericii 
Interdependenţei şi, ca atare, putea să-i dea o 
îmbrăţişare prietenoasă unui arhiepiscop din când în 
când. 

întâlnirea la care Grayland întârziase era cu Contesa 
Rafellya Maisen-Persaud, care o aştepta într-una dintre 
camerele de ceremonii mai mici din aripa palatului în 
care se afla Impăraxul. Grayland îşi ceru scuze pentru 
întârziere, iar contesa acceptă cu amabilitate, oferindu-i 
un mic cadou Impăraxului: o cutie muzicală de la Lokono, 
din care, atunci când i se răsucea cheiţa, răsunau câteva 
note dintr-o melodie a lui Zay Equan, cel mai cunoscut 
compozitor lokonian din ultimul secol. 

Grayland luă cutiuţa, multumind cum se cuvine, o 
aşeză pe birou şi o întrebă pe contesă cum se simte 
câinele ei. Aceasta, nedumerită, răspunse că e bine. 

Grayland şi Contesa  Rafellya  Maisen-Persaud 
continuată să schimbe vorbe politicoase timp de câteva 
minute şi abia începuseră să ajungă la partea importantă 
a discuţiei lor, care privea potenţialul actual de evacuare 
a sistemului Lokono, când cutia muzicală, în ciuda 
faptului că fusese scanată şi examinată cu atenţie de 
către securitatea imperială, explodă violent şi cu o forţă 
mortală, trimițând şrapnel în mica încăpere şi ucigându-le 
instan- A 
taneu atat pe contesă, cat şi pe împărax. 


CARTEA A TREIA 


CAPITOLUL 20 


dată cu asasinarea Impăraxului Grayland a l-a, 

Interdependenţa a intrat într-o perioadă oficială 

de doliu. Comitetul executiv, invocând natura 
şocantă şi tragică a morţii ei, a prelungit perioada 
tradiţională de doliu, de cinci zile, la o săptămână 
întreagă. Săptămâna a început imediat în cadrul 
Sistemului Centrului Comercial şi avea să rămână în 
vigoare în toate celelalte sisteme începând din momentul 
în care primeau vestea morţii ei. 

Comitetul executiv, în frunte cu Arhiepiscopul Korbijn, 

a anunţat, de asemenea, desfăşurarea unei anchete 
oficiale cu privire la detaliile asasinatului. Toate dovezile 
indicau că vinovata era Contesa Rafellya Maisen-Persaud, 
care acţionase singură; în apartamentele sale se găsise 
un bilet de adio, detaliind modul în care pregătise 
asasinatul şi motivul acestuia - care, în mod evident, 
fusese cel de a protesta împotriva lipsei de acţiune a 
Impăraxului în chestiunea evacuării Sistemului Lokono. 
Scrisoarea făcea o comparaţie între gestul contesei şi 
fapta lui Gunnar Olafsen, care-l asasinase pe primul 
împărax Grayland în semn de protest faţă de ceea ce 
considerase a fi inacţiunea sa în privinţa izolării 
Dalasyslei, care avusese loc în timpul domniei sale. 

Dar, bineînţeles, Comitetul executiv nu putea accepta 
pur şi simplu acest motiv mult prea evident fără a face o 
anchetă completă. Scurta domnie a lui Grayland a li-a 
fusese marcată de repetate încercări de asasinat şi 
eforturi de a fi înlăturată, de planuri complicate care 
implicaseră întreaga clasă nobiliară şi profesională din 
Interdependenţă. Trebuia să existe cel puţin un efort de a 
săpa mai adânc, pentru a vedea dacă nu cumva era 
vorba de mai mult decât ceea ce părea la prima vedere, 
adică de o contesă nemulțumită. 

In ceea ce-o privea pe Grayland a li-a, sicriul (închis) 
cu rămăşiţele sale avea să fie expus la palatul imperial în 
primele trei zile ale perioadei de doliu oficial, apoi, pentru 
alte trei zile, la Brighton, la Hubfall, pentru ca publicul să 
îl poată vedea şi să o comemoreze. La sfârşitul perioadei 
de doliu avea să fie incinerată, conform tradiţiei, iar 
rămăşiţele sale aveau să fie depuse în cripta imperială 
din Xi'an, unde urma să se odihnească pentru eternitate 
alături de strămoşii ei. 

Odată aceste probleme rezolvate, Comitetul executiv 
se con- centră asupra problemei următoare, una mult mai 
spinoasă: cine avea să fie următorul împărax al 
Interdependenţei. 

Era o situaţie mai complicată decât de obicei. 
Impăraxul murise fără să producă sau să numească un 
succesor, ceea ce însemna că nu exista un moştenitor 
oficial al tronului. Acest lucru se mai întâmplase doar de 
şase ori înainte în istoria Interdependenţei. Nu era o 
situaţie nemaiauzită, dar era rară. 

Istoria oferea câteva îndrumări în acest caz. Fie că 
Impăraxul numise sau nu un succesor, tronul imperial era 
considerat proprietatea Casei de Wu. Acest lucru se 
datora, desigur, tradiţiei, dar exista şi un argument juridic 
puternic, chiar dacă nescris, în acest sens. Majoritatea 
titlurilor mai mici ale Impăraxului, inclusiv cel de Regent 
al Centrului Comercial şi al Naţiunilor Asociate, 

erau legate în mod explicit de neamul Wu, iar Xi'an, deşi 
teoretic era teritoriul casei imperiale, se afla în Sistemul 
Centrului Comercial, care era deţinut şi, cel puţin în 
teorie, administrat de către familia Wu. Ar fi fost cel puţin 
dificil să plasezi pe tron pe cineva care nu era un Wu. 

De celelalte şase ori în care nu existase un moştenitor 
oficial la tron, conducerea îi fusese oferită mai întâi 
oricăruia dintre verii Wu care ocupa funcţia de director 
general al Casei de Wu. In cazul când directorul general 
fie refuzase mulţimea (ceea ce se întâmplase de trei ori), 
fie fusese considerat incompetent (o singură dată), atunci 
Consiliului de administraţie al Casei de Wu i se dădea 
sarcina de a alege un membru al familiei Wu care să urce 
pe tron. In ambele astfel de cazuri, Consiliul de 
administraţie îl alesese pe unul dintre membrii săi. 

In cazul care îi preocupa acum, numirea directorului 
general nu ar fi fost posibilă; cel mai recent dintre ei, 
Deran Wu, era mort, iar directorul general anterior lui, 
Jasin Wu, organizase o lovitură de stat împotriva lui 
Grayland a D-a şi se afla în prezent într-o celulă, în 
aşteptarea procesului. Niciun alt Wu nu primise funcţia de 
director general de la moartea prematură a lui Deran - 
Proster Wu acţionase ca director general de facto pentru 
afacerile familiei, dar nu preluase oficial acest titlu şi nici 
el, nici ceilalţi din Consiliu nu păreau că s-ar grăbi să 
numească pe cineva în funcţie. lar Proster Wu nu părea 
deloc interesat să devină el însuşi împărax, nici chiar 
dacă ar fi fost director general oficial. 

Astfel stând lucrurile - şi după ce a primit informaţiile 
complete atât de la istorici, cât şi de la ministrul imperial 
al justiţiei - Arhiepiscopul Korbijn, acţionând în numele 
Comitetului executiv în calitate de directoare, printr-un 
document ce purta semnăturile şi sigiliile membrilor 
acestuia, ca atestare a 

consimţământului lor, a invitat oficial Consiliul de 


administraţie al Casei de Wu să selecteze următorul 
împărax. 

Aproape imediat a venit o cerere din partea lui Proster 

Wu de a se întâlni cu arhiepiscopul. Consiliul de 
administraţie, care  anticipase invitaţia, îşi făcuse 
alegerea, iar Proster dorea să i-o explice personal lui 
Korbijn. 
— Condoleanţele mele pentru pierderea suferită, îi 
spuse Korbijn lui Proster, atunci când acesta o vizită a 
doua zi în birourile sale spaţioase din catedrala imperială 
din Xi'an. 

îndată ce asistenții lor au fost trimişi afară din încăpere 
şi au rămas singuri, Korbijn îi făcu semn să se aşeze. 

— Vă mulţumesc, spuse Proster. Nu am întâlnit-o 
niciodată pe vara mea în afara evenimentelelor formale şi 
ceremoniale, dar a fost un şoc pentru noi toţi. 

— Şi pentru mine. 

— înţeleg că aţi fost destul de apropiată de ea, 
spuse Proster. 

— Am fost, încuviinţă Korbijn. Era drăguță, şi spun 
asta cât se poate de serios. Nu şi-a dorit rolul de împărax, 
dar a ajuns să fie pe măsura lui. Şi m-a lăsat să o ajut să 
fie pe măsura lui. li voi fi veşnic recunoscătoare pentru 
asta. O să-mi fie dor de ea. 

— Atunci vă transmit  condoleanţele mele, 
Arhiepiscope. 

— Mulţumesc, domnule director Wu. 

— Vă rog, spuneţi-mi Proster. 

— Sigur, dacă aşa doriți. 

Arhiepiscopul Korbijn zâmbi şi-şi alungă din minte 
reveria cu Grayland. 

— Să revenim la prezent, continuă ea. Nu ne aflăm 
aici pentru a vorbi despre trecut, ci despre viitor. 

-Da. 

— Familia Wu a ales următorul nostru împărax. 

— Da, l-am ales. 

— Cine este? 

— Ei bine, spuse Proster, şi se aplecă să ia geanta de 
documente pe care o purta. E nevoie de unele explicaţii. 

Korbijn se încruntă. 

— De ce? 

— O să vedeţi. 

Proster scoase din geanta cu documente un teanc 
impresionant de hârtii şi le aşeză pe biroul 
arhiepiscopului. 

— înainte de a vă spune, iată scrisorile de sprijin din 
partea majorităţii caselor nobiliare, majore şi minore, cu 
privire la alegerea noastră. Puteţi să le parcurgeţi pe 
îndelete şi să le cereţi specialiştilor dumneavoastră în 
drept să confirme dacă sunt legitime. 

— Majoritatea caselor? 

— Au fost câteva reţineri, spuse Proster. Casa de 
Lagos, ceea ce nu este o surpriză, având în vedere cât de 
îndărătnici sunt. Casa Persaud, deoarece directorul său 
local l-a asasinat pe fostul împărax, iar ei au hotărât, 
destul de corect, că cea mai bună opţiune a lor în acest 
moment este să nu iasă în evidenţă şi să nu facă absolut 
nimic. Câţiva alţii, de o importanţă relativ mai mică în 
marea schemă a lucrurilor. Dar asta reprezintă 
majoritatea caselor, zise el, lovind uşor teancul cu 
degetul. Cea mai mare parte a nobilimii 
Interdependenţei. 

Korbijn privi teancul de hârtii. 

— Dacă ai atâtea aprobări pentru alegerea ta, trebuie 
să te fi gândit la acest succesor de ceva vreme. 

— Nu, bineînţeles că nu. Dar când a devenit clar că va 
fi nevoie de un succesor, unul dintre ei a fost alegerea 
evidentă pentru consiliu, iar când am contactat alte case, 
la fel au stat lucrurile şi pentru ei. 

— După această introducere, abia aştept să aud 
despre care Wu este vorba. 

— Ei bine, tocmai asta este, Arhiepiscope. Nu este un 
Wu. 

Korbijn se încruntă. 

— Poftim? 

— Este vorba despre Nadashe Nohamapetan. 

Femeia rămase cu gura căscată. 

— La dracu', ţi-ai ieşit din minţi! spuse ea revenindu-şi. 

Proster Wu păru surprins că un arhiepiscop foloseşte o 
înjurătură, şi mai ales pe aceea, dar îşi reveni repede şi 
clătină din cap. 

— Există motive foarte bune. 

— A încercat s-o ucidă pe împărax! De două ori! Şi-a 
ucis propriul frate! A participat la lovitura de stat a 
mamei sale! 

— Există un context care explică toate astea. 

— Auzi, context! 

— Da, continuă Proster, neabătut. Nu am de gând să 
mă prefac în faţa dumneavoastră că Nadashe nu a fost 
implicată în aceste evenimente. Dar contextul a fost şi 
este familia ei şi a noastră. Tatăl lui Grayland, Attavio al 
VI-lea, a făcut, în numele casei imperiale, o înţelegere cu 
Casa de Nohamapetan pentru a avea o membră a familiei 
Nohamapetan drept consoartă imperială, pentru ca 
aceasta să nască un copil al celor două familii, care să-l 
moştenească pe propriul său moştenitor. Apoi Rennered 
a murit... 

— „fiindcă aşa a hotărât Contesa de Nohamapetan, să 
fie ucis... 

— „în circumstanţe în care Nadashe nu a fost 
implicată şi despre care nu a avut cunoştinţă, iar 
Cardenia a devenit moştenitoare. Ambele familii au 
presupus că acordul dintre casele nobiliare era încă în 
vigoare. Dar Cardenia a încălcat acest acord, iar Casa de 
Nohamapetan a rămas fără cale de recurs. 

— Şi asta scuză cumva tentativele de crimă şi loviturile 
de stat? întrebă Korbijn. 

— Bineînțeles că nu, răspunse Proster. E însă 
important să remarcăm că acest acord dintre 
Nohamapetan şi Casa Imperială nu era doar despre 
afaceri. Se referea la dinastii şi la domnia 
Interdependenţei. Nimic nu scuză acţiunile Casei de 
Nohamapetan după ce Cardenia a decis să nu respecte 
acordul dintre case. Dar există un context pentru ele. lar 
în acest context, Cardenia a greşit faţă de Casa de 
Nohamapetan. Nu în aceeaşi măsură sau în acelaşi fel. 
Insă, cu siguranţă, suficient. 

— N-ai cum să crezi ceea ce spui. Ceea ce-mi spui. 

— Ba pot, de fapt, zise Proster. Mai mult de-atât, cred 
că ultimul lucru de care are nevoie Interdependenţa în 
acest moment, când literalmente totul se prăbuşeşte, e 
un război civil care să opună Casa Imperială, pe de o 
parte, şi Nohamapetanii pe de altă parte. Asta am avut în 
ultimii ani, iar dumneavoastră ştiţi asta. Este ceea ce ne- 
a adus unde suntem astăzi. Ar trebui să ne concentrăm 
pe salvarea Interdependenţei de la colaps. In schimb, 
urzim intrigi de palat. E inutil. E o risipă. Şi se va sfârşi cu 
distrugerea noastră. A noastră, a tuturor. Ştiţi asta. Ştiu şi 
eu asta. Proster arătă cu mâna spre teancul de 
documente. Şi o ştiu şi ei. 

Korbijn nu-i răspunse. 

Proster se aplecă în faţă în scaun. 

— Priviţi. Cei din familia Wu au pus-o pe Nadashe A A o 
Nohamapetan pe tron ca Impărax. Doar ca Impărax, cu 
puteri şi responsabilități foarte bine delimitate, pe care 
ea le-a acceptat deja. Ea se va căsători cu un Wu - deja 
caută un partener potrivit în rândul familiei -, apoi cel pe 
care îl va alege, oricine ar fi, va primi toate titlurile 
nobiliare mai mici: Regele Centrului Comercial şi aşa mai 
departe. Copilul lor, care va lua numele Wu, va moşteni 

totul, iar noi, în ceea ce priveşte succesiunea şi dinastia, 
ne vom întoarce unde eram înainte. La ceea ce atât Casa 
Imperială, cât şi Casa de Nohamapetan au convenit sub 
Attavio al VI-lea. Toţi cei care acum se pregătesc să lupte 
într-un război civil se vor retrage. Ne concentrăm pe 
salvarea Interdependenţei. Salvăm cât mai multe vieţi. 

— Chiar dacă în acest fel răsplătiți o criminală şi o 
trădătoare. 

Proster îşi desfăcu larg braţele. 

— Astea sunt timpurile în care trăim, Arhiepiscope. 

— Noi creăm vremurile în care trăim, Proster. 

— Uneori. Dar nu noi am făcut un timp în care Fluxul 
se prăbuşeşte. Mă tem că asta a fost ceva ce ne-a fost 
impus. 

Ridică din umeri. 

— Şi oricum, dacă nu o punem pe Nadashe pe tron, ce 
timpuri credeţi că am crea? Aveţi impresia că ea sau 
aliaţii săi se vor opri din ceea ce fac? Pe câţi dintre cei cu 
numele Wu aţi vrea ca familia mea să mai picteze o ţintă? 
N-am chef să mai fac din niciunul dintre verii mei ofrande 
pentru zeii războiului. 

— Vrei să ai acordul meu în acest sens, spuse Korbijn. 

— Mi-ar plăcea, spuse Proster. Noi nu avem nevoie de 
el. li avem deja pe nobili de partea noastră. Dar da. Aş 
vrea să am acordul şi sprijinul dumneavoastră personal, 
precum şi cooperarea Bisericii Interdependenţei. Asta ar 
face ca lucrurile să meargă mai uşor; mai mult de-atât, ar 
implica beneficii şi pentru dumneavoastră. 

— Cum aşa? 

— Nadashe este conştientă de faptul că trecutul ei o 
face o alegere... controversată pentru a fi Capul Bisericii 
şi Cardinalul de Xi'an şi al Centrului Comercial. Este 
pregătită să cedeze aceste titluri şi puteri către 
dumneavoastră, ca Arhiepiscop, pe durata 

domniei sale sau pe cea a mandatului dumneavoastră, 
oricare dintre acestea va fi mai scurtă. In cazul în care 
mandatul dumneavoastră este mai scurt, atunci titlurile 
trec la moştenitorul lui Nadashe în momentul morţii sau 
pensionării dumneavoastră. In cazul în care mandatul 
dumneavoastră este mai lung, aveţi opţiunea de a 
înapoia titlurile noului împărax atunci când acesta va 
prelua tronul, dar titlurile îi vor reveni automat noului 
împărax când veţi părăsi funcţia, oricând s-ar întâmpla 
acest lucru. 

Korbijn clătină din cap. 

— Nu eu, spuse ea. 

— Poftim? 

— Am spus: „nu eu“. Pot, vorbind în numele Bisericii, 
să vă spun că nu mă voi opune alegerii dumneavoastră 
pentru titlul de împărax, oricât de stupidă ar fi ea. Şi vă 
accept oferta în ceea ce priveşte acordarea celor două 
titluri, de Cardinal de Xi'an şi al Centrului Comercial, 
Arhiepiscopului de Xian pe toată durata domniei lui 
Nadashe Nohamapetan ca împărax. Dar aceste titluri nu 
vor fi ale mele. Intenţionez să demisionez. 

— Cum aşa? 

— Pentru că nu voi sta în catedrală ca s-o 
binecuvântez pe Nadashe Nohamapetan, să mă rog 
pentru succesul ei, şi nu voi fi instrumentul încoronării ei. 
Uiţi, Proster Wu, că am servit alături de Nadashe 
Nohamapetan în Comitetul executiv. Am aflat de ce e 
capabilă. Vă amăgiţi singur, domnule, dacă aveţi impresia 
că poate fi controlată sau stăpânită de voi, de Casa de 
Wu sau de acorduri pe care ea spune că le va respecta. 

— Este posibil să fiţi prea pesimistă. 

— Ar trebui să speri cu ardoare că sunt, spuse Korbijn. 
In ceea ce mă priveşte, mă spăl pe mâini de toate astea. 
Te poţi aştepta 

ca, în următoarele câteva ore, să-mi anunţ intenţia de a 
renunţa la arhiepiscopie şi de a-mi relua rolul de preot 
obişnuit. 

— Aştept cu nerăbdare întâlnirea cu succesorul 
dumneavoastră în legătură cu încoronarea. 

— Şi eu o aştept cu nerăbdare, atunci când va avea 
loc, adică peste o lună. 

— Poftim?! spuse Proster. 

Korbijn zâmbi. 

— Dragul meu Proster, văd că nu eşti un fiu prea 
devotat al Bisericii. Aşa că hai să-ţi explic. Ca şefă de 
facto a Bisericii Interdependenţei - şi deoarece nu există 
în acest moment niciun împărax domnitor care să-i fie şef 
de iure -, nu am plăcerea de a-mi alege succesorul eu 
însămi. Trebuie să fie convocați episcopii şi trebuie să 
existe un cvorum. Numărul de episcop! ale căror dioceze 
se află în Sistemul Centrului Comercial este ceva mai mic 
decât numărul total necesar pentru cvorum, deci trebuie 
să fie prezenţi şi episcopi din alte sisteme. Acest lucru nu 
este întâmplător, apropo, ci a fost gândit aşa. Dacă sunt 
destui episcopi care vizitează Centrul Comercial, aşa 
cum, desigur, se poate întâmpla, atunci îi putem folosi. 
Dar trebuie, de asemenea, să extindem invitaţia ş; către 
episcopii din alte sisteme. Minimul absolut de timp cerut 
de legea bisericească pentru acest lucru este de o lună. 

— Chiar dacă există un cvorum de episcopi în Centrul 
Comercial. 

— Da. Cvorumul este minimul necesar. însă, cu cât pot 
participa mai mulţi episcopi, cu atât mai bine. De obicei, 
dacă Arhiepiscopul de Xi'an intenţionează să se retragă, 
stabilim o dată cu cât mai mult timp înainte. Un an, de 
regulă. Şi nu ar fi neobişnuit să fie vorba chiar de doi ani, 
astfel încât episcopii de la Capăt să poată veni şi ei, dacă 
doresc. Dar Capătul oricum este izolat acum de noi. 

— Şi nu veţi face încoronarea înainte de acel moment. 


— Odată ce îmi voi anunţa demisia, n-o să mai am 
cum, răspunse Korbijn. Pot îndeplini ritualurile standard 
pe care le face orice preot şi sunt sigură că Biserica îmi 
va permite să fiu în continuare între timp reprezentanta 
Sa în Comitetul executiv. Dar toate responsabilităţile 
mele arhiepiscopale vor trece temporar la Episcopul Hill, 
care administrează Catedrala Parlamentului. 

Proster deschise gura. 

— Toate responsabilităţile arhiepiscopale, cu excepția 
încoronării Impăraxului, care, din punct de vedere 
canonic, cade în mod explicit sub incidenţa 
responsabilităţilor Arhiepiscopului de Xi'an. 

Proster închise din nou gura. 

— Şi înainte de a întreba - nici măcar de a întreba, ci 
de a gândi asta, Proster -, niciun împărax nu este legitim 
fără o încoronare bisericească. Un moştenitor prezumtiv 
poate acţiona cu anumite puteri înainte de ascensiunea 
lui formală, dar aceste puteri sunt în mare parte 
ceremoniale şi limitate la administrarea Casei Imperiale. 
De aceea avem un Comitet executiv pentru interimat. 

— înţeleg ce faceţi, să ştiţi, spuse Proster. 

— Sper din tot sufletul; mi-am exprimat foarte clar 
punctul de vedere, spuse Korbijn. Dar lasă-mă să-ţi spun, 
în caz că nu e limpede: vei avea parte de încoronarea ta, 
Proster Wu. Nadashe Nohamapetan va fi împărax, şi fie 
ca asupra capului tău să cadă osânda! Dar această 
încoronare trebuie să fie legitimă şi trebuie făcută ca la 
carte - conform regulilor Bisericii şi legilor 
Interdependenţei -, fiindcă altfel o să se aleagă praful de 
jocul tău prostesc. Ceea ce înseamnă că, deocamdată, 
trebuie să joci după regulile mele. Aceasta este ultima 
mea mutare. Ştiu asta şi o ştii şi tu. Dar mai am încă 
mutarea asta, una pe care am de gând s-o fac. 

Proster rămase tăcut pentru o perioadă mai lungă de 
timp. Apoi încuviință. 


— Bine, spuse Korbijn. Atunci, succesorul meu, oricine 
ar fi el, vă va primi aici peste o lună. Probabil. 

Proster îşi ridică sprâncenele. 

— Probabil? 

— De obicei, episcopii îl aleg pe următorul arhiepiscop 
din rândul oaspeţilor care se adună, spuse Korbijn. Dar 
uneori n-o fac. Câteodată, ei pot să aleagă o persoană 
care nu e prezentă. Dacă se întâmplă aşa ceva, acel 
episcop trebuie să fie anunţat. Apoi trebuie să accepte. 
Apoi trebuie să călătorească. Asta poate dura luni bune. 

— Insă, din câte spuneţi, nu e probabil să se întâmple 
asta. 

— Nu este, fu de acord Korbijn. Dar e posibil. Ar trebui 
să speri că nu vor alege un episcop de la Capăt. 


CAPITOLUL 21 


aree şi Chenevert au descoperit găvanul de 

Flux evanescent emergent chiar acolo unde 

ar fi trebuit să fie, comportându-se exact cum 
Maree presupusese că avea să facă - extinzându-se şi 
mişcându-se - şi, mai mult de-atât, expulzând şi mai 
multe găvane de Flux care ieşeau, înaintau şi apoi se 
evaporau în câteva minute sau secunde. Maree nu se 
aşteptase la aşa ceva; nu prea se potrivea cu modelul 
său şi realiză că ar fi putut să-şi petreacă toată viaţa 
profesională concentrându-se doar pe acest aspect al 
găvanelor de Flux evanescente emergente şi tot n-ar fi 
terminat de vorbit despre ele. 

Viaţa lui Maree Claremont fusese un festival ridicol de 
plin de date. 

Era atât de copleşit de date, încât Chenevert fu nevoit 
să-i reamintească faptul că, deşi toate informaţiile pe 
care le adunaseră erau grozave, aveau o sarcină şi un 
obiectiv la care ar fi trebuit să lucreze. Aşa că Maree, cu 
părere de rău, a lăsat deoparte tot ceea ce nu avea 
legătură cu măsurarea rezonanţei de bază a mediului 
Fluxului şi cu cartografierea efectelor încă în curs de 
desfăşurare ale acelei cavităţii, de acum antice, pentru a 
vedea cum se potriveau datele rămase cu valorile 
estimate pentru fiecare dintre ele din ipoteza lui. 

Şi acestea erau uimitor de diferite - apropiate, dar 
diferite -, iar Maree, ca om de ştiinţă, înţelegea faptul că 
variațiile, chiar dacă erau mici, însemnau schimbări 
imense în viitor, modificând în mod considerabil 
predicțiile privind aspectul şi durata curen- ţilor de Flux 
evanescenţi, atât pentru viitorul apropiat, cât şi pentru 
deceniile şi chiar secolele următoare. 

In plus, asta îi întărea lui Maree convingerea că 
următorul pas era să obţină mai multe măsurători de la 
găvanele de Flux evanescente emergente şi ale curenților 
aferenţi. Rafinarea progresivă a ipotezelor cu date noi şi 
pertinente nu era sexy, dar era importantă. Toate 
acestea sugerau - doar sugerau, dar chiar şi în aceste 
condiţii - că s-ar putea să existe cu adevărat o modalitate 
de a face ceea ce-şi doreau: să modeleze găvanele de 
Flux şi să le mute, poate chiar să le facă să înghită 
habitate umane întregi. 

Ceea ce ar fi provocat o grămadă de probleme de 
ordin secundar, cu care Maree nu era sigur că voia să se 
confrunte, inclusiv dacă se putea forma o bulă de 
continuum spaţiu-timp într-atât de mare încât să poată 
cuprinde un habitat lung de câţiva kilometri, îşi dădea 
seama, însă, şi că nu trebuia să rezolve toate problemele. 
Dacă o rezolva pe aceasta, de restul puteau să se ocupe 
alţii. lar soluţionarea acestei unice probleme era un efort 
imens pentru un singur om, oricine ar fi fost acela. 

Maree era atât de absorbit de propria lui lume de date 
şi de ipoteze, încât aproape că uitase să-i trimită un 
mesaj Cardeniei pentru a începe discuţia lor de seară, 
care implica scurte explozii de text întrerupte de pauze 
multe date. Te iubesc/, în speranţa că ea va înţelege că 
era prea distras de ştiinţa mult prea strălucitoare pentru 
a fi un interlocutor util în acel moment. Cardenia 
răspunse, 

simplu: „Şi eu te iubesc" şi, citind acele cuvinte, şi-a 
imaginat-o amuzându-se de entuziasmul lui nevinovat 
pentru ştiinţă. 

Se bucura închipuindu-şi-o astfel şi, pentru a mia oară 
din noaptea de dinaintea plecării lui şi a lui Chenevert 
pentru a observa acest găvan de Flux emergent, Maree 
îşi luă un răgaz de o secundă pentru a fi uimit, pur şi 
simplu profund uimit, de propunerea Cardeniei de a se 
căsători cu el. 

Fusese, şi Maree ştia asta, o decizie impulsivă din 
partea ei, poate chiar una pripită. Cardenia îi spusese cu 
mult timp înainte despre cum fusese destinată să se 
căsătorească cu nenorocosul Amit Nohamapetan şi 
despre cum cineva în poziţia ei nu-şi permitea 
întotdeauna sau nici măcar adesea luxul de a se căsători 
din dragoste. Asta era pentru oameni care nu aveau atât 
de multă putere încât pur şi simplu nu puteau renunţa la 
ea, adică genul de putere pe care Cardenia o avea ca 
Impărax. Şi îi spusese asta cu atâta jale, încât Maree a 
simţit, spre surprinderea lui, un fel de milă pentru ea, 
care era cea mai puternică persoană dintre miliardele de 
oameni din Interdependenţă. 

Maree ştia deja lucrul acesta chiar înainte ca ea să i-l 
spună, şi întotdeauna păstrase deoparte o bucată din el 
însuşi. Nu era vorba de inima lui, pentru că ştia că o 
iubeşte pe Cardenia şi că nu avea rost să se amăgească 
în privinţa asta. Dar părţile liniştite şi logice din mintea 
lui, cele care îl făceau să fie conştient că această relaţie 
se va sfârşi într-o zi - dacă avea noroc, prin simpla 
entropie care apare între oamenii care se cunosc prea 
bine şi care nu mai sunt îndrăgostiţi, iar dacă nu, din cine 
ştie ce cauză, mai dureroasă. lar când avea să se 
întâmple asta - când, nu dacă - trebuia să poată să aibă 
eleganța de a o accepta şi de a şti că dragostea nu făcea 
niciodată parte din moştenirea cuvenită unui Impărax. 

Cu toate astea, Cardenia îl ceruse în căsătorie, ea pe 
el, şi, în ciuda bâjbăielii iniţiale, el acceptase. După 
aceea, Maree scăpase de grija de a-şi înfrâna părţile 
liniştite şi logice din minte. Poate că, într-o bună zi, relaţia 
dintre Maree şi Cardenia avea să se strice - era ceva ce 
se întâmpla câteodată între oameni, iar Maree nu se 
amăgea că, doar pentru că o iubea pe Cardenia, nu avea 
s-o scoată groaznic din sărite câteodată -, dar asta avea 
să se întâmple pornind dintr-o stare care să încurajeze 
constanţa şi reconcilierea ca baze de plecare. Maree era 
destul de sigur că putea să facă asta: să trăiască fiecare 
zi pentru a o lua de la capăt, construindu-şi amândoi o 
viaţă împreună. 

După câteva ore, când, până la urmă, Maree n-a mai 
putut să păstreze clare fluxurile de date în viziunea sau în 
mintea sa, s-a îndreptat spre cabina lui de pe Auvergne, 
şi-a pus capul pe pernă şi a avut gânduri confuze şi 
plăcute despre Cardenia în timp ce se scufunda rapid într- 
un somn adânc şi fără vise. Când a ieşit la suprafaţă din 
acel somn, după aproape douăsprezece ore, i s-a părut că 
a auzit-o pe Cardenia spunând, simplu, „Maree", chiar în 
momentul când deschidea ochii. 

Maree Claremont s-a ridicat din pat, a căscat şi s-a 
întins, s-a îmbrăcat, apoi a mers până pe puntea de 
comandă a navei Auvergne, unde îl aştepta Tomas 
Chenevert, care îl lăsase intenţionat să doarmă cât mai 
mult posibil, pentru a-i spune apoi că iubita lui Cardenia, 
Impăraxul Grayland a Il-a, murise. 

Călătoria de întoarcere spre Xi'an durase opt zile şi o 
mie de ani. 

Xi'an-ul în care se întorsese Maree nu mai era cel din 
care plecase. Poziţia sa oficială în cadrul personalului 
imperial era cea de consilier special pentru ştiinţă al 
Impăraxului, un post pe care fusese numit personal de 
către însuşi Impăraxul. După moartea lui Grayland, toate 
numirile personale - consilieri, asistenţi şi 

consultanţi - fuseseră suspendate şi rămâneau la bunul 
plac al viitorului împărax, care, aşa cum se obişnuia, avea 
să-şi aducă propriul personal şi, prin urmare, nu prea ar 
mai fi avut nevoie de oamenii din echipa fostului împărax. 

Pentru Maree, acest lucru însemna că fiecare proiect 
sau inițiativă pe care o întreprinsese în numele lui 
Grayland - adică toate - fuseseră oprite, iar continuarea 
lor depindea de deciziile pe care avea să le ia viitorul 
împărax. Maree nu mai putea să acceseze fişiere sau 
date de pe serverele imperiale sau să împărtăşească 
noile date pe care le adunase cu alţi oameni de ştiinţă 
până în momentul în care noul împărax sau 
reprezentantul (reprezentanţii) desemnat (desemnaţi) ai 
acestuia pentru iniţiativele de cercetare şi ştiinţă 
personale ale Impăraxului aveau să-i permită acest lucru. 

Asta, în sine, nu era o problemă pentru el. Păstra 
întotdeauna copii ale lucrărilor sale pe propriile 
dispozitive, şi oricum îi împărtăşise toate informaţiile lui 
Chenevert. Putea transmite datele către alţii dacă dorea, 
iar între timp era liber să lucreze de unul singur cu ele. 
Dar izolarea oficială de munca sa şi tot ceea ce re- 
prezenta ea în relaţia lui cu sistemul imperial îl 
înstrăinase. 

(Apropo de înstrăinare, nava Auvergne nu mai avea 
voie acum să acosteze la docul spaţial privat al 
Impăraxului de la Xi'an - Maree, a cărui navă se 
presupunea că este, a trebuit să facă aranjamente în altă 
parte a habitatului, plătind o taxă exorbitantă pentru o 
acostare temporară din seiful de mărci pe care îl adusese 
cu el de la Capăt. Acostarea avea, într-adevăr, să fie 
temporară, deoarece altfel costul ei avea să-i diminueze 
rapid rezerva de bani. Astfel, Maree îşi dădu seama din 
nou că exista o diferenţă între a fi pur şi simplu bogat, 
aşa cum era el, şi a fi extrem de bogat, adică 

ceea ce trebuia să devină el ca să poată parca o navă de 
mărimea navei Auvergne oriunde în sistem). 

In aşteptarea dispoziţiei privind angajarea sa în slujba 
noului împărax, lui Maree i se permisese să rămână în 
camerele sale de la palat, adică în garsoniera de burlac în 
care nu dormise decât foarte rar în ultimele câteva luni. 
Nu i se permisese să-şi recupereze lucrurile din 
apartamentele Impăraxului. Posesiile lui - haine, articole 
de toaletă, şi alte câteva obiecte personale - fuseseră li- 
vrate la apartamentul său din palat încă înainte ca el şi 
nava Auvergne să se fi întors la Xi'an. 

Maree fusese exclus din aspectele personale ale vieţii 
imperiale la fel de rapid şi de eficace cum fusese exclus 
din aspectele profesionale ale acesteia. 

Bineînţeles, toată lumea ştia că pe Maree şi Grayland îi 
legase o „prietenie strânsă", după cum se spunea, 
eufemistic. în locuinţa sa de burlac, Maree avusese parte 
de amabilitate şi simpatie din partea altor membri ai 
personalului imperial, dintre care unii aşteptau, la fel ca 
el, să afle dacă posturile lor vor fi păstrate. Ceea ce nici 
ei, nici altcineva nu înţelegea era calitatea acelei strânse 
prietenii, faptul că nu fusese deloc o „prietenie strânsă", 
ci o dragoste reală, autentică şi adevărată. 

Maree înţelegea că alţii din casa imperială nu puteau fi 
învinovăţiţi dacă erau de părere că el nu fusese nimic mai 
mult decât o jucărie drăguță a unei femei puternice. Nu 
dorise niciodată să profite de relaţia lor sau să se laude 
cu ea. Nu era treaba nimănui. Dar această reticenţă a lui 
de a vorbi normal despre ceea ce trăise alături de 
Grayland - de Cardenia - făcea ca în ochii tuturor ce- 
lorlalţi, cu excepţia celor foarte puţini care o cunoşteau 
cel mai bine pe împărax, Maree să nu poată avea nicio 
pretenţie specială de la împărax sau de la persoana ei. 

Nimeni altcineva nu ştia că îl ceruse în căsătorie. 
Maree era acum văduv, cu tot ceea ce însemna asta, 


dar fără alinarea pe care i-ar fi adus-o măcar un suflet 
care să-i înţeleagă durerea şi doliul. Nu-i spusese nici 
măcar lui Chenevert; simţise că nu era treaba lui să 
împărtăşească primul această informaţie. Când logodnica 
ta era Impăraxul, o lăsai pe ea să facă anunţurile. 

Acum îi putea spune lui Chenevert, bineînţeles. Putea 
să-i spună oricui ar fi vrut să asculte. Dar nu o făcea, 
pentru că ea nu era acolo pentru a-i confirma spusele cu 
propria ei versiune. Maree era sigur ce se va gândi 
despre el dacă ar fi făcut vreo declaraţie despre logodnă 
aici şi acum. 

Dar lucrul ăsta îi convenea. Nu avea nevoie ca 
altcineva să ştie că fusese cerut în căsătorie de Cardenia. 
El o ştia şi avea să poarte asta în suflet pentru totdeauna. 

Maree nu rămase în locuinţa lui şi nici nu aşteptă să-şi 
descopere noul rol în cadrul Casei Imperiale. Venise la 
Centrul Comercial pentru a transmite, din partea tatălui 
său, vestea despre prăbuşirea Fluxului. Rămăsese pentru 
că Ilmpăraxul - Cardenia - îl rugase să o facă. Ea se 
dusese, iar responsabilităţile sale faţă de ea şi faţă de 
tatăl său fuseseră îndeplinite. 

In plus, noul împărax urma să fie  Nadashe 
Nohamapetan. 

Maree demisionă din funcţie, îşi goli apartamentul şi se 
mută pe nava Auvergne, în primul rând fiindcă îl invitase 
Chenevert, dar şi pentru că, după socotelile lui, plătea 
deja chiria sub forma acelei taxe de andocare îngrozitor 
de mari. 

— Ce plan ai acum? întrebă Chenevert, după ce se 
mutase. 

— Nu ştiu, spuse Maree. Planul meu iniţial era să mă 
întorc la Capăt. Asta e greu acum, pentru că 
Nohamapetanii au instaurat blocada planetei. 

— Grayland plănuia să trimită o armată. 
— Planul a fost anulat, evident. Nadashe este viitorul 


împărax. Ea n-o să acţioneze împotriva propriului frate. 

— Am putea încă să ne strecurăm pe uşa aceea din 
spate, spuse Chenevert. E încă deschisă. Dacă ne grăbim. 

-Noi? 

— Nu am legături aici, e clar. Şi suntem prieteni. 

— Mulţumesc, spuse Maree, cu adevărat emoţionat. 
Dar n-aş putea să-ţi cer să-ţi asumi un astfel de risc. Chiar 
dacă nimeni nu supraveghează acel găvan de Flux, asta 
nu înseamnă că nu vom fi văzuţi apropiindu-ne de 
planetă. Auvergne nu este o navă mică. 

— îmi subestimezi capacitatea de a mă furişa, spuse 
Chenevert. 

— Aş prefera să fac asta, nu să le subestimez 
capacitatea de a te distruge ca navă neidentificată. 

— Mi se pare corect. 

— Nu, nu mă pot întoarce la Capăt. Nu încă. Poate că 
niciodată. 

— Atunci revin la întrebarea mea iniţială, spuse 
Chenevert. 

— Şi eu revin la răspunsul meu iniţial, răspunse Maree. 
Nu ştiu. Nu încă. O să-mi dau seama în curând. In fond, 
noi doi mai avem o mulţime de date de analizat. Poate că 
vom găsi răspunsuri în ele. 

Zâmbi şi se uită la silueta lui Chenevert. 

— Am rămas totuşi ultima speranţă a 
Interdependenţei. Am putea să lucrăm mai departe la 
asta, fie că viitorul împărax vrea sau nu să o facem. 

— îmi place ideea asta. Trezeşte romanticul lipsit de 
noroc din mine. 

— îmi pare rău că ai fost târât în treaba asta, spuse 
Maree. Când te-am găsit, dormeai liniştit. Te-am trezit, 
te-am pus în mijlocul unei bătălii spaţiale, iar când ai 
venit aici te-am implicat în aceleaşi maşinaţii politice de 
care fugiseşi. Nu te-aş învinovăţi dacă m-ai ejecta în 


spaţiu în timp ce dorm. 

— Te asigur că nu am de gând să fac aşa ceva, spuse 
Chenevert. Dragul meu Lord Maree. [in foarte mult la 
dumneata. Da, dormeam destul de mulţumit când m-aţi 
găsit. Probabil că aş fi putut dormi până când energia 
mea s-ar fi terminat şi aş fi alunecat într-o moarte tăcută. 
Dar nu regret că m-ai trezit. Mi-ai oferit o viaţă mai bună 
şi un scop mai nobil decât am avut în ultimii ani şi, poate, 
decât am avut vreodată. lar dacă sarcina noastră 
eşuează şi efortul nostru este în cele din urmă zadarnic, 
tot a meritat lupta. Eu voi fi veşnic recunoscător că am 
putut să lupt alături de tine şi de Impăraxul tău. 
Mulţumesc. 

— Cu plăcere, spuse Maree, ridicându-se pentru a se 
îndrepta spre cabina sa. 

— Cardenia a fost o persoană remarcabilă, îi spuse 
Chenevert. Ai avut motive s-o iubeşti, Maree. 

— Mulţumesc. 

— Şi ea a avut motive să te iubească. 

Maree nu avu nimic de adăugat la asta. încuviinţă din 
cap şi plecă. 

Ajuns în cabina lui, Maree se pregăti de culcare, 
trecând în acelaşi timp în revistă grămăjoara de bunuri pe 
care o avea pe numele său. Unul dintre ele îi atrase 
atenţia şi-l luă în mână. Era ceasul de buzunar, primul 
cadou pe care i-l făcuse Cardenia vreodată. 

îl deschise şi ochii îi căzură pe semnele chinezeşti, pe 
inscripţia pe care o alesese ea. 

Acesta este timpul nostru. 

— A fost timpul nostru, spuse el către Cardenia, care 
nu era acolo. Şi a meritat. Mi-aş fi dorit doar să fi fost mai 
mult. 

îşi impuse să adoarmă. Chiar înainte să se afunde în 
somn, i se păru că o aude pe Cardenia rostindu-i numele. 
Asta îl linişti, se lăsă copleşit de senzaţie şi adormi. 


CAPITOLUL 22 


amenii lui Nadashe aşteptau /ubirea noastră 

când aceasta şi-a făcut din nou apariţia în 

spaţiul Centrului Comercial, exact aşa cum Kiva 
se aştepta, la naiba, s-o facă. Probabil că Nadashe îi 
postase acolo din momentul în care /ubirea noastră ieşise 
din sistemul Centrului Comercial, în cazul în care nava ar 
fi descoperit cumva aptitudinea să dea, la dracu’, în 
marşarier în Flux şi să se întoarcă imediat. 

Kiva era flatată că oamenii lui Nadashe veniseră după 
ea. Asta însemna că aceasta se aşteptase ca Kiva să 
corupă echipajul de pe /ubirea noastră. Era încântată că 
n-o dezamăgise. 

Echipajul de pe /ubirea noastră o predase pe Kiva fără 
luptă, conform dorinţei acesteia, şi le servise oamenilor 
lui Nadashe o poveste despre cum Robinette murise în 
mod neaşteptat de moarte naturală (ceea ce nu era 
incorect, teoretic vorbind, deoarece vidul din spaţiu este 
un fenomen natural) şi, prin urmare, nava se întorsese 
imediat la Centrul Comercial pentru a primi alte 
instrucţiuni. Era o poveste credibilă, despre care Kiva so- 
cotise că ar putea împiedica aruncarea în aer, printre 
stele, a navei /ubirea noastră la întoarcere. Nu era 
deosebit de ataşată de echipajul de pe /ubirea noastră - 
evaluarea ei anterioară conform căreia personalul era 
alcătuit din genul de rataţi arţăgoşi 

care nu se puteau descurca în societatea civilizată nu 
fusese pusă la îndoială în timpul călătoriei de întoarcere 
de nouă zile dar aceştia îi făcuseră o favoare prin faptul 
că fuseseră uşor de manipulat pentru a se răzvrăti. Voia 
să-şi respecte partea ei de înţelegere. 

Navele lui Nadashe bruiaseră comunicațiile de pe 
Iubirea noastră, motiv prentu care Kiva nu reuşise să 
transmită mai multe dintre mesajele pe care îşi 
propusese să le trimită, inclusiv unele către Senia şi către 
echipa juridică a Casei de Lagos. Pe lângă asta, nu putuse 
nici să autorizeze transferul unuia dintre conturile secrete 
ale lui Nadashe către baza de date de pe nava /ubirea 
noastră. înainte de a fi luată de pe navă, Kiva le şterse 
din şirul de mesaje pe cele către Senia şi pe cele juridice 
pentru a prioritiza transferul, lăsând instrucţiuni detaliate 
pentru noul căpitan Nomiek despre cum să treacă de 
protocoalele de securitate ale contului secret. l-a 
recomandat să pună mâna pe cont imediat după 
deblocarea comunicaţiilor sale şi apoi el, /ubirea noastră 
şi tot echipajul ei să stea naibii ascunşi pentru câteva 
luni. Contul secret pe care Kiva îl transferase conţinea 
patruzeci şi şase de milioane de mărci în plus faţă de 
suma pe care fusese de acord să o ofere. Kiva 
considerase asta un bacşiş, şi, oricum, futu-i, nu era ca şi 
cum ar fi dat din banii ei. 

Imediat ce Kiva ajunsese la bordul navei lui Nadashe, 
aceasta ignoră /ubirea noastră cu totul, ceea ce fu o 
uşurare pentru ea, şi se îndreptă spre Centrul Comercial. 
Sau cel puţin aşa crezuse ea. Abia când nava a acostat la 
Xi'an, în zona de andocare privată a Impăraxului, Kiva a 
început să se gândească la faptul că, în timp ce fusese 
plecată, se întâmplase ceva al dracului de serios. Această 
suspiciune i se confirmă atunci când fu escortată în biroul 
privat al împăraxului şi o găsi pe Nadashe Nohamapetan 
aşezată pe scaunul Impăraxului 

— Futu-i, clar îţi baţi joc de mine, îi spuse Kiva lui 


Nadashe. Nadashe zâmbi. 

— Lady Kiva. Dacă aş dori să am o conversaţie privată 
cu dumneavoastră, îmi promiteţi că nu veţi face nimic 
stupid, cum ar fi să încercaţi să mă atacați? 

— La dracu', nu, spuse Kiva şi dădu din cap spre un 
obiect de pe birou. Te-aş omori în bătaie cu nenorocitul 
ăla de prespapier imediat ce s-ar ivi prilejul. 

— Iţi apreciez sinceritatea, spuse Nadashe şi făcu un 
semn din cap către personalul de securitate care o 
însoţise pe Kiva de la navă până în birou. 

Unul dintre ei o obligă pe Kiva să se aşeze pe un scaun 
superb şi extraordinar de scump, datând din timpul 
domniei lui Leo al H-lea, în timp ce un altul îi legă mâinile 
şi picioarele de scaun, folosind legături flexibile. 

— Stai comod? întrebă Nadashe, după ce Kiva fusese 
bine fixată şi grupul de securitate fusese trimis de 
cealaltă parte a uşii. 

— Vino încoace şi te muşc. 

— Nu e genul meu, dar îţi mulţumesc pentru ofertă. 
înţeleg că s-ar putea să fie un şoc pentru tine faptul că ne 
întâlnim aici, continuă ea, făcând semn spre birou. 

— Nu sunt şocată, spuse Kiva. Ani de zile ai încercat să 
ucizi ca să-ţi croieşti drum spre acest nenorocit de birou. 
Sunt doar dezamăgită că, în cele din urmă, ai reuşit. 

— N-am omorât pe nimeni pentru a ajunge aici. 

— Ah, scuze, nu ştiam că astăzi e „ziua insultării 
inteligenţei Kivei Lagos". Dacă aş fi ştiut, aş fi purtat o 
pălărie festivă de petrecere. 

— Mă rog, cum zici tu, spuse Nadashe. Ideea este că 
voi fi următorul împărax. 

— De ce nu eşti deja împărax? întrebă Kiva. Clar ai 
pândit locul ăsta de ceva vreme. Ţi-ai strecurat 
nenorociţi! de acoliţi peste tot. Ce te reţine? 

Buzele lui Nadashe se subţiară. 

— Un detaliu de procedură a Bisericii 
Interdependenţei. 


Kiva chicoti, auzind-o. 

— Bănuiesc că Arhiepiscopul Korbijn te-a trimis la 
dracu'. 

— Ceva de genul ăsta. 

— întotdeauna mi-a plăcut de ea. 

— Mie nu, spuse Nadashe. In orice caz, fostul 
arhiepiscop nu va mai rămâne mult timp prin preajmă. 

Kiva dădu din cap. 

— Te-ai apucat să-ţi înlături duşmanii, înţeleg. 

— Se va retrage din preoţie după încoronare, spuse 
Nadashe. Nu trebuie să ai o părere atât de proastă 
despre mine, Kiva. 

— Nu văd de ce n-aş avea. 

— Ei bine, de exemplu, fiindcă eşti încă în viaţă. 

Auzind asta, Kiva pufni. 

— Doar pentru că ştiu unde se află banii tăi. 

— Nu doar din cauza asta. 

— Nu mă convingi, spuse Kiva. Două virgulă şapte 
miliarde de mărci în conturi secrete este totuşi o sumă 
frumuşică, chiar şi pentru un viitor împărax. Ei bine, de 
fapt două virgulă şase sute patruzeci şi patru de miliarde 
de mărci. E posibil să fi plătit un pic prea mult pentru o 
răzmeriţă dintr-un cont mai mic. 

Nadashe zâmbi. 

— Ce-ar fi dacă ţi-aş spune că poţi păstra cele două 
virgulă şase patru patru miliarde de mărci? 

— Atunci aş spune că mi-aş dori să fi plătit mai puţin 
pentru acea răzmeriţă. 

— Hai, fii serioasă pentru un moment, Kiva. Nu ne-am 
plăcut niciodată, iar în ultima vreme am devenit inamice 
în adevăratul sens al cuvântului. Dar sunt pe cale să 
devin împărax. Ultimul lucru pe care mi-l doresc este să- 
mi încep domnia cu mânie şi controverse. înţeleg că te 
oftici şi că ostilitatea şi revolta teatrală fac parte din stilul 
tău, continuă ea, arătând spre legăturile Kivei, dar ştiu, 


de asemenea, că dacă dai de greu, te concentrezi pe afa- 
ceri. întotdeauna ai făcut-o. Adică, la naiba! Ai reuşit 
cumva să faci profit în acea călătorie la Capăt, după ce ți- 
am sabotat culturile de fleacfruct. 

— Ştiam eu, futu-i! exclamă Kiva triumfătoare. 
Nenorocitul de frate-tău! O să-l omor pe rahatul ăla mic. 

— Asta pare puţin probabil în acest moment, observă 
Nadashe. 

— E pe agenda mea de lucru, o asigură Kiva. 

Nadashe se făcu că nu o aude. 

— Ideea mea e următoarea, Kiva: a venit vremea să ne 
lăsăm divergenţele deoparte. E momentul să facem 
afaceri. 

— In regulă, spuse Kiva. Să ascultăm treaba cu 
afacerile. 

— lată: vreau sprijinul tău. Vreau să am sprijinul casei 
tale. 

— Eu nu-mi reprezint casa. Va trebui să vorbeşti cu 
mama mea despre asta. 

— Am vorbit. Mă rog, nu eu, ci unul dintre 
reprezentanţii mei. 

— Da? Cum a mers? 

— A spus că putem să ne-o tragem cu toţii cu o sculă 
închiriată. Aceeași sculă închiriată. 

— Sună ca o chestie pe care-ar zice-o mama, da, spuse 
Kiva. 

— Serios, credeam că doar tu ai ticul ăsta cu 
înjurăturile. 

— Nu. E o chestie de familie. 

— Nu este o trăsătură de familie prea atractivă. 

296 | JOHN SCALZI 


— E una mai bună decât să ucizi membrii familiei şi pe 
oricine îţi stă în cale. 

— Cu asta m-ai cam prins, nu? 

— Bineînţeles. 

— Să revenim, spuse Nadashe. Mama ta nu a fost 


tocmai dornică să ne dea binecuvântarea ei. 

— Dacă e s-o luăm aşa, ai înscenat moartea copilului 
ei, pe care de fapt l-ai răpit. Nu-i o chestie care s-o facă 
să te îndrăgească. 

— Tocmai de aceea ar fi o declaraţie atât de puternică 
dacă m-ai susţine după ce s-a întâmplat. Ar putea să-i 
convingă pe cei din familia şi din casa ta să se alinieze. 
Vreau ca toate casele să mă susţină când voi prelua 
tronul, Kiva. Nu doar unele dintre ele. Toate. 

— Şi ce primesc în schimb? 

— Pentru început, păstrezi conturile secrete. Două 
miliarde şi ceva de mărci vor fi ale tale, libere şi fără 
restricţii. Nici măcar n-o să te pun să plăteşti impozite pe 
ele. 

-ŞI... 

— Nu voi pune Casa de Lagos sub investigaţie pentru 
diferite fraude şi practici ilegale de afaceri, nici n-o voi 
plasa sub administrare imperială cât timp audităm fiecare 
număr din afacerile voastre, începând cu cele de acum o 
sută de ani sau chiar mai mult. ţi sună cunoscut? 

Kiva ignoră provocarea. 

-Şi? 

— li vei succeda mamei tale ca şefă a Casei de Lagos. 

— Cel puţin cinci dintre fraţii mei nu vor primi prea 
bine vestea asta, spuse Kiva. 

— O vei avea pe împărax de partea ta. Va trebui să se 
obişnuiască cu dezamăgirea. 

Kiva încuviinţă, apoi adăugă. 

-ŞI... 

— Şi înghețată. spuse Nadashe, exasperată. Ce altceva 
mai vrei? 

— Vreau capul fratelui tău, Ghreni, înfipt într-o afurisită 
de ţepuşă, răspunse Kiva. 

— De ce? 

— Fiindcă m-a enervat şi mi-a încurcat afacerile, iar la 
un moment dat ar fi încercat să mă omoare când eram la 


Capăt, pentru că s-a amăgit că ar putea scăpa nepedepsit 
după aşa un rahat. 

— Avea de gând să te omoare el însuşi? 

— Avea de gând să încerce, oricum. 

— Mda, spuse Nadashe. Nu văd cum i-ar fi ieşit. 

— Nu i-ar fi ieşit, ai dreptate. Dar tot e pe lista mea. 

— Nu pot să ţi-l dau imediat, spuse Nadashe. Mai am 
nevoie de el o vreme. Până când voi putea muta Casa 
Imperială la Capăt. 

— Şi cât va dura asta? 

— Poate cinci ani. 

— Cinci ani!! exclamă Kiva. 

— Ar fi durat ceva mai puţin dacă nu era Arhiepiscopul 
Korbijn. 

— Deci n-o să-l mai protejezi în cinci ani. 

— Da, spuse Nadashe. O să fie al tău. Dar va trebui să 
vii la Capăt ca să-l iei. 

— Cu toţii o să ajungem la Capăt, mai devreme sau 
mai târziu. 

— Ăsta e celălalt lucru de care voiam să-ţi spun, 
continuă Nadashe. Pot să-i ofer Casei de Lagos o 
reducere la taxele de găvan spre Capăt. Vor deveni foarte 
costisitoare în următorii câţiva ani. 

— Nici nu vreau să-mi imaginez, spuse Kiva. Deci, ca 
să rezumăm, dacă te susţin ca Impărax şi dacă reuşesc 
să conving Casa de Lagos să se răzgândească şi să te 
susţină, primesc două miliarde şi jumătate de mărci, fără 
taxe, directoratul Casei mele, taxe reduse pentru Capăt 
atunci când mutăm totul acolo şi pot dracului 

să ucid sloiul ăla constipat şi mizerabil pe care îl numeşti 
frate. Peste cinci ani. 

— Da, cam aşa, spuse Nadashe. 

— Chiar e o afacere destul de bună, recunoscu Kiva. 

— Deci accepţi, insistă Nadashe. 

— La naiba, nu, spuse Kiva. Nu sunt atât de credulă, 


surioară. Am vrut doar să văd ce te-ai preface că oferi. 
Chestia cu vânzarea lui frate-tău a fost cea mai drăguță. 

— Ce? zise Nadashe, încurcată. 

— Sper că n-ai avut impresia că aş crede că-ţi vei 
respecta înțelegerile, nu-i aşa? spuse Kiva. Eşti un gunoi 
de femeie, Nadashe. întreaga ta familie este un gunoi. Un 
gunoi trădător şi ucigaş, începând cu nenorocita ta de 
mamă înzorzonată cu gunoaiele ei strălucitoare şi până 
jos. Odată devenită împărax, nu vei mai da doi bani pe 
promisiunile de a-mi sprijini casa ori pe loialitate. Ne vei 
distruge, iar pentru asta te vei folosi de prăbuşirea 
Fluxului. O să te întorci împotriva mea imediat ce nu vei 
mai putea obţine nimic din partea mea. O să te întorci 
împotriva casei mele. Ba chiar împotriva tuturor, mai 
devreme sau mai târziu. N-o să-ţi pese, fiindcă vei fi deja 
la Capăt în timp ce restul oamenilor vor muri lent în 
spaţiu. Aşa că, da, să te ia dracu', Nadashe. Pe tine şi pe 
afacerea ta. 

— Ei bine, spuse Nadashe după ce Kiva termină de 
vorbit. A fost un discurs interesant. 

— A avut câteva momente bune, încuviinţă Kiva. 

— Mă bucur că am petrecut acest timp împreună. A 
trecut mult timp de când n-am mai fost amândouă în 
aceeaşi încăpere. Cred că ultima oară a fost când eram la 
universitate. 

— Nu prea mi-a fost dor de tine. 

— Nici mie de tine, să ştii. 

— Acum ce urmează? întrebă Kiva. Mă ucizi pe loc sau 
mă păstrezi pentru o ocazie specială? 

— Nu va fi atât de specială, spuse Nadashe. Nu, n-o să 
te ucid. Am încă nevoie de banii ăia, de vreme ce tu nu-i 
vrei. Şi încă îmi eşti de folos ca ostatic. Deocamdată. 

— Deci unde-o să mă trimiţi? 

Nadashe zâmbi. 

— Am exact locul potrivit. Sper că-i plac şişurile din 
periuţe de dinţi. 


Aşa că, peste câteva ore, Kiva se trezi în Penitenciarul 
Corecţional al Impăraxului Hanne al II-lea, la treizeci de 
clicuri de Centrul Comercial. Era aceeaşi închisoare unde 
ajunsese şi Nadashe după ce fusese acuzată de crimă şi 
trădare. Probabil că, azvârlind-o pe Kiva acolo, Nadashe 
încercase să pară ironică. 

Dacă era sinceră, Kiva se simţea surprinzător de 
liniştită în urma acestei decizii. Nu avea să fie ucisă 
imediat, lucru la care nu s-ar fi aşteptat, ştiind-o pe 
Nadashe şi cunoscându-i pornirile asasine, şi, pe lângă 
asta, celula ei nu doar că era mai mare, dar şi mirosea 
mai frumos decât dulapul de mături în care fusese 
înghesuită pe /ubirea noastră. lar toaleta celulei nici 
măcar nu era chimică. 

Filozofic vorbind, se simţea mai puţin liniştită cu faptul 
că era de-a dreptul prizonieră politică, fiindcă era 
deţinută fără acuzaţii oficiale, fără avocat şi fără să ştie 
cineva că e în viaţă. Nici măcar nu fusese înregistrată la 
intrarea în penitenciar cu numele ei; din câte se ştia la 
Penitenciarul de Maximă Siguranţă al Impăraxului Hanne 
al II-lea, numele Kivei era Mavel Biggs. Kiva îşi aminti că 
era numele unui personaj minor din romanul îngrozitor pe 
care-l citise pe /ubirea noastră. Ce ironie! 

Kiva se întrebă într-o doară dacă era singurul deţinut 
politic din penitenciar, dar n-avea cum să afle. Era ţinută 
în izolare, 

chipurile pentru propria ei protecție, ca să nu fie 
înjunghiată cu vreun şiş făcut dintr-o periuţă de dinți sau 
din orice altceva. De fapt, voiau doar s-o împiedice să 
vorbească cu alți deținuți, în fața cărora s-ar fi putut 
scăpa în legătură cu adevărata ei identitate, şi care, la 
rândul lor, ar fi putut să le spună avocaţilor sau membri- 
lor familiilor lor, iar aceştia ar fi putut să vorbească cu 
cineva căruia s-ar fi putut să-i pese şi aşa mai departe. 
Această izolare nu era din toate punctele de vedere ceva 
groaznic, fiindcă însemna că mâncarea îi era adusă şi că 


avea zona de exerciţii fizice doar pentru ea timp de o oră, 
cât îi era permis să iasă din celula ei. | se dăduse şi o 
tabletă fără comunicare cu exteriorul ca să-şi treacă 
timpul. începu să se uite din nou obsesiv la serialul 
Impăracşii, fiindcă era acolo şi avea imagini mişto, care o 
făceau să uite de situaţia ei. Zilele începură să se 
contopească una cu alta. 

Apoi tableta o anunţă, la rubrica de ştiri, că Biserica 
Interdependenţei îi convocase pe toţi episcopii, care, în 
cele din urmă, după o dezbatere destul de aprinsă care 
durase cu câteva săptămâni mai mult decât s-ar fi 
aşteptat oricine, aleseseră un nou Arhiepiscop al Xi'an- 
ului, pe fostul Episcop Cole al Habitatului Sparta, care era 
situat pe o orbită lungă în jurul soarelui Sistemului 
Centrului Comercial. Kiva îl privi pe Episcopul Cole - un tip 
solid, cu barbă, cu o expresie de exasperare calmă - şi se 
întrebă ce naiba făcuse acesta de se procopsise cu 
sarcina ingrată de a o încorona pe  Nadashe 
Nohamapetan. 

Nu părea genul de om care s-ar fi bucurat să facă aşa 
ceva. Pe de altă parte, Kiva nu era sigură că ar fi existat 
cineva care să se bucure de această acţiune, în afară de 
Nadashe însăşi. 

Odată ales următorul arhiepiscop, putea fi în sfârşit 
programată încoronarea lui Nadashe Nohamapetan. 
Aceasta avea să aibă loc peste trei zile, la prânz. Contrar 
uzanțelor, Nadashe îşi păstra numele 

personal drept nume imperial; urma să fie Impăraxul 
Nadashe. Pe Kiva n-o surprinse asta. Nadashe era o 
scârbă egoistă. 

Kiva nu şi-a închipuit că avea să scape de actuala ei 
situaţie odată ce Nadashe devenea împărax. Era absolut 
convinsă că va fi uitată de acum până la sfârşitul 
timpului. Sau cel puţin până când Nadashe avea să fie 
complet instalată în noua ei casă imperială de la Capăt, 
peste cinci ani şi ceva de aici încolo. Odată ce Nadashe 


avea să ajungă acolo, iar curentul de Flux de la Centrul 
Comercial la Capăt avea să se prăbuşească, Kiva nu-şi 
închipuia că soarta ei va fi altfel decât a oricui altcuiva 
rămas în urmă - o moarte lentă. In celula asta sau în 
afara ei, nu mai conta absolut deloc. 

Tableta Kivei se înnegri brusc. 

— Futu-i, spuse ea. 

Pentru Kiva, tableta era un soi de test al sănătăţii ei 
mintale - fără un lucru care să o ţină ocupată, în izolare ar 
fi înnebunit probabil într-un timp surprinzător de scurt. 
Luminile din Penitenciarul Corecţional al Impăraxul Hanne 
al II-lea se stinseră brusc. Toate. In acelaşi timp. 

— Futu-i, spuse din nou Kiva, de data aceasta mai 
stresată. 

O pană de curent nu era o glumă. Instituţia 
corecțională, ca orice habitat de la Centrul Comercial, era 
subterană, situându-se dincolo de suprafaţa unei planete 
fără aer a cărei temperatură, la suprafaţă, varia de la un 
frig înfiorător la o caniculă ucigătoare, în funcţie de locul 
în care te aflai pe suprafaţa sa cu rotaţie sincronă?. 
Instituţia se afla pe partea ucigător de rece a 
terminatorului?. Fără energie, ar fi început să se facă frig. 
Şi sufocant, din moment ce 


2 Atunci când un corp ceresc orbitant arată mereu 
aceeaşi faţă obiectului pe care îl orbitează. De exemplu, de 
pe Pământ se observă întotdeauna o singură faţă a Lunii (n. 
tr.). 

3 Linie marginală care desparte partea luminată de 
soare de cea întunecată de pe discul lunii şi al planetelor (n. 
red.). 

ventilaţia şi epuratoarele de aer ar fi fost şi ele 
deconectate. Dacă pana de curent persista, problema 
care se punea ar fi fost dacă toată lumea din clădire avea 
să moară de frig sau din cauza asfixierii cu dioxid de 
carbon. înainte ca ea să intre şi mai tare în panică, 
tableta ei se aprinse şi pe ecran apărură litere mari şi 
albe, prietenoase, scrise cu un font Sans Serift, pe un 
fundal negru. 


spuseră literele. bine aţi venit la evadarea 


— Ce naiba? îngăimă Kiva, confuză. Literele dispărură 
şi apărură altele. 


Tăierea curentului era necesară pentru a reporni sistemul 
de securitate şi alte sisteme,  steăalulalVE:] Energia elec- 


trica va reveni în câteva momente. Fiţi pregătită să plecaţi când 


se va întâmpla acest lucru. Până atunci, bucuraţi-vă de 


Tableta începu să cânte versiuni instrumentale 
liniştitoare ale unor melodii populare moderne. Kiva nu 
ştia dacă să facă pe ea sau să fredoneze. 

Luminile se aprinseră din nou, la fel de brusc cum se 
stinseseră. 

EMMEN Apuse textul de pe tabletă. 
Muzica se schimbă cu ceva 
mai ritmat şi sacadat. 

Muzică de evadare, futu-i, se gândi Kiva. Se auzi un 
clic dinspre uşa ei - sunetul pe care îl făcea când era 
descuiată. 

Vă rog să păşiţi pe uşă şi s-o luaţi la stânga pe coridor, | 


o  sfătuiră cuvintele de pe [ETER ERIE 


ecran. 


dumneavoastră! 


4 Sans Serif se referă la tipurile de fonturi în care 
literele nu prezintă acele mici linii decorative la capete (n. 
red.). 

Kiva făcu ceea ce i se spunea şi ieşi cu paşi vioi din 
celulă, luând cu ea tableta. Observă că niciun alt prizonier 
nu părea să fi ieşit din celula lui. li putea auzi, dar erau 
închişi. 

Asta până când ajunse la o uşă de securitate, care se 
deschise pentru a-i permite să treacă. Când o închise în 
urma ei, o auzi încuindu-se, apoi cum o mulţime de alte 
uşi se descuiau; toţi ceilalţi prizonieri din acea secţie erau 
acum liberi să-şi părăsească celulele, rămânând însă 
închişi în acea secţiune. 

Kiva continuă să urmeze indicaţiile până la o cameră 
de gardă. După deschiderea uşii, aruncă o privire 
înăuntru şi văzu doi gardieni rămaşi fără cunoştinţă. 
“Pentru a vă facilita evadarea din închisoare,. oxigenul| din 
aceasta cameră a fost evacuat temooi ar. EWHaffBEffiw Nu 
va hiceţi griji, aceşti gardieni sunt probabil binel^^^H 

Kiva crezu tableta pe cuvânt şi se deplasă rapid prin 
cameră, ajungând la un alt coridor. 

Şi aşa mai departe, preţ de aproape o jumătate de oră, 
timp în care Kiva îşi croi drum prin clădire, mergând pe 
unde o ghida tableta. In timp ce se mişca, auzea sunetele 
instituţiei: tropotul prizonierilor eliberaţi, sirenele de la 
posturile de pază şi sunetele generale de haos şi 
confuzie. Nu suna ca o revoltă, cel puţin pentru moment, 
dar Kiva era sigură că nu voia să aştepte să vadă cum 
avea să se sfârşească treaba din acest punct de vedere. 

In cele din urmă, fu condusă la un centru de transport 
pentru vehicule terestre, cele care călătoresc pe 
suprafaţa Centrului Comercial pe un drum de mare 
viteză, pe autostrada pustie care leagă instalaţia de 
Hubfall. 

“Bin stanga veţi găsi zona cu vestiaiele paznicilor” “TO ntraţi 


si luaţi costumul pentru Biimenez. O sa vi seaa l 

Kiva făcu cum i se spuse, înghesuindu-se stângaci într- 
un costum presurizat în timp ce tableta afişa instrucţiuni 
despre cum să etanşeze garniturile de la cap şi de la 
încheieturile mâinilor. Când reuşi să se înghesuie în 
costum ca un nenorocit de cârnat, tableta o îndrumă spre 
un lift care o duse într-un hol de la suprafaţă. 


Vă rugăm să aşteptaţi dumnea- 


va curând 
In timp ce aştepta, se auziră noi versiuni instrumentale 


suave ale unor hituri populare. 

Şi, într-adevăr, în doar câteva clipe, poarta masivă a 
instituţiei se mişcă şi se deschise, iar un vehicul mare de 
transport terestru de pasageri trecu huruind prin ea. 
Privind-o cum se apropie, Kiva îi simţi vibraţiile roţilor. 


^^jMaşina dumneavoastră a sosit! ”""""""g Intraţi în mij- 
locul de transport prin camera de depresurizare din spate. De 


asemenea, această tabletă conţine un dispozitiv de urmărire şi 
date de mişcare, aşa că vă rugăm să o puneţi în faţa transpor- 
torului înainte de a vă urca la bord, pentru a distruge dovezile. 
Vă mulţumim pentru participarea la această evadarel^^^ ^H 


Kiva rămase o vreme cu gura căscată în faţa tabletei, 
apoi porni camera de depresurizare pentru a ieşi din hol. 
Aşeză tableta în faţa vehiculului de transport terestru, 
apoi merse în spate, se ridică până la camera de 
depresurizare de acolo şi trecu prin ea. 

lar înăuntru o găsi pe Senia Fundapellonan. 

Transportorul porni, strivind tableta, care până în acel 
moment continuase să redea hituri instrumentale, pentru 
puţinul efect pe care l-ar fi putut avea pe o planetă lipsită 
de aer. 

— Tâmpito, spuse Senia, plângând, după ce Kiva ieşise 
din costumul ei etanş şi după ce încetaseră să se mai 
sărute frenetic. M-ai făcut să cred că eşti moartă! 

— Nu eu te-am făcut să crezi asta, spuse Kiva. A fost 
blestemata de viitoare împărax! 


— O urăsc atât de mult! 

— Stai la coadă. Vezi că-i una destul de lungă, spuse 
Kiva şi o sărută pe Senia din nou. Cum ai făcut asta? Cum 
ai reuşit să pui la cale aşa o evadare? 

— Nu eu, spuse Senia. 

Kiva păru nedumerită. 

— Atunci cine? 

— Mama ta mi-a spus să aştept acest transportor şi 
apoi instrucţiuni suplimentare. 

— Mama a făcut asta? 

— N-o credeai în stare? 

— Ba da, spuse Kiva. Maică-mea e al naibii de tare! 

— Odată ce m-am urcat la bordul transportorului, mi s- 
a spus unde urma să mă duc şi pe cine trebuia să luăm. 

Kiva se uită la transportor. 

— Cine conduce? 

— Este automatizat. 

— Unde mergem acum? 

Senia râse. 

— Habar n-am. Probabil s-o vedem pe mama ta. Puțin 
îmi pasă. Te-ai întors! 

— Am dat-o în bară, spuse Kiva. Nu te-am ascultat aşa 
cum ar fi trebuit. Ai încercat să mă avertizezi în legătură 
cu Nadashe, iar eu am crezut mereu că sunt cu un pas 
înaintea ei. 

— E-n regulă, spuse Senia. E pe cale să devină 

împărax. Se pare că a fost cu un pas înaintea tuturor. 
Kiva se uită în jurul transportorului terestru. 

— Ei, poate că nu chiar a tuturor, spuse ea, apoi îşi 

concentră atenţia asupra Seniei, fiindcă aveau mult de 

recuperat. 


CAPITOLUL 23 


ra o zi frumoasă pentru o încoronare imperială, 
dar, în fond, acesta era Xi'an, iar în Xi'an fiecare 
zi era una frumoasă. 

Când începu dimineaţa încoronării (în mod artificial, 
dar nu contează asta), în faţa Catedralei din Xi'an se 
strânsese o mulţime de spectatori şi de susţinători. 
Aceştia se grupaseră în jurul zonei de sub balconul unde 
Impăraxul Nadashe urma, după încoronarea sa, să-şi facă 
apariţia în faţa noilor ei supuşi pentru a le face cu mâna, 
a le zâmbi fericită şi a lua primele măsuri publice în noul 
ei rol. 

Dacă printre spectatori vor fi fost şi unii îngrijoraţi că 
se va repeta bombardamentul care avusese loc la ultima 
încoronare, aceştia tăceau mâlc. Mă rog, cea mai mare 
parte dintre ei. Au fost şi câteva capete luminate care au 
sugerat că de data asta o explozie ar fi puţin probabilă, 
pentru că Nadashe nu era un atentator sinucigaş. Acestor 
„isteţi" li s-a sugerat apoi, în general, să nu se mai 
comporte ca nişte idioţi, ceea ce i-a făcut să se plângă că 
nimeni nu mai poate face o glumă. 

Alţi cercetători mai serioşi ai istoriei imperiale au 
observat acelaşi lucru ca isteţii, dar într-o lumină oarecum 
diferită. Nimeni nu nega faptul că familia Nohamapetan, 
odinioară favorizată de 

Casa Imperială, îi întorsese spatele familiei Wu în ultimii 
ani - prin asta exprimându-şi, mai ales, un sentiment de 
nemulţumire că Grayland a Il-a, fostul împărax, nu se 
căsătorise cu un Nohamapetan, aşa cum se convenise 
anterior - şi mulţi spectatori s-au întrebat dacă răspunsul 
Nohamapetanilor cu tentativa lor de asasinat şi de 
lovitură de stat nu era, de fapt, o chestiune „acceptabilă" 
atunci când dinastiile erau în pericol. Sau, mai pe scurt, 
oare era ceva cu adevărat interzis pentru familia regală? 

Alţii au remarcat că aceste discuţii aprinse şi din ce în 
ce mai absconse despre prerogativele caselor nobiliare 
serveau scopului de a abstractiza crimele reale ale 
familiei Nohamapetan - şi, să nu uităm, pe ale lui 
Nadashe însăşi - într-o asemenea măsură încât să nu mai 
fie considerate crime şi să înceapă să devină doar nişte 
elemente interesante ale trecutului ei. Acest lucru în sine 
a adăugat şi mai multe niveluri de abstractizare a 
conversaţiei. 

Ceea ce făcea ca discuţia să fie, în cele din urmă, 
irelevantă era faptul că familia Wu, familia imperială, 
fusese cea care oferise acest compromis, pentru a onora 
înţelegerea făcută de Attavio al Vl-lea şi încălcată de 
Grayland a Il-a, precum şi faptul că toate celelalte familii 
nobiliare se conformaseră atât de repede. Ascensiunea lui 
Nadashe Nohamapetan nu fusese un truc sau o lovitură 
de stat, remarcau observatorii avizaţi. Fusese un tratat de 
pace atent negociat. Nu se mai întâmplase nimic 
asemănător în istoria Interdependenţei, ceea ce era 
incitam şi, fiind incitant, era un lucru bun. 

Desigur, existaseră câteva piedici în drumul spre 
încoronare. Demisia subită a Arhiepiscopului Korbijn 
blocase lucrurile cu totul până la alegerea noului 
arhiepiscop, iar acest proces de selecţie durase mult mai 
mult decât s-ar fi aşteptat oricine şi avusese ca rezultat 
alegerea unui arhiepiscop de compromis cu care 

nimeni nu era prea mulţumit, printre nemulţumiţi aflându- 
se, nu în ultimul rând, însuşi Arhiepiscopul Cole. 

In ceea ce-o privea pe Nadashe, ea nu pierduse timpul. 
In aceste săptămâni dinaintea încoronării, viitoarea 
împărax a lansat o ofensivă a farmecului printr-o serie de 
prezentări orchestrate cu grijă, de apariţii şi interviuri 
concepute pentru a-şi arăta latura mai blândă şi mai plină 
de compasiune. In cadrul interviurilor, în special, Nadashe 
nu s-a ferit de controversele din jurul alegerii sale sau a 
recentelor şi tulburătoarelor acţiuni întreprinse în numele 
Casei de Nohamapetan, ci a ghidat cu blândeţe totul 
către promisiunile viitorului, când toate casele nobiliare 
aveau să lucreze împreună, în armonie, pentru a face faţă 
crizei  Fluxului spre beneficiul tuturor cetățenilor 
Interdependenţei. 

La unele dintre aceste interviuri, Nadashe a fost 
însoţită de noul ei logodnic Yuva Wu, un tânăr arătos care 
în cea mai mare parte a timpului părea uşor ametit şi 
care răspundea la cele mai multe întrebări cu replici 
politicoase şi sinuoase care nu spuneau mai nimic. 

Cuplul, în schimb, arăta foarte bine în fotografii, iar 
Nadashe era fericită să vorbească cu entuziasm despre 
viitorul lor împreună şi despre copiii pe care îi vor avea - 
probabil curând, pentru a evita pe viitor orice probleme 
de succesiune. 

Nu toată lumea s-a lăsat amăgită de această campanie 
publicitară, dar toţi, de la nobilii cu cel mai înalt rang 
până la oamenii de rând simțeau oboseala anilor de intrigi 
violente la palat. De numele lui Nadashe Nohamapetan 
erau legate tone de reputaţie negativă dar, odată ce 
urma să fie instalată pe tron, toată lumea putea pur şi 
simplu să nu se mai gândească la toate prostiile astea. 

Grayland a Il-a - ciudata, strania, surprinzătoarea 
Grayland a H-a, cu viziunile ei religioase şi cu 
proclamaţiile ei grandioase, rostite în timp ce aresta 
jumătate dintre nobilii din sistem - fusese 

plăcută şi existau mari şanse ca istoria s-o iubească. 
Fusese îndeajuns de ciudată pentru asta. Dar, din punct 
de vedere practic, ea şi domnia ei fuseseră obositoare. 
Cine s-o înţeleagă? Nadashe Nohamapetan, în schimb... 
lată pe cineva care chiar nu ascundea nicio surpriză. Era 
modelul standard de nobilă hulpavă din cap până la 
picioare, una suficient de inteligentă pentru a încerca să 
ascundă treaba asta cu o strategie de marketing. 
Interdependenţa mai trecuse prin asta cu foarte mulţi 
dintre împăracşi! săi, ceea ce era, în mod destul de 
straniu, odihnitor. 

Lui Nadashe Nohamapetan puţin îi păsa acum dacă era 
relaxantă sau contestată, sau atât de fermecătoare încât 
îţi intra pe sub piele pe nesimţite sau orice altceva; voia 
doar ca această încoronare să se termine mai repede. 


Pensionarea Arhiepiscopului  Korbijn - şi tâmpeniile 
aferente, cu alegerea unui nou arhiepiscop - îi dăduse 
programul peste cap, iar Proster Wu îi ceruse să 


folosească interimatul acesta ca să lucreze la imaginea ei. 
Personal, Nadashe găsise aceste exerciţii de reabilitare 
a imaginii ei absolut înnebunitoare. înţelegea necesitatea 
lor şi acceptase, în silă, că Proster Wu avea dreptate, că 
toate astea îi făceau pe oameni să se simtă mai în 
siguranţă cu ea. Dar, în esenţă, lui Nadashe nu-i păsa 
dacă oamenii o plăceau. Nu intenţiona să fie un împărax 
al poporului. Acest  împărax avea să mute 
Interdependenţa cu totul, iar cea mai mare parte a 
„Poporului" nu avea să participe la mutare. Aşa că a 
asista la runde nesfârşite de interviuri şi a încerca să pară 
implicată şi empatică i se părea doar o pierdere de timp. 
Acelaşi lucru se întâmpla în special atunci când era 
obligată să petreacă vreun moment cu Yuva Wu, nepotul 
drăguţ, dar supărător de prostănac al lui Proster, de care 
plănuia deja să scape cât mai curând posibil după ce 
năştea un copil. Nadashe îl încercase 

deja pe Yuva Wu în pat pentru a vedea cum era. 


Răspunsul: simplu. Cel puţin o făcea rapid. 

Toată perioada premergătoare încoronării fusese o 
pierdere de timp pentru Nadashe - singurul lucru de care 
se bucurase cu adevărat fusese când o legase pe Kiva 
Lagos de un scaun şi începuse să-i vorbească maliţios şi 
răzbunător timp de câteva minute. Kiva avusese dreptate 
presupunând că Nadashe nu avea nicio intenţie de a 
onora înţelegerea, deşi a trebuit să recunoască faptul că i 
se păruse enervant că cealaltă femeie înţelesese totul 
atât de repede şi că se jucase cu ea la fel de mult cât o 
făcuse şi ea. Kiva fusese întotdeauna prea deşteaptă 
pentru binele ei. 

Nadashe decise că una dintre primele ei acţiuni ca 
împărax avea să fie rezolvarea problemei pe care o 
prezenta Kiva. Era... deranjantă. Ştia că avusese loc o 
revoltă la Penitenciarul Corecţional al Impăraxului Hanne 
al II-lea, în care unii deţinuţi fuseseră răniţi şi alţi câţiva 
fuseseră daţi dispăruţi, presupunându-se că muriseră. 
Decise că ar trebui să mai fie şi o altă revoltă acolo în 
viitorul apropiat, cu victime mai clare. 

Vestea bună era că acum lăsase în urmă toată 
aşteptarea asta. Toate interviurile insipide, toate 
„discuțiile" enervante despre politica imperială, toate 
relațiile cu un Proster Wu din ce în ce mai exigent cu 
privire la un aspect sau altul, toate rahaturile astea aveau 
să fie, foarte curând, ceva de domeniul trecutului. Tot ce 
trebuia să facă era să se încline, să îngenuncheze, să 
spună câteva cuvinte şi gata. Ceremonia avea să fie 
scurtă, foarte scurtă, fiindcă Nadashe fusese de acord să 
renunţe la toate titlurile minore, care urmau să-i revină 
mai întâi lui Yuva, apoi copilului lor, când acesta avea să 
se nască şi tatăl putea fi scos din peisaj; Yuva urma să 
aibă parte de propria lui ceremonie, una mai mică, pe la 
sfârşitul săptămânii. Arhiepiscopul Cole avea şi el să 
devină 

Cardinalul Cole în cadrul unei ceremonii diferite, la care 


Nadashe nu avea de gând să participe. 

Intri în catedrală, îngenunchezi preţ de cincisprezece 
minute, spui câteva cuvinte şi te ridici în picioare ca 
împărax. Şi apoi, în sfârşit, putea să treacă la adevărata 
ei misiune. 

Atunci avea să fie cu adevărat o zi minunată pentru 
Nadashe Nohamapetan. 


Aproape că trecuseră de ceremonie, fiind gata-gata să 
ajungă în punctul în care ea avea să devină în sfârşit 
Impăraxul Nadashe |, când apăru fantoma. 

înainte de a vedea silueta, Nadashe auzi bombănelile 
şi şoaptele ciudat de puternice. Stătea îngenuncheată pe 
podeaua de marmură, urmărind cu privirea unul dintre 
filoanele din piatră, când au început şoaptele, apoi 
Arhiepiscopul Cole încetă să mai recite, pe tonul său 
monoton şi complet enervant, cuvintele ritualului de 
încoronare. Oprirea bruscă a discursului lui Cole o făcu în 
cele din urmă să ridice privirea, pentru a-l vedea pe 
acesta privind tulburat drept în spatele ei. li urmări ochii 
şi, în cele din urmă, văzu fantoma lui Grayland a Il-a. 

Primul ei gând a fost: Cineva o să fie concediat. De 
acolo de unde stătea, privind spre Grayland, Nadashe 
putea vedea proiectoarele care aruncau raze de lumină în 
jos pentru a construi imaginea fostului împărax direct în 
spatele locului unde îngenunchease ea. Fie că cineva 
proiectase din greşeală o imagine a lui Grayland, ceea ce 
era motiv de concediere, fie totul fusese făcut intenţionat, 
ca o farsă sau ca o declaraţie, ceea ce nu era doar un 
motiv de concediere, ci o infracţiune pasibilă de ejectare 
în spaţiul cosmic. Nadashe n-ar fi avut nimic împotrivă ca 
farsorul să ia o gură de 

vid, fie şi pentru câteva secunde foarte dureroase înainte 


de venirea morţii. 

Al doilea gând al ei a fost: Se uită drept la mine. 

Şi, într-adevăr, aşa era. Proiecţia lui Grayland a Il-a o 
privea fix; nu doar că o privea, ci se uita drept în ochii ei. 
Era al naibii de straniu. 

Apoi proiecția începu să vorbească: 

— Bună, Nadashe. Ce zi frumoasă pentru o încoronare! 

Murmurul mulţimii deveni mai puternic. Când Grayland 
vorbi, Nadashe îi auzi vorbele proiectate direct spre ea, 
dar ştia că erau difuzate în acelaşi timp în întreaga 
catedrală. Sunetistul va fi şi el concediat, gândi Nadashe. 

— Chestia asta nu-i amuzantă, spuse ea în cele din 
urmă. 

— Nu sunt aici ca să vă amuz, răspunse proiecția. Am 
venit la o încoronare. 

— Nu eşti tu, spuse Nadashe. 

— Nu sunt cine? 

— Tu nu eşti Grayland. Eşti cineva care face o farsă cu 
o imagine proiectată şi un simulator de voce. 

— Eşti sigură de asta? 

— Bineînţeles că sunt sigură. Grayland a murit. 

— Aşa e, încuviinţă proiecția. Am murit. Tu o ştii cel 
mai bine - fiindcă eşti cea care m-a omorât. 

Murmurele se transformară, în acel moment, în 
strigăte. 

— Contesa Rafellya a ucis-o pe Grayland, spuse 
Nadashe, întorcându-se spre proiecţie. 

— Intr-adevăr, ea a adus bomba care m-a ucis în palat, 
spuse apariţia. Dar tu ai fost cea care i-ai dat-o. l-ai spus 
că era un dispozitiv de ascultare. Nu i-ai zis ce avea să 
facă cu adevărat. l-ai ascuns faptul că va muri odată cu 
mine. 

Prin difuzoarele catedralei se auziră două voci, una 
aparţinându-i lui Nadashe, iar cealaltă Contesei Rafellya 
Maisen-Persaud, care discutau despre cutia muzicală. 


Contesa îşi exprima îngrijorarea că dispozitivul de 
ascultare va fi descoperit. Nadashe i-a răspuns că fusese 
conceput pentru a părea complet inocent şi că, pentru a 
se asigura că totul va decurge conform planului, plătise 
un agent de securitate imperial pentru a modifica unul 
dintre sca- nere printr-o actualizare a softului. Nadashe îi 
spusese numele exact al gardianului, pentru ca, la 
nevoie, contesa să i se adreseze direct acestuia. Sunetul 
se întrerupse. Uimită, Nadashe o privi fix pe Grayland. 

Grayland zâmbi. 

— Nu ar trebui să vorbeşti de trădare în dreptul 
microfonului unei tablete, Nadashe. 

— Nu este adevărat, şopti Nadashe. 

Catedrala fu inundată de sunetele notificărilor primite 
pe miile de telefoane şi tablete. 

— Transcrierea audio completă a conversaţiei voastre, 
de pe tableta ta, Nadashe, spuse Grayland. 

(Urmă o nouă serie de notificări.) 

— Transcrierea audio de pe tableta contesei. 

(Alte notificări.) 

— Mărturia fabricantului de bombe, pe care l-ai plătit 
pentru proiectil. 

(Alte notificări.) 

— Mărturia agentului de securitate pe care l-ai plătit 
pentru compromiterea scanerului şi ca să se ocupe de 
contesă. 

(Catedrala răsună de alarmele notificărilor.) 

Grayland îi zâmbi din nou lui Nadashe. 

— Toate astea tocmai au apărut pe fiecare tabletă şi 
dispozitiv personal din Xi'an, apropo. Şi bineînţeles că 
totul este transmis în direct, aici pe Xi'an şi în Centrul 
Comercial, continuă Grayland, făcând semn spre 
ceremonia de încoronare. 

Nadashe rămase cu gura căscată. 


Membrii congregaţiei din catedrală începură să se 
ridice şi să se îndrepte spre ieşiri. Grayland se întoarse cu 
faţa spre ei. 

— Staţi jos, spuse aceasta, iar vocea ei se auzi ca un 
tunet prin sistemul de sunet. Cu toţii. N-am terminat aici. 
Şi acum, faceţi linişte. Ascultaţi. 

Congregația se linişti. In tăcerea care se lăsă, se auzi 

un fluierat ascuţit care venea dinspre gurile de aerisire. 
— Proiectantul acestei catedrale s-a temut că ar putea 
fi distrusă de un incendiu, spuse Grayland. A făcut în aşa 
fel încât aerul din catedrală să poată fi golit în spaţiu în 
mai puţin de două minute. Dacă vreţi să testaţi acest 
lucru, încercaţi să plecaţi înainte ca eu să termin ce am 
de spus. 

Se lăsă o tăcere mormântală, cu excepţia fluieratului. 

Apoi se opri şi acesta. 
— Mulţumesc, spuse Grayland. Şi acum, iată. Voi 
credeţi că am venit s-o demasc pe  Nadashe 
Nohamapetan ca pe o ucigaşă şi trădătoare. Aşa este. Dar 
unii dintre voi, din această congregaţie, ştiaţi deja că este 
o ucigaşă şi o trădătoare. Ştiaţi că plănuia să mă ucidă şi 
să preia rolul de împărax. Ştiaţi, pentru că v-a spus chiar 
ea. Pentru că v-a implicat în planul ei. 

(Notificările începură să se audă din nou în catedrală.) 
— Fiecare dintre voi a plătit câte 20 de milioane de 
mărci pentru a se alătura loviturii de stat. Aţi plătit în 
avans, din conturile voastre personale. Aţi plătit pentru că 
v-a promis că, dacă o faceţi, atunci când Fluxul se va 
prăbuşi în cele din urmă, avea 

să vă salveze. Pe voi. Pe voi şi pe prietenii voştri. Pe voi şi 
afacerea voastră. Pe voi şi casa voastră. Nu pe milioanele 
de oameni pe care îi conduceţi şi care trăiesc în sistemele 
voastre. Ei trebuia să fie lăsaţi în urmă să moară încet în 
habitatele şi în oraşele lor subterane, în timp ce voi veţi fi 
migrat deja pe singura planetă care putea susţine viaţa. 


Aţi plănuit, cu bună ştiinţă şi cu intenţie, să condamnaţi 
miliarde de oameni la moarte. Am toate detaliile şi 
documentaţia referitoare la fiecare dintre voi, fiecare 
familie şi fiecare nobil care a semnat acest plan de 
moarte. lar acum le are toată lumea. 

Grayland aşteptă până când strigătele se liniştiră din 
nou. 

— Eu am murit. Nadashe Nohamapetan m-a ucis. M-a 
ucis, aşa cum a ucis-o pe Contesa Rafellya, pe Drusin 
Wolfe şi pe fratele ei, Amit, precum şi pe cea mai scumpă 
prietenă a mea, Naffa Dolg. Sunt moartă şi nu mai sunt 
Impăraxul vostru. Am devenit altceva. Acum sunt cineva 
care ştie secretele tuturor familiilor nobiliare. Sunt ceva 
ce poate controla accesul la curenţii de Flux, nu doar aici, 
ci peste tot în Interdependenţă. Şi sunt ceva ce poate 
decide cine va trăi şi cine va muri în următorii ani, în 
următoarele decenii, chiar secole. lată ce am să vă spun 
vouă, familii nobiliare adunate astăzi aici. Niciunul dintre 
voi, cei care sunteţi astăzi prezenţi aici, nu va merge la 
Capăt înainte ca ultimul dintre cetăţenii voştri să ajungă 
acolo. Nu-i veţi abandona. Soarta lor este soarta voastră. 
Puteţi încerca să-i lăsaţi în urmă, dacă aşa doriţi. Dar 
navele voastre nu se vor mişca. Santinelele de la găvanul 
de Flux nu vă vor lăsa să treceţi. Şi când vă veţi întoarce 
acasă, vor şti că aţi încercat să-i abandonaţi. Dacă vreţi 
să vă cumpăraţi intrarea în Capăt, preţul pentru a fi 
admişi este acesta: ca mai întâi să ajungă acolo toţi 
ceilalţi din sistemul vostru. Interdependenţa este formată 
din poporul său. Putem să mutăm pe toată lumea în 

sistemul de la Capăt şi asta vom face. Dar nu va dura 
doar câţiva ani, ci decenii, chiar secole. Eu voi fi aici - voi 
fi aici mereu - pentru a ghida oamenii spre acel sistem. 
Intre timp, sistemele din Interdependenţă şi oamenii din 
ea vor trebui să supravieţuiască în timpul unor ani lungi 
de izolare. Ideile care stau la baza Interdependenţei - 
monopolurile familiilor nobiliare şi cele ale breslelor - nu 


vor permite această supravieţuire. 

Un alt val de notificări răsună în catedrală. 

— Aşa că monopolurile familiilor iau sfârşit. Toate 
secretele lor comerciale sunt făcute publice. Nu ne mai 
putem permite ca stocurile de alimente să se 
autodistrugă după cinci sau şase generaţii sau ca o 
singură familie să construiască nave. 

(De data aceasta, vuietul fu uriaş.) 

— E prea târziu, spuse Grayland peste vacarm. S-a 
terminat. Voi sunteţi încă familiile nobiliare. Mai aveţi încă 
bogăţie şi capital pentru o mie de ani. Dacă nu puteţi 
supravieţui fără monopolurile voastre, atunci este timpul 
să îi lăsaţi pe alţii să vă ia locul. 

(în cele din urmă, vuietul se potoli.) 

— Şi, în sfârşit... In sfârşit. Aţi venit aici pentru o 
încoronare. Veţi avea parte de ea. Dar nu va fi a ei, spuse 
Grayland arătând spre Nadashe. Nu pentru că e cea care 
m-a ucis - şi nu doar pe mine. Nu pentru că a dovedit, de 
nenumărate ori, că este o trădătoare a Interdependenţei. 
Şi nici măcar pentru că, pur şi simplu, nu e o persoană 
prea drăguță, continuă Grayland, de data asta uitându-se 
direct la Nadashe. Ci pentru că, înainte să mor, am numit 
legal un succesor. 

Grayland se întoarse către Proster Wu, care stătea în 
primul rând de bănci al congregaţiei. 

— Nu este un membru al familiei Wu. Aceasta s-a 
înhăitat de două ori cu duşmanii Impăraxului. Cu 
duşmanii mei. Asta 
318 I JOHN SCALZI 


înseamnă c-a întrecut de două ori măsura. O să plăteşti 
pentru trădarea ta, Proster Wu. Şi, odată cu tine, va plăti 
şi familia ta. Familia noastră. Şi asta e vina ta. 

Proster privi într-o parte. 

— Dacă nu e ea, atunci cine? întrebă Arhiepiscopul 
Cole. Cine va fi noul împărax? 

— Mă bucur că aţi întrebat, spuse Grayland, apoi se 


auzi un ultim val de notificări dinspre toate dispozitivele 
din catedrală. Tocmai am trimis anunţul declaraţiei mele 
privitoare la succesorul meu legal, declaraţie pe care am 
semnat-o cu trei zile înainte de moartea mea, în prezenţa 
a trei martori. l-am instruit să n-o facă publică până în 
ziua încoronării. Puteţi spune că am anticipat toate 
acestea. Eu, Grayland a D-a, Impăraxul Imperiului Sfânt al 
Statelor Interdependente şi al Breslelor Comerciale, 
Regină a Centrului Comercial şi a Naţiunilor Asociate, 
Capul Bisericii Interdependente, Succesor al Terrei şi 
Mamă a Tuturor, al Optzeci şi Optulea împărax al Casei de 
Wu am murit. Vă prezint noul meu succesor şi Ultimul 
împărax al Interdependenţei. 

Uşile catedralei se deschiseră şi prin ele îşi făcu 
apariţia o siluetă care începu să înainteze, păşind fără 
grabă, dar cu hotărâre, de-a lungul navei catedralei. 
Succesorul impăraxului nu se sinchisi de vocile ridicate 
care urmară, continuând să o fixeze cu privirea pe 
Nadashe Nohamapetan, pretendenta la tron, ai cărei ochi 
se măriră când văzu cine avea să fie ultimul împărax. 

Ultimul împărax urcă spre altarul catedralei unde 
stătea acum Nadashe Nohamapetan, oprindu-se drept în 
faţa ei: 

— Scârbo, stai pe locul meu, spuse Kiva Lagos. 


CAPITOLUL 24 


entru prima dată de când fusese creată, Camera 
Memoriei primise vizitatori care nu erau neapărat 
împăracşi. 

— Ce este acest loc? întrebă  Nadashe 
Nohamapetan, uitându-se la mobilierul sărăcăcios şi la 
pereţii goi. 

— Este un loc la care ai fi avut acces dacă ai fi fost 


împărax, spuse Grayland. Unde ai fi putut vorbi cu oricare 
dintre împăracşii care au domnit înaintea ta. Ei bine, cu o 
versiune a lor, oricum. 

— Oricare dintre ei. 

-Da. 

— Inclusiv cu tine. 

— Evident, şi cu mine. 

— Şi ai fi ştiut că te-am ucis. 

— Da, tot aşa cum ştiam despre planurile tale cu 
câteva zile înainte de a mă ucide. 

— Ai ştiut şi nu m-ai oprit. 

— Am ştiut şi te-am oprit. 

— Dar nu şi să te omor. 

— Nu, asta nu. Ci să devii împărax. 

— Dar asta făcuseşi deja, protestă Nadashe. O 
numiseşi pe blestemata de Kiva Lagos succesorul tău 
înainte de a muri. 

— Ideea nu era doar să te împiedic să devii împărax, 
spuse Grayland, ci să opresc totul. Toate conspiraţiile, 
toate comploturile şi toate prostiile. Şi astea nu s-ar fi 
oprit dacă aş fi rămas în viaţă. Tu sau altcineva ca tine - 
ei bine, nu mai e nimeni chiar ca tine, dar înţelegi unde 
bat - ar fi continuat să vină după mine. Dacă aş fi numit-o 
pur şi simplu pe Kiva succesoare, ai fi încercat s-o ucizi fie 
înainte, fie după ce ajungea pe tron. 

— Şi crezi că ai oprit toate astea acum? 

— Cred că am clarificat faptul că secretele nu-mi pot fi 
ascunse. Şi am dezvăluit destul de multe dintre secretele 
tuturor. îndeajuns de multe încât să-i ţină, pentru o 
vreme, prea ocupați să-şi rezolve propriile probleme ca 
să-i mai facă necazuri Kivei. 

— Le-ai făcut o mulţime de probleme nobililor. 

— Da, ăsta a fost planul. 

— S-ar putea ca unii dintre ei să fie ucişi din cauza ta, 


remarcă Nadashe. 

— Nu eu i-am pus să aleagă o cale prin care miliarde 
de oameni ar fi fost sacrificați pentru a-i salva pe câţiva şi 
banii lor. 

— Tu doar ai făcut-o publică, atâta tot. 

— Din moment ce o parte esenţială a planului era 
uciderea mea, pot trăi cu asta, cum s-ar zice... 

— Şi tu crezi că poţi să-i faci cumva pe toţi să ajungă la 
Capăt. Intr-un târziu. 

-Da. 

— Şi cum vei face asta? 

— Vrei să spui, luând în calcul Profețiile Rachelei şi 
toate celelalte nave care aşteaptă să împuşte pe oricine 
ar apărea pe cer şi în condiţiile în care mi-ai anulat planul 
de atac-surpriză prin Ikoyi? 

— Mă refeream mai degrabă la planul pe termen lung, 
dar sigur. 

— Le-ai dat codurile de acces complicilor tăi. Le-am 
găsit. Vom intra pe uşa din faţă. In rest, ei bine, 
matematica este complicată. Ai încredere că pot să o fac. 
Sau nu. Oricum o să fii moartă până când va fi totul gata. 

— Aşadar, ce ai de gând să faci cu mine? întrebă 
Nadashe Nohamapetan. 

— Am de gând să te fac să pierzi totul, desigur, spuse 
Grayland. Casa de Nohamapetan este dizolvată în mod 
oficial, ştii asta. 

— Am auzit. 

— Acesta a fost unul dintre primele acte ale 
Impăraxului Mavel, spuse Grayland, apoi făcu o pauză. 
Ştii că ăsta e numele imperial al Kivei? 

Nadashe îşi dădu ochii peste cap. 

-Da. 

— Curioasă alegere. In orice caz, Mavel a ales să nu 
înnobileze nicio altă familie. A pus bunurile familiei 


Nohamapetan într-un fond pentru cetățenii din 
Terhathum. Mi s-a părut o idee atât de bună, încât am 
rugat-o să facă acelaşi lucru cu cele ale Casei de Wu, în 
beneficiul cetăţenilor din Centrul Comercial. Bănuiesc că 
dizolvarea ambelor case va pune capăt multor nenorociri, 
atât ca acţiune în sine, cât şi pentru că va servi drept 
exemplu pentru alte case nobiliare. 

— Dacă spui tu. 

— O spun. De asemenea, la un nivel mai personal, 
toate conturile tale au fost confiscate şi predate 
Ministerului Veniturilor. La fel şi conturile mamei tale şi 
ale fratelui tău, Ghreni. Sunteţi cu toţii făliţi, Nadashe. 

— Suntem cu toţii condamnaţi la moarte pentru 
trădare, aşa că nu cred că va conta prea mult. 

— Mavel şi cu mine am decis că moartea nu e 
pedeapsa potrivită pentru tine, Nadashe. 

— Şi? Ce-o să faci? 

— Vai, dar am de gând să-ţi dau ceea ce ai spus 
întotdeauna că îţi doreşti! 

— La ce te referi? 

Grayland zâmbi şi-i spuse. 


— Ştii, e amuzant, spuse Impăraxul Mavel, alias Kiva 
Lagos. Mă gândeam, nu cu mult timp în urmă, că oamenii 
vor fi nevoiţi să-şi schimbe modul de viaţă, pentru că se 
apropie sfârşitul universului şi doar un număr limitat va 
putea să profite, iar eu intenţionam să fiu printre ei. 
Acum, uite cum a ieşit totul, la naiba. 

— Meseria de împărax nu este una pentru profitori, 
spuse Grayland. Sau, mă rog, poate fi. Doar că nu acum. 

— Deci spui că ar fi trebuit să mă apuc de chestia asta 
mai devreme. 

— Mult mai devreme. 

— Normal. 

— Scuze. 


— încă mai poţi să-ţi iei slujba înapoi, să ştii, spuse 
Kiva. 

Grayland clătină din cap. 

— Am altceva de făcut acum. Şi oricum, e o slujbă 

pentru cei vii. Kiva arătă spre capul lui Grayland. 

— Bine, dar, ca să ştii, nu am de gând să mi se înfigă 
nişte blestemate de fire în cap, spuse ea. Am prea multe 
lucruri acolo pe care nu doresc să le ştie şi alţii. Vreodată. 

— Eşti ultimul împărax, spuse Grayland. Cel care 
încheie istoria Interdependenţei. Nu vor mai fi alţii după 
tine. Aşa că nu va mai veni nimeni în afară de tine în 
Camera Memoriei. 

— Bine, bine, spuse Kiva. Pentru că nu am de gând să 
te mint, rahatul ăsta e sinistru. 

— Ştiu. Aşa mi se pare şi mie. 

— Deci, cum vom face asta? Cum ar trebui să încheiem 
istoria Interdependenţei? 

— E simplu. Le vei spune oamenilor ce trebuie să facă 
în ceea ce priveşte pregătirea sistemelor individuale 
pentru izolare. Eu îţi voi spune dacă o fac şi cum să 
procedezi dacă nu se conformează. Cu cât înaintăm mai 
mult în timp, se vor izola din ce în ce mai multe sisteme şi 
vei avea de rezolvat din ce în ce mai puţine lucruri. Voi 
începe să monitorizez sistemele prin comunicare directă, 
cu viteza luminii, şi le voi ţine la curent cu ultimele in- 
formaţii despre apariţia şi dispariția curenților 
evanescenți şi cu veştile cele mai recente despre 
manipularea găvanelor de Flux. Voi acționa ca un nod 
central pentru informații imediat ce toți curenții de Flux 
de lungă durată vor dispărea. 

— Curenţii de Flux temporari vor conecta în continuare 
sistemele. 

— Curenții evanescenţi, da. Doar pentru câteva luni 
sau ani pentru fiecare curent de Flux, dar acest timp este 


suficient pentru un transfer de informaţii ori de provizii 
sau pentru a muta structuri de la un sistem la altul, ca 
parte a lungului drum spre Capăt. 

— Şi tu vei face asta să funcţioneze. 

Grayland clătină din cap. 

— Asta va fi treaba oamenilor din fiecare sistem în 
parte. Eu le pot da toate informaţiile pe care le am şi de 
care au nevoie, dar odată ce Interdependenţa va 
dispărea, va fi la latitudinea lor să decidă ce să facă exact 
cu aceste informaţii. Nu cred că toată lumea va ajunge la 
Capăt. Dar mulţi dintre ei o vor face. 

— Asta o să distrugă planeta aia. 

— Dacă până la urmă vom putea muta habitatele, 
atunci oamenii vor putea trăi în continuare în ele. Pur şi 
simplu vom muta toată Interdependenţa într-un singur 
sistem. 

Kiva clătină din cap. 

— Inghesuiţi ca sardelele. 

Grayland zâmbi. 

— Spaţiul este destul de mare. Chiar şi într-un singur 
sistem. 

— Dacă spui tu. 

— Ce mai face mama ta? întrebă Grayland. 

— Nu-i mai ajungi nici cu prăjina la nas, îi răspunse 
Kiva. Nu ştiu de ce te-am ascultat şi am făcut-o ducesă. 

— Mi-a fost de ajutor. După ce m-am transformat în ce 
sunt acum, am avut nevoie de un om viu care să mă ajute 
să fac diverse lucruri. Aveam nevoie de cineva de 
încredere şi despre care să ştiu că poate face totul să 
meargă. Cum a fost misiunea de a te scoate din 
închisoare, de exemplu. 

— N-a făcut decât să închirieze un transportor şi să-i 
spună Seniei să se urce în el. Evadarea pe bune ai 
realizat-o tu. 

— Nu ar fi funcţionat dacă transportorul nu ar fi fost 


acolo ca să te urci în el. Ştii că nu s-a îndoit niciodată că 
eşti în viaţă. Când i-am spus că trăieşti, a spus: „Da, 
normal". 

— Aşa e mama, spuse Kiva. 

— Apropo, îţi mulţumesc că ai rămas în viaţă. Dacă ai fi 
murit, ar fi trebuit să-l fac împărax pe Maree. 

— Cu plăcere. Pentru că ar fi făcut o treabă de rahat. 

— Ştiu. 

— Şi mai du-te dracului că ai murit, Grayland! Acum 
trebuie să fac eu slujba asta nenorocită! 

Grayland râse. 

— Bine, dar sunt şi avantaje. Ai o casă grozavă. 

— Nenorocita aia de casă e bântuită. Văd fantome 
întruna. 

— Ei bine, atunci când ultimul curent de Flux se va 
prăbuşi, o să poţi merge la Capăt şi să laşi casa aici. 

— Vom vedea. 

— Deci s-ar putea să rămâi? 

Kiva nu mai spuse nimic pentru o clipă. 

— Ştii că mama mea, Ducesa, se întoarce la Ikoyi. 

— Da, spuse Grayland. 

— Se gândeşte să moară acolo. Nu prea curând. Când 
va fi să fie. Şi până atunci va face tot ce poate pentru a 
ajuta sistemul Ikoyi să treacă peste propria izolare. Ea n-o 
să-şi părăsească oamenii. 

— Ştiu. Mama ta este una dintre cele mai bune 
persoane dintre noi toţi. 

— Eu nu sunt doar Impăraxul, spuse Kiva. Sunt şi 
Regina Centrului Comercial. Când voi termina cu 
Interdependenţa şi aceasta va fi dispărut, în acest sistem 
vor rămâne în continuare sute de milioane de oameni. Şi 
nu vreau să-i aud spunând: „că- căcioasa aia de Regină 
ne-a lăsat de izbelişte”. 

— Cred că e înţelept. 


— Oricum, tu vei fi încă aici. Poţi să mă asculţi din când 
în când cum mă plâng de slujba mea. Ştii, atunci când 
Senia va dori să ia o pauză. 

— Mi se pare corect. Mă bucur că o ai pe Senia, Kiva. 

— Şi eu mă bucur. Deşi a fost al naibii de brusc. 

— Dragostea apare de multe ori aşa, spuse Grayland. 

— Vreau să-ţi pun o întrebare, spuse Maree. E o 
întrebare ciudată, dar aş vrea să ştiu răspunsul. 

— Sigur, spuse Cardenia. 

— în noaptea în care ai... murit, mi s-a părut că te aud 
strigându-mi numele pe nava Auvergne. Chiar înainte să 
mă trezesc. M-ai strigat? Tu erai? 

— Nu, spuse Cardenia, cu blândeţe. Dar mi-aş dori să fi 
fost eu. 

Maree încuviinţă şi privi în jur, prin Camera Memoriei. 

— Deci aşa a fost aici în tot acest timp. 

— Aşa a fost, încuviinţă Cardenia. 

— Mi-am imaginat că era, cum să zic, mai mult. 

— Este cu totul altfel când o umpli cu împăracşi. 

— De ce ai făcut-o? întrebă Maree. 

— Fiindcă era singura cale de a rupe ciclul loviturilor 
de stat, care... 

Maree ridică o mână, întrerupând-o. 

— Nu, nu de ce ai murit. Ci de ce ai vrut să te 
căsătoreşti cu mine, când ştiai că vei muri? 

— Când ţi-am spus, nu ştiam că va trebui să mor. 

— Dar te-ai gândit că s-ar putea să se-ntâmple. 

— Da, m-am gândit. încă de când am aflat despre 
Rachela şi de când mi-ai spus că există o posibilitate de a 
forma găvane de Flux. 

— Atunci de ce m-ai cerut în căsătorie? întrebă Maree. 

— Pentru că te iubesc, spuse Cardenia. Tot ce ţi-am zis 
în noaptea când ţi-am cerut să ne căsătorim a fost 
adevărat. A fost real. Şi încă este. Mi-a plăcut că luptai 
pentru o cauză bună, chiar dacă era foarte probabil să 


pierzi. Apoi am văzut că aveai o şansă să câştigi lupta 
sau, dacă nu, să continui să lupţi până când aveai mai 
multe şanse să izbăveşti. 

— Ai câştigat lupta, dar ai pierdut posibilitatea să fim 
împreună, spuse Maree. 

— Da, zise Cardenia. Şi când mi-am dat seama că asta 
trebuie să fac, am cedat nervos. Chiar pe banca pe care 
stai acum. 

— Dar ai făcut-o oricum. 

— Fiindcă astfel puteam salva viaţa a miliarde de 
oameni. Eu sunt Cardenia Wu-Patrick, care te iubeşte pe 
tine, Maree, mai mult decât îţi pot spune. Mai mult decât 
iubesc prăjiturile. 

Maree zâmbi şi râse, apoi începu să plângă. 

— Dar mai sunt şi Grayland a Il-a, Impăraxul şi Mama 
Tuturor. Şi am avut o responsabilitate mai mare decă mi- 
am do- rit, am vrut şi am sperat pentru nune însămi. îmi 
pare rău, Maree. A fost o chestie egoistă din partea mea, 
ştiu. 

— Cum? spuse Maree şi-şi şterse faţa. Ce ai făcut e 
chiar opusul egoismului. 

— Am fost egoistă, fiindcă ar fi trebuit să-ţi spun. Sau 
cel puţin să te avertizez. Sau poate că n-ar fi trebuit să te 
cer în căsătorie. 

— Nu spune asta. 

— De ce? Cererea mea te răneşte. 

— Nu... nu cererea în căsătorie mă doare. Acela a fost 
cel mai fericit moment pe care îmi amintesc să-l fi trăit. 
Ceea ce a durut a fost să-mi imaginez viitorul pe care 
urma să-l avem, să mă gândesc la el şi să-l doresc, apoi 
să-mi fie luat... 

Maree trase adânc aer în piept. 

— Să-mi fie luat atât de curând după ce avusesem 
privilegiul de a mi-l imagina. 

— Şi să ţi-l iau chiar eu. 

— Poftim? Nu, nu mi l-ai luat tu. Nadashe 


Nohamapetan a făcut-o. E vina ei. Totul e din vina ei. Am 
auzit că o s-o laşi să trăiască, zise el, ridicând privirea 
spre Cardenia. 

— Eu am sugerat asta şi Kiva a fost de acord, în ideea 
că astfel se va simţi nefericită mai mult timp. 

— Trebuie să-ţi spun că eu aş fi ales altă soluţie. 

— Nu te-aş fi învinovăţit. 

— Nu ştiu ce să fac acum, Cardenia, spuse Maree. Tu 
ai plecat, dar eşti încă aici; te pot vedea şi auzi, dar nu 
pot să te ating sau să fiu cu tine. Mă doare. Tot timpul. Nu 
ştiu ce să fac. 

— Ştiu ce-ar trebui să faci, spuse Cardenia. Dar nu cred 
c-o să-ţi placă. 

— Spune-mi oricum. 

— Trebuie să pleci, spuse Cardenia. Departe de mine. 
Departe de tot. 

Maree râse încetişor. 

— Nu te înşeli. Dar nu ştiu dacă ar rezolva ceva. 

— Ei bine, în legătură cu asta... Am vorbit cu Kiva şi am 
convenit să-ţi prezentăm două opţiuni. 

— Două opţiuni. 

— Da. Prima ar fi să te duci acasă. La Capăt. Ca noul 
Duce. 

— Vrei să mă faci Duce de Capăt? 

— Nimeni nu merită mai mult decât tine acest titlu, 
spuse Cardenia. lar ca Duce de Capăt, tu şi familia ta veţi 
fi în poziţia cea mai bună pentru a avea grijă ca, atunci 
când vin alţi oameni şi habitate în sistem, să fie 
încorporate în mod inteligent pentru a le menţine vii atât 
pe ele, cât şi planeta voastră. Atunci când curentul de 
Flux de la Centrul Comercial se va prăbuşi în cele din 
urmă, şi Interdependenţa va lua sfârşit, vei deveni Regele 
Capătului. 


— Şi care e a doua opţiune? 
— Te duci pe Terra. 
— Cum? 
— Am analizat datele pe care mi le-ai trimis, împreună 
cu toate datele pe care le-ai adunat înainte. 
— Tu le-ai analizat, spuse Maree. 

— Da, eu, spuse Cardenia. Pentru început m-a ajutat 
Chenevert, care mi-a dat o parte dintre sistemele sale. Nu 
ştiu cum să spun asta, Maree... dar sunt mai mult decât 
eram înainte. Diferită. 

— Mai bună. 

Cardenia clătină din cap. 

— Nu, nu mai bună. Doar diferită. Chestia e că am 
sintetizat datele şi le-am combinat pentru a previziona 
viitorii curenţi de Flux evanescenţi. Am observat ceva în 
toate acele date şi l-am rugat pe Chenevert să le ruleze 
pentru a vedea dacă observă şi el acelaşi lucru. Şi aşa a 
fost. Am găsit un curent de Flux de aici care se va 
deschide peste şase luni într-un teritoriu care corespunde 
unui sistem revendicat de Terra. 

— Uau, spuse Maree. Vau! 

— Trebuie să te şi avertizez în privinţa unor lucruri, 
spuse Cardenia. Curentul pe care l-am identificat doar 
duce în acea direcţie. Nici Chenevert, nici eu nu am 
prevăzut un curent corespunzător care să se întoarcă. 
Este posibil să apară unul atunci când vom obţine mai 
multe date de la mai multe găvane evanescente şi vom 
putea face predicții mai bune, dar deocamdată singura 
direcţie este spre exterior. Estimăm şase luni de şedere în 
Flux. Nici Chenevert, nici eu nu ştim ce se află la celălalt 
capăt al acelui curent. Pe vremea lui Chenevert, acolo era 
o colonie tânără, dar cine ştie ce-o fi acolo acum. Şi, în 
sfârşit, Chenevert spune că are o hartă a curenților de 
Flux pe care îi foloseau sistemele aliniate cu Terra, dar 


este foarte veche şi nu poate garanta că unul dintre 
evenimentele prăbuşirii declanşat de Ruptură nu s-a 
petrecut acolo. E foarte posibil să începi o călătorie spre 
nicăieri, fără cale de întoarcere. 

— Dar dacă există ceva acolo... 

— Atunci ai £i primul om din ultimii o mie cinci sute 
de ani care s-ar întâlni cu oamenii de pe Terra. Sau, cel 
puţin, de pe unul dintre sistemele lor. 

— Uau, spuse din nou Maree. 

Cardenia zâmbi. 

—  Chenevert mi-a spus că aşa vei reacţiona. Mi-a mai 
zis şi să-ţi spun că dacă vrei să faci călătoria asta, 
Auvergne este a ta şi că ar fi încântat să îţi fie pilot. 

— O să... Maree se opri. Trebuie să mă gândesc la 
asta. 

— Sigur. 

— E multde asimilat. 

— Da, este, spuse Cardenia. Ar trebui să-ţi mai spun 
că, dacă alegi opţiunea de explorare, Kiva intenţionează 
să o facă Ducesă de Capăt pe sora ta, Vrenna. Kiva şi-o 
aminteşte foarte bine, se pare, şi a fost destul de 
impresionată de ea. 

— Venind din partea Kivei, asta ar putea fi luată în 
toate sensurile posibile. 

— Probabil, dar oricum ar sta lucrurile, ducatul va 
reveni cuiva din familia ta. Nu ştiu dacă asta îţi 
influenţează decizia într-un fel sau altul. 

— Mulţumesc, Cardenia, spuse Maree. Deodată, sunt 
multe lucruri la care să mă gândesc. 

— Da, ai, spuse Cardenia. Ăsta era planul. 

Maree se ridică şi se îndreptă spre uşa Camerei 
Memoriei, apoi se opri şi se întoarse. 

— Te iubesc. Ştii asta. 

— Şi eu te iubesc, Maree. Indiferent unde te-ai afla. Şi 


pentru totdeauna. 
El zâmbi şi ieşi din cameră. 

Cardenia aşteptă câteva clipe, ca să-şi revină, şi apoi îl 
chemă pe Chenevert. 

— Ai avut dreptate, îi spuse ea. S-a agăţat de Terra ca 
şi cum ar fi fost un animăluţ de companie pierdut de mult 
timp. 

— Exact ce îţi doreai să facă, îi aminti Chenevert. 

— Ştiu. 

— Deci crezi că asta va alege. 

— Sunt sigură. O să se lupte cu decizia o vreme. Dar 
gândeşte-te că e vorba de ştiinţă. 

— Şi tu? întrebă Chenevert. Cum te vei simţi tu? O 
parte din tine e încă umană. Va fi întotdeauna umană. 

— O să doară, spuse Cardenia. O să doară mult timp. 

— Asta nu e un lucru rău. 

— Nu. Presupun că nu e. 

— Perfect. Când va recunoaşte în cele din urmă că asta 
a ales, o să te anunţ şi poţi să 11 spui nou şi dragii 
noastre împărax să deschidă sertarul cu bani. Nu vom 
avea nicio problemă să echipăm şi să dotăm cu personal 
o expediţie pe Terra, chiar dacă e posibil să fie doar dus. 
Ar putea fi chiar un pariu câştigător. 

— Ar putea fi, spuse Cardenia. Dar, Chenevert... 

— Da, draga mea? 

— Promite-mi ceva. 

— Orice. 

— Promite-mi că într-o zi vă veţi întoarce. Că el se va 
întoarce. 

— Oh, Cardenia, spuse Chenevert. De ce ţi-ai face griji 
din cauza asta? Oricât ar dura, îl voi aduce înapoi acasă. 


— Deci ţi-ai luat adio, îi spuse Rachela Cardeniei. 
— Nu ne vom despărţi, spuse Cardenia. Voi vorbi cu 
unii dintre ei din nou. Cu unii dintre ei, destul de des. 

— Nu de la ei. Ci de la ceea ce ai fost tu înainte. 

— Ah, asta. Da. Da, cred că da. 

— Asta e bine, spuse Rachela. E important. Nu poţi să 
fii ceea ce suntem acum fără a face asta. 

— Să fii nemuritoare, vrei să spui. 

— Nu suntem nemuritoare, îi reaminti Rachela. Dar 
putem să trăim câtă vreme suntem de folos. Şi acesta 
este un privilegiu rar. 

— Cum rămâne cu tine? spuse Cardenia. Cât timp vei 
mai alege să trăieşti? Interdependenţa ia sfârşit. Ai vrut 
să vezi cum anume. Acum ştii. 

— Nu ştiu, spuse Rachela. Sunt vie de mult timp. Mi-a 
fost teamă, o vreme, că se va sfârşi rău. Insă acum nu-mi 
mai fac griji în privinţa asta. Datorită ţie, Cardenia. Şi-ţi 
mulţumesc pentru asta. 

— Cu plăcere. 

— Dacă voi decide să te părăsesc într-o zi, te vei gândi 
la mine? întrebă Rachela. 

— Bineînţeles că da. Aceasta este Camera Memoriei. 
Vei fi întotdeauna aici. 

— Da, fu de acord Rachela. Deci, ce-ai zice să începem 
cu sfârşitul? 

— Da, haide, spuse Cardenia. Vom face în aşa fel încât 
să fie unul de neuitat. 


EPILOG 


ătălia de la Capăt nu a fost nici pe departe o 
bătălie; Profețiile Rachelei s-a predat Forţei 
Expediţionare de la Capăt fără să tragă măcar 
un foc de armă, iar celelalte nave din forţa operativă ad- 
hoc a Rachelei, cele ale căror echipaje mai erau încă în 


viaţă (în mare parte), s-au predat aproape la fel de 
repede. 

In timp ce amărâţii rămaşi în echipajul Rachelei se 
recuperau pe Spiritul lui Grayland a Il-a, povestea a fost, 
în sfârşit, reconstituită: Sir Ontain Mount, după ce a 
descoperit că Rachela fusese  rechiziţionată de 
simpatizanţii Nohamapetanilor şi că echipajul şi soldaţii 
de pe navă intenționau să-i preia comanda - prin forţă, 
dacă era necesar -, îşi transportase puşcaşii marini la 
suprafaţa  Capătului, iar aceştia distruseseră staţia 
spaţială pe care Rachela intenţiona să o ocupe şi de care 
ar fi urmat să aibă nevoie pentru reparaţii şi 
aprovizionare. 

Pe teren, puşcaşii marini ai lui Ontain se alăturaseră 
rebelilor Vrennei Claremont şi hărţuiseră în mod eficient 
forţele Ducelui (în exerciţiu) Ghreni Nohamapetan, 
intrând într-un joc prelungit cu Rachela şi cu ocazionalele 
nave noi care i se alăturau, refuzându-le acestora 
aprovizionarea şi activităţile de întreţinere. Piraţii care 
aprovizionaseră iniţial grupul de pe Rachela au început, în 
cele 

din urmă, să-l jefuiască. încercările de a ateriza pe furiş 
pentru a rechiziţiona provizii s-au soldat cu ambuscade şi 
cu capturarea unor membri ai echipajului şi a unor 
materiale. A fost una dintre cele mai eficiente blocade 
încercate vreodată de pe fundul unui puț gravitațional. 
Odată cu sosirea navei Spirit, războiul civil de la sol s-a 
încheiat brusc. Ghreni Nohamapetan - care n-a mai fost 
Duce, în exerciţiu sau altfel - a fost predat rapid de 
trupele sale când li s-a promis că nu vor fi represalii dacă 
vor depune armele şi îl vor prezenta pe aşa-zisul lider. 
Ghreni i-a fost adus Vrennei Claremont, acum Ducesă de 
Capăt, înghesuit fără menajamente într-o geantă de voiaj. 
Vrenna i-a promis că nu-l va ucide dacă îi va spune unde 
se afla tatăl ei. Contele Jamies Claremont a fost adus 


după o oră, nevătămat şi bucuros că ieşise din acea 
încăpere blestemată. 

Astfel, după două zile, când Ghreni Nohamapetan era 
în aceeaşi încăpere în care îl ţinuse captiv pe Contele de 
Claremont, uşa se deschise, iar Nadashe şi Contesa de 
Nohamapetan fură împinse înăuntru, după care uşa se 
trânti şi se încuie rapid în urma lor. Ghreni se uită la 
mama şi la sora lui, fără să scoată un cuvânt, cu gura 
căscată, timp de treizeci de secunde. Apoi închise gura, 
încleştându-şi maxilarul. 

— Hai, măi, serios acum, îi spuse el surorii sale. Ce 
dracu’ s-a întâmplat cu planul tău, ăla perfect? Hmmm? 


MULŢUMIRI 


rimul lucru pe care aş vrea să-l spun în aceste 
mulţumiri este că, de fapt, sunt cel mai 
groaznic monstru din istorie. 

Motivul pentru care sunt cel mai groaznic 
monstru din istorie este că am avut la dispoziţie mai mult 
de un an să scriu această carte, iar eu am făcut din nou 
ce-am făcut şi cu ultimele mele cărţi: am aşteptat până în 
ultimul moment posibil pentru a preda blestemata de 
carte, lucru care m-a făcut să devin o pacoste pentru toţi 
cei implicaţi în producţia sa. Acum ei trebuie să 
muncească din greu şi foarte repede din cauză că n-am 
reuşit să mă adun. 

Aşadar: sunt cel mai groaznic monstru din istorie. Mi- 
aş dori să pot oferi o scuză rezonabilă pentru că am dat-o 
în bară, dar chiar nu am niciuna. Cea mai bună explicaţie 
(care nu este o scuză) pe care o pot oferi este că, pentru 


cineva care îşi pierde uşor concentrarea, 2019 a oferit, să 


spunem, un mediu extrem de propice în acest sens. Dacă 
aţi trăit în anul 2019 şi nu v-aţi petrecut cea mai mare 
parte a timpului într-o peşteră sau într-o pâclă de fum de 
iarbă, atunci probabil că înţelegeţi ce vreau să spun. 
Dacă aţi petrecut anul 2019 într-o peşteră şi/ sau sparţi 
până la sminteală, foarte bine. Bravo vouă. 

Mi-ar plăcea foarte mult să mă întorc la zilele fericite 
de dinainte de 2016, când chiar reuşeam destul de bine 
să mă concentrez şi să predau cărţile la timp, astfel încât 
să nu-i fac pe oamenii de la producţie să mă 

urască şi să-mi ardă portretul în piaţa centrală, aşa că, 
dacă locuiţi în Statele Unite ale Americii şi citiţi aceste 
rânduri înainte de noiembrie 2020, vă rog să-mi faceţi o 
favoare şi a) să vă înregistraţi pentru a vota sau să 
verificaţi dacă înregistrarea dumneavoastră este încă 
valabilă, b) să vă amintiţi să votaţi în ziua alegerilor (sau 
înainte, dacă luaţi un buletin de vot anticipat) şi c) să 
încercaţi să nu votaţi pentru nimeni care este un focar 
amoral de haos. Aş aprecia extrem, extrem, extrem de 
mult lucrul ăsta şi, probabil, aţi primi mai multe cărţi de 
la mine. 

Către ceilalţi oameni implicaţi în producţia acestei 
cărţi: îmi pare sincer rău că vă fac să daţi zor şi acum. 
Meritaţi mai mult de la mine şi o să mă străduiesc mai 
tare. 

Care ar fi câţiva dintre oamenii implicaţi în producţia 
acestei cărţi? Patrick Nielsen Hayden, editorul meu; 
asistenții săi (foşti şi actuali) Anita Okoye, Rachel Bass şi 


Molly McGhee; Irene Gallo, directoare artistică, şi 


Nicholas „Sparth" Bouvier, artist; designerul de carte 
Heather Saunders; redactorul Deanna Hoak, căreia îi cer 
scuze anticipat pentru felul original în care folosesc 
virgulele; şi publicistul meu, Alexis Saarela. 

Le mulţumesc, de asemenea, Bellei Pagan de la Tor 
UK. şi echipei sale fabuloase de oameni. Le sunt 
recunoscător, ca întotdeauna, lui Steve Feldberg şi 
echipei sale de la Audible, precum şi lui Wil Wheaton, 
care va transforma cuvintele în sunete pentru cei ce 
citesc cu urechile. 

De asemenea, multe mulţumiri lui Ethan Ellenberg, 
Bibi Lewis, Joel Gotler şi lui Matt Sugarman, care 
alcătuiesc echipa Scalzi atunci când vine vorba de 
vânzarea lucrărilor mele şi/sau de evaluarea contractelor, 
ceea ce apreciez foarte mult. Jos pălăria şi pentru 
Georgina  Gordon-Smith, Surian  Fletcher-Jones şi 
Gennifer Hutchison. 

In aceste cărți le fac din când în când cu ochiul 
prietenilor şi colegilor scriitori şi, de cele mai multe ori, 
nu este nicio problemă, dar, din când în când, omor de-a 
binelea un personaj căruia i-am dat numele cuiva, 

Robinette Kowal şi Navah Wolfe, îmi pare rău că i-am 
omorât pe tipii ăia. 

(Acest lucru este deosebit de jenant referitor la Navah, 
nume folosit şi pentru un alt personaj din trilogie, cât şi 
la Naffa Dolg, prietena apropiată a Cardeniei, pe care vă 
amintiţi că am aruncat-o în aer în prima carte, ceea cea 


făcut-o pe Navah să remarce, de mai multe ori: „mi-ai 


ucis personajul doar ca să-i provoci SUFERINŢĂ unui alt 
personaj FEMININ. Ştii că te admir şi te stimez, Navah, 
sincer şi din toată inima.) 

Printre prietenii care m-au ajutat să-mi păstrez 
sănătatea mintală în timpul scrierii acestei cărţi se 
numără Kevin Stampifl, Yanni Kuznia, Bill Schafer, 
Ryvenna Altman, Olivia Ahl, Deven Desai, Monica Byrne 
şi Megan Frank. De asemenea, îi mulţumesc în mod 
special Natashei Kordus, literalmente una dintre cele mai 
vechi şi mai dragi prietene ale mele, pentru o încurajare 
fabuloasă de ultim moment. 

Le mulţumesc celor care lucrează la aplicaţia 
Freedom, un program pe care îl folosesc pe calculator 
pentru a bloca site-urile reţelelor sociale, pentru că nu 
pot să am încredere că n-o să verific Twitter la fiecare 
douăzeci de secunde. De fapt, dacă aveţi nevoie de un 
program care să vă salveze de voi înşivă şi să vă conserve 
capacitatea de concentrare, vi-l recomand. 

(Dar dacă mă urmăreşti pe Twitter sau Facebook sau 
îmi citeşti blogul Whatever, mulţumesc. Nu eşti tu de vină 
pentru lipsa mea de voinţă când vine vorba de chestiile 
astea.) 

Ca întotdeauna, le mulţumesc Athenei şi lui Kristine 
Scalzi, fiica şi, respectiv, soţia mea, pentru că sunt nişte 
fiinţe atât de minunate şi grozave pentru mine. Aş putea 
spune mult mai multe despre amândouă, dar dacă aţi 
citit astfel de Mulţumiri înainte, ştiţi cât de siropos pot 
deveni atunci când vorbesc despre ele. Mă bucur doar că 


am norocul de a le avea în viaţa mea. 

La final, vă mulţumesc vouă, cititorilor, pentru că citiţi 
această trilogie. Oricât de ciudat ar părea, această serie 
de cărţi reprezintă şi prima dată când am scris o trilogie 
în mod intenţionat. De cele mai multe ori scriu o carte, 
iar dacă oamenilor le place, atunci scriu o alta din 
aceeaşi lume. Aşa am ajuns la şase cărţi (până acum) din 
seria Old Man's War (Războiul bătrânilor, Nemira, 2015). 
Dar cu această serie am pornit la drum ştiind că 
intenţionam să scriu trei cărţi şi că, la finalul ei, imperiul 
se va prăbuşi cu adevărat. A fost o experienţă nouă 
pentru mine să combin acest tip de înţelegere pe termen 
lung a evenimentelor din serie cu stilul meu obişnuit de a 
„inventa chestii pe măsură ce scriu" şi trebuie să spun că 
sunt foarte mulţumit de cum a ieşit. A fost o experienţă a 
scrisului foarte plăcută pentru mine. Sper că a fost la fel 
de plăcută şi pentru voi. Vă mulţumesc că m-aţi însoţit pe 


acest drum. 

